
— Se spune că este diavolesc de chipeş. 

— Se spune că este înfiorător de necivi/izat! 

— Asta nu este nicio surpriză. La urma urmelor, este 
american. 

— Nu chiar. Poate că a crescut în America, dar 
sângele lui este la fel de englezesc ca al meu şi al tău. 

— Slavă Domnului pentru micile privilegii, aş zice. 

— Am auzit că are mai mulţi bani decât regina. 

— Presupun că va avea nevoie de fiecare bănuţ 
pentru a face rost de o soţie potrivită. Cinstit vorbind, cine 
dintre noi are cea mai mică dorinţă să se căsătorească cu 
un sălbatic? 

„Într-adevăr, cine?” Şezând în salonul tatălui ei vitreg, 
nerostind nici măcar o vorbă în timpul absurdei conversații 
bazate pe speculaţii şi pe ultimele bârfe, Lauren Fairfield nu 
se putu împiedica să nu se gândească la faptul că cele 
patru musafire neinvitate făceau exact ceea ce pretindeau 
că nu ar face nici moarte: se gândeau cu încântare la ideea 
de a se căsători cu un să/batic. Dacă nu să se mărite cu el, 
atunci măcar să se combine bucuroase cu el. Ochii le erau 
plini de neastâmpăr, obrajii le erau îmbujoraţi şi o studiau 
pe ea de parcă aveau impresia că ea ştia din proprie 
experienţă cum era să fii sedusă şi că ar fi putut să le 
sfătuiască care ar fi fost cea mai bună metodă pentru a 
încerca toate posibilităţile. 

Nu prea ştia cum să le răspundă acestor doamne care 
fuseseră printre cele dintâi să o primească în interiorul 
cercului lor prestigios. Era cunoscut faptul că leşinau 
uneori, la comandă, iar spectacolul lor era demn de aplauze 
furtunoase. Şi de ce nu? Dăduseră nenumărate petreceri la 
care se leşina, în tinereţea lor, pentru a-şi perfecționa 
abilităţile. Era, la urma urmelor, de aşteptat: să fii atât de 


delicată şi de fragilă încât să te afli în permanenţă în 
pericolul de a te sparge, să nu laşi nicio îndoială în mintea 
bărbaţilor cum că ei erau sexul mai puternic. Era un fel de a 
trăi groaznic, să ţii ascunsă adevărata ta natură în spatele 
unui paravan de aşteptări care deveneau obligaţii. 

Când tăcerea care plana deveni destul de 
inconfortabilă, Lady Blythe întinse mâna şi o atinse uşor pe 
cea a lui Lauren. 

— Ah, trebuie să ne ierţi, prietenă dragă, dacă te-am 
jignit făcând referire la natura barbară a americanilor. 

— Nu am dorit să te jignim, fu de acord Lady 
Cassandra. Nu s-ar zice după felul tău de a te purta că eşti 
americancă, aşa că se pare că mereu uităm asta. Ceea ce 
este un compliment minunat, aş zice. 

Celelalte două tinere doamne dădură din cap 
aprobator şi îşi murmurară acordul. La fel ca ele, Lauren era 
îmbrăcată după ultima modă: o fustă strâmtă, care îi 
accentua talia  minusculă şi  şoldurile înguste. Era 
recunoscătoare că turnura pentru rochii dispăruse, în 
sfârşit, din modă, dar le suspecta pe doamnele Blythe şi 
Cassandra că le era dor de ea. Şoldurile lor nu se potriveau 
cu fustele mai înguste. Un gând răutăcios, care nu îi stătea 
deloc în fire lui Lauren. Poate că nu-şi pierduse de tot felul 
american de a fi, aşa cum credeau ele. 

Ori poate că era, pur şi simplu, prea obosită să mai 
continue cu politeţea cuvenită. Doamnele sosiseră imediat 
în urma ei, după o zi deosebit de dificilă, iar Lauren abia 
apucase să îl salute pe tatăl ei vitreg, contele de 
Ravenleigh, înainte să se trezească în rolul de gazdă, din 
moment ce mama şi surorile ei ieşiseră pentru o scurtă 
partidă de cumpărături de după-amiază. 

— Sunt foarte flatată de faptul că aveţi o părere atât 
de bună despre mine, răspunse ea într-un final, mai mult 
din obişnuinţă. 

Alături de surorile ei, petrecuse ore nenumărate 
exersând răspunsuri la complimente nesincere, astfel încât 
măcar e/e să pară sincere. Uneori simţea că viaţa ei 
devenise o piesă de teatru complicată, scrisă, repetată şi 


jucată, cuvinte rostite pentru că erau răspunsul previzibil. 
De curând se apucase să facă ceea ce era imprevizibil şi, 
deşi făcea asta în secret, tot îi aducea o oarecare 
satisfacţie. 

— Aşa cum ar şi trebui să fii, confirmă Lady 
Cassandra. Presupun că nu este nimic mai rău decât un 
american vulgar. Pe când tu, dragă prietenă, treci drept 
englezoaică fără niciun efort. 

„Niciun efort?” Uitase oare doamna cât de des îşi 
dădeau toate ochii peste cap atunci când sosise pentru 
întâia oară în Londra? Cum se strâmbaseră la accentul ei, 
cum chicotiseră la exprimarea ei nefericită? Cât de des 
fusese subiectul bârfelor jignitoare, din cauză că nu ştiuse 
diferenţa între un conte, un duce ori un marchiz, şi odată - 
când îi fusese prezentată unui cavaler! - îl întrebase pe 
acesta dacă voia să îi arate armura lui? Oare Lady 
Cassandra nu avea nicio idee de câte ori adormise Lauren 
pe o pernă udă leoarcă de lacrimile ei? 

Toate aspectele comportamentului lui Lauren erau un 
efort: să şadă cum trebuie, să meargă cum trebuie, să 
vorbească cum trebuie... să îşi amintească titlurile şi forma 
corectă de adresare, să ştie când să facă o reverență şi 
când să îi zâmbească unui domn, cum să flirteze subtil fără 
să fie obraznică, cum să îşi tempereze îndrăzneala. 
Intotdeauna, întotdeauna să se poarte ca fiind cea mai 
rafinată în înalta societate, deasupra oricărui reproş, 
oricărui zvon ori aluzie. 

Exersase, studiase, observase şi imitase până când nu 
mai fusese o ruşine nici pentru ea, nici pentru tatăl ei 
vitreg. Până când toate excentricităţile ei americane 
fuseseră îngropate atât de adânc, încât avea impresia că se 
află în pericol să nu le mai regăsească vreodată. Până când 
deveni, aşa cum o lăudase Lady Blythe, atât de aproape de 
a fi o lady englezoaică perfectă, încât doar câţiva îşi mai 
aminteau de inculta familie pe care Ravenleigh avusese 
îndrăzneala de a o aduce cu el din Texas atunci când fusese 


1 Cavaler (Knight în limba engleză) - titlu nobiliar, dar şi militar din Evul 
Mediu (n.tr.) 


în vizită la fratele lui geamăn, Kit Montgomery. 

Până când se temu că se pierduse pe ea însăşi. Deşi 
începuse de curând să ia măsuri ca să corecteze acea 
posibilitate, nu putea decât să spere că nu aşteptase până 
când era prea târziu. 

— Deci spune-ne, o îndemnă Lady Blythe cu 
exuberanţa caracteristică, l-ai întâlnit vreodată pe contele 
de Sachse? 

Ah, în sfârşit, adevăratul scop al vizitei lor: să afle ce 
putea ea să deconspire despre bărbatul care sosise doar de 
puţin timp pe țărmurile Angliei pentru a-şi revendica titlul 
care i se cuvenea. 

Lauren nu prea cunoştea detaliile. Fusese mult prea 
ocupată cu propriile ei planuri pentru a acorda zvonurilor 
prea mult credit ori prea multă atenţie. Totuşi, ştia că toată 
Londra se hlizea la contele care fusese pierdut în America şi 
regăsit abia cu puţin timp în urmă. Toată lumea crezuse că 
murise de boală când nu era decât un copil - la urma 
urmelor, cu aproape 20 de ani mai înainte, mama lui 
pretinsese asta, şi nimeni nu avusese motiv să îi pună la 
îndoială spusele, ţinând mai ales seamă de cât de mult 
jelise pierderea singurului ei copil. De curând însă, fusese 
descoperită o scrisoare care dădea la iveală uimitorul 
adevăr: băiatul era viu, urmând să se întoarcă în Anglia în 
urma morţii tatălui său. 

Lauren găsi că adevăratul miracol fusese acela că 
Archibald Warner, un văr îndepărtat căruia îi fusese acordat 
titlul, chiar avusese decenţa de a angaja detectivi 
particulari care să îl caute pe moştenitorul de drept. Ştia că 
mulţi lorzi, odată ce simţiseră gustul puterii, al influenţei şi 
al prestigiului oferite în virtutea măritei poziţii, ar fi ţinut cu 
dinţii de ea, până când diavolul ar fi aruncat cu bulgări de 
zăpadă în iad. 

— Nu am avut niciodată plăcerea să îl întâlnesc, 
mărturisi Lauren. Insă America este o ţară foarte mare. 
Şansele ca drumurile noastre să se fi încrucişat sunt 
astronomice. 

— Dar se zvoneşte că a fost găsit în Texas, zise Lady 


Cassandra. Asta creşte cu siguranţă şansele de a-l fi 
cunoscut, din moment ce ai trăit acolo o vreme. 

— Texas este un stat mare, cel mai mare din naţiune, 
îi spuse Lauren. Aşa că mă îndoiesc că are vreo importanţă 
locul unde l-au găsit pentru şansa de a ne fi întâlnit. Şi, aşa 
cum aţi spus, nu am trăit acolo decât pentru o perioadă 
scurtă de timp. 

Cum discuţia se referea la şanse, ea se întrebă dacă 
nu cumva făcuseră pariu dacă îl cunoştea sau nu pe nou- 
descoperitul conte. Se părea că oamenii aceia pariau pe 
orice. Sezonul trecut, majoritatea pariurilor se centraseră 
pe cine avea ducele de Kimburton să ceară de soţie: pe 
Lady Blythe ori pe domnişoara Lauren Fairfield. Până la 
încheierea sezonului, acesta o alesese pe Lauren, ceea ce 
se dovedi, până la urmă, să fie o alegere nefericită din 
partea lui. 

Atunci când fusese pusă faţă în faţă cu realitatea de a 
rămâne pentru totdeauna în Anglia, Lauren fusese 
incapabilă să accepte propunerea lui, făcută din tot sufletul. 
Fiind un gentleman, acesta acceptase refuzul cu graţie, dar 
se zvonea că nu plănuia să vină în Londra pentru următorul 
sezon. Mândria şi toate cele. Lauren regreta amarnic că îl 
rănise, că îl făcuse de râs, pentru că, din toţi gentlemanii 
englezi pe care îi întâlnise, el fusese cel mai aproape de a-i 
câştiga inima. 

De fapt, Lauren era surprinsă că Lady Blythe, după ce 
eşuase în încercarea de a câştiga favorurile lui Kimburton, 
găsise potrivit să îi facă o vizită în după-amiaza aceea. 
Desigur, posibilitatea de a afla ceva în plus despre noul 
conte era, aparent, o încurajare destul de puternică pentru 
ca Lady Blythe să îi ierte rivalei sale aproape orice. Asta, 
precum şi faptul că Lauren nu avea să fie, cu siguranţă, o 
competiţie serioasă pentru ea în următorul sezon. Refuzând 
oferta ducelui, Lauren ştia că era puţin probabil ca oricare 
alt bărbat să îi facă favoarea de a-i da atenţie şi, deşi 
recunoştea că aveau să îi lipsească flirturile, aştepta cu 
nerăbdare libertatea de a se ocupa cu mai multă seriozitate 
de celelalte îndeletniciri pe care le avea. 


— Şi oricum, au trecut aproape zece ani de când nu 
mai trăiesc în Texas. Dacă ne-am fi întâlnit, mă îndoiesc că 
mi-aş aminti, cu atât mai mult cu cât cel mai probabil nu se 
prezenta drept Sachse. 

— Presupun că nu, cu siguranţă. Aparent, nu avea nici 
cea mai mică idee că avea un titlu ori că îl aştepta ceva 
aici, zise Lady Cassandra. 

— Îţi imaginezi cum ar fi ca mama ta să te 
abandoneze tocmai în America, din toate locurile? întrebă 
Lady Blythe. Să te lase acolo, pur şi simplu, printre păgâni? 

Rosti păgâni ca şi cum s-ar fi referit la un desert 
delicios, acoperit cu ciocolată, iar suspiciunile lui Lauren 
începură să fie confirmate: acele doamne nu erau nici pe 
departe atât de scârbite pe cât pretindeau de nobilul 
crescut în America. De fapt, aşa cum observase mai 
devreme, în ochi le dansa entuziasmul şi anticiparea la 
simpla menționare a lordului misterios. 

— Din câte am auzit, mama lui nu l-a abandonat de 
fapt, zise Lady Cassandra. A lăsat educaţia lui pe mâna 
unei familii cu relaţii din New York şi am citit că New York-ul 
este foarte modern. 

— Indiferent de reputaţie, nu este Londra, şi deci nu 
prea este un mediu potrivit pentru creşterea unui viitor 
lord. Şi apoi, detectivul nu l-a găsit în New York, aşa că cine 
ştie ce fel de influenţe nelalocul lor a întâlnit în cale. Nu mă 
pot împiedica şi nu mă întreb la ce s-a gândit mama 
contelui atunci când l-a lăsat în străinătate. 

— Cred că spera să îşi apere fiul, zise încet Lady Anne 
înainte să se înfioare. Richard l-a cunoscut pe bătrânul 
conte de Sachse şi nu putea să îl sufere. 

Richard era fratele ei, care era cu mulţi ani mai în 
vârstă. Ducele de Weddington. Un bărbat pe care Lauren îl 
văzuse la un singur bal. Aparent, nu prea suporta nici 
balurile. Prestigiul lui însă garanta ca sora sa să fie 
acceptată de toată lumea, în ciuda faptului că era foarte 
tânără, făcându-şi debutul nu de mult. 

— Dar America? sublinie Lady Blythe. Cu siguranţă că 
ea ar fi putut găsi un loc mai aproape de casă, unde el ar fi 


putut să înveţe să aprecieze tot ceea ce avea să 
moştenească. 

— Dacă a putut sau nu este irelevant, zise Lady Anne. 
Contează faptul că nu a făcut-o. Nu avem de unde să ştim 
cu exactitate ce a gândit ea; putem doar să ştim ce a făcut. 

— Crezi că este o creatură nesuferită, ca tatăl său? 
întrebă Lady Blythe. 

— Am auzit că nu seamănă deloc cu tatăl lui, declară 
Lady Priscilla. 

Cea mai apropiată şi mai dragă prietenă a lui Lady 
Anne, rar văzute una fără cealaltă, ea era autoritatea 
supremă în toate lucrurile, cuvintele ei fiind întotdeauna 
luate ca venind din Biblie mai degrabă decât bârfă. 

— L-a văzut vreodată cineva în carne şi oase? întrebă 
Lady Blythe. 

Doamnele se priviră una pe alta ca şi cum s-ar fi 
întrebat care dintre ele furase o privire prin ferestre, din 
nou încântate de posibilitatea ca una dintre ele să fi făcut 
un lucru interzis. Purtarea era atât de strict ţinută sub 
control şi, deşi Lauren ajunsese să se acomodeze cu asta, 
existau momente în care dorea să evadeze din restricţiile 
sociale. 

— Se prea poate ca eu să îl fi văzut, se oferi într-un 
final Lady Priscilla, obrajii înroşindu-i-se odată confesiunea 
făcută. 

Toate doamnele, cu excepţia lui Lauren, îşi ţinură 
respiraţia şi se mutară cu un centimetru mai aproape de 
Lady Priscilla, ca şi cum ar fi putut să îl zărească pe 
lunecosul conte oglindit încă în ochii ei expresivi. 

— Unde? întrebă Lady Blythe. 

— Spune tot, o grăbi Lady Cassandra. 

— Da, repede, înainte să mor din cauza nerăbdării. 

— Chiar nu am prea multe de spus. S-a întâmplat să îl 
spionez ieri dimineaţă, în Hyde Park. Călărea cel mai 
frumos cal negru. 

— Cine dă doi bani pe calul lui? Ce-i cu el? întrebă 
Lady Cassandra. Era chipeş? 

— Nu prea am putut să îmi dau seama. Nu purta 


decât negru. Pelerină neagră, pălărie neagră. Ba chiar o 
pălărie cu boruri foarte largi, aşa că nu am putut să îi 
descifrez trăsăturile. Am impresia că era îmbrăcat cum am 
auzit să fie descrişi cowboy-i. Şi lucrul cel mai interesant... 
Se aplecă în faţă, atrăgându-le pe doamne mai aproape, şi 
îşi cobori vocea până la o şoaptă conspirativă: în timp ce 
călărea, vântul i-a umflat haina şi sunt sigură că am văzut 
un pistol prins pe pulpă! 

— Nu! exclamă Lady Blythe. 

— Da! 

— Cât de fascinant! 

„Cât de ridicol”, gândi Lauren. Să îi dea înainte despre 
noul-venit când erau lorzi din abundentă. Interesul lor faţă 
de el pornea doar de la faptul că era nou, netestat încă. Se 
aflase şi ea cândva în poziţia aceea. Nu îl invidia pentru 
ceea ce urma să sufere în timp ce întreaga Londră avea să 
îl cerceteze cu un ochi critic. Fără îndoială, aveau să i se 
găsească lipsuri. La urma urmei, nu fusese crescut cum 
trebuia pentru rolul pe care toată lumea se aştepta ca el să 
îl joace în societatea lor. 

— Eşti familiară cu cowboy-i, nu-i aşa, Lauren? întrebă 
Lady Blythe. 

Lauren simţi un junghi neaşteptat în inimă, căci 
întrebarea descuie amintiri pe care le alungase cu mult 
înainte. Fu surprinsă că după toţi anii aceia, amintirile 
puteau fi încă atât de puternice şi să îi trezească un dor 
atât de intens. 

— Da, admise în cele din urmă. Am cunoscut cowboy- 
i, dar au trecut mulţi ani de atunci şi eram o fată tânără, 
aşa că amintirile mele ar putea fi alterate de tinereţea şi de 
lipsa mea de experienţă. Mama îmi aminteşte în mod 
constant de faptul că tindem să ne amintim de unele lucruri 
ca fiind cu mult mai plăcute decât erau în realitate. 

Atenţionările neîncetate ale mamei sale veneau de 
obicei în urma unuia dintre anunţurile frecvente ale lui 
Lauren că ar dori să se întoarcă în Texas. 

— Spune-ne ce îţi aminteşti, îi ceru Lady Cassandra. 

Lauren îşi aminti de un zâmbet leneş care îi făcuse 


inima să o ia la goană, de nişte ochi căprui care îi 
amintiseră de un căţeluş care fusese alungat de prea multe 
ori şi de aceea se temea să mai aibă încredere, îşi aminti de 
o ţinută sfidătoare şi de o expresie provocatoare pe un chip 
care ar fi trebuit să arate mai tânăr decât părea. Işi aminti 
de un păr negru ca cărbunele, lung şi neîngrijit, care avea 
mereu nevoie să fie tuns. De mâini murdare şi de haine 
uzate, prăfuite, de un trup înalt şi slab care era agil şi 
surprinzător de puternic. 

— Haide, o îndemnă Lady Blythe. Nu ne mai chinui 
aşa. Spune-ne cum arată un cowboy. 

Lauren cedă doar pentru că se gândi că aceea era cea 
mai rapidă cale de a-şi curăța salonul de prezenţa lor. 
Simţea începutul unei dureri de cap şi tânjea să se întindă 
înainte să trebuiască să se pregătească pentru cină. 

— Este respectuos, zise ea. 

Deşi al ei nu fusese întotdeauna. 

— Îşi scoate pălăria în faţa doamnelor. 

Deşi al ei nu o făcuse niciodată. 

— Este tăcut. 

Al ei nu fusese de obicei. 

— Pentru a traversa o stradă, orice stradă, ar călări 
mai degrabă pe calul său decât să meargă. 

Ori ar fi făcut-o, dacă ar fi deţinut un cal. 

— Zâmbeşte uşor şi se înfurie greu. 

Deşi  zâmbetele lui apăruseră întotdeauna cu 
greutate, colţurile gurii lui ridicându-se cu încetinire de 
parcă le-ar fi plăcut călătoria la fel de mult cât le plăcea să 
ajungă la destinaţie. 

— Adoră femeile. 

Mai ales al ei. Toate femeile, tinere şi bătrâne, 
frumoase şi şterse. Nu făcuse niciodată discriminări. 

Lăsă să îi scape un râs timid. 

— Cel puţin asta este ceea ce îmi amintesc despre un 
cowboy. 

Despre cowbovy-ul ei. 

— Vai, îmi place mult partea cu adorarea femeilor, 
zise Lady Blythe. Mi se pare că gentlemanii noştri au 


tendinţa de a ne desconsidera. Chiar şi atunci când fac 
ceea ce trebuie, o fac pentru că asta se aşteaptă de la ei, 
nu neapărat pentru că doresc să facă efortul. Pe un bărbat 
nu îl interesează cu adevărat decât ca femeia să fie 
capabilă să îi dea rapid un moştenitor şi o rezervă. 
Înfricoşător de lipsit de romantism. 

— Pe de altă parte, cowboy-i nu sunt chiar atât de 
rafinaţi ca gentlemanii de aici, admise Lauren. Cadourile lor 
tind să fie bucăţi de fundă pentru păr ori flori furate în 
trecere din grădina cuiva, ori rânduri din poezii cumplite. 

— Dar dacă aceste cadouri vin din inimă... se auzi 
glasul nostalgic al lui Lady Anne. 

— Ei bine, îndrăznesc să spun că acest cowboy nu va 
fura flori, exclamă Lady Blythe. După cum spuneam, se 
zvoneşte că este foarte înstărit. Chiar şi fără moştenire, se 
presupune că este de invidiat. 

— Invidiat? repetă Lauren. Invidiat pentru că a atins 
succesul muncind din greu? Invidiat pentru că trebuie ca 
acum să lase în urmă tot ceea ce cunoaşte şi să trăiască 
într-o ţară care este cu mult diferită de cea care îi este 
familiară? 

— Nu suntem chiar atât de diferiţi, zise Lady Blythe. Şi 
apoi, ceea ce este de invidiat este averea lui. 

— Pe care a câştigat-o. 

— Şi pe care foarte norocoasa lui soţie va avea 
plăcerea să o cheltuie. 

— Mai devreme credeai că va avea dificultăţi în a-şi 
găsi o soţie, îi reaminti Lauren. 

Lady Blythe zâmbi ca şi cum ar fi fost dintr-odată 
superioară. 

— Nu se ştie niciodată. Când un bărbat are destule 
monede în buzunar şi pe deasupra şi un titlu, o afacere 
bună care ar părea dezagreabilă poate fi trecută cu 
vederea. 

— Deşi nu se poate nega, aşa cum ne-a amintit 
domnişoara Fairfield, că şi-a câștigat banii. Teribil de 
nefericită treaba asta, spuse Lady Cassandra. 

— Dar i-a câştigat înainte să afle că este conte, zise 


Lady Blythe, aşa că este, cu siguranţă, o faptă scuzabilă. 
Lauren se trezi că simte o empatie incredibilă pentru 
acel bărbat care, fără îndoială, urma să fie împovărat cu o 
viaţă nouă, ciudată, aşa cum fusese şi ea. Poate că avea să 
îl caute şi să îl sfătuiască să se întoarcă în Texas cât de 
repede posibil, înainte de a fi format şi modelat într-un 
aristocrat, amestecându-se cu toată lumea, fără să mai fie 
propriul său stăpân cu gândurile, opiniile şi visurile lui. 


* 


El îi auzi glasul - surprins să constate că putu să o 
recunoască după atâţia ani. Se schimbase puţin, nu putea 
să nege. Devenise mai delicată, cu un timbru mai blând 
care putea fermeca un bărbat înainte ca el să îşi dea seama 
că era captivat de-a binelea. 

Aşa se simţea Thomas Warner. Captivat. 

Şi al naibii de sigur nu dorea să fie. 

Nu erau multe lucruri în viaţă care să îl îngrozească 
pe Tom, dar se temu de acea întâlnire din momentul în care 
îi dăduse prin cap că, mai devreme ori mai târziu, avea să 
se întâmple. O amânase cât putuse de mult şi acum, că era 
pe cale să aibă loc, era sfâşiat între dorinţa ca aceasta să 
se fi întâmplat mai devreme şi să nu vină vreodată. 

În timp ce majordomul - ţâfnos din cauză că Tom nu 
avea o carte de vizită corespunzătoare - merse să îl anunţe 
pe contele de Ravenleigh că Tom venise în vizită. Tom 
rămase în holul de la intrare, aşteptând. Dar nu o făcu 
răbdător. Fiind obişnuit să dea ordinele şi să fie ascultat 
fără crâcnire, nu era obişnuit să aştepte pe nimeni. 

Auzi apoi vocile, vorbind aproape prea repede pentru 
a putea fi înţelese... apoi vocea ei. Pierduse mare parte din 
tărăgăneala care fusese cândva muzică pentru urechile lui, 
dar o putea încă auzi când rostea anumite cuvinte, ca o 
notă memorabilă ce se înălța dintr-o vioară. Aşa că se trezi 
ascultând cu atenţie vocea familiară. 

Se apropie de uşă, se sprijini de tocul uşii şi pur şi 
simplu... le spionă. O adunare de femei care erau atât de 


atente la vizita lor încât nici măcar nu îl observară. Îşi 
aminti de momente din viaţa lui, când tânjise după 
prezenţa unei femei atât de tare, încât crezuse că avea să 
moară de dor. Nu doar de atingerea ei şi de mirosul ei, de 
moliciunea ei, de confortul pe care ea îl putea oferi. 

Ştia că era greşit să stea acolo, ştia că ar fi trebuit să 
îşi facă prezenţa cunoscută, dar nu era sigur ce urma să se 
întâmple odată ce Lauren avea să îl vadă. Işi amintea 
măcar de el? 

Când el nu fusese nicicând în stare să o uite? 


Capitolul 2 


Cu 10 ani mai înainte 


— Am văzut ce-ai făcut. 

Stând cu spinarea sprijinită de peretele din spatele 
prăvăliei, Tom Warner miji ochii de sub pălăria ponosită şi 
prăfuită către fătuca din faţa lui, care stătea cu picioarele 
depărtate şi pumnii înfipţi pe şoldurile aproape inexistente. 
Cu siguranţă era frumuşică, cu ochi de culoarea 
albăstrelelor primăvara şi păr de nuanţa lunii pline ce îl 
privea de sus în timp ce dormea. 

— Aşa, şi? 

— Ai furat biscuiţii aceia. 

Tom îşi vâri în gură ultima pradă, mestecă şi înghiţi, 
dorindu-şi să fi avut nişte lapte care să îl ajute să i se ducă 
pe gât. 

— Care biscuiţi? 

Ea căscă gura şi începu să clipească din ochii aceia 
înfiorător de albaştri ai ei. 

— Deci eşti şi mincinos? 

— De ce îţi pasă? Nu-i magazinul tău. 

— Dar este greşit să furi şi să minţi. 

Dumnezeu să-l ferească de moralişti! 

— E furat doar dacă iei ceva când ai bani să plăteşti. 


Şi apoi, îmi era foame. 

Ea se încruntă. 

— Nu ai niciun ban? 

— Am o monedă - avea două, de fapt -, dar o păstrez 
pentru urgenţe. 

— Foamea este o urgenţă. 

— Nu, nu-i. 

Se împinse şi se ridică. Era considerabil mai înalt 
decât ea, aşa că fu nevoită să îşi dea capul pe spate ca să 
se uite în ochii lui. Îi plăcu felul în care ea continuă să îl 
privească. 

— Mi-a fost de multe ori foame. Ceva se iveşte de 
fiecare dată. 

— Adică furi mereu câte ceva. 

— Adică Domnul are grijă de mine. 

— Eşti predicator? 

— Drace, nu! 

Ea icni, iar ochii i se măriră şi mai mult. 

— Nu ar trebui să înjuri. 

Drace nu era chiar o înjurătură, nu? Folosise cuvinte 
mult mai rele la viaţa lui. „Ar fi amuzant să folosesc unul 
acum, să văd cum îşi iese şi mai rău din sărite.” 

— Păi, la naiba, zise el, făcându-i plăcere expresia 
îngrozită de pe chipul ei. Ce îi mai rămâne unui bărbat dacă 
nu poate nici să fure, să mintă ori să înjure? 

— Tu nu eşti bărbat, spuse ea indignată. 

— Destul de-aproape. Am aproape 16 ani. 

Băgă mâna în buzunarul cămăşii, scoase o bucată de 
hârtie şi un săculeţ de tutun şi îşi răsuci alene o ţigară. Şi-o 
îndesă între buze. In timp ce ea îl privi cu gura căscată, 
dădu un bobârnac cu degetul mare unui băț de chibrit, 
lucru care îl făcu să ia foc. Duse flacăra la ţigară şi inhală 
adânc. Fumatul îi uşura întotdeauna foamea. Desigur, să 
fure cele necesare nu era la fel de uşor ca furtul unor 
biscuiţi, dar uneori, bărbaţii aveau nevoie de o provocare. 

— Nu ar trebui să fumezi în prezenţa unei doamne 
fără să ceri permisiunea, zise ea, cu un ton mustrător în 
cuvinte, care l-ar fi făcut să facă stânga-mprejur şi să plece, 


dacă nu ar fi fost atât de plăcută la vedere. 

Nu era încântat să fie mâncat de viu, nu vedea niciun 
sens să tolereze asta. 

Suflând fumul şi privind prin el cu ochii mijiţi, cercetă 
cu o privire exagerată zona. 

— Nu văd nicio doamnă pe-aici. 

— Eu sunt o doamnă. 

— Eşti doar un copil. 

— Ba nu. Sunt o doamnă tânără, aproape de tot 
crescută. 

— la să văd. 

Ea clipi rapid, iar nasul nu îi mai era îndreptat către 
cer. 

— Ce vrei să spui? 

— Adică lasă-mă să îţi desfac corsajul. Să văd dacă ai 
crescut aproape de tot. 

Ea clipi din nou, ridică din umeri şi îşi împinse pieptul 
către el, cu o provocare în ochi care îl uimi. 

— Bine. 

Sfinte Dumnezeule din ceruri! Ea avea de gând să îl 
lase. Îşi aruncă ţigara pe jos şi o strivi cu vârful cizmei lui 
ponosite. Gura i se uscase atât de tare, încât parcă ar fi 
mestecat tutunul în loc să îl inhaleze. Işi şterse pe pantaloni 
palmele dintr-odată umede, apoi întinse mâinile către 
corsajul ei, jenat de faptul că mâinile îi tremurau atât de 
rău încât abia putea să îşi mişte degetele. Dar era hotărât 
să nu se oprească, pentru că dorea cu disperare să vadă 
ceea ce devenise din ce în ce mai nerăbdător să vadă în 
ultimele câteva luni. Pieptul unei femei. Ei bine, al unei fete 
în cazul de faţă, dar un piept era un piept. La naiba, dacă ar 
fi ştiut că era aşa de uşor să scoată o fată din hainele ei, ar 
fi cerut uneia cu mult timp înainte. 

— Lauren Fairfield, ce Dumnezeu se petrece aici? 

Întrebarea pusă atât de acru aproape că îi făcu pielea 
să o ia la goană fără el. Odată ce îşi recăpătă iute 
respiraţia, îşi dădu seama că mama ei - femeia semăna 
prea mult cu ea ca să nu fie mama ei - trebuie să se fi 
apropiat pe după colţ, fără ca el să observe, iar el nu era 


decât la un nasture distanţă de a vedea paradisul. Simţul 
de supravieţuire se activă, dar, înainte ca el să apuce să se 
ferească şi să ţâşnească departe, mama ei îi zbură pălăria 
în praf, îl prinse de ureche, ciupindu-l tare, ceea ce îl aduse 
iute cu picioarele pe pământ. 

— Au! 

— Aţi fumat aici, în spate? întrebă mama ei. 

— Nu, doamnă. Doar el. Nu m-a întrebat mai înainte. 
Şi înjură. 

Fata îşi încheie explicaţiile, îşi cobori privirea, iar lui 
Tom îi veni să o sărute pentru că îşi ţinuse gura cu privire la 
cele mai rele fărădelegi ale lui. Cum buzele ei erau strâns 
închise, el avea o şansă de a nu merge la închisoare. Nu se 
arestau oamenii pentru că fumau ori înjurau. Dar dacă ea 
avea şi dea în vileag că el mai şi furase... 

— Dacă tatăl tău ar fi fost încă în viaţă, l-ar fi bătut pe 
băiatul ăsta până l-ar fi lăsat lat pentru că şi-a permis astfel 
de libertăţi în ceea ce te priveşte, dar, cum nu mai este, 
rămâne în sarcina mea să mă ocup de asta, zise mama ei, 
apucând braţul fiicei sale şi trăgând şi mai tare de urechea 
lui Tom. 

Poate că închisoarea ar fi fost totuşi de preferat. Le 
urmă din cauză că femeia nu îi lăsă de ales, dacă voia să îşi 
păstreze urechea, iar el era foarte ataşat de aceasta. Se 
potrivea foarte bine cu cea de pe cealaltă parte a capului 
lui. 

Dădură colţul clădirii, cu mama ei târându-i pe alee, 
după ea. Ocoliră şi cel de-al doilea colţ. 

— Domnule şerif! 

Ah, la dracu’, putea să aibă mai mult ghinion de-atât? 
Şeriful se sprijinea de faţada prăvăliei, cu fruntea apăsată 
de lemn. 

— Abia a trecut de prânz şi eşti deja beat, îl certă 
mama ei. 

Bărbatul îşi răsuci uşor capul şi se holbă la ei. Tom nu 
văzuse niciodată ochi albaştri atât de deschişi la culoare. 

— Te-am văzut ieşind din saloon, continuă mama ei. 
Nu ştiu de ce oamenii din oraşul ăsta au crezut că e potrivit 


să te numească şerif, nici de ce apelez la un afemeiat 
pentru problema asta. Bănuiesc că e din cauză că nu am de 
ales. 

Fără să dea drumul urechii lui Tom, reuşi cumva să Îl 
arunce către şerif. 

— Au! Au! Au! strigă Tom, tresărind. 

Fir-ar, femeia putea ciupi. 

— Vreau să fie închis pentru noaptea asta. 

Tom încercă să vadă partea bună a lucrurilor. Cel 
puţin urma să capete o masă caldă şi un pat. 

Şeriful vorbi în cele din urmă: 

— Scuzele mele, doamnă - bărbatul vorbea al naibii 
de caraghios, încât Tom aproape că izbucni în râs, dar 
decise că, ţinând seama de locul în care se afla, era mai 
bine pentru el să tacă -, dar nu pot... 

— Ba sigur că poţi şi ar fi bine să o faci. la-l! 

Şeriful îşi înfăşură mâna în jurul braţului lui Ton şi îl 
trase de lângă femeie. 

— Ce infracţiune a comis? 

— Deschidea nasturii corsajului lui Lauren a mea, 
încercând să... profite de inocenţa ei. Ea nu are decât 14 
ani. 

Paisprezece? Pe toţi dracii! Chiar era doar un copil. 
Tom crezuse că era mai aproape de vârsta lui. O numise 
copil doar ca să o enerveze. 

Şeriful dădu scurt din cap. 

— Mă voi ocupa degrabă de problema asta. 

— Aşa să faci, altfel jur că voi pune consiliul orăşenesc 
să te dea afară. 

Femeia se îndepărtă târându-şi picioarele, trăgând-o 
pe fiica ei după ea. Fătuca aruncă o privire peste umăr, 
care îi spunea parcă lui Tom că şi ei îi părea rău la fel de 
rău ca şi lui pentru felul în care se despărţeau. 

— Cine era scorpia aia? întrebă şeriful. 

Luându-se după vocea pedantă a bărbatului, foarte 
delicată şi elegantă, Tom se gândi că acesta nu era de prin 
părţile locului. Părea a fi un filfizon. Tom fu destul de sigur 
că ar fi putut să îl întreacă. Şi nu era prea sigur ce era o 


scorpie, dar, bazându-se pe felul în care întrebase bărbatul 
şi în care mama lui Lauren îl certase, Tom se gândi că 
acesta nu-i făcea complimente. 

— Văduva Fairfield, răspunse Tom, gândindu-se că 
acela era singurul nume care i se potrivea din moment ce 
soţul ei era mort iar fata era Lauren Fairfield. 

— Câţi ani ai, băiete? întrebă şeriful. 

Tom îşi înclină sfidător bărbia. 

— Cincisprezece, şi nu mi-e frică de închisoare. 

— Nu te voi băga la închisoare pentru că ai fost 
curios, dar aşteaptă să faci 16 ani înainte să desfaci alte 
corsaje. Asigură-te că femeia este mai în vârstă ori 
prietenoasă şi dornică să îţi ia bani ca să îţi satisfaci 
curiozitatea naturală. Şeriful îi dădu drumul. Hai, acum 
cară-te! 

Lui Tom nu trebui să i se spună de două ori. Alergă pe 
după colţ, de-a lungul aleii şi pe după un alt colţ, oprindu-se 
în spatele prăvăliei. Îşi înşfăcă pălăria, o îndesă pe cap şi 
ridică cu grijă ce mai rămăsese din ţigara lui. Urma să o 
termine în seara aceea, când stomacul avea să înceapă să 
îi chiorăie. Doar dacă nu avea să găsească altceva de 
mâncare. Se întrebă ce aruncaseră în spatele cârciumii. 


* 


— Văd că furi în continuare. 

Tom îşi termină biscuitul înainte să îşi ridice privirea 
din locul lui preferat din spatele prăvăliei. lat-o din nou. 
Lauren Fairfield. Îmbrăcată în albastru, cu un rând de 
nasturi în faţă care urcau până aproape de bărbie. Cu 
siguranță că aproape o sufocau. 

— M-am apucat şi de băut, zise el, rânjind. 

Îi plăcea felul în care ochii ei deveneau atât de largi şi 
de rotunzi de fiecare dată când el o şoca. 

— Deci văd că, pe deasupra, încă mai minţi. 

— Nu mint. Săptămâna trecută am găsit în spatele 
cârciumii o sticlă pe jumătate goală. Am dat-o gata. 

— Ce gust a avut? întrebă ea, vizibil curioasă. 


„De urină”, dar nu îi spuse asta pentru că ea ar fi 
putut să îl întrebe de unde ştia el ce gust avea urina şi, cu 
siguranţă, nu dorea să dezvăluie partea aceea tristă din 
viaţa lui. Aşa că se mulţumi cu: 

— Am gustat mai bune. 

— În prezenţa unei doamne trebuie să îţi scoţi pălăria 
şi să te ridici în picioare. 

— Da’ văd că tare îţi mai pasă de maniere. 

— Tuturor le pasă. 

— Mie nu. 

— Cum aşa? 

— Nu văd niciun avantaj în ceea ce le priveşte. 

— Să nu ai fundul tăbăcit este un avantaj. 

— Cine o să-mi tăbăcească mie fundul? 

— Părinţii tăi. 

— Sunt morţi. 

Din toate lucrurile pe care i le spusese, acesta păru să 
o şocheze cel mai tare. 

— Eşti orfan? 

El ridică din umeri. 

— Unde locuieşti? 

El ridică din nou din umeri. 

— De aceea furi? 

— Da' multe întrebări mai pui! Se uită la ea cu ochii 
mijiţi. Ce ştii despre şeriful acela? 

— Că mama nu îl place. Nici pe prietenii lui. 

— Vorbeşte caraghios. 

— E din Anglia. El şi prietenii lui s-au mutat aici 
imediat dup' război, ca să ajute la strânsul bumbacului, din 
cauză că mulţi bărbaţi au fost ucişi. 

Anglia. Nu cunoştea pe nimeni din Anglia. Era sigur de 
asta. Totuşi, felul în care vorbea bărbatul îi stârnea nişte 
amintiri foarte îndepărtate. Nu putea să şi-l scoată din cap, 
dar, pe de altă parte, părea să nu poată să şi-o scoată din 
cap nici pe Lauren. O luase cu el în somn, pe ea şi acel 
nasture nedesfăcut. 

— De ce îţi pasă de el? întrebă ea. 

— Nu îmi pasă. Sunt doar curios. Imi aminteşte de 


ceva. Nu pot să spun exact de ce anume. 

— Îmi pare rău că mama te-a băgat în bucluc cu el. 

Cu degetul mare, îşi ridică pălăria de pe frunte. 

— Mi-a dat drumul de îndată ce mama ta a dispărut. 
Până la urmă nu a trebuit să petrec noaptea în închisoare. 

Ea zâmbi. 

— Mă bucur. 

Dumnezeu să aibă milă! Inima i se lovi dureros de 
coaste. Când zâmbea, devenea de-a dreptul superbă. 

— Tot 14 ani ai? 

Ea râse uşurel şi reuşi cumva să îl lase fără respiraţie 
în acelaşi timp. 

— Sigur că da, prostuţule. De ce întrebi? 

— Pentru că este ziua mea şi voiam să îmi cumpăr un 
cadou. 

Ochii şi zâmbetul ei deveniră şi mai strălucitoare. 

— Ce ai de gând să cumperi? 

— Un corsaj deschis. 

Ea se încruntă, îşi îngustă ochii şi îşi încreţi buzele. 

— Credeam că nu ai niciun ban. 

— Ţi-am spus că am puţini. 

— Credeam că îi păstrezi pentru urgenţe. 

Felul în care îi bubuia inima... 

— Este o urgenţă. 

— Mama a fost cu adevărat supărată... 

— Asta din cauză că nu ştiam că trebuie să plătesc. 
Se ridică în picioare, îşi scoase pălăria şi scoase din buzunar 
moneda. Şeriful a zis că pot să o fac dacă plătesc. 

— De ce eşti aşa de hotărât să îmi desfaci nasturii 
corsajului? 

— Pentru că nu am văzut niciodată un piept şi i-am 
auzit pe băieţi vorbind despre ce privelişte plăcută este. 

Pe chipul ei apăru o expresie încăpăţânată, aşa că el 
îşi deschise degetele ca să îi arate că de data aceea era 
dispus să plătească. 

— Ce băieţi? întrebă ea. 

— Cei din trenul cu orfani. 

— Ai călătorit cu trenul de orfani? 


El dădu din cap că da. 

— Tocmai din New York. Nu până aici, bineînţeles. Am 
venit pe jos până aici, când nu prea mi-a plăcut familia care 
m-a luat. 

— Cum aşa? 

— Pur şi simplu. Vrei banul sau nu? întrebă el 
nerăbdător. 

Nu dorea să se gândească la tot ceea ce se 
întâmplase după ce ai lui muriseră. Dorea ca amintirea 
celei de a 16-a aniversări să fie una plăcută, la care să se 
gândească şi când avea să împlinească o sută de ani. 

Ea se strâmbă, şi el se gândi că lucrul acesta ar fi 
trebuit să o facă să arate urât, dar nu era aşa. Il făcu doar 
să îşi dorească să o mai necăjească un pic, să o facă să mai 
rămână un pic. 

— Tot ceea ce doreşti este să îmi desfaci corsajul? 

El încuviinţă din cap, şi gura i se uscă dintr-odată atât 
de tare încât nu crezu că ar fi fost în stare să vorbească 
dacă ar fi trebuit să o facă. 

— Nu poţi să pui mâna pe nimic, şi spuse ea. 

— Nu o voi face, reuşi el să spună cu un nod în gâtlej, 
care creştea odată cu anticiparea. Voi privi doar. 

— Bănuiesc că nu e nimic rău dacă doar priveşti. 

— Absolut deloc. 

Ea întinse mâna. El lăsă moneda să cadă în palma ei, 
dorind ca a lui să nu îi fi părut dintr-odată atât de murdară. 
După ce îşi puse deoparte pălăria, îşi şterse mâinile pe 
pantaloni şi le blestemă că începură să tremure din nou. Uri 
să se gândească la cât de tare i-ar fi tremurat dacă ar fi 
apucat să atingă mai mult decât nişte nasturi. 

Nu că avea să atingă mai mult decât îi permisese ea. 
O fi el un hoţ, un mincinos, unul care înjură şi - cel mai 
recent - un beţiv, dar nu era un ticălos. Ei, poate că era un 
pic. Desfacerea nasturilor ajungea până aproape de linia pe 
care nu avea să o treacă. Un bărbat trebuia să aibă nişte 
principii. 

Susţinându-i privirea, ea îşi ridică bărbia. El înghiţi în 
sec, dorind ca ea să nu fi avut atât de mulți afurisiţi de 


nasturi. Păru să îi ia o veşnicie să îl scoată pe primul din 
gaura minusculă. Se desfăcu doar ca să îi scoată la iveală o 
infimă părticică din gâtul ei. El încetă să mai respire. Îşi 
mută degetele la următorul nasture. 

— Lauren Fairfield! 

Înainte şi poate face o mişcare ca să scape, urechea îi 
fu prinsă într-o strânsoare dureroasă, şi dansă pe vârfuri, 
încercând să pună capăt agoniei. Cum putea o femeie să 
provoace atât chin cu o ciupitură? 

Inainte să poată să îşi adune forţele ca să protesteze, 
ea îl târa prin clădire. 

— Şerif Montgomery! 

Aruncând o privire cu coada ochiului, din cauză că 
femeia nu îi îngăduia să se întoarcă, Tom îl zări pe şerif, 
stând lângă oficiul telegrafic. Îl grăbi pe Tom de-a latul 
străzii prăfuite. 

— Doamnă... 

— O făcea din nou. Deschidea nasturi corsajului lui 
Lauren a mea. 

Şeriful se uită urât la el. 

— Ţi-am spus... 

— Astăzi am împlinit 16 ani, se grăbi el să răspundă, 
şi aţi zis că pot să mă uit dacă ea doreşte să-mi ia banii. l- 
am dat 25 de cenți. 

— l-ai spus că poate desface nasturii corsajului fiicei 
mele dacă o plăteşte? 

— Nu chiar. A înţeles greşit ceea ce i-am spus, încercă 
să explice şeriful. 

— Ticălos bun de nimic! strigă ea, în timp ce îl aruncă 
pe Tom înspre şerif. ÎI vreau la închisoare şi pe tine, alături 
de el. Merg la consiliul orăşenesc. 

Tom o privi îndepărtându-se nervoasă, cu o indignare 
justificată în fiecare pas hotărât. Lauren se uita peste umăr 
la el, cu o îngrijorare în expresie, care îi strânse pieptul. 
Trecuse mult timp de când cineva îşi făcuse griji pentru el. 

— Cum te cheamă, băiete? întrebă şeriful. 

— Tommy. 

Prefera Tom, dar aflase că oamenii se apropiau mai 


mult de el atunci când folosea o versiune a numelui său 
care îl făcea să pară mai tânăr, mai inocent. Ar fi protejat 
un Tommy. Pe un Tom l-ar fi aruncat în închisoare. 

— Unde Dumnezeu îţi sunt părinţii? 

— Au murit. 

Şeriful oftă din greu. 

— Vino cu mine. 

La naiba! Şiretlicul lui nu îl dezamăgise niciodată până 
atunci. Îşi ridică bărbia sfidător. În ultimul timp ieşise din 
multe belele jucând la cacealma. 

— Nu mi-e frică de închisoare. 

— Nu te duc la închisoare. 

Şeriful merse de-a lungul trotuarului, paşii răsunându- 
i pe scânduri. Tom recunoştea sunetul mâniei atunci când îl 
auzea. Poate chiar dăduse de belea. Se gândi să fugă, dar 
era al naibii de obosit să tot fugă. Şi, dacă fugea, putea să 
nu o mai vadă niciodată pe fata cu ochi albaştri. 

Şeriful împinse uşa cârciumii. 

— O să minţiţi şi o să le ziceţi că sunt destul de mare 
ca să beau? întrebă Tom, plin de speranţă. 

Şeriful îi aruncă o privire de oţel. Bărbatul nu era chiar 
atât de elegant cum crezuse Tom. De obicei, se pricepea 
foarte bine să citească oamenii, dar acela îl deruta. 

Tom ridică obraznic din umeri. 

— Bănuiesc că nu o să faceţi asta. 

— Wyndhaven, zise un bărbat care se îndreptă alene 
spre ei, sprijinindu-se cu putere pe un baston. Tom îl 
recunoscu ca fiind proprietarul cârciumii. Vorbea în acelaşi 
fel caraghios ca şeriful. Ce ai acolo? 

— Un băiat fără părinţi şi cu prea mult timp liber. Ce 
pot să fac cu el? 

Proprietarul cârciumii îl cercetă pe Tom. Tom îşi 
încleştă maxilarul. Ura să fie cercetat, măsurat, judecat. 

— Ştii ceva despre vaci, băiete? 

— Ştiu tot, zise Tom cu încredere, sfidător. 

Ştia ce păţea un băiat care nu era găsit 
corespunzător. Primea o bătaie sănătoasă. 

— Nu ştii absolut nimic, mincinos mic, zise 


proprietarul cârciumii, dar vei şti înainte ca luna să ia 
sfârşit. 

— Ce-ai de gând să faci cu el? întrebă şeriful. 

— Să îl pun să muncească pentru Compania Texană a 
Văcăreselor. 

La căderea nopţii, Tom avea o burtă plină, un aşternut 
de paie moale pe care să doarmă şi, pentru întâia oară 
după mult timp, speranţa unei vieţi mai bune. 

Zece ani mai târziu, avea să îi mulţumească 
bărbatului responsabil pentru asta. Fusese Ravenleigh - la 
vremea aceea vicontele Wyndhaven - cel care îi oferise o 
şansă în oraşul Fortune?. Aşa cum hotărâse soarta, nu 
fusese şeriful pe mâna căruia îl tot dădea mama lui Lauren 
-, ci fratele geamăn al bărbatului, care venise în vizită. Şi 
care, când părăsise Fortune, le luase cu el pe mama lui 
Lauren, pe Lauren şi pe surorile ei. 

Tom nu fu sigur dacă făcuse el un zgomot ori dacă 
Lauren îi simţise, pur şi simplu, prezenţa, dar ea se ridică 
grațios - atât de grațios -, se întoarse cu faţa la el, apoi 
rămase nemişcată ca şi cum ar fi dat dintr-odată peste un 
pericol necunoscut. 

Sfinte Dumnezeule! Devenise şi mai frumoasă decât 
îşi imaginase el. Şi şi-o imaginase foarte mult de-a lungul 
anilor. Şi îşi dădu seama cu o limpezime atât de 
cutremurător de tăioasă încât aproape că îl făcu să se 
chircească, că nu se afla acolo să îi mulţumească lui 
Ravenleigh. Venise pentru cu totul altceva. Dar avea prea 
multă mândrie pentru a merge să cerşească, prea multă 
mândrie pentru a admite cât de mult îl rănise tăcerea ei. 
Dar nu atât de multă mândrie încât să nu ia ceea ce îi era 
datorat. 

Lauren auzi mişcarea cea mai uşoară şi presupuse că 
sosise, în sfârşit, ceaiul pe care îl ceruse mai devreme, adus 
de un servitor. Dar, când se ridică şi se întoarse cu faţa 
către uşă, respiraţia i se tăie dureros. Abia fu conştientă de 
celelalte doamne care exclamară, una dintre ele chiţăind. 

Ceaiul nu sosise. Ci un cowboy. 


2 Avere, noroc. 


Şi l-ar fi recunoscut oriunde. 

Înalt, subţire ca un bici, cu un pas lejer care arăta că 
nu avea nicio grabă să ajungă, traversă încăperea către ea, 
debordând de încredere cu fiecare pas - un bărbat cu o 
misiune. Bubuitul tocurilor cizmelor lui, care loveau 
podeaua de parchet lustruit, răsună în încăpere. Ţinea 
strâns în mâinile lui mari, bătătorite, pălăria neagră, în timp 
ce ochii lui căprui-închis o ţinură captivă. 

Părul lui negru ca miezul nopţii, mai îmblânzit decât îl 
văzuse vreodată, îi mângâia gulerul cămăşii albe, aproape 
ascuns sub jacheta simplă, neagră. O legătură din mătase 
neagră îi era înnodată într-o fundă pleoştită la gât. Mustata 
era o adăugire nouă, la fel de deasă ca şi părul, încadrându- 
i arcul buzei superioare şi părţile laterale ale gurii care se 
întinse larg atunci când îi dărui unul dintre zâmbetele lui 
largi, lente, senzuale. 

Nu crezu că încruntarea din cauza soarelui şi a 
vântului neiertător din Texas era cea care îi săpase linii pe 
chip, la colţurile ochilor, de-a lungul frunţii. De vină fusese 
viaţa grea şi, probabil, distracţia pe cinste. Nu fusese 
niciodată unul care să facă lucrurile pe jumătate, în ciuda 
tuturor schimbărilor pe care le observă, ceea ce rămăsese 
la fel îl făcea recognoscibil. 

O privi ca şi cum ea îi aparţinea. Odată ca niciodată, 
poate că aşa fusese. 

Era ultima persoană pe care s-ar fi aşteptat să o 
reîntâlnească, unica persoană pe care renunţase să mai 
spere că avea să o mai vadă vreodată. Poate că el era un 
miraj, o plăsmuire a imaginaţiei ei, o speranţă slabă la care 
nu renunţase, deşi crezuse că renunţase de tot. 

Doar că, atunci când el se opri direct în faţa ei, 
mirosul lui - piele, tutun, un dram de whisky şi un strop de 
praf - aduse la viaţă amintiri uitate ale unor nopţi petrecute 
cu el sub stele. Era real. Şi se afla acolo. Nu îi venea să 
creadă. 

Inima îi bubuia atât de tare, încât fu sigură că toată 
lumea putu să o audă, să o vadă cum i se loveşte de piept 
cu fiecare bătaie puternică. 


— Tom? şopti ea în cele din urmă. 

— Bună, Lauren. 

Glasul lui fu un huruit profund, răguşit şi senzual, care 
o pătrunse tremurând şi îi atinse toate cotloanele goale şi 
pustii ale inimii. 

— Ce Dumnezeu cauţi aici? întrebă ea. 

— Am venit să încasez o datorie. 

O datorie? Despre ce Dumnezeu vorbea? 

— Dumnezeule, Tom, cine îţi datorează... 

— Tu, draga mea. 


Capitolul 3 


Lauren îl privi îndelung, auzindu-i cuvintele, dar fără 
să le înţeleagă. Singurul lucru pe care i-l datorase 
vreodată... 

Sfinte Dumnezeule! După tot acest timp venise acolo 
să obţină ceea ce nu reuşise să obţină în Texas? Să-i 
deschidă nasturii corsajului? Bărbatul îşi pierduse minţile? 

— Nu se poate să fii serios? 

— Foarte. 

Tom privi cum scepticismul îi cuprinde trăsăturile 
delicate, pentru a fi iute înlocuit de sfidare. Nu putea să 
explice de ce îi făcea plăcere să vadă ridicarea 
încăpăţânată a bărbiei ei, încreţirea buzelor în semn de 
dezaprobare, mai ales pentru că el nu venise pentru 
dezaprobarea ei. Cumva, ea reuşise mereu să scoată la 
suprafaţă diavolul din el. 

— Dumneavoastră sunteţi, nu-i aşa? întrebă una 
dintre doamne, înainte ca Lauren să apuce să îl înţepe cu 
un răspuns tăios. 

Tom se întoarse către femeia care vorbise şi se 
întrebă de ce nu i se părea că părul ei blond şi ochii ei 
albaştri erau la fel de atractivi că ai lui Lauren. Într-un fel, 
era mai drăguță, dar în toate felurile care erau importante 
pentru el era pur şi simplu comună. Totuşi, nu avea obiceiul 


de a ignora femeile. Ele erau prea rare în Texas pentru ca 
prezenţa lor să fie desconsiderată, aşa că zâmbi larg. 

— Cine anume, scumpo? 

— Vai! Scoase un chicotit micuţ, iar genele începură 
să i se zbată mai repede decât aripile unei păsări colibri. În 
mod evident fâstâcită, trase adânc aer în piept. Contele de 
Sachse. 

— Cu siguranţă că nu este el, zise Lauren. Are afaceri 
cu tatăl meu vitreg. Nu acesta este motivul real al venirii 
tale, Tom? Pentru a-i aduce lui Ravenleigh ultimele veşti 
legate de una dintre afacerile văcăreselor din Texas. 

Tom ştia că, pe măsură ce afacerea crescuse şi 
includea mai mult decât vite, Ravenleigh devenise un 
investitor, un partener al fratelui său şi al celor doi prieteni 
ai săi: Grayson Rhodes şi Harrison Bainbridge. De 
asemenea, Tom era conştient că bărbaţii îl ţineau la curent 
pe Ravenleigh în ceea ce privea progresele pe care el le 
făcea, succesul lui şi, deşi nu fusese niciodată un lucru 
oficial, se simţise adesea ca şi cu ei îl adoptaseră. 

— Ţi-am spus deja motivul pentru care mă aflu aici, îi 
spuse el lui Lauren. 

— Cu siguranţă nu ai bătut atâta drum pentru un 
lucru atât de trivial... 

Se opri brusc, ca şi cum îşi aminti că avea un salon 
plin de doamne care i-ar fi găsit motivul puţin cam 
scandalos. Tom ştia foarte bine necazurile pe care le putea 
provoca un scandal. Fiecare englez pe care îl întâlnise 
vreodată avusese vreun fel de scandal legat de numele lui 
care avusese ca rezultat exilul în Texas. 

— Nu am găsit niciodată ceva legat de tine fiind 
trivial, zise Tom, privind cum un roşu viu cuprinse obrajii lui 
Lauren. 

Nu şi-o amintea ca pe cineva care se ruşina atât de 
uşor. Dar pe de altă parte, nu dură mult până când, privind- 
o, să îşi dea seama că nu mai era fata care îl înfruntase în 
faţa prăvăliei. Avea o ţinută, un calm şi o graţie care îi 
lipsiseră în tinereţe. Era întruchiparea unei doamne, şi nu 
era foarte sigur de sentimentele lui legate de acele 


schimbări evidente, întrebându-se dacă schimbările din el 
erau la fel de clare. 

— Vă rog, trebuie neapărat se va alăturaţi nouă, îl 
îndemnă pasărea colibri, din nou înainte ca Lauren să 
apuce să răspundă, iar el îşi dădu seama că ar fi trebuit să 
aştepte înainte să o abordeze, să fi aşteptat până când ar fi 
prins-o singură. După toţi acei ani, ea merita acest respect. 
Amândoi îl meritau. 

— Vă rugăm, imploră una dintre celelalte doamne. 
Ne-ar plăcea foarte tare dacă aţi sta cu noi. 

Cum ar fi putut Tom să spună nu unei astfel de 
invitaţii, făcute din tot sufletul, când în încăpere plutea 
atâta speranţă, încât parcă şederea lui le-ar fi îndeplinit 
toate dorinţele? 

— Apreciez invitaţia. 

Luă loc pe scaunul oferit, ridicându-şi un picior şi 
punându-i glezna pe genunchi, aşezându-şi pălăria pe 
coapsă. 

Cu sprâncenele ei delicate împreunate, Lauren îl privi 
fix ca şi cum nu era deloc de acord cu poziţia lui - ori poate 
încă nu îi venea să creadă că el se afla acolo. Pe de altă 
parte, nici lui nu îi venea să creadă. Se întrebă dacă ar fi 
fost nepoliticos să îi ceară să iasă pentru un minut ca să 
poată discuta în particular. Avea zece ani de întrebări care 
aveau nevoie de zece ani de răspunsuri. Dar chiar în timp 
ce evalua posibilităţile, ştia care era soluţia necesară: 
desigur că ar fi fost nepotrivit să o ia deoparte. Singurul 
lucru pe care îl învățase în ceea ce privea femeile din 
Anglia era că unui bărbat nu i se permitea să fie singur cu 
una dintre ele - indiferent cât de inocente i-ar fi fost 
intenţiile. 

Clătinând din cap aproape imperceptibil, ca şi cum i- 
ar fi acceptat prezenţa, făcu prezentările cu mult calm, ca 
şi cum cowboy-i cu declaraţii îndrăzneţe îi năvăleau în salon 
în fiecare după-amiază. Pasărea colibri era Lady Blythe. 
Femeia cu părul închis la culoare era Lady Cassandra. Cele 
mai tinere erau domnişoarele Anne şi Priscilla. 

— Sunteţi cowboy? întrebă Lady Blythe. 


— Da, scumpo, sunt. 

Îşi cobori capul şi îl privi fluturându-şi din nou genele 
acelea lungi, părând excesiv de încântată. Îi plăcuse 
întotdeauna să le copleşească pe doamne cu atenţii, dar 
era obişnuit să trebuiască să muncească un pic mai mult 
pentru a obţine vreun rezultat. 

Aplecându-se, Lauren îi atinse mâna, şi dorinţa îl 
săgetă până în călcâie. Ea avusese întotdeauna un efect 
asupra lui, dar nu fusese niciodată atât de puternic, atât de 
ascuţit, atât de urgent. 

— Aceste doamne... taţii lor sunt cu toţii nobili. Ar 
trebui să li te adresezi mai formal, zise ea. 

— Eu, una, nu mă supăr că mi-aţi spus scumpo, spuse 
Lady Blythe. Niciun domn nu m-a mai numit aşa vreodată. 

Tom îi aruncă un zâmbet larg. 

— Mi-e greu să cred asta, scumpo. 

Lady Blythe dădu drumul unui alt chicotit micuţ, 
aproape ca un oftat. 

— Este adevărat. 

— Atunci mă gândesc că trăieşti în locul nepotrivit, 
pentru că în Texas băieţii ar sta la coadă ca să te numească 
astfel. 

— Cu adevărat? 

— Eu nu mint. 

— De când? întrebă Lauren. 

Mânia, fierbinte şi furioasă, trecu prin el, şi făcu tot ce 
putu pentru a o ţine în frâu, în timp ce îşi mută din nou 
privirea spre ea. 

— Doreşti cumva să începem să enumerăm vorbele 
false care au fost rostite - de faţă cu musafirele tale? Dacă 
da, aş fi mai mult decât bucuros să mă supun. 

Arăta ca şi cum i-ar fi tras un glonţ în inimă, dar nu 
avea de gând să îşi ceară scuze ori să îşi ia vorbele înapoi. 
Ea era cea care nu îşi ţinuse promisiunea făcută. 

— Tom! 

Vocea cultă familiară răsună între pereţi. Tom se 
ridică în picioare, cu mâna întinsă, în timp ce contele 
Ravenleigh traversa încăperea. Nu arăta cu mult mai diferit 


faţă de ultima oară când Tom îl văzuse. Câteva riduri în 
plus pe frunte. Poate că părul îi încărunţea un pic la tâmple, 
dar abia dacă era vizibil între firele blond-roşcate care erau 
pieptănate pe spate. 

Bărbatul îi scutură mâna, cu ochii de un albastru- 
deschis lucind. 

— Mă bucur să te văd, băiete. 

— Şi eu, domnule. 

— Habar n-am avut că aveai de gând să faci o 
călătorie în partea asta a lumii. Ar fi trebuit să mă anunţi, 
ca să aranjez lucrurile în aşa fel încât să te întâmpin. Ai 
nevoie de un loc în care să stai? 

— Nu, domnule, s-a rezolvat. 

— Excelent! Se întoarse ca să se adreseze doamnelor 
aflate în încăpere. Doamnelor, vă cer scuze pentru 
întrerupere. 

— Nici vorbă, milord, spuse Lady Blythe. Este 
întotdeauna o plăcere să vă vedem. 

— Este o plăcere la fel de mare să vă avem în casa 
noastră. Îşi îndreptă atenţia către fiica lui vitregă. Lauren, 
te rog să anunţi bucătăreasa că vom avea un oaspete la 
cină. Rămâi la cină, nu-i aşa, Tom? 

— Da, domnule. 

— Splendid! Îl bătu pe Tom prieteneşte pe braţ. Vino 
cu mine în bibliotecă să vorbim un pic şi să bem ceva. 
Doresc să aud totul despre aventurile tale şi să aud din 
sursă sigură ce mai fac fratele meu şi prietenii lui în locul 
ăla ca un iad pe care îl numiţi Texas. Scrisorile lasă multe 
lucruri nespuse. 

Tom salută din cap femeile. 

— Doamnelor, a fost o plăcere să vă cunosc. 

Lady Blythe arăta ca şi cum el îi făcuse un 
compliment personal, zâmbind larg şi fluturând din nou 
rapid din gene. 

Tom înclină uşor capul spre fata care îl lăsase în 
urmă. 

— Lauren. 

Apoi îl urmă pe conte şi ieşiră din încăpere, 


întrebându-se ce simţea Lauren cu adevărat despre 
rămânerea lui la cină. 


— Trebuie neapărat să ne spui totul! 

— Cum Dumnezeu l-ai cunoscut? 

— Cine este el, mai exact? Dacă nu este contele... 

— Toţi cowboy-i sunt atât de chipeşi? 

— Este posibil ca el să fie Sachse? De fapt, nu a negat 
asta. 

— Ei bine, nici nu a confirmat-o. 

— A fost atât de interesant. Indiferent de cine este, 
trebuie să ne asigurăm că va fi invitat la balul care 
urmează. 

— Îndrăznesc să spun că voi vorbi urgent cu mama 
despre posibilitatea de a... 

Lauren ameţi din cauza comentariilor şi întrebărilor 
care veneau din toate părţile, abia reuşind să îşi dea seama 
cine ce spunea. Ele nu păreau să caute cu adevărat 
răspunsuri, până când Lady Blythe nu întrebă în mod direct: 

— Lauren, este evident faptul că ai o istorie cu acest 
bărbat. Cum te-ai simţit să îl vezi din nou? 

O tăcere sufocantă se căzu peste ea, şi Lauren nu le 
putu spune adevărul. El făcuse ceea ce făcuse întotdeauna: 
o zăpăcise, o entuziasmase, o înfuriase. După toţi acei ani, 
crezuse că îi trecuse, că uitase de el la fel de uşor cum el 
uitase de ea. Nu fusese nevoie decât să îl revadă pentru ca 
amintirile şi emoţii nedorite să revină la viaţă. Cum ar fi 
putut răspunde la întrebările lor? 

Se ridicase în picioare atunci când tatăl ei vitreg îşi 
făcuse apariţia. Acum îşi întoarse atenţia de la uşă şi se 
întoarse, în sfârşit, cu faţa către oaspetele ei, sperând că 
ascundea cu succes toate emoţiile care o răvăşeau. 
Avusese ani mulţi de practică pentru acest moment. 

— Doamnelor, nu aş dori să fiu o gazdă neplăcută, dar 
compania este neaşteptată, mama este plecată la 
cumpărături şi trebuie să mă ocup de planurile pentru astă- 


seară în locul ei. Vă cer iertare, dar trebuie să vă rog să 
plecaţi. 

Doamnele se ridicară iute. _ 

— Desigur, zise Lady Blythe. Inţelegem dar, te rog, 
spune-ne... care este datoria aceasta misterioasă pe care a 
venit el să o colecteze? 

— O monedă, răspunse în grabă Lauren, dorind să 
pună stavilă direcţiei în care se îndrepta conversaţia şi, 
dacă se putea, să le dea afară din casă cât de repede 
posibil pe acele femei. li sunt datoare cu o monedă. 

— A bătut atâta cale pentru o monedă? 

Se forţă să zâmbească. 

— Ştiu că pare destul de ridicol... 

— Mi se pare interesant. Indrăznesc să spun că 
prezenţa lui va face ca sezonul să fie foarte interesant, 
spuse Lady Blythe. 

„Vai, Dumnezeule, cu siguranţă că Tom nu va rămâne 
aici destul timp pentru a deveni implicat în sezon”. Deşi, 
dacă el se afla în căutarea unei soţii, se îndoia că urma să 
poată găsi pe lume o mai bună piaţă a căsătoriilor decât 
cea care avea loc în Londra. Dintr-odată nu dori să se 
gândească la scenariul în care el vâna o soţie. _ 

— Doamnelor, vă rog, trebuie să mă scuzaţi. Il voi 
ruga pe Simpson să vă conducă. 

Străbătând în grabă dalele de marmură ale holului, 
atrase atenţia majordomului. 

— Simpson, te rog să le conduci pe doamne la 
trăsurile lor, în timp ce eu voi informa bucătăreasa că vom 
avea un oaspete neaşteptat la cină. 

Având încredere completă în el că avea să facă ceea 
ce ordonase, nu aşteptă un răspuns, ci păşi năucă prin 
diferite încăperi familiare, explicând diferiților servitori că 
trebuiau făcute modificări pentru masa de seară. Când fu 
sigură că totul avea să se facă conform aşteptărilor ridicate 
ale tatălui ei vitreg, îşi adună restul de curaj care îi mai 
rămăsese pentru a-şi înfrunta, din nou, trecutul. 

Păşi pe coridor către bibliotecă, o încăpere pe care 
întotdeauna o găsise liniştitoare, un loc în care familia 


petrecuse multe seri citind. Era încăperea care îi amintea 
de Texas, pentru că mama ei le citise întotdeauna serile 
atunci când trăiau în Fortune. Obiceiul continuase să îi 
placă, dar avea mult mai multe cărţi din care să aleagă. De 
altfel, Ravenleigh întotdeauna avea mult mai mult din orice. 
Acesta era unul dintre motivele pentru care mama ei nu 
putuse înţelege niciodată nemulţumirea lui Lauren. 

Inspirând adânc ca să îşi liniştească nervii agitaţi, 
Lauren intră în bibliotecă. Se gândi că avea să găsească 
liniştitoare amintirile plăcute legate de camera aceea 
măreaţă, dar totul dispăru într-o lipsă de importanţă odată 
cu prezenţa copleşitoare a lui Tom. Cum de se putea ca el 
să ocupe atât de mult spaţiu, când nu făcea altceva decât 
să şadă într-un fotoliu de piele în faţa tatălui ei vitreg, ambii 
bărbaţi ţinând un pahar cu lichid chihlimbariu? Whisky, fără 
îndoială. Curaj lichid. În momentul acela, lui Lauren i-ar fi 
prins foarte bine o gură bună de curaj. 

Punându-şi paharul alături, pe măsuţele acoperite de 
marmură aflate lângă fiecare fotoliu, bărbaţii se ridicară. 
Pereţii şi tavanul părură să se rotească, să se apropie şi să 
se depărteze până când fu dezorientată, nesigură, fiindu-i 
teamă că ar putea chiar să leşine. Mintea ei percepea cu 
greu realitatea faptului că el era cu adevărat acolo. 

E| se afla acolo. Tom. Tom, care promisese să scrie şi 
nu o făcuse niciodată. Tom, care promisese să vină după ea 
şi care, în sfârşit, venise. 

Ca să încaseze o datorie. 

Dacă nu ar fi fost atât de devastator de dezamăgită, 
ar fi fost teribil de mânioasă. Deşi, cu toată sinceritatea, ce 
ar fi putut spune dacă el i-ar fi zis că venise după ea? Văzu 
umbre ale băiatului care fusese, dar ar fi putut spune cu 
adevărat că îl ştia pe acest bărbat destul de bine încât să 
colinde jumătate din lume alături de el? 

Se înălţase, umerii i se lăţiseră, dar nu modificările 
fizice fură cele care i se părură atât de deconcertante. Era 
aura încrezătoare care îl înconjura, un bărbat care fusese 
modelat de focurile iadului în oţel intransigent. Nu avea 
nevoie să ştie cărările trecutului lui pentru a recunoaşte 


rezultatul călătoriei. 

— Mă scuzaţi pentru întrerupere, reuşi să spună în 
cele din urmă, înotând cu greu printre nesfârşitele întrebări 
şi frământări care o chinuiau. 

— Termină cu prostiile, zise tatăl ei vitreg. Tom 
tocmai îmi împărtăşea nişte veşti fascinante. Te rog să ni te 
alături. 

Ca prin ceaţă, merse până la tatăl ei vitreg şi se aşeză 
în fotoliul de lângă el, cu faţa spre Tom. El nu mai era 
băiatul pe care îl lăsase în urmă, în Texas. Atenţiile lui de 
atunci, deşi scandaloase, aveau totuşi o anumită inocenţă. 
Nu crezu că bărbatul acela, care avea cute adânci pe chip, 
cioplite de soare, de vânt şi de muncă grea şi tăişuri 
ascuţite în ochi, avea vreun strop de inocenţă. Cu toate 
astea, era încă Tom al ei. Ceea ce o atrăsese în primul rând 
la el era încă prezent, poate nu la fel de evident, dar simţi 
că făcea încă parte din el. Cu toate regulile pe care le 
încălcase şi cu toate purtările lui scandaloase, el avea o 
bunătate de netăgăduit în adâncul lui, acolo unde conta cel 
mai mult. 

— Care sunt veştile fascinante pe care le 
împărtăşeaţi? întrebă ea într-un final. 

Tom îl privi pe tatăl ei vitreg ca şi cum s-ar fi aşteptat 
ca acesta să facă anunţul, indiferent care era acela, ca şi 
cum lui îi era prea dificil să vorbească din nou. Groaza 
începu să se strecoare prin ea. Oare ce se putuse întâmpla 
de dăduse naştere unei astfel de ezitări? 

Atunci când tatăl ei vitreg nu făcu altceva decât să îi 
studieze ca şi cum începea încet să îşi dea seama că poate 
pierduse ceva important pe parcurs, Tom - părând 
incredibil de stânjenit - se aplecă în faţă şi îşi sprijini 
coatele pe coapse. Era o postură atât de tipică lui Tom, 
încât provocă o durere neaşteptată în inima lui Lauren. 

El îşi frecă mâinile una de alta ca şi când putea să 
invoce cuvintele ca un magician, strângându-şi apoi 
palmele cu atâta forţă încât se auzi o bătaie şi susţinu fără 
ezitare privirea ei. 

— Doamna aceea din salon a ghicit. 


— Că eşti un cowboy? Nu este prea greu de ghicit. 
Nici măcar nu e nevoie să priveşti îndeaproape... 

— Nu, zise el, întrerupând-o cu o grimasă. Celălalt 
lucru. Faptul că sunt contele de Sachse. 

Ea auzi cuvintele, dar acestea nu aveau nicio noimă. 
A, le înţelesese sensul, semnificaţia era destul de clară, dar 
acestea veneau de la Tom... chiar mai important era faptul 
că i se aplicau lui Tom... 

Clătină din cap. 

— Tu eşti contele de Sachse? 

El încuviinţă încet. 

— Da, doamnă. 

Ea se gândi la doamnele din salonul ei şi la interesul 
lor faţă de noul conte. Işi aminti de compasiunea şi de 
empatia pe care le simţise pentru el, fără să ştie că el era 
un bărbat pe care ea îl cunoştea... ori cel puţin un bărbat 
pe care îl cunoscuse atunci când era foarte tânără. 

Lauren se holbă la el, la bărbatul acela pe care îl 
purtase cu ea în vis de când avea 14 ani. Purtase un tânăr 
de 16 ani. Îl cunoştea măcar pe acest bărbat? Îşi imaginase 
pur şi simplu că o parte din el rămăsese aceeaşi? 

O dezamăgire covârşitoare o izbi atunci când 
adevăratul motiv al sosirii lui o lovi direct în piept. Ea nu 
fusese un factor decisiv în hotărârea lui de a veni în Anglia, 
nu fusese deloc un factor. El nu venise pentru ea. Nici 
măcar nu venise cu adevărat pentru a-i deschide nasturii 
corsajului. Venise în Anglia pentru că avea obligaţii. Pentru 
că era un afurisit de conte! 

Ea nu era decât un gând ulterior, dacă fusese şi atât. 
Orice speranţă disperată de care se agăţase, că el avea să 
fie, într-o zi, din nou al ei, se transformă în flăcări, lăsând în 
urmă doar cenuşă arsă. 

— Tu eşti Lord Sachse? clarifică ea din nou, cu glasul 
răguşit şi sec. 

Tom încuviinţă dând uşor din cap. 

— De ce nu ai recunoscut atunci când Lady Blythe... 

— Pentru că tu erai atât de sigură că nu eram, şi era 
calea cea mai uşoară. Nu doream să trebuiască să încep să 


explic circumstanţele mele actuale în faţa unei audienţe de 
străini. 

— Circumstanţele tale prezente? Spui asta de parcă te 
aştepţi ca ele să se schimbe. 

— Sunt conştient de faptul că nu se vor schimba. Dar 
asta nu înseamnă că nu îmi doresc să fie aşa. 

— Deci acesta este adevăratul motiv pentru care te 
afli aici. Ca să îţi revendici titlul. 

Fu incredibil de mândră de ea însăşi pentru că îşi 
păstrase glasul calm, că nu lăsase la vedere nici măcar o 
urmă din devastarea pe care o simţea odată cu realizarea 
dureroasă a faptului că el nu venise pentru ea. Fusese 
nerealistă să creadă că urma să vină, după tot acel timp. 

— Motivul pentru care sunt în Anglia. 

Nu o spusese, dar privirea lui comunica foarte dar că 
acela nu era motivul pentru care se afla acolo, în casa 
familiei Ravenleigh. Se afla acolo să îşi revendice o datorie 
pe care niciun bărbat rezonabil nu s-ar aştepta să fie plătită 
de către o femeie. 

Se uită urât la el, sperând să îi dea de înţeles că 
îndrăzneala lui nu îi făcea plăcere. El ridică un colţ al gurii 
într-o provocare familiară. De ce trebuia ca totul la el să fie 
atât de familiar şi totuşi atât de străin în acelaşi timp? De 
ce nu putea pur şi simplu să uite de istoria care nu numai 
că îi unise, ci îi şi despărţise? 

— Mi-ai spus că părinţii tăi sunt morţi, îi aminti ea. 

— Am crezut că oamenii alături de care trăiam erau 
părinţii mei. Nu mi-au dat niciodată vreun semn că lucrurile 
stăteau altfel. Ultimele câteva luni... au destrămat tot ceea 
ce credeam. Clătină din cap. Nu am nicio amintire a vieţii 
mele de aici, în ţara aceasta, despre mama şi tatăl meu 
adevăraţi. Mă uit fix la portretul mamei... doresc să mi-o 
amintesc, dar nu pot. 

Nu îşi putea imagina cum ar fi fost să nu aibă nicio 
amintire despre părinţii ei. Amintirile despre tatăl ei 
adevărat erau vagi. Era atât de mică atunci când el plecase 
la război, dar avea amintiri despre el, zdrenţuite cu timpul, 
dar prezente încă. 


— Îmi pare rău că viaţa ta a fost răsturnată, se auzi 
rostind, cu adevărată compasiune. 

Era foarte familiară cu realitatea oribilă de a trebui să 
trăieşti dintr-odată o viaţă care era atât de diferită de cea 
pe care erai obişnuit să o dud, la care te aşteptai. 

— Nu îmi pot imagina cât de dificil trebuie să fie să ai 
toate aceste responsabilităţi aruncate asupra ta. 

— Responsabilităţile nu mă deranjează. Sunt obişnuit 
să mă ocup de mult mai multe lucruri decât ar trebui. Doar 
faptul că am aflat că aparţin unei vieţi la care nu m-am 
gândit niciodată este ceea ce nu-mi place. M-am gândit să 
ignor citaţiile dar, după cum mi-a explicat detectivul, nu am 
de ales. Chiar dacă vreau ori nu, tot ce mă aşteaptă aici 
este al meu. 

— Legea este foarte clară în privinţa asta, zise tatăl ei 
vitreg. Nu poţi întoarce spatele responsabilităţilor legate de 
un titlu. 

— Deci eşti blocat aici, în Anglia, afirmă ea. 

— Spui asta de parcă ar fi un lucru rău, spuse Tom. 

— Lauren nu a fost niciodată fericită aici, zise tatăl ei 
vitreg. 

Uimită de comentariul lui, îl privi. 

— Nu fi aşa surprinsă, rosti el încet. Este singurul meu 
regret: că nu am reuşit să-ţi aduc fericirea pe care o meriţi. 

Cum emoţiile ei erau încă răvăşite din cauza sosirii lui 
Tom, cuvintele tatălui său vitreg îi provocară lacrimi care îi 
înţepară ochii. Dori cu disperare să recunoască sprijinul, 
dragostea, acceptarea pe care el i le dăruise mereu. Clătină 
din cap. 

— Nu poţi da vina pe tine. Nu ai fi putut face nimic 
diferit. Pur şi simplu, nu am fost făcută pentru viaţa asta. 

— Dar te-ai acomodat, ai învăţat şi, deşi poate că nu 
ai fost fericită, ai reuşit să stăpâneşti toate labirinturile 
vieţii noastre. Tom are nevoie de cineva care să îl înveţe 
despre toate capcanele englezeşti, aşa cum le numeşte el. 
Discutam despre posibilitatea ca tu să îi dai lecţii. 

— Ce spui despre Lady Sachse? Văduva fostului 
conte, zise Lauren. A făcut o treabă exemplară când l-a 


educat pe Archibald Warner. 

— Şi în timpul acesta s-a îndrăgostit de vărul meu, 
zise Tom. De curând s-a măritat cu el. 

— Nu ştiam. 

— Ceremonia nu a avut loc în Londra. A lăsat toate 
astea în urmă, fără să se uite înapoi. 

O femeie care reuşise să facă tot ceea ce Lauren doar 
visa: să lase toate acestea în urmă şi să nu privească 
niciodată înapoi. Simţi dintr-odată o înrudire cu femeia 
aceea. După felul în care Lady Sachse se comportase la 
Londra, Lauren nu ar fi zis niciodată că aceasta nu fusese 
fericită cu viaţa pe care o dusese. Câte alte doamne nu 
erau? 

— Ai putea vorbi cu verişoara mea, Lydia. Acum este 
ducesa de Harrington şi adoră regulile. Chiar a publicat o 
carte având ca subiect bunele maniere. Corectarea gafelor 
de comportament. Se pare că este foarte populară printre 
moştenitoarele americance care caută să se integreze în 
societatea londoneză. O poţi cumpăra din orice librărie. 

— Nu prea m-am omorât niciodată cu cititul. Prefer să 
mi se arate. Aş prefera ca tu să fii cea care să-mi arate. 

— Mă tem că programul meu actual nu-mi lasă prea 
mult timp, zise ea. 

— N-aş avea nevoie de prea mult, spuse el. 

Ea zâmbi trist. 

— Nu ai idee, Tom. Sunt atât de multe reguli, atât de 
multe lucruri pe care trebuie să le înveţi. Ar dura luni de zile 
şi nu am luni de dat. 

— Ce este atât de important încât nu suferă amânare? 

— De ceva timp, fac planuri să mă întorc în Texas. 


Capitolul 4 


Anunţul lui Lauren îl lovi pe Tom ca un pumn puternic 
în stomac care, dacă ar fi stat în picioare, l-ar fi făcut să se 
clatine. Nu era pregătit ca ea să iasă din viaţa lui la un timp 


atât de scurt după ce el reintrase în a ei. 

Ravenleigh păru la fel de uimit, dar înainte ca el ori 
Tom să îi poată pune întrebări suplimentare lui Lauren, 
râsete vesele răsunară în faţa încăperii chiar înainte ca uşa 
să se deschidă şi trei femei - zâmbind strălucitor, evident 
fericite - să dea buzna înăuntru. 

Alăturându-i-se lui Ravenleigh în timp ce acesta se 
ridică în picioare, Tom se gândi că femeia mai în vârstă era 
mama lui Lauren, dar ea nu semăna în niciun fel cu femeia 
aspră pe care o evitase cu orice preţ când se aflau în 
Fortune, o femeie care nu păruse niciodată să zâmbească. 
Cele două doamne care o însoțeau trebuie să fi fost surorile 
lui Lauren. Îşi amintea vag de ele, dar, chiar şi fără acea 
amintire, ar fi recunoscut puternica asemănare de familie: 
păr blond, ochi albaştri şi trăsături delicate. Surorile ei 
crescuseră şi deveniseră nişte frumuseți, dar păleau în 
continuare în comparaţie cu Lauren. Recunoscu că orice 
femeie avea să pălească întotdeauna în comparaţie, pentru 
că aşa fusese întotdeauna. 

— Înţeleg că aţi avut o ieşire fructuoasă, zise 
Ravenleigh. 

— Da, într-adevăr, recunoscu una dintre domnişoarele 
mai tinere, privirea ei albastră mutându-se asupra lui Tom 
cu interes vădit. 

— Mama, ţi-l aminteşti pe Tom, zise Lauren. 

Pentru un moment extrem de scurt, lui i se păru că în 
ochii albaştri ai mamei ei putu să vadă reflectată teama, 
chiar înainte ca ea să îşi încline bărbia în mod sfidător, un 
gest pe care Lauren începuse să îl imite cu mult timp în 
urmă. 

— Da, desigur. Ce Dumnezeu te aduce în Londra? 

Îl surprinse pe Tom vorbind cu un rafinament pe care 
nu îl avea înainte, nu chiar britanic, dar aproape. Se întrebă 
dacă într-o zi avea şi el să ajungă să vorbească la fel de 
străin lui însuşi, aşa cum se întâmpla acum cu toţi cei din 
jurul său. 

— A venit să-şi revendice titlul, zise Lauren, înainte ca 
Tom să poată răspunde. Este Lord Sachse. 


Mama ei se uită la Tom de parcă acestuia îi crescuse 
dintr-odată o pereche de coarne. El îşi schimbă poziţia, 
dorindu-şi să nu se simtă atât de incredibil de inconfortabil 
sub privirea ei cercetătoare. Femeia se  pricepuse 
întotdeauna să îl facă să se simtă ca şi cum făcea ceva ce 
nu se cuvenea. De obicei din cauză că aşa era. 

— Vai, ce surpriză! zise într-un final mama ei, fără 
nicio expresie în glas. 

— AŞ zice că e puţin spus, afirmă una dintre surorile 
ei. Tot oraşul vorbeşte despre dumneavoastră. Peste tot pe 
unde am mers astăzi, oamenii doreau să ştie dacă îl 
cunoaştem pe noul conte de Sachse. Râse uşurel. Nu 
aveam nici cea mai mică idee că de fapt chiar îl cunoaştem. 

— Ai putea crede că îl cunoşti, zise sora ei mai mare, 
dar trebuie să recunosc că eu nu prea îmi amintesc de el. 
Îmi cer iertare, milord. Făcu o reverență. Eu sunt Amy, în 
caz că vă amintiţi de mine la fel de vag cum îmi amintesc 
eu de dumneavoastră. 

Tom înclină uşor din cap, recunoscând şi - speră el - 
părând rafinat în acelaşi timp. 

— Îmi amintesc de dumneata. 

Cealaltă soră a lui Lauren îi aruncă o privire sfioasă. 

— Şi eu, milord. Samantha. Vă amintiţi şi de mine? 

— Da, doamnă, dar nu trebuie să îmi spui „milord”. 

Samantha zâmbi cald. 

— Mă tem că trebuie să o facem. Vedeţi, este una 
dintre reguli. Regula numărul trei, cred. 

— Regulile sunt numerotate? întrebă el, nevenindu-i 
să creadă. 

— Vă tachinează, zise Amy. Sunt atât de multe reguli 
încât Lauren s-a apucat să le numeroteze la scurt timp 
după ce am ajuns aici. Cred că a ajuns la numărul 35 
înainte să declare că era o treabă lipsită de speranţă şi să 
se oprească. 

— Ştiaţi că sunteţi conte atunci când v-am cunoscut? 
întrebă Samantha. 

— Nu. 

— Trebuie să ne spuneţi totul. Vom fi, fără îndoială, 


invidiate de întreaga societate. 

Lui Tom îi displăcea foarte tare să îşi arate ignoranta, 
dar se gândi că ar fi fost mai puţin jenant să o arate printre 
oameni care îl cunoscuseră în Texas decât în rândul celor 
care nu îl cunoşteau. 

— Societate? 

— Scuzele mele, milord. Am uitat cât de ciudat poate 
părea totul la început. Societatea. Societatea Casei 
Marlborough. Oameni aleşi care îi ţin companie prinţului de 
Wales. Casa Marlborough este reşedinţa pe care domnia sa 
o are în Londra, desigur, şi ca atare este responsabilă 
pentru numele asociate celor care îi sunt apropiaţi prinţului. 
Acestora le place foarte mult să bârfească. Şi acum, că ştim 
cine sunteţi - îi aruncă un surâs poznaş - bănuiesc că vom 
fi chiar şi mai căutate pentru orice bârfă picantă pe care o 
putem furniza. 

Nu fu deloc sigur că îi plăcea cum suna posibilitatea 
asta. Nu se afla acolo de mult, dar îşi dăduse deja seama că 
era nutreţ pentru bârfe. 

— AŞ zice că ultimul lucru de care are nevoie familia 
asta este şi mai multă bârfă, zise mama lor. 

— Tocmai, mamă, spuse Samantha. Bârfa nu se va 
mai învârti în jurul nostru... 

— Împrăştierea  bârfelor se întoarce adeseori 
împotrivă, Samantha, zise mama ei, privirea ţâşnindu-i de 
la Tom la Lauren de parcă s-ar fi temut că bârfa ar fi putut 
să se afle mai aproape de casă decât şi-ar fi dorit. Trebuie 
să ne pregătim pentru cină. 

— L-am invitat pe Tom să ni se alăture, spuse 
Ravenleigh. 

Fu ciudat cum, dintr-odată, mama lui Lauren păru 
învinsă. Îi aruncă lui Tom un zâmbet de care el fu sigur că 
era forţat. 

— Da, desigur. Vom fi încântați să rămâi. Haideţi, 
fetelor, trebuie să ne pregătim. 

Nu îi scăpă faptul că, spre deosebire de fiicele ei, nu 
avea tendinţa de a-l numi milord. Bănuia că ea încă îl vedea 
în el pe tânărul neexperimentat pe care îl cunoscuse în 


Texas. 

În timp ce mama îşi conducea toate fiicele afară din 
încăpere, Lauren îi aruncă lui Tom o privire de rămas-bun, 
asemănătoare celor pe care i le aruncase pe strada din 
Fortune. El se gândi că unele lucruri nu se schimbă 
niciodată. O mamă care dădea ordine era întotdeauna o 
mamă care trebuia ascultată. 

— Hai să ne terminăm băuturile, da? sugeră 
Ravenleigh. 

Dând din cap, Tom se aşeză pe fotoliu, îşi luă paharul 
şi sorbi din whisky-ul pe care fratele lui Ravenleigh i-l 
trimisese din Texas. Fu bine să simtă gustul familiar când 
totul în jurul lui era mult prea străin. Se aplecă în faţă, cu 
coatele pe genunchi şi, ţinând paharul în mâini, studie 
lichidul chihlimbariu. 

— Aţi părut surprins de anunţul lui Lauren, cum că îşi 
face planuri de a se întoarce în Texas. 

— Foarte. 

Tom îşi ridică privirea, sperând că bărbatul avea să fie 
un pic mai deschis. 

— Îmi pare rău, Tom - Ravenleigh clătină din cap - 
Sachse. Nu pot intra în detalii din moment ce nu am habar 
cum are de gând să ducă la capăt o astfel de aventură. 

Tom dădu din cap, întrebându-se dacă urma să aibă 
şansa de a discuta singur cu Lauren înainte să plece. De cât 
timp plănuia ea să se întoarcă în Texas? Ce îi lipsea, mai 
exact? Evident, nu era vorba de el, dacă ea plănuia în 
continuare să se întoarcă acum, când el se afla în Anglia. 

— Zilele astea l-ai văzut des pe fratele meu? întrebă 
Ravenleigh, ducând discuţia pe o altă cale decât cea pe 
care Tom ar fi preferat să rămână. 

Kit Montgomery devenea o legendă, aventurile sale 
îndrăzneţe şi căutarea dreptăţii fiind rivalizate doar de 
puţini. Cândva şerif al oraşului Fortune, rămăsese partener 
în diverse asociaţii ale văcăreselor texane şi un bărbat 
pentru care Tom avea un respect foarte mare. 

— Nu l-am văzut prea des de când a devenit ranger şi 
s-a mutat în partea de vest a statului, admise Tom. 


— S-a gândit că vremea mai puţin umedă ar putea 
face ca starea de sănătate a soţiei sale să se 
îmbunătăţească, zise Ravenleigh. Cred că aşa a fost. 

— Nu prea ştiu decât nişte zvonuri care circulă. 
Montgomery devine destul de cunoscut ca om al legii. Am 
auzit că se scrie o altă carte despre el. 

Ravenleigh râse înfundat. 

— Pare o întorsătură ciudată a sorții ca un bărbat care 
a fost trimis în Texas din cauza scandalurilor pe care le-a 
creat aici, acasă. Fratele meu şi prietenii lui s-au descurcat 
remarcabil. 

— Nu vă pot contrazice. 

Ravenleigh îl studie preţ de un minut. 

— Kit şi prietenii lui m-au ţinut la curent cu diversele 
tale realizări. Te-ai descurcat foarte bine din toate punctele 
de vedere. 

Tom dădu din cap şi îşi privi din nou fix paharul. 

— Dacă ţinem cont de parcursul ciudat pe care l-a 
avut viaţa mea. Mă simt confortabil în Texas. Nu pot spune 
acelaşi lucru despre partea asta de lume. 

— Te vei adapta şi te vei obişnui. Nu am nicio îndoială 
în privinţa asta. 

— M-aţi sprijinit atunci când am avut nevoie. Vă sunt 
dator pentru asta. 

— Da, păi, eu îţi sunt dator pentru actuala mea 
familie. Dacă nu ar fi fost purtarea ta necuviincioasă, poate 
că nu aş fi întâlnit-o niciodată pe Elizabeth a mea. 

Tom ridică privirea către el. 

— S-a schimbat considerabil de când am cunoscut-o 
eu. 

Ravenleigh se întunecă. 

— Toate s-au schimbat, Tom. Pentru ele a fost mult 
mai greu decât am anticipat să se adapteze la felul meu de 
viaţă. M-am aşteptat ca Lauren să fie mai înţelegătoare cu 
situaţia ta de acum, dar se pare că are propriile planuri de 
care trebuie să se ocupe. S-ar putea ca Samantha să 
dorească să te ajute să înveţi cum să te descurci într-o sală 
de bal. 


Doar că Tom nu dorea ajutorul Samanthei. O dorea pe 
Lauren, dorea o şansă să o cunoască din nou, să cunoască 
femeia care devenise, dorea ca ea să îl cunoască pe el, pe 
bărbatul care devenise. Dorea să vadă dacă o putea face să 
se răzgândească şi să rămână în Anglia - cel puţin pentru o 
vreme. 

— Nu am renunţat de tot la ideea că Lauren mă va 
ajuta. 

Ravenleigh dădu din cap cu înţelepciune, ca şi cum ar 
fi înţeles emoția adâncă din glasul lui Tom. 

— Se pare că este posibil ca eu să nu fi înţeles întru 
totul ce a costat-o pe Lauren mutarea aici. 

— Ce ne-a costat pe amândoi, zise Tom încet. 


* 


— Ştii ce se spune despre Tom? întrebă Samantha. 

— Că este diavolesc de chipeş, înspăimântător de 
necivilizat şi incredibil de bogat, spuse Lauren, cercetându- 
şi rochiile, întrebându-se de ce îi păsa atât de mult de ceea 
ce avea să poarte la cină, de ce simţea o nevoie aproape 
necontrolabilă de a-i face o impresie bună lui Tom. Tom. 
Contele de Sachse. Nu se putea obişnui cu ideea aceea. 
Lady Blythe şi prietenele ei au trecut pe aici în această 
după-amiază ca să vadă ce pot dezvălui despre noul conte. 

— Erau aici când a venit el? 

— Da. 

— Şi? 

Se uită peste umăr la Samantha, care şedea pe patul 
ei cu o strălucire plină de nerăbdare în ochi. 

— Şi ce? 

— Ce s-a întâmplat? 

— Ce crezi că s-a întâmplat? El purta pantaloni, lucru 
care a fost de ajuns ca să o facă pe Lady Blythe să se 
poarte prosteşte. 

— Lady Cassandra a demonstrat unul dintre leşinurile 
ei infame? 

— Nu, din fericire. 


— Crezi că Lady Blythe o să pună ochii pe Tom? 

— Nu ştiu. Eu nu mi-am dat seama că el era Sachse 
decât după ce au plecat ele. Dacă ea ar fi ştiut asta, nu mă 
îndoiesc că i-ar fi făcut avansuri mult mai evidente decât 
cele pe care i le-a făcut. 

— Tu ce părere ai despre asta? 

— Despre ce? 

— Ah, Lauren, nu fi atât de dificilă, repetând fiecare 
întrebare de-a mea. Nu poţi să negi că întotdeauna ai avut 
o speranţă cât de mică că el avea să vină după tine. Ai 
refuzat orice aristocrat care ţi-a cerut mâna. Ai făcut asta 
pentru că îl aşteptai pe Tom ori pentru că nu aveai nicio 
dorinţă să te măriţi cu un aristocrat. 

„Poate că a fost câte puţin din fiecare”, se gândi 
Lauren în timp ce se îndepărtă de şifonier şi se lungi pe 
divanul de la marginea patului ei. Durerea de cap reveni cu 
putere. Poate că avea să rămână sus în seara aceea. Cu 
siguranţă că nu dorea deloc să îndure inchiziţia surorii ei şi 
nu se îndoia că, după ce Samantha termina cu ea, Amy 
avea să sară şi ea cu întrebări. Sau poate că nu. Părea că 
aceasta nu îşi amintea de Texas la fel de bine ca surorile ei 
mai mari. 

— ÎI iubeşti? întrebă Samantha. 

Lauren îşi privi încruntată sora. 

— Nu îl cunosc, nu cu adevărat. Văd un bărbat care a 
fost cândva un băiat pe care îl plăceam, dar asta nu este 
deloc de ajuns pentru a face aprecieri în ceea ce priveşte 
sentimentele pe care le am. 

Samantha sări de pe pat. 

— Dă-mi de ştire când te vei decide. Are toate 
calităţile pe care le doresc la un soţ, şi dacă tu nu eşti 
interesată... 

— Ce calităţi? 

— Aspect fizic plăcut, farmec, bani şi un titlu. 

— Asta este incredibil de superficial. Aspectul fizic se 
va duce odată cu anii, banii se vor împuţina de-a lungul 
timpului... 

— Dar farmecul şi titlul vor dăinui pentru totdeauna. 


Lauren se ridică în picioare. 

— Mă păcăleşti. Cu siguranţă că vei dori să ştii mai 
mult decât asta despre un bărbat, înainte de a te căsători 
cu el. 

— Crezi ce vrei, zise Samantha deschizând uşa. Dar, 
spre deosebire de tine, surioară dragă, nu am nimic 
împotrivă să mă căsătoresc cu un aristocrat. 

Lauren îşi privi sora ieşind din încăpere, ultimele ei 
cuvinte răsunând în jurul ei. Oare Samantha chiar era 
interesată de Tom? Şi dacă era, de ce i-ar fi păsat lui 
Lauren? 

Din nefericire, se temea că ar fi putut descoperi că îi 
păsa chiar foarte mult. 


Mama lui Lauren îi dăruise lui Ravenleigh două fete: 
Joy şi Christine. Joy avea nouă ani, iar Christine şase. Cu 
pielea de culoare deschisă, acestea moşteniseră ochii de un 
albastru-deschis ai tatălui lor. Erau prea mici pentru a se 
alătura adulţilor la masa de seară, dar veniseră în bibliotecă 
pentru a-l întâlni pe noul conte şi îl fermecaseră foarte 
mult. Păreau deja nişte adulţi în miniatură. Se gândi că 
peste câţiva ani vor avea la degetul mic mulţi tineri. 

La puţin timp după aceea, după ce fetele urcaseră din 
nou sus, iar Ravenleigh se scuzase ca să afle ce le făcea pe 
doamne să întârzie în a li se alătura, Tom profită de ocazie 
pentru a ieşi pe terasă. Apusul înainta, întunericul se instala 
uşor, dar, cu ajutorul luminii lămpilor aflate de-a lungul aleii 
pietruite, putea încă să zărească grădinile aranjate cu grijă. 
Mirosul stăruitor al trandafirilor plutea în jurul lui. Se întrebă 
dacă era de aşteptat să înveţe numele diferitelor flori şi 
plante care păreau să umple fiecare grădină şi parc pe care 
le vizitase. Oamenii aceia păreau să îşi iubească grădinile. 

Clătină din cap. Ace; oameni, chiar dacă simţea asta 
sau nu, erau oamenii /ui. 

Scoţând un trabuc din buzunarul jachetei, se întrebă 
dacă nu ar fi fost mai bine dacă s-ar fi scuzat şi ar fi plecat 


de la cină. Nu era tocmai potrivit îmbrăcat pentru un ospăț 
elegant şi singurul lucru pe care îl învățase, în timp ce se 
bucura de mesele alături de cea de-a doua soţie a tatălui 
său, era că fiecare masă era una elegantă şi că se aştepta 
din partea unui bărbat să aibă nasturii închişi bine şi 
cumsecade. Tom nu purta vestă şi nicio jachetă croite 
scump - croitorul pe care îl angajase promisese să se ţină 
de cuvânt şi să livreze acele lucruri în următoarele câteva 
zile -, aşa că Tom ştia că nu arăta ca niciunul dintre domnii 
englezi pe care îi întâlnise până atunci şi nu se simţea în 
apele lui. Probabil că mama lui Lauren avea să îi reproşeze 
îmbrăcămintea nepotrivită şi se trezi întrebându-se de ce 
conta opinia ei atât de mult pentru el. 

Poate pentru că se transformase cu succes într-o lady 
englezoaică aşa cum trebuie, în timp ce el încă nu devenise 
un gentleman englez adevărat. Nu era ca şi cum el îi 
evaluase transformarea cu mare acuratețe. Intâlnirile lor, 
cu ani în urmă, avuseseră loc întotdeauna când ea era cea 
mai nervoasă şi, privind în urmă, nu îi condamna reacţiile la 
încercările lui demne de milă, lipsite de experienţă şi 
extrem de nepotrivite, de a flirta cu fiica ei cea mai mare. 

Bine, nu se purtase deloc mai bine nici în după- 
amiaza aceea. Reîntâlnirea lui cu Lauren ar fi putut avea loc 
cu mai mult succes dacă ar fi pavat drumul cu un pic mai 
multă fineţe şi nu ar fi adus vorba despre datorie, o 
amintire prostească din copilăria lor, pe care el nu se 
aştepta cu adevărat ca ea să o plătească; dar reuşise să o 
facă să îşi iasă din sărite şi lui îi plăcuse întotdeauna să 
privească felul în care o scânteie de mânie putea să 
adâncească albastrul ochilor ei. Se întrebase adesea dacă 
şi pasiunea ar fi făcut acelaşi lucru, dar ea plecase înainte 
ca el să aibă şansa să afle. 

Se bucura încă de aroma trabucului când auzi 
zgomotul paşilor uşori şi ştiu instinctiv cui aparţineau. O 
simţi stând în umbră, privindu-l. Inhală adânc, absorbind nu 
doar aroma bogată a trabucului ci şi mirosul parfumului 
floral care plutea spre el. Sub toate astea se afla mirosul ef, 
ca un whisky bun pe care, odată ce l-ai gustat, nu îl mai uiţi 


niciodată. Suflă fumul pe care îl ţinuse în plămâni şi 
aşteptă, nemişcat, până când firicelele gri pufoase 
dispărură în noapte. Fără să facă altceva decât să întindă 
trabucul într-o parte, întrebă: 

— Vrei să încerci? 

— Ai fost întotdeauna o creatură cu obiceiuri rele, 
Tom. 

— Asta nu este un răspuns, Lauren. Am una nouă în 
buzunarul jachetei dacă preferi. 

Ea oftă cu o nerăbdare evidentă. 

— Doamnele bine-crescute nu fumează. 

— Doamnele bine-crescute nu beau, nici nu înjură. 
Asta nu te-a împiedicat niciodată înainte. 

— Atunci eram un copil, zise ea. Mă corupeai mereu, 
şi eram destul de naivă încât să îţi permit. Nu mai sunt 
copil. 

— Atâta lucru este evident, Lauren. 

Ea înaintă până când el putu să îi zărească profilul cu 
coada ochiului. Conturată de strălucirea lămpilor, arăta 
incredibil de încântător. Se schimbase într-o rochie gri- 
albăstruie cu decolteu pătrat şi împodobită cu dantelă. Se 
gândi că, într-o lumină mai puternică, i-ar intensifica nuanţa 
ochilor. Işi schimbase şi stilul în care îşi aranja părul. Cu 
buclele şi panglicile uşor diferite, părul îi era prins tot în 
vârful capului, ca mai devreme, lăsându-i gâtul lung şi 
suplu expus examinării lui - şi, dorea el, disponibil şi gurii 
lui. Englezii se străduiau foarte tare să se pregătească doar 
pentru a mânca o masă de seară obişnuită. 

— Nu ai avut absolut nici o idee că toate astea te 
aşteptau aici? întrebă ea încet, în cele din urmă. 

Trase adânc din trabuc, apoi dădu drumul fumului din 
plămâni. 

— Nu. 

— Trebuie să fi fost mai degrabă un şoc... 

— E puţin spus, zise el. 

— Ai spus că nu-ţi aminteşti nimic. 

— Nu îmi amintesc. 

— Mama ta trebuie să te fi iubit... 


— Sau nu m-a iubit deloc. 

— Vai, Tom, nu gândi aşa. 

— M-a părăsit, Lauren. Ce altceva aş putea să cred? 

Se gândi să sublinieze faptul că şi Lauren îl părăsise, 
dar nu văzu niciun rost să insiste pe subiectul acesta. Şi 
apoi, mama lui dispăruse, pe când Lauren, nu. Mamei lui i 
se dăduse o şansă. Lui Lauren, nu. 

— Nu l-am cunoscut pe tatăl tău, zise ea, dar 
cruzimea lui era legendară. Cred că mama ta a dorit să te 
ferească de suferinţa pe care el era capabil să o provoace. 

— Mă pot gândi şi la alte moduri prin care ar fi putut 
face asta. 

— Nu avea de unde să ştie că urma să devii orfan ori 
că scrisoarea ei, care explica ceea ce făcuse, avea să fie 
lăsată cuiva care nu ştia să citească. A fost nevoie de foarte 
mult curaj din partea doamnei Sachse să recunoască faptul 
că odată era analfabetă... şi va fi nevoie de mult curaj din 
partea ta pentru a accepta povara aceasta care a fost 
aruncată asupra ta. 

El clătină din cap. 

— Este nevoie de curaj pentru a înfrunta goana unei 
turme de vaci. Venirea aici nu este decât un inconvenient. 

— În câteva luni, s-ar putea să-ţi schimbi părerea 
despre ceea ce înseamnă curajul. 

El nu vedea de ce era nevoie de mult curaj pentru a 
participa la baluri, dineuri şi spectacole de operă. Desigur, 
cina din seara aceea avea să fie cea dintâi pe care o lua în 
compania altcuiva în afara fostei doamne Sachse, iar 
mintea acesteia se concentrase mai mult asupra lui 
Archibald Warner decât asupra corectării lipsei de maniere 
a lui Tom. Nu era ca şi cum el era de părere că manierele 
lui erau din cale-afară de atroce. Avusese ocazia de a lua 
cina alături de oameni de afaceri, bancheri şi văcari. 
Lucrând pentru imperiul de cornute care făcea parte din 
Compania Texană a Văcăreselor îl expusese companiei fiilor 
englezilor. Manierele lor cizelate îl atrăseseră mereu şi se 
străduise din greu să le imite - să pară că deţine controlul 
chiar şi atunci când nu era aşa. Deşi nu crezu că lucrurile ar 


fi ajuns atât de departe încât să fie nevoit să arate vreun fel 
de curaj, nu dorea nici să se simtă inconfortabil în noul 
mediu. Era evident că toate doamnele texane munciseră 
din greu pentru a lăsa deoparte obiceiurile lor texane. 

— Am o propunere pentru tine, zise el, hotărând că ar 
putea să obţină ceea ce dorea dacă îndulcea oferta. 

— Am mai avut una din partea ta, Tom. Nu mă 
interesează. 

— Nici măcar nu ai auzit-o. 

— Îţi baţi gura de pomană. 

— E treaba mea dacă asta doresc. Invaţă-mă ceea ce 
nu ştiu, Lauren. Te voi scuti de datorie. 

Lăsă să îi scape un râs batjocoritor, încordat. 

— Datorie? Nu se poate să crezi cu adevărat că te voi 
lăsa să-mi desfaci nasturii corsajului. 

— Fie asta, fie dă-mi înapoi moneda. 

Ea râse de el. 

— Unde crezi tu că voi găsi 25 de cenți, în ţara asta, 
după atâţia ani? 

— Asta este problema ta, scumpo, dar eu am intenţia 
să încasez ceea ce-mi datorezi, într-un fel ori altul. 

Putu să o vadă cum se zbârleşte din cauza declaraţiei 
lui îndrăzneţe. Ei bine, avusese partea lui de enervare de-a 
lungul anilor. Şi, deşi ştia că, cel mai probabil, datoria ei era 
una pe care nu avea să o încaseze niciodată, putea să se 
agaţe totuşi de speranţă. 

— Cu siguranţă că, până acum, ai desfăcut nasturii 
vreunui corsaj Şi ţi-ai satisfăcut curiozitatea, zise ea. 

Deschisese destui nasturi, dar nu găsise niciodată 
experienţa ca fiind pe de-a-ntregul satisfăcătoare. Trase un 
fum din trabuc, hotărând că ea nu dorea cu adevărat ca el 
să îi răspundă la întrebare. 

— Mă ignori? întrebă ea. 

Atunci se întoarse cu faţa către ea, susţinându-i 
privirea întunecată, încercând să îşi dea seama ce era mai 
exact ceea ce vedea: teamă, dezgust, dezamăgire? 
Avusese speranţa nerealistă că sosirea lui avea să îi aducă 
o bucurie cât de mică, că urma să îi dea o explicaţie 


satisfăcătoare cu privire la tăcerea ei din toţi acei ani. 

— Nu te-aş putea ignora niciodată, Lauren. 

— Te-ai prefăcut foarte bine timp de zece ani. 

— Ce dracu' spui acolo? 

Vocea lui bubui în noapte şi realiză că îşi aruncase 
trabucul şi că făcuse un pas ameninţător înspre ea doar 
atunci când ea făcu iute un pas înapoi, cu ochii măriţi şi 
respiraţia întretăiată. Un gentleman s-ar fi retras, i-ar fi dat 
spaţiu, dar el auzise zvonurile care circulau, ştia că se 
credea despre el că era un sălbatic şi, în acel moment, se 
simţea exact aşa cum pretindeau ei că era. 

— i-am scris în fiecare seară, zise el, stăpânindu-şi 
furia, dar clocotind. Exact aşa cum am promis. În fiecare 
seară din primii doi ani de când ai plecat. În al treilea an, ți- 
am scris în fiecare săptămână. Apoi în fiecare lună. Nu am 
putut mereu să ţi le trimit de îndată ce erau scrise pentru 
că uneori oraşele erau rare şi depărtate atunci când 
călătoream cu cireada, dar atunci când ajungeam destul de 
aproape de un oraş le duceam la poştă. Ţi-am scris, Lauren. 

Ea clătină din cap, şocul fiind foarte vizibil în ochii ei. 

— Nu le-am primit niciodată, Tom. Nici măcar una. 

— Le-am scris, repetă el, mânia risipindu-i-se în timp 
ce începea să îşi dea seama care era adevăratul motiv din 
spatele tăcerii ei din toţi acei ani. 

— Când ai încetat să le scrii? întrebă ea. 

— Nu am încetat niciodată de tot. Dar am încetat să le 
mai trimit. 

Dumnezeule, cât dorea să o atingă! 

— Eşti un hoţ, Tom. Şi înjuri. Şi minţi... 

Împotriva raţiunii sale, întinse mâna, îi cuprinse 
obrazul în palmă şi îşi apăsă degetul mare pe buzele ei 
umede. 

— Niciodată pe tine, Lauren. Pe tine nu te-am minţit 
niciodată. 

Lacrimi se adunară în ochii ei. 

— De ce nu le-am primit? 

El clătină din cap. 

— Nu ştiu, draga mea. 


— M-am uitat în fiecare dimineaţă. Nu am renunţat 
decât după mulţi ani. Şi chiar şi atunci când nu am mai avut 
nicio veste de la tine, am continuat să sper că vei veni după 
mine. M-am agăţat de speranţa aceea pentru că, uneori, 
era singurul lucru care mă ajuta să trec cu bine peste ziua 
aceea. Nici nu-ţi poţi închipui cât de nefericită am fost aici, 
Tom, cât de mult mi-a lipsit viaţa pe care am lăsat-o în 
urmă. 

Uneori un bărbat nu putea găsi cuvinte destul de 
puternice pentru a face să dispară lacrimile din ochii unei 
femei. Aşa că Tom nici măcar nu încercă să o facă. 

Îi cuprinse chipul preţios între mâinile lui, savurând 
senzaţia de mătase a pielii ei pe vârful degetelor, făcând 
ceea ce îşi dorise în după-amiaza aceea: să o atingă cu 
tandreţe, să simtă din nou moliciunea care îi fusese prea 
adesea refuzată de-a lungul vieţii. Cărarea pe care se 
târâse până în locul acela nu fusese una uşoară şi nu putu 
să se gândească decât că nu avea să devină mai uşoară, în 
ciuda cuvintelor de bravadă pe care le rostise mai 
devreme. Dar în momentul acela nu dori să se gândească la 
toate încercările care aveau să fi aştepte. 

Işi concentră toată atenţia asupra lui Lauren. 

Albastrul ochilor el pierduţi în umbre, unghiul hotărât 
al bărbiei ei, năsucul ei obraznic. Într-un fel, totul în 
înfăţişarea ei îi era străin şi totuşi dureros de familiar. 

În timp ce pleoapele ei se închiseră lent, Tom îşi 
cobori gura către a ei. Avea acelaşi gust pe care şi-l 
amintea şi regretul îl săgetă atât de ascuţit încât fu nevoie 
de toată puterea lui interioară ca să nu se încovoaie. Fata 
după care tânjise atâţia ani devenise o femeie care putea 
stârni pasiunile unui bărbat fără să facă nimic mai mult 
decât să îşi concentreze asupra lui privirea din ochii 
albaştri. Mirosea ca florile primăvara şi era la fel de caldă 
ca pământul atins de soare. Işi dori să o ridice în braţe şi să 
o ducă undeva mai departe, în grădină, acolo unde 
intimitatea le-ar fi îngăduit să termine ceea ce începuseră 
cu atât de mult timp în urmă. 

Dar ceea ce dorea el cu adevărat nu era să 


sfârşească. Ci să o ia de la început şi nu ştia de unde să 
înceapă. Acea lady, cu uşorul accent ocazional, manierele 
perfecte, mersul grațios, ţinuta, farmecul şi cunoştinţele 
care se potriveau perfect în această societate era un 
contrast direct cu Tom, care era încă destul de necizelat 
încât era în pericol să dăuneze reputației oricui s-ar fi 
apropiat de el. 

Cândva o iubise atât cât putea să iubească un băiat 
de 16 ani. Nu putea spune cu adevărat că încă o iubea, 
dacă ceea ce simţea pentru ea era afecţiune reală ori doar 
nişte senzaţii fantomă răvăşite dintr-un timp de mult trecut. 
Pământul de sub picioare îi păru la fel de instabil ca atunci 
când vitele începeau să o ia la goană. Sosise acolo fără să 
ştie la ce să se aştepte şi singurul lucru de care era sigur 
era acela că se simţea mai pierdut decât se simţise 
vreodată în întreaga lui viaţă. Şi, din nefericire, abia de 
curând aflase că fusese pierdut toată viaţa lui; doar că nu 
îşi dăduse seama. Până când detectivul apăruse la uşa lui, 
Tom nu înţelesese niciodată minciuna pe care o trăise. Din 
câte ştia el, timpul petrecut cu Lauren fusese şi el o 
minciună. 

Se gândi la fiecare moment al fiecărei nopţi al fiecărui 
an în care fuseseră despărțiți. O luase în visele lui, se 
agăţase de amintirea ei. Ca femeie matură - şi acum era 
matură, fără nicio urmă de îndoială - nu arăta foarte diferit 
de felul în care el se aşteptase să arate. Un pic mai 
împlinită, un pic mai rafinată. Ar fi completat de minune 
casa pe care el o construise - casa pe care o construise cu 
ea în gând pe hectarele de pământ pe care le cumpărase 
lângă Fortune. 

Cât de ironic era faptul că ea îl aşteptase să vină să o 
ia înapoi cu el în Texas în timp ce el plănuia o revenire 
acasă pentru ea. Nu renunţase niciodată la speranţa că, 
într-un fel, scrisorile lui nu ajunseseră la ea ori că ale ei 
către el fuseseră pierdute. Dar nu renunţase niciodată 
complet la această speranţă... cel puţin nu încă. Nu până 
când destinul avea să îi modifice drumul, să îi schimbe 
destinaţia finală. 


Nu înainte să simtă gustul dulce al nectarului gurii ei, 
asezonat cu sarea lacrimilor ei. Fusese foarte nefericită în 
Anglia. Ce bărbat ar fi condamnat femeia pe care o avusese 
cândva în inimă la o viaţă nefericită? 


Capitolul 5 


Cu 10 ani mai înainte 


Lui Lauren nu îi venea să creadă că stătea lungită 
alături de un băiat. Lungită alături de Tom. Pe iarba rece, 
verde, de lângă pârâu. În întuneric. Dacă nu ar fi fost luna 
plină, nu ar fi putut să îl vadă deloc. 

Ea purta cămaşa de noapte, dar se gândi că o 
acoperea la fel de mult pe cât ar fi acoperit-o rochia. Tom, 
ca întotdeauna, purta pantaloni şi cămaşă. Începuse să 
poarte o vestă ca să aibă la el cele necesare confecţionării 
ţigărilor. Ştia că se aflau acolo, pentru că putea să vadă 
umflătura din buzunar, dar el nu mai fuma niciodată în 
preajma ei. 

Venea întotdeauna noaptea târziu, după ce mama ei 
mergea la culcare. Arunca cu pietricele la fereastra ei până 
când se trezea, ieşea pe fereastra dormitorului ei aflat la 
etaj şi se cobora din copac ca să îl întâlnească. Apoi alergau 
până la pârâu şi stăteau, pur şi simplu, lungiţi acolo, 
vorbind despre toate şi despre nimic. Tot aştepta ca Tom să 
îi ceară să îl lase să îi deschidă nasturii. Dar el nu o făcea 
niciodată. 

O făcu să îl iubească şi mai mult faptul că el dorea să 
fie cu ea, deşi avea toţi nasturii încheiaţi. 

— Uite, zise el dintr-odată, arătând către cer. Ai 
văzut? 

— Da. 

El se pricepea să privească în locul potrivit şi să le 
vadă înainte ca ele să dispară. 

— Ce crezi că face ca stelele să cadă aşa? întrebă ea. 


— Nu ştiu. Cred că e unul dintre lucrurile acelea care 
nu pot fi explicate. 

— Unde crezi că se duc atunci când cad? 

— Nu ştiu. Poate într-un alt loc de pe cer, pentru ca şi 
oamenii de jos să le poată vedea. 

— Mama zice că dacă îţi pui o dorinţă când cade o 
stea, se va împlini. 

— Nu cred în dorinţe. 

Se ridică în capul oaselor şi îl privi de sus. Mâinile îi 
erau îndoite sub cap, iar trupul lung lungit pe pământ. 
Trecuse doar puţin peste o săptămână de când începuse să 
lucreze pentru asociaţie, dar părea să se fi făcut mult mai 
mare. Se gândi că de vină erau munca şi mâncarea. Nu mai 
trăia din biscuiţi furaţi. 

— Este trist, Tom, să nu crezi în dorinţe. O persoană 
ar trebui să îşi dorească unele lucruri. 

— Nu am spus că nu cred în a dori. Sunt o mulţime de 
lucruri pe care mi le doresc. Doar că nu cred că dacă îmi 
pun o dorinţă voi căpăta lucrurile pe care mi le doresc. 

Ea îşi trase genunchii la piept, îşi înconjură picioarele 
cu braţele şi îşi apăsă bărbia pe genunchi. 

— Dar furând le vei obţine. Asta vrei să spui? Nu îţi vei 
dori ceva dar, dacă ţi-l doreşti, îl vei fura? 

— Nu am mai furat de când am început să muncesc. 
Ţi-am spus că furtul e un lucru rău dacă îl faci atunci când 
ai bani. Acum am ceva bani, aşa că nu mai fur. 

— Mă bucur. Nu aş vrea să mergi la închisoare... ori în 
iad. 

— Nu mă îngrijorează iadul. Am fost deja acolo. 

— Nu mergi în iad până când nu mori şi doar dacă nu 
ai fost bun. 

— Am fost bun şi am fost în iad în timp ce eram în 
viaţă. 

Întinzând mâna, ea îi atinse cotul. Dorise să îi atingă 
bărbia, acolo unde începuseră să răsară câteva fire de 
barbă, dar se gândi că el ar fi putut să nu fie de acord ca ea 
să şi atingă chiar pe piele, aşa că se mulţumi cu pânza care 
îi acoperea braţul. 


— În trenul cu orfani? 

— La familia care m-a luat. N-am putut să-l 
mulţumesc pe bătrân, indiferent cât de greu munceam. Mă 
încuia într-o magazie noaptea, de teamă să nu fug. 

— Şi ai făcut-o. 

— Da. 

— Cum ai scăpat? întrebă ea. 

— A început să mă bată, fără niciun motiv din câte îmi 
dădeam eu seama. Nu era întâia oară, dar mă făcusem un 
pic mai mare şi mă şi săturasem de asta. Aşa că am 
ripostat, l-am trântit la pământ şi am rupt-o la sănătoasa. 
Eram mult mai rapid decât el. Am continuat să fug până 
când am ajuns aici. 

— Mă bucur că te-ai oprit aici, zise ea. 

— Nu aveam de gând, cel puţin nu pentru totdeauna. 
Dar am fost angajat să muncesc la vite. Ridică din umeri. 
Nu e niciun motiv să plec, când am o burtă plină şi un pat. 

Fu puţin dezamăgită că nu era ea motivul pentru care 
el se hotărâse să rămână. Era o dorinţă ascunsă, dar, spre 
deosebire de Tom, ea credea în dorinţe. Privi în depărtare, 
peste apele pârâului. 

El avusese aventuri atât de palpitante, fusese 
pretutindeni, în timp ce ea nu pusese piciorul afară din 
Fortune. Se gândi să îi spună că, atunci când căzuse 
steaua, îşi dorise să ajungă să călătorească în locuri 
interesante, dar mama ei îi mai spusese şi că dorinţele nu 
se împlineau decât dacă avea să le ţină pentru ea; altfel, 
risca să rupă vraja care să le facă să se adeverească. 

— Ai sărutat vreodată un băiat? întrebă încet Tom. 

Ea nu se uită la el în timp ce clătină din cap. 

— Tu ai sărutat pe cineva? 

— Nu. 

Lauren putu să audă freamătul ierbii atunci când el se 
ridică. 

— Însă îmi doresc. 

Ea se uită spre el, străduindu-se că îşi reţină 
zâmbetul. Chestia era că Tom spunea întotdeauna cam tot 
ceea ce gândea. 


— Cineva pe care o cunosc? 

Zâmbetul lui larg, lent şi leneş, deveni vizibil în lumina 
lunii. 

— Am ceva pentru tine. 

— Ce? întrebă ea, deşi îşi închipuia că ştia ce avea el 
pentru ea: un sărut. 

Tom întinse mâna în spatele ei, îi luă părul împletit în 
coadă şi i-l dădu pe umăr. Ea se întrebă de ce putuse să 
simtă atingerea lui pe părul ei până în vârful degetelor de la 
picioare. Şi le îngropă în iarbă, dar asta nu opri freamătul 
pe care îl simţea. 

El scoase ceva din buzunarul vestei şi îl flutură în faţa 
ei. 

— O panglică pentru păr, zise el. 

— Nu pot să văd ce culoare e, din cauza întunericului. 

— Aceeaşi culoare ca ochii tăi. 

Inima ei bubui puternic în timp ce el o înfăşură în jurul 
cozii împletite şi o legă într-o fundă care arăta ciudat. 

— Ai furat-o? întrebă ea. 

— Nu, este primul lucru pe care l-am cumpărat cu 
banii greu câştigaţi de mine. 

De data asta, Lauren nu se putu abţine să nu 
zâmbească. 

— Cu adevărat? 


— Da. 

— Care este cel de-al doilea lucru pe care l-ai 
cumpărat? 

— Lemn dulce de un ban, dar nu mi-a mai rămas 
nimic. 

— Oricum nu-mi place lemnul dulce, zise ea, pipăind 
funda. 


Nu mai primise niciodată un cadou de la vreun băiat. 
Probabil că Tom o plăcea foarte tare dacă îi dăruise o 
panglică. Nici măcar englezul acela care vorbea ciudat, 
care începuse să o viziteze de curând pe mama ei, nu Îi 
dăduse niciodată mamei sale o panglică. 

— Crezi că ai dori să încerci sărutul acela acum? 
întrebă el îşi ridică privirea către a lui. 


— De asta mi-ai cumpărat o panglică? Ca să te sărut? 

— Nu. Am văzut-o şi m-am gândit la tine. Chiar dacă 
nu doreşti să mă săru... 

lute, ea se aplecă, îşi apăsă buzele ţuguiate pe ale lui 
şi se smuci înapoi. Gata, o făcuse. Inainte ca el să o 
provoace. El o provoca mereu: să fumeze una dintre ţigările 
lui, să bea din sticle nu foarte goale de whisky găsite de el 
în spatele saloon-ului, să fi întâlnească lângă pârâu. Lucruri 
care aveau să o bage cu siguranţă în bucluc dacă mama ei 
urma să le descopere vreodată. Sărutul era cu siguranţă 
lucrul care avea să o facă să primească bătaie. 

Rămase acolo, muşcându-şi buza de jos, aşteptând ca 
el să reacționeze, să spună ceva. Orice. 

— Ei bine? întrebă ea în cele din urmă. 

— A fost ca o stea care cade de-a lungul raiului 

— Asta e de bine ori de rău? 

— Înseamnă doar că a fost rapid şi a dispărut înainte 
să ştiu că vine. 

Îi cuprinse obrazul în palmă, şi ea fost foarte 
conştientă de cât de aspră era pielea lui pe a ei. Degetele şi 
palma lui aveau din loc în loc bătături. Mâini de muncitor. 

— Hai să încercăm asta în felul meu. 

— Credeam că nu ai un fel. Credeam că nu ai mai 
făcut asta niciodată, zise ea. 

— Asta nu înseamnă că nu m-am gândit la asta. 

— La cine te gândeai... 

— Ştt, fato, uneori vorbeşti prea mult. 

Apoi buzele lui, calde şi sigure, totuşi blânde, se 
aşezară peste ale ei. Şi ea se gândi că ar putea să-l 
iubească pe băiatul acela până în ziua în care avea să 
moară. 


— Vai, Tom, este groaznic! Plecăm! 

Tom se holbă la Lauren. Era panicată din clipa în care 
ieşise pe fereastra dormitorului ei şi coborâse pe stejarul 
bătrân şi noduros. Îi apucă mâna, ţinând-o atât de strâns 


încât îl durea, şi îl trase în pâlcul de copaci. 

— Plecaţi? 

Ea dădu din cap, lacrimile din ochi captând lumina 
lunii. 

— Tipul acela englez a cerut-o pe mama în căsătorie 
şi ea a zis da. Ne mutăm în Anglia. 

Cuvintele îl uimiră, îl făcură să tremure până în 
tocurile cizmelor. Ea era cea mai bună parte a faptului că 
trăia acolo. 

Avântându-se, îşi înfăşură strâns braţele în jurul 
gâtului lui. 

— Vai, Tom, nu te voi mai vedea niciodată. 

Îşi împleti mâinile în jurul ei, ţinând-o aproape, 
simţindu-i lacrimile de pe obraji, calde la început, red pe 
gâtul lui. Nu se putea ca ea să plece. Era prea curând. Nu 
avea nimic să îi ofere. 

Se retrase şi îl privi ca şi cum credea că el avea vreun 
soi de putere să facă ca totul să fie bine. 

— Ce vom face? 

El înghiţi în sec, urând adevărul cuvintelor pe care 
urma să le rostească. 

— Lauren, nu am nimic de oferit. 

— Am crezut că mă iubeşti. 

El aruncă o privire către casa ei. 

— Ştiu că nu ai spus-o niciodată, dar am crezut că... 

— Aşa este, zise el, întrerupând-o. 

Nu avea să spună mai mult decât declaraţia aceea în 
legătură cu sentimentele lui. 

— Dea ce vom face? întrebă ea din nou. 

La naiba dacă avea habar. Se gândi la hainele 
moderne pe care le purta tipul acela, la felul în care vorbea. 
Oricât de afectat suna, exista în glasul lui un sentiment de 
încredere, ceva anume care făcea oamenii să îl asculte şi 
să se supună. Poruncitor, fără să ţipe ori să te forţeze să 
asculţi. Se gândi că, dacă tipul acela l-ar fi luat din trenul cu 
orfani, Tom ar fi muncit din tot sufletul pentru el. Poate 
acela era motivul pentru care muncea atât de mult pentru 
Compania Văcăreselor Texane. Pentru că nu dorea ca 


bărbatul să fie dezamăgit ori să descopere că judecase 
greşit abilităţile lui Tom. Englezul acela urma să aibă grijă 
cum trebuie de Lauren până când Tom putea merge după 
ea. 

— Cred că ar trebui să mergi cu ei. 

O spuse de parcă ea ar fi putut face vreo alegere, 
când bănuia că de fapt nu era aşa. Dacă mama ei dorea ca 
ea să meargă, avea să meargă. 

Lauren se holbă la el, iar Tom putu să vadă cum ea se 
lupta să înţeleagă adevărul cuvintelor lui. 

— Voi veni după tine, Lauren, cât pot de repede. 
Promit că nu va dura mult. Îmi voi investi toţi banii ca să 
cumpăr o casă pentru noi. 

În nopţile care urmară, el crezu că avea să moară de 
groaza care i se strecura în măruntaie de fiecare dată când 
se gândea că ea va pleca. Lângă pârâu, o puse să îi descrie 
cum dorea să arate casa ei, toate lucrurile mărunte pe care 
dorea să le aibă. În ultima lor noapte împreună, dormiră 
unul în braţele celuilalt, complet îmbrăcaţi, scăldaţi în 
lumina lunii. 

La răsărit, când o conduse înapoi la ea acasă, ea îi 
şopti: 

— Îmi vei lipsi atât de mult! Îmi vei scrie? 

— În fiecare zi, promise el. 

— Şi când vei veni după mine, vom fi împreună, 
pentru totdeauna. 

— Pentru totdeauna, jură el. 


Capitolul 6 


Promisiunile de demult ale lui Tom răsunară în mintea 
lui Lauren. Îşi respectase una dintre ele, dar soarta avea să 
îl împiedice să şi-o ţină şi pe cealaltă. Trecuseră prea mulţi 
ani. Ce ştia ea, cu adevărat, despre acest bărbat? Ce ştia el 
despre ea? 

Doar că el era nevoit să rămână acolo, iar ea îşi dorea 


să plece. 

Stând pe terasă, lângă grădină, nu avu puterea să se 
împotrivească, dar ce femeie în toate minţile ar fi dorit să 
se împotrivească tandreţei sărutului lui? Aproape că i se 
păru că în sărutul lui putu să simtă cum el îşi cerea iertare. 
Poate că era, pur şi simplu, doar o dorinţă de a-i distrage 
atenţia de la lacrimile ei. Ea nici măcar nu îşi dăduse seama 
că acestea îi curgeau pe faţă până când el îşi apăsă buzele 
pe ale ei, iar lacrimile se adunară şi se prelinseră între ei, 
fiind sorbite de limba lui cercetătoare. 

Mâinile lui mari, înăsprite de anii de muncă grea, îi 
legănară şi îi mângâiară obrajii. Englezii nu atingeau cu 
mâinile goale. Tom nu avea astfel de scrupule, nu le 
avusese niciodată. Dar, chiar şi în tinereţe, avusese un 
respect de netăgăduit, îndemnând-o către purtări la limita 
scandalului, dar neobligând-o niciodată să treacă linia 
aceea. 

Îşi spuse el înseşi că afecțiunea pe care o avea faţă de 
Tom era aşa cum mama ei o avertizase întotdeauna: 
greşită, deplasată, eronat interpretată. Era imposibil ca o 
fată să iubească un băiat, şi dragostea aceea să rămână 
neschimbată în timp ce fiecare dintre ei devenea adult. 

Totuşi nu putea să nege că Tom reuşea încă să Îi 
stârnească sentimente. Se gândi că nu s-ar fi plictisit 
niciodată să îl privească, nu ar fi obosit niciodată să îi 
asculte glasul, nu ar fi căutat niciodată o scuză pentru a nu 
fi sărutată ori îmbrăţişată de el. Şi chiar şi în momentul în 
care se gândi la lucrurile acelea, îşi dădu seama că toate 
erau doar suprafaţa bărbatului. Nu cunoştea drumul pe 
care păşise el către succes. Nu ştia ce gândeau alţi bărbaţi 
despre el. Le câştigase respectul, loialitatea? L-ar fi urmat 
oriunde i-ar fi condus? 

Şi ce femei îşi găsiseră drumul spre inima lui de-a 
lungul anilor? 

Lauren luase în considerare ideea de a se căsători cu 
Kimburton, se bucurase de atenţiile lui. Cu siguranţă că cel 
puţin o femeie câştigase bunăvoința lui Tom. Junghiul de 
invidie adus de acel gând fu aproape peste puterile ei de a 


îndura. Să îi cunoască sărutul, să îi cunoască atingerea, să 
îi cunoască trupul. 

Cândva se gândise că şi-ar fi vândut sufletul pentru 
privilegiul acela. Dar dacă şi-ar fi vândut sufletul ar fi 
însemnat să îşi vândă şi visurile. 

Locul lui, căminul lui era acum şi avea să fie 
întotdeauna, Anglia. 

Se desprinse din sărut, cu genunchii atât de slăbiţi 
încât abia putu sta în picioare. Respirația lui era la fel de 
rapidă şi de întretăiată ca a ei. Era confuză, pierdută, 
nesigură de ceea ce simţea. Ilmbrăţişase mânia împotriva 
lui pentru a supravieţui faptului că el nu îi scria, şi totuşi el 
îi scrisese. Ajunsese să îl urască şi acum îşi dădea seama că 
sentimentul era nejustificat. Şi totuşi, rămăşiţele lui 
persistau, adevărul neştergându-le pe de-a-ntregul. Cum să 
scape de zece ani în care crezuse că el o abandonase? Doar 
pentru că el nu îi cauzase rana nu însemna că aceea nuera 
încă acolo împreună cu cicatricile. Tot ceea ce crezuse, 
înţelesese şi acceptase se desfăcea dintr-odată, exact aşa 
cum spusese el că se întâmplase cu viaţa lui. 

— Unde ne duce această nouă descoperire? întrebă el 
încet. 

— Chiar nu ştiu, Tom. Ceea ce am ştiut în toţi aceşti 
ani... ceea ce am simţit... Nu prea ştiu cum să aranjez din 
nou ceea ce am înţeles că este adevărul. Sunt copleșită. 
Am nevoie de timp să pun ordine în atât de multe lucruri. 

El dădu din cap, ca şi cum ar fi ştiut răspunsul înainte 
ca ea să îl şi rostit. Ori poate că, pur şi simplu, înţelese mai 
bine decât ea ce însemna să descoperi că adevărul vieţii 
cuiva nu fusese decât o minciună. 

— Cred că ar fi mai bine dacă nu aş rămâne la cină, 
zise el, glasul lui sunând ca nisipul frecat de pietre. 
Transmite regretele mele familiei tale. les singur. 

Inima ei o îndemnă să fi strige, să îl oprească, dar 
promisiunile zdrobite o făcură să rămână mută, în timp ce 
ecoul ghetelor lui se stinse aşa cum amintirile ei nu o 
făcuseră niciodată. 


Mult timp după plecarea lui Tom, Lauren rămase 
aşezată pe banca de piatră din grădină, înconjurată de 
trandafirii pe care mama ei îndrăgea să îi îngrijească. Colţul 
acela micuţ era răsfăţul mamei sale, singura ei amintire a 
vieţii de fermă pe care o lăsase în urmă - să lucreze în 
grădină, scormonind pământul în care creşteau trandafirii. 
Grădinarii se îngrijeau de cea mai mare parte a proprietăţii, 
dar acest loc unic era domeniul mamei ei. Lauren petrecuse 
multe ore stând acolo, găsind alinare în frumuseţea pe care 
mama ei o crease, consolându-se cu  mireasma 
pătrunzătoare care o înconjura. Avea să îi lipsească acest 
micuț colţ din Anglia atunci când avea să plece, însă 
trebuia să plece şi chiar repede, înainte de a fi din nou 
obligată să rămână. 

Lacrimile îi arseră ochii. Nu se aşteptase să îi fie dor 
de ceva din acest loc îngrozitor. Îl urâse încă înainte de a fi 
sosit aici, pentru că o luase de lângă tot ceea ce iubea, de 
lângă atât de mulţi oameni la care ţinea. O luase de lângă 
Tom. Tom, care promisese să vină după ea... 

Şi care se afla, în sfârşit, acolo doar pentru că Anglia îl 
chemase. 

Nu putea să nege că o parte din ea se bucura să îl 
vadă, să afle că era viu şi nevătămat. O parte din ea luase 
chiar în considerare ideea de a accepta propunerea lui 
absurdă de a-l învăţa, nu atât pentru a nu-l lăsa să îi 
desfacă nasturii corsajului, ci, pur şi simplu, pentru a avea 
oportunitatea de a petrece un pic de timp cu el. Dar trebuia 
să îşi protejeze inima. Era prea vulnerabilă. Nu dorea să se 
pună în poziţia de a trebui să îl părăsească din nou - şi pur 
şi simplu nu credea că mai putea rămâne mult acolo fără să 
piardă şi ultimele vestigii din ea însăşi. 

A, se adaptase şi jucase rolul fiice vitrege a unui 
aristocrat, dar nu simţise niciodată că se arătase pe ea 
însăşi, cea adevărată, acestor oameni. Îşi dorise să fie 
acceptată, aşa că se schimbase. Dar la fel făcuseră şi 
mama, şi surorile ei. Se adunau în tăcerea grădinii să facă 


exerciţii de pronunție. Era vorba de mult mai mult decât de 
a înlocui vorba tărăgănată. Era vorba să înveţe cuvintele 
potrivite, inflexiunile, stilul. 

Când tatăl lor vitreg dăduse peste ele într-o după- 
amiază, împărtăşind cuvinte noi pe care le învăţaseră, 
încercând să le descifreze sensurile, încercând să le 
folosească corect... o umbră de regret atât de incredibil de 
profund îi trecuse peste chip, încât Lauren fusese sigură că 
acesta avea să le pună pe toate pe o corabie şi să le trimită 
înapoi în Texas. În schimb, el angajase o serie de profesori 
care să le înveţe dicţia, eticheta, cum să meargă, să 
danseze, să călărească, să mănânce, să cânte la pian, să 
cânte, să picteze şi să scrie scrisori. Niciun aspect posibil al 
purtării lor nu rămăsese neşcolit. 

Tom dorea ca ea să îl înveţe ceea ce el avea nevoie 
să ştie. Bărbatul nu avea habar ce însemna totul. Avea să 
dureze luni. Sfinte Dumnezeule, ar fi putut dura chiar ani. El 
era impertinent şi îndrăzneţ, un bărbat cu obiceiuri inculte 
şi tentaţii păcătoase. 

Şi o parte din ea nu avea niciun fel de dorinţă să fi 
vadă dresat. 

Auzind foşnetul fustelor, paşii tăcuţi ai unui mers 
grațios, nu fu deloc surprinsă când, un moment mai târziu, 
mama ei se aşeză pe bancă lângă ea şi spuse încet: 

— Întotdeauna mi-a plăcut partea asta de grădină. 

— Şi eu. 

— Şi mie, o corectă cu blândeţe mama ei. 

— Nu am chef să mă joc de-a engleza în seara asta, 
mamă. 

Mama ei îşi împleti mâna cu a lui Lauren, pe care 
aceasta o ţinea în poală. 

— Cina este gata să fie servită. 

— Nu-mi este foame. 

— Samantha s-a întâlnit cu Tom pe hol. Îşi transmite 
regretele, dar se pare că şi-a amintit de o altă întâlnire 
urgentă şi nu a putut rămâne la cină. 

— Aşa se pare. 

— Ai vorbit cu el înainte să fie plecat? 


— Înainte să plece, o corectă ea din obişnuinţă, 
aceeaşi obişnuinţă care o făcuse pe mama ei să o 
corecteze cu doar câteva secunde mai devreme. Printre 
doamnele texane din casă, când venea vorba de a-i imita 
pe cei asociaţi cu Ravenleigh, nu exista nicio ierarhie, ci pur 
şi simplu dorinţa venită din inimă de a se ajuta una pe 
cealaltă atunci când era nevoie. 

— Da, continuă Lauren. Am vorbit cu el. 

— A spus ceva interesant? 

Nu putu să identifice foarte clar tonul vocii mamei 
sale. Era ca şi cum aceasta se aşteptase ca el să dezvăluie 
nişte adevăruri oribile. 

— Doreşte ca eu să-l învăţ cum să fie un gentleman. 

— Poate angaja pe cineva care să se ocupe de asta. 

— Dorea să mă angajeze pe mine. Am refuzat, 
desigur. 

Mama ei îi strânse mâna. 

— Ştiu că trebuie să fie dificil să îl revezi după toţi 
aceşti ani... 

Lauren nu îşi dădu seama până când ridică mâna şi 
şterse umezeala rece de pe obrajii săi că lacrimile pe care 
le simţise mai devreme continuaseră să cadă. Inghiţi în sec. 

— Dificil nici nu începe să definească ceea ce simt. 
Locul lui este acum aici şi nu doresc ca al meu să fie. 

Simti cum mâna mamei sale tresare. 

Răsucindu-se uşurel, o studie pe mama sa în lumina 
gălbuie a grădinii. Transformarea ei dintr-o harnică fermieră 
care lucra bumbacul într-o contesă avusese loc atât de 
gradual, încât Lauren găsea uneori dificil să îşi amintească 
cum arăta mama ei înainte de a fi părăsit Texasul. Ceea ce 
îşi amintea era insistența mamei sale ca Lauren să nu 
petreacă timp cu acel „băiat incorigibil”. 

Inima lui Lauren începu să bată mai rapid în timp ce 
îşi dădea seama, uşor ca soarele care cobora la orizont, de 
ceea ce se petrecuse. 

— Tom mi-a spus că mi-a scris, mamă. În toţii anii 
aceştia. Mi-a scris. 

Mama ei se ridică în picioare, înainta câţiva paşi, îşi 


încrucişă braţele la piept şi îşi fixă privirea undeva, la 
orizont. 

— l-ai ascuns scrisorile de mine, zise Lauren, cu o 
îndrăzneală născută dintr-o înţelegere de netăgăduit. 

Mama ei se întoarse către ea. 

— Erai atât de nefericită... 

— Şi te-ai gândit că dacă îi ascundeai scrisorile de 
mine era un mod de a mă face mai fericită? întrebă ea, 
nevenindu-i să creadă, ridicându-se în picioare şi 
strângându-şi pumnii pe lângă corp, furioasă dincolo de 
orice rațiune. 

— Am crezut că, dacă nu aveai amintiri constante a 
ceea ce ai lăsat în Texas, tranziţia către această viaţă nouă 
avea să fie mai uşoară. 

— Aceasta este cea mai greşită judecată pe care am 
auzit-o vreodată. Nu mi-ai ascuns niciodată scrisorile Lydiei. 
Ori pe ale Ginei. 

Gina fusese una dintre cele mai dragi prietene pe care 
le avea în Texas. Acum era contesă de Huntingdon, soţia 
vărului lui Ravenleigh, Devon Sheridan. 

— Asta era altceva. M-am gândit că scrisorile lor nu 
erau amintiri constante a ceea ce ai lăsat în urmă. Nu te 
furişai noaptea ca să te întâlneşti cu ele. 

— Nu aveai niciun drept... 

— Este responsabilitatea unei mame de a-şi proteja 
copiii. 

— De ce anume ai avut impresia că mă protejezi? 

— De o inimă frântă. Lauren, încercam să fac ca 
adaptarea să fie mai uşoară pentru tine. 

— Ei bine, ai eşuat lamentabil. 

Chiar şi prin întuneric, i se păru că o vede pe mama ei 
tresărind. Regretă imediat asprimea vorbelor sale, dar nu 
prea ştia ce să facă cu toată mânia care fierbea înăuntrul 
ei. Nu fusese niciodată atât de furioasă, atât de rănită. Nu 
se simţise niciodată atât de trădată. Auzise adesea că 
drumul spre iad este pavat cu intenţii bune. Nu înţelesese 
niciodată ce însemna asta cu adevărat, până în clipa aceea. 
Mama ei o condusese într-acolo - cu intenţie sau nu. Poate 


că nu înţelesese niciodată ce însemnase mai exact Tom 
pentru Lauren, pentru că dacă ar fi ştiut, cu siguranţă nu i- 
ar fi ascuns scrisorile. 

— Te rog, îmi poţi da scrisorile acum? întrebă ea, cu 
resemnare. 

Răul fusese făcut. Faptul că se răstea la mama ei, pe 
care întotdeauna o respectase şi o iubise, nu avea să 
schimbe lucrurile. 

— Îmi pare rău, Lauren. Le-am ars. 

Lauren se simţi ca şi cum ar fi fost trăsnită. 

— El zice că a scris zi de zi timp de doi ani, spuse ea 
încet. Asta înseamnă peste 700 de scrisori, mama. Ai citit 
vreodată una dintre ele? 

Mama ei clătină uşor din cap. 

— Nu, nu mi s-a părut corect. 

— În timp ce să le iei şi să le distrugi nu ţi s-a părut 
greşit? 

— Nu a părut /a fel de rău pentru că aveam un motiv 
întemeiat pentru care am făcut-o. 

— Ai avut un motiv, dar nu sunt convinsă că a fost 
unul bun. Nu te-ai simţit niciodată vinovată? 

— Până la urmă, da. Perseverenţa băiatului m-a uimit, 
dar, până când am descoperit că nu era cineva care să 
renunţe aşa de uşor, era prea târziu. Dacă, dintr-odată, 
scrisorile aveau să înceapă să sosească, te-ai fi putut 
întreba ce se întâmplase cu celelalte. Am crezut că orice 
explicaţie ţi-aş fi dat ar fi fost inadecvată. 

— Vrei şi spui că ţi-a fost teamă că te voi uri pentru 
ceea ce ai făcut. 

— M-am temut că îţi va fi greu să mă ierţi, da. Dar, 
indiferent de cât de multe a trimis el, motivul pentru care 
le-am luat a rămas acelaşi: să te protejez, să te feresc de la 
a nutri speranţe false. Să îţi dau o viaţă mai bună. Este prea 
întuneric pentru a-ţi arăta mâinile mele... 

— Îţi ştiu mâinile, mamă, la fel de bine cum mi le 
cunosc pe ale mele. Mi-au adus alinare de când mă ştiu. 

„Şi au ascuns de mine scrisorile lui Tom”. 

— Sunt pline de cicatrici, încă aspre şi maronii după 


toţi anii aceştia, zise mama ei, ca şi cum Lauren ar fi avut 
nevoie să i se reamintească. Ştii cât de mare este ruşinea 
pe care o simt de fiecare dată când avem oaspeţi la cină, 
doamne care nu au fost niciodată nevoite să se aplece ca 
să facă efortul de a culege bumbac, care nu au ridicat 
niciodată ceva mai greu decât un evantai? Mâinile mele 
urâte spun mai multe despre mine decât spune despre ele 
Ghidul lui Burke:. 

— Nu sunt urâte, mamă. Ele vorbesc despre puterea 
ta, despre determinarea ta. Nu sunt un lucru de care să te 
simţi ruşinată. De ce să-ţi fie ruşine... 

— Sunt o amintire constantă a vieţii pe care am dus-o. 
L-am iubit pe tatăl tău, Lauren, a fost un om bun. Dar 
munca a fost grea, iar ziua lungă, şi eu eram deja bătrână 
pe când eram încă tânără. Tatăl tău a însemnat totul pentru 
mine şi uneori, după ce el a murit, m-am întrebat cum 
aveam să pot trăi. Apoi l-am întâlnit pe Christopher 
Montgomery şi m-am îndrăgostit de el - când nu mă mai 
aşteptam să mă îndrăgostesc vreodată. M-a adus într-o 
lume în care spatele nu m-a mai durut niciodată şi mâinile 
nu mi-au mai sângerat nicicând. Ne-a răsfăţat pe mine şi pe 
fiicele mele şi am ajuns să iubesc viaţa pe care mi-a oferit- 
O. 

Ajunsese să o iubească? Nu, Lauren nu avusese 
niciodată, din nefericire, experienţa acelei emoţii. 

— Mi-am dorit ca fetele mele să aibă întotdeauna 
viaţa aceasta, continuă mama ei. Am sperat întotdeauna că 
vei ajunge şi tu să o iubeşti. iți aminteşti cât de mult am 
exersat, cât de des am râs de încercările noastre stângace 
de a părea educate şi rafinate, de lista de cuvinte care 
sunau elegant pe care am memorat-o... 

Luptându-se să îşi stăpânească lacrimile, Lauren îşi 
întoarse capul într-o parte, fixându-şi privirea în întunericul 
care îi reflecta atât de bine viaţa. Era mai uşor să îşi 
ferească privirea decât să o privească pe mama sa 
frângându-şi mâinile, decât să îşi amintească loialitatea şi 
susţinerea uneia faţă de cealaltă în timp ce începeau o 

nouă viaţă. 

— Tot ce mi-am dorit vreodată a fost ca tu să fii 
fericită, rosti mama ei încet. 

Lauren clipi ca să îşi îndepărteze lacrimile şi înghiţi în 
sec. 

— Asta este ceea ce îmi doresc şi eu, dar am fost atât 
de singură aici. Locul meu nu este aici. Niciodată nu a fost. 
Niciodată nu va fi. 

— Tatăl tău vitreg mi-a spus că ai anunţat că ai 
planuri să te întorci în Texas. 

Lauren detectă tristeţe în glasul mamei sale. 

— Da. 

Trase adânc aer în piept, ştiind că următoarea 
destăinuire nu avea să fie bine primită. 

— Am lucrat într-un magazin, câştigând un salariu şi 
punând bani deoparte pentru a putea să îmi plătesc drumul 
înapoi, în Texas. 

Îşi căutase de lucru la scurt timp după ce Kimburton o 
ceruse în căsătorie, atunci când îşi dăduse seama că nu se 
putea îndura să se mărite cu el. Şi, dacă nu se putea 
căsători cu el, care era atât de bun şi de generos, nu avea 
să se mărite cu nimeni - cel puţin cu nimeni din Anglia. In 
Texas ar fi putut fi o cu totul altă poveste. Acolo se simţea 
mult mai acasă, avea mai multe lucruri în comun cu 
oamenii. Nu trebuia să îşi dea aere, putea fi ea însăşi. Putea 
găsi fericirea care o ocolise în Anglia. 

— Cum de ai avut timp să-ţi găseşti de lucru cu toată 
activitatea de voluntariat pe care o faci la misiune, 
ajutându-i pe cei săraci? întrebă mama ei. 

Lauren îi zâmbi trist, nefiind sigură dacă aceasta 
putea să îl vadă în întuneric. 

— Am minţit. Nu am făcut voluntariat. Se pare că 
înşelătoria e o trăsătură de familie. 

Mama ei făcu un pas către ea. 

— Vei demisiona mâine. Este sub demnitatea ta să ai 
un loc de muncă şi îi va cauza tatălui tău vitreg o jenă de 
nespus dacă s-ar duce vorba că fiica lui vitregă lucrează 
într-un magazin, nici mai mult nici mai puţin. La ce 


Dumnezeu te-ai gândit? 

— La faptul că mă voi ofili şi voi muri dacă aş fi 
nevoită să mai stau aici pentru mult timp. Ravenleigh nu 
mai este responsabil pentru mine, mama. Şi nici tu. Te 
iubesc pe tine, dar nu şi viaţa pe care mi-ai dat-o. Mă întorc 
în Texas; chiar dacă mă ucide lucrul acesta, mă întorc. Aşa 
că, într-un fel, bănuiesc că mi-ai făcut o favoare. Dacă mi-ai 
fi dat scrisorile, poate că până acum aş fi fost căsătorită cu 
Tom - şi atunci ce alegere aş fi avut, în afară de a fi soţia 
devotată a unui conte? 


Părăsindu-i pe cei din familia Ravenleigh cu mai mult 
de o oră în urmă, Tom şedea acum în biblioteca lui luxoasă, 
înconjurat de obiecte care aparținuseră celor care fuseseră 
înaintea lui. Singurele lucruri pe care le adăugase încăperii 
erau câteva sticle de whisky pe care le adusese cu el din 
Texas, cea mai recent deschisă fiind dusă la gură în timp ce 
dădea pe gât băutura. 

Părul lui Lauren se închisese la culoare de-a lungul 
anilor până la o nuanţă bogată de miere aurie. Tom dorise 
să îi dea drumul din agrafele care fi ţineau şi să fi reverse 
peste mâinile lui. Dorise să îşi păstreze gura lipită de a ei. 
Dorise să o ţină în braţe şi să nu îi mai dea drumul 
niciodată. 

Dar ea avea planuri să se întoarcă în Texas şi se 
părea că pentru ea nu prea conta că el nu mai putea fi 
acolo când ea avea să ajungă. Cum putea el să concureze 
cu ceea ce avea de oferit Texasul, când el însuşi nu îşi 
dorise să plece de acolo? 

Nu se aşteptase ca Lauren să fi fi aşteptat; cu toate 
acestea fu descumpănit să îşi dea seama că o mică parte 
din el păstrase o urmă de speranţă că ea să o fi făcut 
totuşi. Poate că încă de la început avusese aşteptări 
nerealiste în ceea ce o privea, lucru foarte ciudat pentru un 
bărbat care îşi trăise viaţa fiind foarte realist în legătură cu 
posibilităţile şi opţiunile pe care le avea. 


În scrisorile pe care i le scrisese, îşi descrisese 
planurile, visurile lui, iar Lauren fusese parte din toate. 
Când ea nu răspunsese niciodată, ar fi trebui să sară peo 
corabie ca să afle motivul pentru care ea îi ignora. Nu era 
ca şi cum s-ar fi aflat într-o poziţie financiară care să îi 
permită să plece undeva. Petrecuse zece ani muncind din 
greu, punând bani deoparte şi făcând planuri pentru ziua în 
care urma să meargă după ea. 

Pusese totul la punct, de fapt îşi plănuia călătoria în 
Anglia atunci când îl găsise detectivul. Şi tot ceea ce 
pregătise păru dintr-odată să fie în van. Nimic nu mai 
conta. Nimic din toate acelea nu avea să ducă la ceva. 
Urma să fie nevoit să îşi lase afacerea cu vite în mâinile 
capabile ale altcuiva. Casa pe care o construise recent nu 
avea pe nimeni care să locuiască în ea. 

Pământul lui, casa lui, visurile lui... toate aparţineau 
unui alt bărbat, cowboy-ului care crezuse că era. Şi acum, 
iată-l pe Tom, încercând cu disperare să îşi dea exact 
seama cine era cu adevărat, care era locul care i se 
cuvenea prin naştere pe lumea asta. 

Contele de Sachse. 

Se gândi că nu arăta prea tare a conte. Şi nici nu se 
purta ca unul. Nu că l-ar fi deranjat vreunul dintre lucrurile 
acelea. Era obişnuit ca un bărbat să fie judecat pe baza 
caracterului său, pe puterea strângerii lui de mână, pe 
integritatea cuvântului său. Nu după felul în care vorbea, 
hainele lui ori abilitatea de a ţine în echilibru pe genunchi o 
ceaşcă de ceai. 

Un bărbat putea să pută până la Dumnezeu, dar, dacă 
se ţinea de cuvânt, valora greutatea lui în aur. Încredere. 
Bun-simţ. Integritate. 

Ridică sticla la gură şi dădu pe gât lichidul de culoarea 
chihlimbarului, savurându-l în timp ce ardea de-a lungul 
drumului său în jos, pe gâtlej, încălzindu-l pe dinăuntru. 
Dori să îşi împacheteze lucrurile şi să prindă primul vapor 
cu aburi care pleca. Nu o putea învinovăţi pe Lauren pentru 
că îşi dorea să facă acelaşi lucru. 

Era aproape vară, dar avea în cămin un foc care 


ardea. Răcoarea şi umezeala saturau noaptea. Se întrebă 
dacă avea să simtă vreodată că îi este cald trăind acolo, se 
întrebă dacă urma să iubească locul acela aşa cum iubea 
Texasul. 

Uneori se gândea că cel mai crud lucru pe care îl 
făcuse mama lui fusese să îi îngăduie să zărească o viaţă 
pe care nu avea să poată să o ducă pentru totdeauna. 
Avusese visuri neştiind că urma să fie nevoit să le trădeze 
în favoarea datoriei pentru care fusese predestinat încă din 
momentul în care fusese conceput. 

Nu avea nevoie de nimic din toate acelea, dar era 
nevoie de el. Aveau impresia că americanul barbar nu 
înţelegea, dar el o înţelesese prea bine. Era britanic prin 
naştere, american prin creştere. Ceva aflat între pereţii 
aceia îl chema. Ceva dincolo de ei îl atinsese. 

Nu putea să explice. Să facă parte din două ţări, să 
iubească una şi să-şi dorească să o iubească pe cealaltă. să 
îşi dorească să aparţină şi să ştie că, în adâncul sufletului, 
acolo unde conta, nu era aşa. Şi că, probabil, nu avea 
niciodată să aparţină. 


Capitolul 7 


Lauren şedea lângă fereastra dormitorului său, cu 
perdeaua trasă într-o parte destul cât să poată privi afară 
pe strada învăluită de ceaţă, să vadă lumina slabă a 
lămpilor cu gaz. O lampă cu gaz - cu flacăra mică - aflată 
pe o masă de lângă patul ei furniza singura lumină care 
tremura în încăpere şi care se potrivea foarte bine cu 
melancolia ei. Se simţise abandonată în toţi acei ani. In toţi 
acei ani, Tom îşi ţinuse promisiunea. 

Ar fi fost vreo diferenţă dacă ar fi primit scrisorile lui? 
Citirea cuvintelor lui i-ar fi uşurat singurătatea? Nefericirea 
ei îşi avea rădăcinile în părăsirea Texasului ori doar în 
faptul că îl părăsise pe el? 

Işi aminti cum adormise plângând atâtea nopţi, fiindu- 


i îngrozitor de dor de el; dar când scrisorile lui nu 
ajunseseră niciodată, începuse să îşi abată gândurile către 
Texas, către toate lucrurile de acolo de care îi era dor. Era 
mult mai uşor să tânjească după ceva care nu o putea 
trăda niciodată decât să rişte să fie tot timpul rănită din 
cauză că năzuia după cineva care o făcuse deja. 

Doar că el nu o făcuse. Aceea era ironia din spatele 
întregii situaţii Trăise ultimii zece ani prin prisma 
înşelătoriei. 

Privind mai degrabă înăuntru decât în afară, îşi dădu 
deodată seama că asculta cu atenţie, aşteptând să audă 
pocnetul pietricelelor în geamul ferestrei. Tom venise 
întotdeauna noaptea, mult după ce toată lumea era în pat, 
iar Lauren se furişa pe fereastră şi cobora pe bătrânul şi 
găunosul copac... 

Când venise în Anglia, îşi alesese dormitorul din casa 
aflată în Londra pe baza uşurinţei de a ajunge la un copac 
mare de afară, ca şi cum credea că într-una dintre nopţi 
Tom avea să se afle afară, încercând să îi atragă atenţia, 
înconjurat de umbre şi de razele lunii, invitând-o să i se 
alăture. Nu era sigură de momentul în care se convinsese 
că el renunţase la ideea de a veni după ea. Era ca şi cum 
într-o clipă îşi dăduse brusc seama că speranţa dispăruse, 
lăsând în urmă căscată o gaură de singurătate despre care 
se temu că nu avea să fie vreodată în stare să o umple. 

Nu se putu abţine să nu creadă că şi el simţise 
aceeaşi pierdere. O promisiune încălcată nu de mâna lor, ci 
de a altcuiva. Nu fusese corect faţă de niciunul dintre ei. 

Clinchetul care se auzi în geamul ferestrei aproape că 
îi făcu inima să se oprească. Cercetă strada. Şi iată-l. 
Cowboy-ul ei, cu haina lui din stofă neagră ajungându-i 
până la pulpe şi pălăria în mână. Un cowboy pe străzile 
Londrei. 

Dădu la o parte perdelele un pic mai mult, ca el să 
vadă că i-a captat atenţia, îi făcu iute cu mâna, întinse un 
deget - de care nu fu sigură că era vizibil pentru el - care 
avea ca înţeles faptul că urma să coboare curând, trase 
perdelele la loc şi se grăbi la şifonier, de unde luă o rochie 


simplă, ce nu avea nevoie de corsaj. Croiala largă şi nasturii 
aflaţi în faţă o eliberau de nevoia de a fi ajutată să o 
îmbrace. O cumpărase atunci când mai spera că el avea să 
vină după ea şi dorea să o aibă la îndemână ca să fie 
oricând gata să plece în momentul în care el apărea. Se 
chinuise atât de mult să fie mereu gata, şi totuşi nimic nu o 
pregătise cu adevărat pentru sosirea lui. 

Işi despleti părul, îl perie, apoi îl trase la spate, 
folosind o fundă lată de mătase ca să îl prindă. Cu siguranţă 
că nu arăta elegant, dar nu se putu împiedica să nu 
observe că părea că se aşteaptă la ceva. Să fie cu Tom. La 
o oră scandaloasă din noapte. După atât de mulţi ani. 
Pentru o clipă doar, să fie o tânără fără griji. 

Deschizând uşa, cercetă holul decorat cu portrete, 
plante şi mese mici împodobite cu destule obiecte încât să 
le ţină pe slujnice ocupate cu ştersul prafului cea mai mare 
parte a fiecărei dimineţi. Totuşi nu era nimeni prin preajmă. 
Se grăbi în tăcere de-a lungul coridorului, în jos, pe scări, 
bucuroasă să constate că majordomul nu stătea de pază pe 
holul de la intrare. Cu inima bubuind de nerăbdare, traversă 
până la uşa grea de mahon, o deschise, păşi afară şi o 
închise în urma ei. Cobori pe vârfuri treptele din faţa casei, 
apoi pe alee, până când ajunse lângă Tom. 

— Ce faci aici? şopti ea. 

— Stăteam în biblioteca mea prăfuită, bând whisky, şi 
mi-a dat prin cap că aş putea să-ţi dăruiesc un pic de Texas 
în noaptea asta. 

— Şi cum exact... Vai! 

Strecurând rapid un braţ pe sub genunchii ei şi pe 
celălalt prin spatele ei, o ridică în braţe. 

— Ştt! ordonă el, strângând-o în braţe. _ 

Nu se putu opri să nu zâmbească în timp ce îşi Impleti 
braţele în siguranţă în jurul gâtului lui şi îşi lăsă capul pe 
umărul lui. Doamne, dar devenise considerabil de puternic 
de-a lungul anilor. Nu dorea să fie impresionată ori flatată 
de atenţiile lui, dar păru că nu se putea abţine. 

— Ce Dumnezeu crezi că faci? întrebă ea. 

— Te duc la trăsura mea. 


— Nu este modul potrivit pentru asta, îl mustră ea, în 
timp ce paşii lui lungi micşorau distanţa. 

— Te voi lăsa să îmi arăţi mai târziu care este modul 
potrivit. Vreau să pornim înainte să iasă cineva şi să ne 
oprească. 

Când se apropiară, un lacheu îmbrăcat în livreaua 
familiei Sachse deschise uşa trăsurii. Cu o uşurinţă care o 
făcu să se întrebe cu cine mai exersase acea manevră, o 
puse în trăsură, urcând după ea, în timp ce ea se aşeza. 
Luă loc în faţa ei, pierdut în umbre, dar ea putu să îi simtă 
privirea aţintită asupra ei. Trăsura porni. 

— Cum de ai ştiut care era camera mea? întrebă ea, 
ca să împrăştie liniştea care se ţesea în jurul lor. 

— Am plătit o sumă frumuşică unui servitor, ca să îmi 
spună. 

— Ar trebui să fi fost o sumă frumuşică. Dacă află 
tatăl meu, bietul om va fi dat afară. 

— Asta dacă a fost un bărbat. 

Păru atât de diabolic de inteligent şi de mulţumit de 
sine. 

— Ai o destinaţie în gând? întrebă ea. 

— Da. 

— Îmi vei spune care este? 

— Aş prefera să fie o surpriză. 

Ea privi pe fereastră. 

— Am vorbit cu mama după ce-ai plecat. A recunoscut 
că ea a luat scrisorile tale. 

— Mi-am cam dat seama că asta a făcut. 

— Le-a ars. 

| se păru că îl aude mormăind, poate din cauza 
regretului privind pierderea vorbelor sale, care nu mai 
puteau fi niciodată recuperate. 

— Tu ai primit scrisorile pe care ţi le-am trimis? 

Îşi dădu seama că fusese atât de uimită să afle că el îi 
scrisese, încât nu se gândise să întrebe. 

— Nu. 

Oftă plină de melancolie. 

— Bănuiesc că le-a luat şi pe acelea. Obişnuiam să le 


las într-un vas de argint la intrare pentru ca un servitor să 
aibă grijă să le trimită cu poşta de dimineaţă. Nu mi-a dat 
niciodată prin cap că... 

Lăsă glasul să i se stingă. 

El se aplecă înainte şi îi luă mâinile. Ale lui erau aspre, 
pline de bătături - nu erau mâinile unui gentleman. Oare 
Tom era la fel de ruşinat ca mama ei de ceea ce dezvăluiau 
despre el mâinile sale? 

— Nu are importanţă, Lauren. 

Numai că avea. Cuvintele lui erau pierdute pentru ea, 
fără şansa de a putea fi recuperate. 

Tom nu mai spuse nimic. Poate că nu era nevoie să o 
facă. Pentru moment, era destul doar să fie cu ea. 


* 


Christopher Montgomery privi nefericirea soției sale 
cu durere în inimă. 

— Pleacă de la fereastră, Elizabeth. 

— Ai fi putut să o împiedici să plece. 

— Are 24 de ani, este destul de mare încât să ia 
propriile decizii. 

Ea se întoarse, cu lacrimi în ochi. 

— Aveai destul timp să cobori şi să îl înfrunţi. 

El zâmbi uşor. 

— Cred că avea un pistol. 

Nu reuşi să aprecieze încercarea lui nefericită de a 
glumi. El se apropie, îşi înfăşură braţele în jurul ei şi o 
strânse în braţe. 

Îl durea inima să o vadă suferind atât de mult. 
Împărţise cele trei fiice ale ei cu el şi apoi îl binecuvântase 
cu încă două. Spre deosebire de cei mai mulţi aristocrați, el 
nu îşi dorise niciodată un fiu. Fratele lui geamăn ar fi trebuit 
să fie conte de Ravenleigh, dar acel secret era cunoscut 
doar de ei doi. Cu o conştiinţă curată, Christopher avea să 
lase moştenire titlul nepotului său. Dar deocamdată, nu 
voia decât să îi aline suferinţa femeii pe care o iubea mai 
presus decât orice. 


— Dacă le interzicem să se vadă, vor găsi o cale, 
indiferent de cât de tare îţi doreşti să nu o facă. 

Ea îşi lăsă capul pe spate. 

— El nu înţelege regulile de aici. O va compromite. 

Îi şterse o lacrimă de pe obraz. 

— Ori poate că se va dovedi capabil de a-i dărui ceea 
ce noi nu am putut niciodată: fericire. 

— Dar cu ce preţ? 

— Uneori, tot ce putem face este să fim acolo, să ne 
ajutăm copiii să se ridice dacă este să cadă. 

— Şi dacă noi suntem responsabili pentru acea 
cădere? 

În ochii ei se adunară şi mai multe lacrimi, cu mult 
mai multe decât ar fi putut el să şteargă. 

— Elizabeth... 

— Vai, Christopher, am făcut un lucru oribil şi nu ştiu 
cum să îndrept asta. 

O trase la pieptul lui. 

— Spune-mi doar, iubire, şi împreună vom face să fie 
bine. 


Era atâta linişte pe malul Tamisei, chiar la ieşirea din 
Londra. Pământul era rece sub spinarea lui Lauren, în ciuda 
faptului că stătea întinsă pe haina de stofă a lui Tom, 
inspirând mirosul lui în timp ce cerceta cerul. 

— Nu este niciodată la fel de senin precum cerul 
texan. Aici nu am văzut niciodată o stea căzătoare. 

— Dacă ai vedea, ce ţi-ai dori? întrebă Tom, 
mângâindu-i leneş braţul cu degetul, în sus şi în jos. 

Îşi întoarse capul ca să îl privească. Stătea sprijinit pe 
un cot, admirând-o de sus. Ea crezuse că el avea să facă 
mai mult în trăsură, nu doar să îi ţină mâinile, dar nu 
făcuse. Şi poate că acela era motivul pentru care inima ei 
păru că se strânge, apoi se umflă, din cauză că el nu era cu 
ea pentru un corsaj desfăcut, ci pentru ceva mai mult. O 
părticică din ceea ce lăsaseră în urmă, în Texas, ceea ce 


lăsaseră în urmă în tinereţea lor. 

— Nu ştiu. Nici măcar nu sunt sigură că mi-aş pune o 
dorinţă. 

— Ai încetat să mai crezi că dorinţele se îndeplinesc? 
întrebă el. 

Lăsă să îi scape un râset uşurel. 

— Nu, cred încă în faptul că se adeveresc, dar, din 
nefericire, când ale mele se îndeplinesc, nu o fac 
întotdeauna într-un mod în care m-aş fi aşteptat ori la care 
mă gândeam. 

— Ce dorinţă ţi-ai pus şi nu s-a îndeplinit cum ai dorit? 

— Era într-una din nopţile în care stăteam lungiţi 
lângă pârâu. M-am trezit că sunt invidioasă pe viaţa pe care 
o avuseseşi; te-a dus în atât de multe locuri, ţi-a dat atât de 
multe experienţe. Eu mă simţeam monotonă şi plictisită. 
Când a căzut o stea, mi-am pus o dorinţă: mi-am dorit să 
călătoresc. Doar că nu m-am gândit că voi merge atât de 
departe ori că voi sta departe pentru atât de mult timp. 

— Întotdeauna mi-a plăcut asta la tine. Credeai în 
dorinţe. 

— Îmi făceam griji că mă credeai doar o prostuţă. 

— Nu, Lauren. Doar pentru că eu nu puteam crede nu 
însemna că nu apreciam faptul că tu o făceai. Urăsc să aflu 
că nu-ţi mai pui dorinţe. Cred că ar trebui să te apud din 
nou de acest obicei. Ai putea fi surprinsă de cum s-ar putea 
adeveri dorinţele tale. 

— Dacă mi-aş dori ceva, cred că mi-aş dori să pot 
avea înapoi scrisorile tale. Oare ce ai spus în toate acele 
scrisori? 

— Păi, lasă-mă să văd dacă îmi amintesc. 

Îşi întoarse capul în sus, spre stele, ca şi cum ar fi 
putut să vadă cuvintele scrise acolo. 

— „Dragă Lauren. Astăzi am dat peste trei viței 
rătăciţi. Nu aveau niciun însemn, aşa că i-am însemnat eu 
şi i-am adăugat cirezii. Al tău, Tom”. 

Ea râse. 

— Cât de înspăimântător de romantic! 

Îşi îndreptă din nou atenţia asupra ei, iar ea îi văzu 


zâmbetul larg. 

— Stai că urmează ceva şi mai bun. „Dragă Lauren. 
Astăzi m-am chinuit să scot dintr-o mlaştină noroioasă un 
juncan încăpățânat. Aproape că mi-am rupt spatele făcând 
asta. Mi-ai lipsit foarte tare. Dacă ai fi fost aici, tu ai fi putut 
să îl împingi, iar eu l-aş fi tras. Al tău, Tom”. 

Râzând şi mai tare, îl împunse în umăr. 

— Asta nu e ceea ce mi-ai scris. 

El râse înfundat. 

— În mare parte. Nu mă pricep cine ştie ce la scris 
scrisori. Cele mai multe dintre ele nu erau lungi. Doar o 
frază sau două, destul cât să-mi pot ţine promisiunea de a- 
ţi scrie în fiecare zi. 

Întinzând mâna, Lauren îi cuprinse obrazul şi îi 
mângâie cu degetul mare mustaţa pe care începea să o 
adore. | se potrivea. 

— Şi când mă gândesc că, tot timpul ăsta, n-am ştiut 
niciodată. Cum de putuse mama ei să distrugă scrisorile 
lui? Dacă ai scris atât de des cum ai spus, trebuie să fi scris 
peste o mie de scrisori. 

— Te îndoieşti de spusele mele? 

— Nu. Dar mă îndoiesc că nu ai scris decât despre 
vaci. 

El îşi întoarse capul, şi ea se întrebă la ce se uita în 
depărtare. 

— După ce au trecut câteva săptămâni şi tu nu mi-ai 
răspuns, m-am gândit că poate erai la fel de plictisită ca 
mine de scrisorile mele, aşa că am încercat să scriu şi 
despre altceva, nu numai despre vad. Am scris despre cât 
de singur eram. 

Inima i se strânse într-o durere puternică din cauza 
singurătăţii pe care o simţiseră amândoi de-a lungul anilor. 

Luându-i mâna, el începu să deseneze cercuri cu 
degetul mare în palma ei. 

— Îţi aminteşti ce ai scris în scrisorile pe care nu le- 
am primit niciodată? 

— Nu foarte exact, dar destul încât să îţi poţi face o 
idee... „Dragă Tom. Toate fetele pe care le întâlnesc sunt 


lady cutare ori cutare. Nu ştiu cum să fiu o lady. Ata, 
Lauren”. 

— Eşti o lady, Lauren. Întotdeauna ai fost. 

— O lady nu s-ar fi oferit să îi permită unui băiat să îi 
desfacă nasturii corsajului, pentru ca zece ani mai târziu, 
acesta să ceară să i se dea voie să o facă. 

— Nu mă poţi învinui că doresc asta. La naiba, 
scumpo, ce ar fi fost dacă ţi-aş fi dat un cadou bine 
împachetat şi nu ţi-aş fi permis decât să desfaci sfoara. Nu 
îmi poţi spune că după zece ani nu ai vrea încă să vezi ce 
se afla în pachet. 

Ah, iar o făcu să îi vină să râdă. Işi trecu degetele prin 
părul lui des. 

— Vai, Tom, tu vezi lucrurile în termeni atât de simpli 
când este vorba de lucruri mult mai complicate. 

— Acei nasturi de la rochia ta mi se par foarte clari şi 
foarte simpli. Nu cred că ar fi atât de complicat ori că mi-ar 
da bătaie de cap să îi deschid. 

— A, dar s-ar putea dovedi că este şi complicat, şi 
bătaie de cap. Dacă ar fi să priveşti şi nu ai putea rezista 
tentaţiei de a pune mâna? 

El îşi cobori puţin capul, vocea devenindu-i un 
murmur profund. 

— Cred că te temi ca nu cumva să decizi că nu vrei ca 
eu să rezist tentaţiei. 

Ah, ea putea foarte bine să decidă lucrul acela şi 
poate că aceea era teama ei - că pentru el ar fi putut să fie 
suficient să îi desfacă nasturii, dar cu siguranţă că pentru 
ea nu ar fi fost de ajuns. Dacă faptul că el îi mângâia braţul, 
îi mângâia mâna o încălzea atât de tare, ce Dumnezeu s-ar 
fi întâmplat dacă el ar fi mângâiat mai mult? 

Avea nevoie să îi abată lui atenţia, să îşi abată ei 
înseşi atenţia de la acea direcţie potenţial periculoasă. 
Inghiţi cu greu, hotărâtă ca purtarea lor din noaptea aceea 
să rămână deasupra oricărui reproş. 

— Am scris şi alte scrisori. 

— Chiar aşa? 

Auzi amuzamentul din glasul lui, ca şi cum el ştia 


exact motivul pentru care ea revenise la subiectul 
scrisorilor şi că era total conştient de faptul că o tenta în 
feluri în care nu ar fi trebuit. 

— „Dragă Tom. Toţi băieţii pe care îi întâlnesc sunt 
lord cutare ori cutare. Nu îmi plac foarte tare. A ta, Lauren”. 

El râse din nou pe înfundate. 

— Mă bucur că nu ţi-a plăcut niciunul dintre tipii pe 
care i-ai întâlnit aici. 

Ea se gândi să îi spună despre Kimburton, dar ce rost 
ar fi avut? Aspectul acela al vieţii ei luase sfârşit. 

— Cred că am scris câteva scrisori lungi despre 
hainele mele, zise ea în schimb, mai ales după prima mea 
călătorie la Paris pentru o rochie Worth?. În Texas, mă 
îmbrăcam de dimineaţă cu o rochie şi o dădeam jos seara, 
înainte să merg la culcare. Aici îmi schimb hainele de trei 
sau patru ori pe zi, în funcţie de activitate ori de locul în 
care merg ori pe cine vizitez. Uneori mă simt vinovată că 
nu sunt fericită când mi s-a dat atât de mult, în timp ce alţii 
nu au nimic. 

— Chiar ai fost atât de nefericită aici? 

Ea clătină uşor din cap. 

— Nu pot să explic, Tom. Tot ceea ce mi-a lipsit. 
Mirosurile din interiorul prăvăliei atunci când mergeam în 
oraş sâmbăta. Prietenia deschisă a oamenilor, toată lumea 
care te saluta, indiferent de cine erai sau de cine îţi erau 
părinţii. Atât timp cât spuneam doamnă ori domnule celor 
mai în vârstă decât mine, nu intram în bucluc pentru că mă 
adresam cum nu se cade cuiva. Il privi. Aici, au reguli 
pentru cine poate să stea lângă cine, în timpul cinei. 
Prezentările sunt atât de formale! Chiar şi când dai peste 
cineva cunoscut trebuie să respecţi modul potrivit de a-l 
saluta... sau de a o saluta. Este obositor. 

— la spune-mi, scumpo, cum ai de gând să te întorci 
în Texas? 


4 Charles Frederick Worth (1825 - 1895) - designer englez care a 
înfiinţat Casa de Worth, una dintre cele mai renumite case de modă de 
la sfârşitul secolului al XIX-lea, începutul secolului XX. Este considerat 
de mulţi istorici de modă ca fiind creatorul haute couture. (n.tr.) 


— Pe un vas. 

El râse, cu un sunet din adâncul gâtlejului. 

— Ştii că mi-am dat seama măcar de-atâta lucru 
singur. Dar călătoria pe un vas costă bani. Plăteşte 
Ravenleigh? 

— Nu aş îndrăzni să cer. A fost un tată minunat şi nu 
doresc să îl pun într-o poziţie jenantă. Mama doreşte cu 
disperare să rămân aici. Crede în continuare că viaţa în 
Texas este grea, că am uitat cum e cu adevărat. 

— Este grea, Lauren. 

— Sunt altfel de greutăţi aici, Tom, dar tot greu este. 
să nu crezi că nu. 

— Nu aş face asta. Dar tot nu mi-ai răspuns la 
întrebare. Cum ai de gând să plăteşti pentru călătorie? 

— Este teribil de scandalos, şi trebuie să promiţi că nu 
vei spune nimănui. 

— Cui aş putea să spun? 

— M-am angajat într-un magazin. 

— Un magazin? Ce fel de lucruri se vând acolo de este 
scandalos? 

— Scandalul nu are nimic de a face cu magazinul în 
sine, ci cu faptul că lucrez acolo. Tatăl meu vitreg este un 
nobil. Dacă s-ar afla că lucrez ar fi umilit. M-am străduit 
foarte tare să găsesc un magazin într-o zonă a Londrei care 
să nu poată fi vizitat de nimeni important. 

— Ravenleigh a părut surprins de faptul că plănuieşti 
să te întorci în Texas. 

— Le-am spus lui şi mamei că îmi petrec zilele făcând 
muncă de voluntariat. 

— Ai minţit? 

— Nu mi s-a părut că aş fi avut de ales dacă doream 
să-mi duc la îndeplinire țelul de a mă întoarce în Fortune. 
Chiar în seara asta mama mi-a ordonat să demisionez. 

— O vei face? 

— Cum aş putea, când asta mi-ar limita şansele, m-ar 
obliga să rămân aici? Oftând, clătină din cap. Mă voi gândi 
mâine la asta. În clipa asta, am obosit să vorbesc despre 
mine. Spune-mi despre tine. Ce ai făcut în toţi aceşti ani? 


— Am fost cowboy în toţi anii ăştia, zise el. Nimic ieşit 
din comun în asta. 

Lauren nu se putu abţine să nu întindă mâna, să îi 
cuprindă bărbia şi să îi mângâie cu degetul mare părul des 
de pe chipul lui. 

— De ce te-ai hotărât să îţi laşi mustață? 

— Nu-ţi place? 

— Ba îmi place, zise ea, mulţumită că opinia ei era 
importantă pentru el. Încerc pur şi simplu să îmi dau seama 
de unele lucruri pe care le-ai gândit de-a lungul anilor, să 
înţeleg unele dintre deciziile pe care le-ai luat. 

— În cel de-al doilea an de mânat cireada, m-au făcut 
şef. Nu aveam decât 17 ani şi dădeam ordine unor bărbaţi 
mai în vârstă decât mine, aşa că m-am gândit că, dacă las 
să-mi crească nişte păr deasupra buzei, aş putea arăta un 
pic mai în vârstă, un pic mai dur, pentru ca ei să mă ia mai 
în serios. 

— Vai de mine, Tom, trebuie să fi fost cel mai tânăr 
care a fost vreodată şef. 

— Au fost unii mai tineri în timpul războiului. Nu este 
atât de greu. 

Când devenise Thomas Warner atât de modest? 
Trebuia să îşi amintească permanent că multe lucruri se 
schimbaseră la Tom, la fel cum multe se schimbaseră la ea. 
Nu mai erau aceiaşi oameni. Era sfâşiată între dorinţa de a-l 
cunoaşte mai bine şi teama că acea cale anume urma să 
ducă doar la şi mai multă suferinţă. 

— Sunt multe responsabilităţi, îi zise ea. 

— A însemnat că am primit mai mulţi bani, ceea ce a 
însemnat că am putut obţine mai repede lucrurile pe care 
le doream. 

— Şi ce ţi-ai dorit? 

— Propria mea fermă. Un cowboy care munceşte 
pentru un schimb de haine nu prea are şansa de a avea 
vreodată o familie şi absolut nici o şansă de a le asigura 
cele necesare aşa cum ar dori. 

— Acum ai propria ta fermă? 

— Ba bine că nu. Tocmai am terminat de construit 


casa. Am bătut eu însumi multe dintre cuie, am dorit să-mi 
las amprenta. Am dorit întotdeauna ceva permanent, ceva 
trainic, care să rămână în urma mea. Mi se pare ironic 
faptul că, în tot timpul ăsta, aveam aici moşii despre care 
nu am ştiut niciodată. 

— Asta nu diminuează cu nimic ceea ce ai făcut în 
Texas. Cum ţi-ai numit ferma? 

— Lonesome Heart’. 

Ea simţi cum pieptul i se strânge şi cum i se pune un 
nod în gât. Nu putea spune nimic, la fel cum nici el nu avea 
nimic de spus. Numele fermei lui spunea totul pentru 
amândoi. Tăcerea se strecură în jurul lor, plăcută, familiară. 

— Care este cea dintâi amintire a ta? întrebă el cu 
atâta solemnitate încât ea se întrebă unde îl purtase 
tăcerea. 

— Când te-am văzut în spatele prăvăliei. 

— Nu despre mine, zise el încet. Amintirea cea mai 
îndepărtată pe care o ai în minte, dinainte de a mă întâlni 
pe mine. 

— A, vai! Îşi închise ochii, cugetă un minut, apoi îi 
deschise. Ar fi legată de tata, îmbrăcat în gri, îngenunchind 
în faţa mea, spunându-mi că mă iubeşte şi promiţându-mi 
că avea să se întoarcă acasă. Cu o limpezime şocantă, îşi 
dădu seama că avusese parte de multe promisiuni 
încălcate în viaţa ei. A fost o promisiune pe care nu a putut 
să o ţină. 

— Dacă socotesc bine, aveai doar patru ani. 

Ea dădu din cap, chiar dacă el probabil că nu putea să 
îi distingă mişcările în umbre. 

— Aproape. Nu sunt sigură de cât timp dura războiul 
înainte ca el să plece la luptă. 

— Eram cu puţin mai mare atunci când mama m-a 
luat de aici şi nu-mi amintesc nimic despre asta, Lauren. 
Nu-mi amintesc să îmi fi luat la revedere de la nimeni. Nu- 
mi amintesc nicio îmbrăţişare, nici lacrimi. Nu-mi amintesc 
dacă eram speriat sau încântat. Nu ştiu dacă am crezut că 
mergem într-o aventură. Când privesc în urmă, amintirile 


D Inimă singuratică 


mele încep în New York. 

— Dacă au făcut o greşeală, Tom? Dacă nu eşti 
Sachse? 

— Ai fost vreodată la reşedinţa din Londra a familiei 
Sachse? întrebă el, evident neinteresat să dea un răspuns 
întrebării ei. 

Era şi el la fel ca alţi bărbaţi pe care îi cunoscuse - 
atât de îndrăgostit de titlu, încât nici măcar nu dorea să se 
gândească dacă era sau nu al lui? Nici măcar nu lua în 
considerare ideea de renunţa la el? Nu se putu împiedica să 
nu se simtă uşor dezamăgită de refuzul lui de a se lua în 
considerare posibilitatea de a nu fi fost Sachse. 

— Am văzut-o pe dinafară, desigur, dar nu am intrat 
niciodată, admise ea în cele din urmă. Nu-mi amintesc că 
Lady Sachse să fi dat vreodată vreun bal şi, dacă a fost 
vreodată gazda vreunei serate, nu am fost invitată. 

Dintr-odată, el se ridică. 

— Vreau să împart ceva cu tine, dar este acasă. 

— Tom... 

— Ştiu că nu se cuvine să te afli în casa unui domn 
fără să ai o însoţitoare, dar nici ceea ce facem aici nu este 
întocmai decent. Singurul care va fi treaz la ora asta este 
majordomul, iar Matthews nu va spune nimănui. De când 
mă aflu aici, am aflat că servitorii ţin pentru ei ceea ce se 
petrece între pereţi. 

— În afară de cazul în care cineva le dă o sumă 
frumuşică, îi aminti ea. 

— Nu va şti nimeni, Lauren. Vino cu mine acasă. 

— Este trecut de miezul nopţii, zise ea, nefiind pe 
deplin încântată de ideea de a merge în casa lui atât de 
târziu, lucru care era de fapt prostesc. Nu se putea 
întâmpla nimic în casa lui care nu putea să se întâmple 
acolo, lângă Tamisa. 

— Nu va dura mult, zise el. Te voi duce acasă înainte 
să răsară soarele şi înainte să îşi fi dat cineva seama că ai 
lipsit. 

Curiozitatea îi fu mai mare decât ezitarea. Şi apoi, nu 
era chiar pregătită să renunţe la timpul petrecut cu Tom. 


— Bine. 


Capitolul 8 


Lauren se holbă la portretul ultimului conte de 
Sachse. Apoi îşi mută privirea asupra bărbatului care stătea 
lângă el. Asemănarea era izbitoare. 

— Ai ochi mai blânzi. 

Tom aruncă o privire peste umăr, la imaginea 
uimitoare a tatălui său. Chiar dacă nu ar fi fost cel mai 
mare portret înrămat din galeria care împrejmuia balconul 
ce dădea în holul de la intrare, acesta tot ar fi atras atenţia. 
Atitudinea, expresia bărbatului reprezentat de uleiuri o 
cerea. 

— A fost un diavol chipeş, admise Tom. 

Ea râse. 

— Aşa tată, aşa fiu. 

— Dumnezeule, sper că nu. 

Râsul ei muri brusc când recunoscu povara moştenirii 
tatălui său oglindită în ochii sumbri ai lui Tom. Acesta se 
îndepărtă de perete, îşi încrucişă braţele peste pieptul 
puternic şi se sprijini cu spatele de balustrada balconului. 
Când ajunseseră, îşi dăduse jos haina de stofă, şi ea putuse 
să vadă cu uşurinţă braţele lui vânjoase care rezultaseră 
din muncă grea, cinstită. În timp ce marea majoritate a 
domnilor aveau hainele croite la comandă, ea bănuia că 
croitorul lui Tom urma să fie supus unor încercări, deoarece 
probabil că rareori i se ceruse să facă haine pentru un 
specimen atât minunat din punct de vedere fizic. 

— Sunt în Londra de doar câteva zile, zise Tom, 
smulgându-i atenţia de la muşchii lui şi atrăgându-i-o 
asupra expresiei lui serioase. Am vizitat un club pentru 
gentlemani, avocatul meu, un administrator, banca şi 
familia ta. Susţinându-i privirea, clătină uşor din cap. Nici 
măcar o singură persoană dintre cele pe care le-am întâlnit 
nu a regretat moartea tatălui meu. Nicio vorbă bună nu a 


fost vreodată asociată cu numele lui. Acelaşi lucru a fost 
valabil şi când am vizitat casa strămoşească. Toată lumea 
se uită la mine ca şi cum s-ar aştepta să primească o 
lovitură fatală. În după-amiaza asta, în salonul vostru, a fost 
pentru prima oară când am simţit că sunt oarecum bine- 
venit din partea cuiva care nu-mi este rudă. Singurul 
membru al familiei pe care l-am întâlnit a fost Archibald 
Warner. Este un domn cumsecade, dar sângele lui este 
destul de îndepărtat de cel al tatălui meu, astfel încât nu a 
trebuit ca fiecare acţiune a lui să fie privită cu suspiciune. 

— Tom, sunt sigură că înţelegi greşit reacţiile 
oamenilor. 

— Ştii de ce sunt atât de bogat? 

Întrebarea fu pusă pe un ton realist, fără niciun fel de 
laudă, ca şi cum vasta lui avere fusese pur şi simplu un 
lucru pe care îl realizase fără surle şi trâmbiţe. Totuşi, nu 
putu să nu se gândească la faptul că era o întrebare 
ciudată. Ce Dumnezeu avea de-a face una cu cealaltă? 
Clătină din cap, ridică un umăr, neajutorată, şi spuse 
adevărul evident: 

— Pentru că ai crescut şi ai vândute vite. 

Care mai era preţul cărnii de vită în zilele acelea? 

El îi zâmbi uşor, arătând că o credea inocentă şi 
naivă. 

— Dacă ar fi fost atât de uşor, atunci toţi cei din Texas 
ar fi bogaţi. 

— Atunci care a fost secretul tău? 

— Mă pot uita la un om şi să îi evaluez cu acuratețe 
cinstea, credibilitatea, măsura în care să poţi să te bazezi 
pe el. Pot încheia o afacere cu un întreprinzător doar cu o 
strângere de mână şi nimic mai mult, ştiind că va fi corect 
cu mine şi lăsându-l cu certitudinea că şi eu, la rândul meu, 
voi fi corect cu el. Pot să mă uit fix în ochii unui om şi ştiu 
care este părerea lui despre mine. Când întâlnesc privirile 
oamenilor de aici, văd cum aceştia se întreabă cât de 
departe de trunchi a sărit aşchia. 

Nu se putu abţine. Privirea ei se abătu din nou asupra 
portretului, şi se cutremură. Ceva din atitudinea bărbatului 


îţi dădea fiori. Era ceva mai mult decât aroganță. Era 
înconjurat de un aer de superioritate, de parcă totul i se 
cuvenea, ca şi cum s-ar fi aflat cu mult deasupra oricui 
altcuiva. 

— Sunt două lucruri care îmi sunt împotrivă: tatăl meu 
şi felul în care am crescut. 

Lauren îşi întoarse din nou privirea către Tom, 
aşteptând. Evident, el se gândise mult la tot ce îi spunea ei. 
Îşi aminti de doamnele din salonul ei, care se referiseră la 
obiceiurile lui barbare... 

— Ştiu că ei mă consideră un sălbatic, Lauren, zise 
Tom, ca şi cum i-ar fi citit gândurile. Arăt destul de mult ca 
tatăl meu pentru ca oamenii să poată trece cu vederea 
rădăcinile mele. Se aşteaptă să mă comport ca el. Oamenii 
ştiu că am fost crescut într-un ţinut sălbatic şi se uită la 
mine de parcă aş fi un ponei care face giumbuşlucuri, se 
aşteaptă să dau un spectacol. După cum văd eu lucrurile, 
am un singur lucru în favoarea mea. 

Aşteptă ca el să dezvăluie care credea că ar putea fi 
avantajul lui, dar el nu făcu altceva decât să îi susţină 
privirea. În cele din urmă, îl întrebă: 

— Şi care este acela, Tom? 

— Tu. 

Se simţi ca şi cum balconul se fărâmiţă sub picioarele 
ei. 

— Şi cum de ţi-ai dat seama de asta? 

— Pentru că îi cunoşti pe oamenii aceştia, ştii cum să 
te ridici la înălţimea aşteptărilor lor şi, deşi s-ar putea să 
nu-ţi fi plăcut lucrul acesta, după cum a spus Ravenleigh în 
după-amiaza asta, te-ai adaptat. Am participat la întâlniri, 
am luat cina şi am intrat în afaceri cu magnați fermieri. La 
naiba, sunt unul dintre ei, dacă vrei să ştii adevărul. Doresc 
- am nevoie - să le arăt oamenilor ăstora că mă pot 
descurca singur aici. Îşi coborî privirea, studiindu-şi cizmele, 
apoi şi-o ridică din nou şi privi în ochii ei şi, pentru prima 
oară, ea îi văzu vulnerabilitatea. Poate că am nevoie să-mi 
arăt şi mie însumi asta. 

Inima ei se strânse dureros la auzul confesiunii făcute 


cu voce joasă. Văzu mândria în atitudinea lui şi cât îl 
costase să îşi arate nesiguranța. Îşi aminti felul plin de 
încredere în care intrase cu paşi mari în salonul ei. Îşi 
aminti cât de inconfortabil păruse în bibliotecă, explicând 
cum i se schimbase soarta. Era un bărbat complex, iar ea 
de-abia dacă îl cunoştea. În ciuda faptului că nimeni nu se 
aşteptase din partea lui să ştie cât de important era totul, 
el înţelesese cu adevărat însemnătatea a tot ceea ce 
moştenise. 

Ea nu ştia cum să răspundă, nu ştia exact ce întreba 
el. 

— Dar ca să pot duce la bun sfârşit ceea ce am de 
făcut, am nevoie de ajutor, scumpo. Vrei să te întorci în 
Texas? Am o fermă de 4.000 de acri de pământ bun, Texan: 
o casă şi vitele incluse. Sunt ale tale. Ajută-mă doar să fiu 
lordul care tatăl meu nu a fost. 

Când el susţinu această pledoarie care venea din 
adâncul sufletului, privind-o cu atâta nerăbdare, fără 
bravadă, fără să o provoace ori să o pună la încercare, ci 
pur şi simplu cerând... Ceruse vreodată Thomas Warner 
ajutor, în toată viaţa lui? 

— Tom, sunt atât de multe... 

— Nu-ţi cer să o faci pentru totdeauna, Lauren. Doar 
pe perioada sezonului. Dădu iute din cap. Şi mda, ştiu ce 
este sezonul. 

— Domnii nu spun „mda”. 

O parte a mustăţii lui zvâcni. 

— Unele obiceiuri o să fie greu de schimbat. Mă vei 
ajuta să o fac? 

să le schimbe şi, în acel proces, posibil să îl schimbe 
şi pe el? Avusese la dispoziţie ani buni în care să lase 
sălbăticia din el să se manifeste liberă, dar societatea 
englezească avea să încerce să îl lege cu regulile ei, cu 
moravurile şi eticheta ei. Urma să distrugă cu încetul tot ce 
o atrăsese cândva la el. Să facă un om civilizat din cineva 
care nu cunoscuse niciodată constrângerile. Poate că acela 
fusese motivul pentru care refuzase mai înainte să îl înveţe. 
Nu dorea să fie responsabilă de a-l fi transformat în genul 


de bărbat pe care ea nu ar fi putut nicicând să fi iubească. 
Nu dorea să fi vadă transformându-se, căci avea să se 
schimbe. Era inevitabil 

Ea ştia ce însemna să te opui şi ştia ce însemna să 
accepţi în cele din urmă o viaţă nouă, chiar dacă avea 
oroare de asta. Fusese motivul pentru care se hotărâse să 
plece, motivul pentru care nu putea rămâne acum, când el 
se afla aici. Pentru că el nu avea de ales. El trebuia să 
rămână. El era un aristocrat. 

Şi, rămânând, urma să înceteze să mai fie Tom alei. 

— Ştiu că cer mult... 

Ea îşi ridică mâinile; el se afundă în tăcere. Cerea 
mult? Nici măcar nu avea idee. Simţi cum ultimele rămăşiţe 
din speranţa că ea însemna ceva puternic pentru el se 
ofiliră. Dacă el ar fi luat în considerare faptul că ei doi ar 
mai fi putut avea din nou ceea ce avuseseră în tinereţea 
lor, cu siguranţă că nu s-ar fi oferit să o ajute să plece, să 
aibă singură grijă de ea, să fie o femeie independentă, 
departe de el. Înghiţind cu greutate, încuviinţă din cap. 

— Drumul înapoi în Texas. Asta este tot ceea ce-mi 
doresc, Tom. 

Pentru a nu fi nevoită să rămână ca să fie martora a 
ceea ce urma să creeze cu mâna ei. 

El aprobă brusc din cap, din nou fără aroganță, ca şi 
cum s-ar fi temut că ea avea să îi refuze din nou oferta şi 
era foarte uşurat că ea nu făcuse asta. 

— Îmi voi pune avocaţii să întocmească un document. 

— Nu este nevoie. Ai spus că ai încheiat afaceri cu o 
strângere de mână. 

Trase adânc aer în piept, păşi înainte şi întinse mâna. 

El îşi înfăşură degetele lungi în jurul degetelor ei, dar, 
în loc să îi scuture mâna, o trase mai aproape. 

— O fac un pic mai diferit atunci când închei o afacere 
cu o femeie, zise el, folosind mâna liberă pentru a-i 
cuprinde obrazul, degetul mare mângâindu-i colţul gurii. 

Deşi gestul păru destul de inocent, o arse drept în 
centrul feminităţii ei. 

— Aşa deci? întrebă ea, sunând de parcă nu mai avea 


pic de aer în plămâni, posibil din cauză că chiar nu mai 
avea. Cum de putea el să îi răpească respiraţia cu nimic 
mai mult decât o uşoară atingere? 

El îşi cobori gura peste a ei şi, oricât de necuvenit fu, 
ea întâmpină cu bucurie sărutul, despărţindu-şi buzele uşor 
atunci când limba lui insistă ca ea să o facă. Cu un mormăit 
adânc care tremură între ei, el îşi adânci sărutul, foamea 
fiind prezentă, dar reţinută în timp ce se ospătă pe 
îndelete. Ea nu îşi aminti să fi înaintat, dar fu dintr-odată 
conştientă de sânii ei striviţi pe pieptul lui, de degetele 
mâinii ei libere încurcate în părul de la ceafa lui, în timp ce 
fierbinţeala şi dorinţa se învălmăşeau în trupul ei. 

El o dusese la râu pentru a se familiariza din nou unul 
cu celălalt, să îşi amintească de vremuri mai fericite. O 
adusese acolo ca ea să înţeleagă ce avea el de înfruntat. lar 
acum îi dădea o mostră a ceea ce ea avea de înfruntat: zi 
de zi, în prezenţa unui bărbat care îi putea transforma 
genunchii în terci. Vai, Doamne, nu ştia dacă să se teamă 
ori să fie euforică. 

Tom se trase înapoi, dorinţa fiindu-i evidentă în felul 
în care îi studia chipul. Slăbiciunea din genunchi i se 
împrăştie prin întregul trup, şi se întrebă cum Dumnezeu 
avea să reuşească să coboare scările. 

— Deci cu câte femei ai încheiat afaceri? întrebă ea, 
având nevoie de furie, de gelozie, de dezamăgire - ceva, 
orice - pentru a face ca trupul ei să înceteze să mai 
reacționeze ca şi cum buzele lui erau încă apăsate peste 
ale ei. 

Un zâmbet lent, senzual, fulgeră pe chipul lui 
întunecat şi chipeş. 

— Asta este prima dată, scumpo. 

Ea nu se putu abţine. Râse de îndrăzneala lui, râse 
pentru că, dacă nu ar fi făcut-o, ar fi putut plânge pentru 
ceea ce ar fi fost posibil să aibă ei doi. 

— S-ar putea să fim nevoiţi să stabilim reguli... 

— Scumpo, am destule reguli de învăţat. N-am nevoie 
să mai adaugi şi tu. Mă voi purta cum trebuie. Zâmbetul i 
se lărgi. În limite rezonabile. 


Păstrându-şi promisiunea făcută mai devreme, o duse 
acasă cu mult timp înainte ca soarele să răsară. După ce 
sosiră, o ajută să iasă din trăsură şi urcă împreună cu ea 
scările, până la uşă. 

— Am început să ies dimineaţa devreme la o plimbare 
călare în Hyde Park, spuse el. 

— Am auzit. Lady Priscilla se pare că te-a văzut acolo. 

— Probabil că nu fac nimic cum trebuie. Mergi cu 
mine de dimineaţă şi învaţă-mă să o fac cum trebuie. 

Lauren îl îşi îngustă ochii. 

— Călăreşti un cal, Tom. Sunt sigură că ştii cum să o 
faci aşa cum trebuie. 

— Nu călăria este problema. Ci faptul că nu ştiu căror 
oameni le pot vorbi şi cărora nu. 

— Bine. Ne întâlnim pe Rotten Row la ora mondenă 
11. 

— Noapte bună, Lauren. 

Se întoarse să plece şi ea îl strigă. 

— Tom? 

Când el se întoarse, ea zâmbi. 

— De dimineaţă? Lasă-ţi arma acasă. 


Capitolul 9 


— Tom este contele de Sachse. 

Şezând în salonaşul verişoarei sale, Lauren lăsă 
cuvintele pe care tocmai le rostise să crească şi să umple 
spaţiul care le despărţea. Se trezise devreme, după doar 
câteva ore de somn, după o noapte capricioasă cu vise în 
care vaporul cu care călătorea era aruncat încontinuu 
înapoi pe țărmurile Angliei de valuri incredibil de mari. La 
un moment dat, încercase să înoate în Atlantic, doar ca să 
se trezească încă o dată înapoi, de unde pornise. La trezire, 
fu realmente obosită din cauza chinurilor. 

Simţise nevoia de a vorbi cu cineva în care avea 
încredere, cu cineva care ar fi înţeles. Aşa că, de îndată ce 


camerista ei, Molly, o ajută să se îmbrace pentru ziua 
aceea, Lauren trimise după o trăsură, deşi ora era 
nepotrivit de matinală. Din fericire, relaţia ei cu Lydia era 
mai mult decât de rudenie, până la a include o prietenie 
devotată şi care nu era guvernată de mişcarea acelor unui 
ceasornic. 

— Tom al tău? întrebă Lydia, căscând, aşezată pe un 
scaun alăturat, cu picioarele goale îndoite sub ea. Trăgea 
de cordonul rochiei sale de satin verde de parcă avea 
nevoie să facă ceva care să o împiedice să adoarmă din 
nou. 

Împotrivindu-se impulsului de a-şi trosni degetele - 
pentru că doamnele nu îngăduiau trupurilor lor să facă 
zgomote indecente -, Lauren se uită urât la Lydia pentru că 
aceasta părea atât de neinteresată de toată acea situaţie. 
Desigur, faptul că era aproape adormită ar fi putut avea o 
oarecare influenţă asupra reacţiilor ei. 

— Nu este Tom al meu. Dar da, acel Tom, pe care l- 
am cunoscut amândouă în Texas. 

— Este incredibil! Cum de s-a petrecut una ca asta? 

— Este fiul... 

— Înţeleg partea aceea şi am auzit toate poveştile 
despre lordul pierdut dar, pe onoarea mea, Lauren, este un 
bărbat pe care îl cunoaştem. Am dansat cu el în Texas la 
petrecerea de ziua mea, când am împlinit 18 ani. 

Lauren fu uimită de flacăra de gelozie pe care o 
aprinsese remarca aceea. 

— Nu ai menţionat niciodată lucrul acesta. 

— Ştiam că tânjeai după el... 

— Nu tânjeam după el. 

— Ba da, dar asta nu mai are nicio importanţă acum. 
Tom este Lord Sachse. Lydia clătină din cap. Nu sunt sigură 
că Londra este pregătită pentru un lord obişnuit să facă 
lucrurile în felul său. 

— Pot să te asigur că nu este, ceea ce mă aduce la 
motivul vizitei mele. Am nevoie de ajutorul tău. 

— Desigur. Orice ai nevoie. 

Lauren se ridică în picioare şi începu să se plimbe 


înainte şi înapoi prin faţa şemineului, unde un foc mocnit se 
străduia să alunge răcoarea dimineţii. Era recunoscătoare 
că soţul Lydiei, Rhys Rhodes, duce de Harrington, avusese 
decenţa să se retragă, plin de tact, după ce Lauren îi 
asigurase că nu era nimic în neregulă. 

— Ajutorul meu, o îndemnă Lydia. 

— Am fost de acord să îl învăţ pe Tom lucrurile pe 
care are nevoie să le cunoască pentru a supravieţui aici. Se 
opri şi îşi întoarse faţa către verişoara ei. Ştiu că este cam 
din scurt, dar m-am gândit ca prima lecţie să fie legată de 
cum se ia masa, şi speram că tu vei reuşi cumva să 
organizezi o mică petrecere în seara asta. 

— Cât de mică? 

— Noi patru, plus Gina şi Devon. 

— E ca şi făcut. 

Lauren se întoarse pe fotoliul cu brocart auriu. 

— Mulţumesc. M-am gândit că dacă am face ca masa 
să fie una intimă, l-ar ajuta pe Tom să nu se simtă foarte 
nelalocul lui în cazul în care face e greşeală. 

— Nu mi-l pot imagina pe Tom pe care l-am cunoscut 
în Texas simțindu-se nelalocul lui în legătură cu ceva. 

— Are multe de învăţat. 

Lydia o studie pentru un moment. 

— Dar nu asta este ceea ce te tulbură. Ce altceva 
doreai să îmi spui? 

Lauren simţi cum lacrimile li înţeapă ochii. 

— În toţi anii aceştia, Tom mi-a scris. Mama i-a distrus 
scrisorile înainte ca eu să am şansa de a le vedea şi le-a 
distrus pe cele pe care eu i le-am scris lui înainte să fie 
trimise. 

— Nu-mi vine să cred că mătuşa Elizabeth a făcut un 
lucru atât de necinstit. De ce a făcut aşa ceva? 

— S-a gândit că mi-ar fi fost mai uşor să mă 
acomodez vieţii de aici dacă nu aş fi avut amintiri ale vieţii 
de acolo. 

— Darţi-a dat scrisorile de la mine. 

— Exact. Cred că s-a temut mai mult că voi fugi ca să 
fiu cu Tom. 


Lydia zâmbi moale. 

— Şi vei face asta acum, când el se află aici? 

— Aseară m-am strecurat afară din casă ca să fiu cu 
el. 

Lydia ridică o sprânceană. 

— Şi? 

— Am mers pe străzile Londrei în trăsura lui, ne-am 
uitat un pic la stele şi am încheiat o înţelegere ca eu să îl 
învăţ. La sfârşitul sezonului îmi va plăti drumul spre Texas. 

— A cui a fost ideea? 

— Ela făcut oferta, iar eu am acceptat. 

— Acceptarea ta mă surprinde. Întotdeauna ai dorit să 
te întorci în Texas, dar am bănuit că motivul era Tom - 
dacă nu în întregime, măcar parţial. Acum, când el se află 
în Londra, am presupus... 

— Că voi renunţa la visul meu de a mă întoarce în 
Texas? Nu, Lydia. Nu m-am simţit niciodată în largul meu 
aici. Nu am simţit niciodată că aparţin. 

— Ai ascuns foarte bine lucrul acesta, Lauren. 
Doamne, tu m-ai ghidat prin labirintul etichetei englezeşti. 
Nu ştiu cum m-aş fi descurcat dacă nu m-ai fi ţinut tu de 
mână. 

— Te-ai fi descurcat de minune. Ai publicat o afurisită 
de carte pe tema asta. 

— Despre eticheta pe care am spicuit-o din toate 
scrisorile pe care mi le-ai scris de-a lungul anilor. 

Lauren oftă. 

— Nu simţi niciodată că aici parcă ai trăi într-o 
cutiuţă? Că, dacă ai încerca să evadezi din ea, o vor bate în 
cuie? 

Lydia se cutremură vizibil. 

— Descrii un coşciug. Nu fi atât de sentimentală. 

— Nu o fac înadins. Doar că nu m-am aşteptat 
niciodată să-mi petrec tot restul vieţii aici. 

— Nu înţeleg de ce încerci să cauţi nod în papură. 

Un servitor îşi făcu apariţia în tocul uşii, intră în tăcere 
şi aşeză un serviciu de ceai pe masă, lângă Lydia. 

— Mulţumesc, spuse Lydia. 


Lauren rămase tăcută până când servitorul plecă, iar 
Lydia începu să prepare o ceaşcă de ceai pentru musafira 
ei. În ciuda orei matinale şi a faptului că fusese trezită din 
somn, verişoara ei păru incredibil de mulţumită. 

— Ţi-e chiar îţi place cu adevărat aici, nu-i aşa? 
întrebă Lauren. 

Lydia îi aruncă o privire şi zâmbi cu blândeţe. 

— Chiar da. lartă-mi îndrăzneala, cred că diferenţa 
dintre noi două este că eu am aici pe cineva pe care îl 
iubesc din toată inima. Cred că ţie ţi-a fost greu din cauză 
că ţi-ai lăsat inima în Texas. 

— Crezi că mi-am lăsat inima cu Tom? 

Lydia o privi cu subînţeles. 

— Nu este aşa? 

— Asta s-a întâmplat cu atât de mult timp în urmă - 
eram oameni atât de diferiţi. Mi-am dat seama de asta mai 
clar noaptea trecută, când eram cu el. Când m-a sărutat, nu 
a fost sărutul din tinereţea lui. 

Ceaşca de ceai zdrăngăni când Lydia o aşeză pe tavă, 
se dădu pe marginea fotoliului şi se aplecă spre Lauren. 

— Poftim? Ai trecut complet cu vederea dezvăluirea 
acestei bârfe delicioase. Când te-a sărutat? 

— În grădină, apoi mai târziu, când am încheiat târgul. 
Şi îi sunt datoare cu un lucru pe care sunt sigură că se va 
aştepta să i-l plătesc înainte de a pleca spre Texas. 

— Ce datorie? 

Doar Lydiei putea îndrăzni să mărturisească purtările 
ei nu tocmai cuviincioase din tinereţea ei şi propunerea 
îndrăzneață a lui Tom. 

— Înainte să plec din Texas, Tom mi-a dat 25 de cenți 
ca să îmi deschidă nasturii corsajului, şi eu nu mi-am dus 
niciodată la bun sfârşit partea mea din afacere. 

— Vrei să-mi spui că el se aşteaptă ca tu să-ţi deschizi 
corsajul? Lydia zâmbi luminos. 

— Nu este amuzant, zise Lauren apăsat. 

— Nu spun că ar fi, dar aveai 14 ani. Am crezut 
întotdeauna că Tom era un bărbat inteligent, dar asta este 
pur şi simplu prostesc. 


— Se pare că el nu crede asta. „De ce te afli aici, 
Tom?” am întrebat. „Am venit să îmi dai datoria”, a avut el 
îndrăzneala să anunţe în auzul întregii lumii. 

— Poate că era vorba despre ceva ce Ravenleigh îi 
datora. 

— Nu, dacă ai fi fost acolo să vezi intensitatea privirii 
lui, nu ai fi avut nicio îndoială la ce datorie se referea. 

— Mama ta a considerat întotdeauna că avea o 
influenţă rea. Încep să înţeleg motivul. Deşi poate că îl va 
găsi mai acceptabil acum, când are un titlu. 

— Ironic, nu-i aşa? Ea îl va găsi mai acceptabil în timp 
ce eu mai puţin. 

— De ce ţi s-ar părea mai puţin acceptabil? 

— Viaţa lui e pe cale să se transforme, să cuprindă 
toate lucrurile care nu mi-au plăcut niciodată. 

— Iţi plac balurile, petrecerile şi distracţiile. 

— Unde o femeie nu poate spune ceea ce gândeşte, 
nici despre politică, nici despre religie. Unde o femeie este 
gonită din încăpere pentru ca bărbaţii să aibă ocazia de a 
se deda la multe îndeletniciri, cum ar fi fumatul şi băutul. 
Unde comportamentul este privit cu atenţie şi comentat. 

— Şi dacă descoperi că ai încă un loc în inima lui? 

— Foarte puţin probabil. Mi-a dat mijloacele necesare 
pentru a putea pleca. De ce ar face asta, dacă ar fi dorit să 
rămân? 

— Ah, Lauren, nu vezi adevărul acestui gest? Este 
bărbat şi, dacă seamănă cât de puţin cu Rhys, îi este 
incredibil de dificil să îşi exprime sentimentele adevărate. 
Poate că s-a temut să nu fie respins dacă ţi-ar fi cerut să 
rămâi. 

— Aşa că mi-a dat mijloacele ca să plec? 

Lydia ridică din umeri. 

— Cine poate descifra logica unui bărbat? 

— Şi cum rămâne cu datoria asta stupidă pe care 
crede că o am faţă de el? 

O sclipire răutăcioasă apăru în ochii Lydiei. 

— Spune-i că, dacă se poartă cum trebuie, s-ar putea 
să i-o plăteşti. 


Cum nu luase masa de seară în ziua precedentă, 
Lauren era incredibil de flămândă. După ce se întoarse de 
la Lydia, merse în mica sală de masă, unde micul dejun era 
întotdeauna servit într-o varietate generoasă răspândit de-a 
lungul bufetului. Fu nevoită să admită faptul că, fără 
îndoială, avea să îi lipsească varietatea care era disponibilă 
în casele lui Ravenleigh, întotdeauna la îndemână pentru o 
desfătare obişnuită. 

Îşi puse pe farfurie omletă cu unt şi roşii, somon 
afumat şi pâine prăjită cu dulceaţă de portocale. Erau 
oferite mult mai multe, dar decise că îi ajungeau pentru 
dimineaţă. Un lacheu îi trase un scaun şi Lauren se aşeză. 
Fu destul de surprinsă că părinţii ei nu erau încă acolo. 
Ziarul bine netezit al tatălui ei vitreg era încă aşezat lângă 
tacâmurile lui, aşa că ştiu că acesta nu coborâse încă 
pentru micul dejun. Se întrebă dacă nu cumva şi mama ei 
adormise la fel de greu ca Lauren. Dacă acesta era cazul, 
se aştepta la acelaşi lucru şi din partea tatălui ei vitreg. 

Se uită în gol la farfuria ei, pofta de mâncare 
dispărându-i din nou, dintr-odată. Cu siguranţă că Lydia 
doar o necăjise pe Lauren în ceea ce privea plata datoriei 
faţă de Tom, deşi ideea era cu siguranţă interesantă. Şi de 
ce să nu îşi ducă la îndeplinire promisiunea? Odată plecată 
din Anglia, viaţa ei avea să înceapă din nou, exact aşa cum 
se întâmplase şi mai înainte, când părăsise Texasul. Nu ştia 
de ce o urmă de tristeţe se strecura alături de gândul de a 
o lua de la capăt. 

Lydia remarcase corect că Lauren chiar nu îl cunoştea 
pe Tom, cel puţin nu pe Tom care apăruse înaintea ei cu o 
zi în urmă. Chiar dacă ar fi venit după ea, ea nu ar fi putut 
spune cu toată sinceritatea că ar fi plecat cu el. Lady Blythe 
spusese şi ea adevărul. Cine ştie ce fel de influenţe avusese 
de-a lungul anilor? 

Ştia că fratele tatălui ei vitreg şi prietenii lui jucaseră 
un oarecare rol în bărbatul care devenise Tom. Era 


inevitabil. La urma urmelor, lucrase pentru ei. Dar lucrul 
acesta era valabil şi pentru o întreagă serie de alţi bărbaţi. 
Era copilăresc din partea ei să creadă că avea vreo idee 
despre genul de bărbat care devenise Tom. 

Ridicând privirea la auzul paşilor, îi privi pe mama şi 
pe tatăl ei vitreg intrând în încăpere. Niciunul dintre ei nu 
părea să se fi odihnit bine. Niciunul nu merse spre bufet. 
Mama ei se aşeză pe scaunul de lângă al lui Lauren, în timp 
ce tatăl ei vitreg, pe scaunul aflat de cealaltă parte a 
mamei, oferindu-i, aşa cum făcea întotdeauna, un aer de 
solidaritate. În toţi anii în care se aflaseră acolo, Lauren nu 
îşi putea aminti niciun moment în care el să nu îi fi acordat 
mamei ei întreaga lui susţinere când venea vorba despre 
maniera în care ea îşi disciplina fiicele. Lauren se întrebă 
dacă el era de acord cu furtul mamei sale în ceea ce privea 
scrisorile. 

— Te-ai sculat devreme, zise mama ei, ca şi cum avea 
nevoie de ceva care să risipească tensiunea care rămăsese 
prezentă între ele din seara precedentă. 

— Am avut unele chestiuni de care trebuia să mă 
ocup. 

Mama ei dădu din cap ca şi cum ar fi ştiut exact care 
fuseseră acele chestiuni când, în realitate, nu putea să aibă 
nici cea mai mică idee. Zilele în care Lauren îşi împărtăşea 
cu mama ei grijile, temerile şi planurile luaseră de mult 
sfârşit. 

Mama ei oftă. 

— Îţi datorez nişte scuze. De fapt, unele care să 
valoreze zece ani. Am crezut că făceam ce era mai bine. 

— Mamă, sunt sigură că va veni o zi în care te voi 
ierta, dar, din nefericire, ziua aceea nu e azi. 

— Nu mă aştept să fie astăzi, Lauren. Dacă ar trebui 
să o fac din nou... Glasul i se frânse. 

Ravenleigh îşi puse mâna pe pumnul mamei sale, 
aflat pe masă. Lauren putu să îşi dea seama că el i-l 
strângea cu blândeţe, putu să vadă dragostea pentru ea şi 
pentru mama ei oglindită în ochii lui buni. Mama ei dădu din 
cap de parcă Ravenleigh îi comunicase gândurile lui. 


— Înainte să plecăm din Texas, începu mama ei, am 
vândut ferma şi am pus banii într-un fond pe care tatăl tău 
vitreg l-a supravegheat ca un şoim de-a lungul anilor. 
Intenţia mea era să îţi dau partea ta în ziua în care aveai să 
te căsătoreşti, un ultim dar din partea tatălui tău. M-am 
hotărât să ţi-i dau mai devreme, astfel încât să ai mijloacele 
necesare pentru a avea singură grijă de tine - cel puţin o 
vreme - după ce te vei întoarce în Texas. Tatăl tău vitreg s- 
a oferit să-ţi cumpere biletul pentru călătorie. El este de 
părere că am putea reuşi să aranjăm totul astfel încât să 
poţi pleca într-o săptămână. 

Lauren simţi lacrimile înţepându-i ochii. Durea să vadă 
cât de mult o costa pe mama ei să îi dea drumul. Pieptul i 
se strânse dureros la dovada nu numai a dragostei mamei 
sale, ci şi a tatălui ei vitreg. El fusese întotdeauna atât de 
bun cu ea, şi nu avea mă o îndoială că fusese influenţa lui 
mai degrabă decât vorbele ei furioase aruncate mamei sale 
cea care înclinase balanţa. Cu şervetul de pânză îşi şterse 
lacrimile, fiindu-i greu să găsească cuvintele potrivite 
pentru a-şi exprima recunoştinţa. Se uită în ochii lui 
Ravenleigh în timp ce rosti cu voce răguşită: 

— Nu pot să spun cât de mult înseamnă generozitatea 
ta pentru mine, cât de mult a însemnat întotdeauna. Partea 
mea din moştenirea lăsată de tata va fi bine folosită şi, deşi 
oferta ta de a-mi plăti călătoria este foarte generoasă, am 
făcut alte aranjamente... 

— Nu este nevoie să lucrezi la magazinul acela, o 
întrerupse mama ei. 

— Ştiu. Plănuiesc să îmi dau demisia în dimineaţa 
asta. Am făcut o înţelegere cu Tom. El îmi va asigura 
călătoria în schimbul căreia îl voi învăţa ceea ce are nevoie 
să ştie. 

Mama ei păru uimită, Ravenleigh însă nu păru chiar 
atât de surprins, iar ea se întrebă ce anume - dacă fusese 
ceva - discutaseră el şi Tom în timp ce fuseseră singuri în 
bibliotecă. 

— Înţeleg, zise într-un final mama ei. Aşa deci... 

— Da, aşa deci, răspunse Lauren. După ce merg la 


magazin, plănuiesc să îl întâlnesc pe Tom în parc. Diseară 
vom lua cina la Lydia. Îi voi spune să mă viziteze aici, dacă 
nu aveţi nimic împotrivă. 

— Absolut nimic împotrivă, spuse tatăl ei vitreg, 
înainte ca mama ei să poată răspunde. Se ridică, îşi lovi 
palmele una de alta. Acum că toate au fost aranjate, sunt 
mort de foame. 

Se îndreptă spre bufet. 

Mama ei îşi privi mâinile cu cicatrici. 

— Apreciez faptul că nu ţi-ai riscat viaţa şi nu ai 
încercat să ieşi pe fereastră când a venit după tine aseară. 
Bănuiesc că acesta nu va deveni un ritual pentru fiecare 
noapte. 

— Mama, trebuie să-mi îngădui să-mi trăiesc viaţa, să 
fac propriile mele greşeli. 

— Deci recunoşti că este o greşeală. 

Cum putea mama ei să ofere independenţă cu o 
mână şi totuşi lanţuri cu cealaltă? 

— Recunosc că nu voi şti niciodată dacă vei continua 
să îmi tai aripile. 

Mama ei păru că rămăsese fără cuvinte, dar Lauren 
nu mai avu nimic de spus pe marginea acelui subiect. 

În încăpere pătrunse un parfum irezistibil de 
trandafiri. Lauren întoarse capul şi îl văzu pe majordom 
intrând cu paşi mari, urmat de doi lachei care cărau 
buchete enorme de trandafiri, unul alb, celălalt galben. 

— Milady, zise Simpson, cu o mică plecăciune, 
acestea au fost livrate cu instrucţiunile că cele albe sunt 
pentru stăpâna casei, iar cele galbene pentru fiica cea mai 
mare. 

În timp ce florile le erau întinse lui Lauren şi mamei 
sale, el le înmână câte un plic fiecăreia. În al ei, Lauren găsi 
un bilet care spunea simplu: „O mică parte din Texas”. 
Îngropându-şi nasul în buchetul parfumat care conţinea cu 
siguranţă cel puţin două duzini de trandafiri, privi 
cercetător către mama sa. 

— Ce spune biletul tău? 

— „Fără resentimente”. 


Cât de texan şi la obiect! 

— Dacă are vreo importanţă, a zis că a scris doar o 
propoziţie ori două în fiecare scrisoare, zise Lauren. 

Mama ei îşi drese glasul şi se ridică. 

— Ei bine, dacă vorbele lui au fost livrate la fel de 
cinstit ca acestea, poate că nu era nevoie de mai mult. 
Trebuie să mă ocup ca trandafirii să fie puşi în apă. 

leşi din încăpere, şi Lauren privi către capătul mesei, 
acolo unde tatăl ei vitreg îşi ocupase tăcut locul, deşi părea 
că nu începuse încă să mănânce. 

— Nu a avut decât intenţii bune în toţi anii ăştia, zise 
el încet. 

— Ştiu. Cu buchetul încă pe braţ, se ridică şi merse 
către capătul mesei acolo unde se afla el. Aplecându-se, îl 
sărută pe obraz. Te iubesc, papa. 

Tom reuşise de două ori să îi ofere o bucăţică din 
Texas. leşi încet din încăpere, întrebându-se dacă bucățele 
minuscule din Texas fuseseră acolo tot timpul, iar ea, pur şi 
simplu, nu reuşise să le observe. 


* 


— Milord? 

Tom privi către majordomul pe care nu îl auzise 
intrând în sufragerie. | se părea în continuare enervant 
faptul că servitorii se mişcau prin casă atât de discret şi de 
tăcut, ca fantomele. Era de ajuns să facă un om să se simtă 
nervos. Era unul dintre motivele pentru care Tom încetase 
să mai poarte armă înainte de porunca lui Lauren. Valetul 
său îl speriase în dimineaţa anterioară, şi Tom o scosese şi 
o îndreptase asupra bărbatului, care se prăbuşise imediat 
pe podea, leşinat. 

Tom îşi îndreptă atenţia către majordom şi către tava 
de argint pe care o întindea acesta. Pe ea se afla o carte de 
vizită elegant tipărită. Tom citi numele. Evident, vorba că 
se afla în oraş se răspândise. 

— Condu-i înăuntru. 

Majordomul făcu o mică plecăciune. 


— Cum doriţi, milord. 

Folosind şervetul de pânză, Tom îşi şterse gura şi 
mâinile, îl aruncă pe masă, îşi împinse scaunul înapoi şi se 
ridică. Nu purta jachetă - ceea ce era nepoliticos atunci 
când primea oaspeţi, dar se gândi că oaspeţii aceştia 
aveau, poate, să îl scuze. 

O femeie mai elegantă decât şi-o amintea el, care îi 
dărui un zâmbet ce rivaliza în strălucire cu soarele, pluti 
graţioasă în încăpere, urmată de un domn cu părul negru, 
îmbrăcat aşa cum Tom ştia că ar fi trebuit să fie şi el 
îmbrăcat. 

— Thomas Warner, uite-te la tine, zise Lydia, 
întinzând mâinile înmănuşate şi luându-le pe ale lui, 
strângându-le. De ce nu ne-ai anunţat că te afli în oraş? 

Işi simţi faţa luând foc la auzul vorbelor de dojană. 

— Am ajuns cu doar două zile în urmă. Încă nu m-am 
deprins pe deplin cu obiceiul acesta de a face vizite 
oamenilor. 

Fu surprins să constate că ea păru exagerat de 
mulţumită de răspunsul lui. 

— Doresc să ţi-l prezint pe soţul meu, zise ea, păşind 
uşor în spate, cu o cantitate incredibilă de dragoste şi 
mândrie oglindită în ochi. Rhys Rhodes, duce de Harrington. 
Thomas Warner, conte de Sachse. 

Lui Tom îi plăcu ceea ce văzu la Harrington. Ochii lui 
argintii reflectau o sinceritate la care Tom se raporta şi pe 
care o respecta. Era un bărbat în care Tom putea avea 
încredere, un om pe care se putea baza că avea să îşi ţină 
cuvântul dat cu nimic mai mult decât o strângere de mână. 

— Sachse, zise Harrington, cu un glas ca un tunet 
adânc, rafinat. 

— Harrington. Tom clătină din cap. Trebuie să admit 
că mi se pare ciudat obiceiul acesta de a nu-i spune unui 
bărbat pe nume. 

— Crede-mă, cât de curând ţi se va părea natural să 
foloseşti titluri. Tatăl meu vitreg ştie de norocul tău? întrebă 
Lydia. 

Tatăl ei vitreg, Grayson Rhodes, fusese un alt englez 


care sosise în Texas după Războiul Civil. Tom fusese în 
vizită cu familia Rhodes când bărbatul se întorsese din 
călătoria pe care o făcuse cu un an în urmă cu familia lui în 
Anglia, aşa că Tom ştia că soţul Lydiei era fratele vitreg al 
bărbatului, moştenitorul legitim al ducatului, în timp ce 
Rhodes fusese fiul nelegitim al ducelui. Mai mare, de fapt 
primul născut, dar nelegitim, aşa că nu moştenise ceea ce 
tatăl lui lăsase în urmă. Uneori legăturile de familie 
ajungeau să fie atât de complicate, încât Tom se gândi că 
era nevoie să se conceapă o hartă ca să poată să le dea de 
capăt. Şi iată-l în Anglia, complicând şi mai mult lucrurile. 

Tom clătină din cap. 

— Nu am spus nimănui înainte să plec din Fortune. Nu 
am văzut rostul. M-am tot gândit că, odată ajuns aici, 
aveam să descopăr că totul a fost o greşeală. 

— Acesta este un lucru absolut incredibil. 

— Sunt perfect de acord cu tine. 

— Nu ai avut deloc idee? 

— Deloc. Tom privi către masă, privi către ei, nu ştiu 
dacă se cădea, dar le propuse totuşi: Sunteţi bine-veniţi să 
îmi ţineţi companie la micul dejun. 

— Aş fi încântat, zise Harrington. În clipa în care Lydia 
şi-a dat seama că te cunoaşte, nu a avut linişte până când 
am pornit încoace. Stomacul meu protestează încă de- 
atunci. 

— Serveşte-te, îl invită Tom. 

Când farfuriile fură pline şi toată lumea aşezată la 
masă, Lydia îi aruncă o privire cu subînţeles şi întrebă: 

— Deci care sunt planurile tale în ceea ce o priveşte 
pe Lauren? 

Tom aproape că se înecă cu cârnatul picant. Înghiţi cu 
greu, se şterse la gură, privi în ochii Lydiei şi răspunse 
sincer: 

— Nu m-am decis încă. 

Deşi nu era întru totul adevărat. O avea pe perioada 
sezonului... apoi, ei bine, urma să îşi facă griji atunci când 
avea să vină vremea. 

— De la ea ai aflat că sunt aici? întrebă el. 


Lydia dădu din cap că da. 

— Ştiai că îşi face planuri să se întoarcă în Texas? 

Lydia păru să ezite, ca şi cum nu era prea sigură de 
cât de mult să dezvăluie. 

— În primii ani, zise ea în cele din urmă, după cea 
venit aici, mi-a scris deseori. Scrisorile erau întotdeauna 
pătate de lacrimi. l-a fost dificil să se adapteze, dar acum 
pare sigură pe sine, nu s-a plâns niciodată... sincer, doar de 
curând mi-am dat seama că visează încă să se întoarcă în 
Texas. 

Tom dădu din cap. _ 

— Ştiu însă că te va ajuta pe durata sezonului. In 
acest timp, poate că vei reuşi să o convingi să rămână, 
sugeră Lydia. 

Tom o privi în ochi şi răspunse cu sinceritate: 

— Nu ştiu dacă doresc asta. 

Nu numai din cauză că părea o cruzime să o ţină dacă 
ea nu îşi dorea să se afle acolo, ci şi din cauză că nu mai 
era sigur de sentimentele lui în ceea ce o privea. 

Zece ani. Amândoi se schimbaseră. Nu ştia dacă ceea 
ce avuseseră odinioară putea înflori în Anglia şi ştia al naibii 
de bine că ar fi fost imposibil dacă ea nu se afla acolo unde 
îşi dorea. 


— De ce nu a sosit încă? 

— Va fi cu siguranţă aici din clipă în clipă. 

— Poate că l-am ratat. 

— A ieşit călare destul de devreme ieri-dimineaţă. 

— Ai fi putut să menţionezi asta mai devreme. 

Deşi Rotten Row era preferat de doamne pentru a se 
plimba călare pline de voioşie, cele patru doamne care se 
aflaseră în salonul tatălui ei vitreg în după-amiaza trecută 
părură a ezita. Aşteptau la intrare atunci când sosi Lauren. 
Nu era nevoie să fii geniu ca să îţi dai seama pe cine 
aşteptau acestea. 

— Nu pot să cred că te-ai postat în faţa casei lui şi l-ai 


urmărit, zise Lady Cassandra. 

— Eram destul de sigură că bărbatul care se afla la 
familia Ravenleigh era Sachse. Câţi bărbaţi îmbrăcaţi în 
cowboy cutreieră străzile Londrei? Nu am dorit decât să 
confirm eu însămi. 

Lady Blythe îşi continuă spusele cu o privire aspră 
adresată lui Lauren, a cărei inimă începuse să bată 
nebuneşte ştiind că femeia s-ar fi putut ascunde în tufişuri 
atunci când Tom o condusese acasă la el. 

— Ai fi putut confirma faptul că l-am identificat corect. 
M-ar fi scutit de câteva ore de stat în faţa casei lui, o 
mustră Lady Blythe. 

— Ca să fiu sinceră, nu mi-am dat seama că era 
Sachse decât mai târziu, spuse Lauren, încercând cu 
disperare să pară plină de căinţă, când în realitate dorea să 
o bombardeze pe Lady Blythe cu întrebări legate de 
spionarea ei. 

— Te-a văzut? întrebă Lady Priscilla. 

— Nu. Eram bine ascunsă în trăsură. Când el a ajuns 
acasă, se lăsase deja întunericul. Deşi, ca să fiu sinceră, 
eram pregătită să aştept mai mult. Probabil că a plecat de 
la voi imediat după cină. 

— A plecat destul de devreme, confirmă Lauren într-o 
doară, nefiind sigură de motivul pentru care o deranja atât 
de mult faptul că doamnele erau atât de interesate de Tom. 

Se aşteptase ca ele să fie curioase, desigur. Doar că 
nu se aşteptase să îi displacă atât de mult faptul că îşi 
băgau nasul în treburile lui, mai ales atunci când treburile 
lui includeau hoinăreala ei cu el în mijlocul nopţii. 

— Vai de mine, acela este? întrebă Lady Cassandra. 

Toţi ochii se întoarseră în direcţia în care ea privea. 

— El trebuie să fie, proclamă Lady Blythe. Dar în 
dimineaţa asta nu poartă mantaua. 

— Are pistol? zise Lady Cassandra. 

— Nu îmi dau seama, spuse Lady Priscilla. Dar nu 
pare. 

— Crezi că a tras vreodată cu el? 

— Crezi că a ucis vreodată un om? întrebă Lady 


Blythe. 

— Ar fi deplasat să îl întrebăm, spuse Lady Cassandra. 

— Îi găsesc fascinanţi pe americani, zise Lady Anne. 
Din nefericire, Richard nu are niciun pic de răbdare cu ei. 
Roşind, o săgetă cu privirea pe Lauren. Scuzele mele. Nu 
am vrut să te jignesc. 

— Te asigur că n-ai făcut-o. Lui Lauren i se păruse 
întotdeauna că Lady Anne era cea mai sinceră şi amabilă 
din tot grupul. Se întoarse către Tom cu un zâmbet 
strălucitor. Bună dimineaţa, milord. 

Cu un zâmbet larg, Tom îşi scoase pălăria de pe cap 
într-un gest extrem de curtenitor. 

— Doamnelor. 

Lady Blythe începu să dea iute din gene, de parcă i-ar 
fi intrat în ochi o musculiţă şi încerca să o scoată; Lady 
Cassandra începu să îşi lovească uşor pieptul; Lady Priscilla 
chicoti, Lady Anne zâmbi. Zău, dacă nu ar fi ştiut, Lauren ar 
fi crezut că acestea nu mai văzuseră niciodată un bărbat 
înainte. Da, Tom era o noutate, diferit, deloc ca aceia cu 
care erau obişnuite, dar chiar era necesar să se poarte în 
felul acela? Începuse să o calce pe nervi. Pe de altă parte, 
dacă ele erau atât de încântate, poate că şi alţii aveau să 
fie la fel, şi intrarea lui Tom în societate nu urma să fie pe 
atât de anevoioasă pe cât se temuse. 

— Milord, zise Lady Blythe, râzând uşurel. Teribil de 
răutăcios din partea dumitale să nu confirmi cine eşti când 
am ghicit corect atunci când eram toţi în salonul 
domnişoarei Fairfield. _ 

— Scuzele mele, scumpo. Incă nu m-am obişnuit că 
sunt lord. Şi din moment ce Ravenleigh şi familia sa nu 
ştiau încă... ei bine, doream să le spun în particular. 

— Îndrăznesc să spun că nu te voi ierta decât dacă 
îmi îngădui să călăresc alături de dumneata. 

— Păi, i-am promis domnişoarei Fairfield că îi voi ţine 
companie în dimineaţa asta, aşa că sunt obligat să îmi ţin 
promisiunea. Făcu cu ochiul. Dar mi-ar face plăcere să îţi 
ofer cealaltă parte. 

Lauren nu se putu împiedica să nu se gândească că 


se descurcase foarte bine într-o situaţie care ar fi putut 
deveni penibilă şi se trezi întrebându-se pe câte femei din 
Texas ar fi putut să îşi exerseze talentele în materie de flirt. 
Cu siguranţă că şi le dezvoltase pe cele pe care le avusese 
în faţa prăvăliei. 

— lar mie îmi face plăcere să accept, ţâşni Lady 
Blythe. 

Lauren nu era sigură de momentul în care Lady Blythe 
devenise atât de iritantă, dar nu putu să nege că exact aşa 
i se păru atunci când ea îşi îndemnă calul pe partea dreaptă 
a lui Tom, timp în care Lady Blythe îşi ghidă calul prin 
spatele lui, de partea cealaltă, unde începu imediat să 
discute cu Tom, acaparându-i atenţia ca un sărăntoc care 
strângea aur. Lady Cassandra, spre marea surpriză a lui 
Lauren, îşi îndemnă calul să meargă alături de alei. 

— Ştii, şopti Lady Cassandra, nu sunt deloc sigură că 
va fi chiar atât de dificil să îşi găsească o soţie potrivită, 
cum am presupus la început. 

— Nu sunt sigură că îşi caută o soţie, spuse Lauren, 
surprinsă din nou de flacăra de gelozie aprinsă de gândul 
acela. 

Desigur, Tom urma să îşi caute o soţie. Avea nevoie 
de un moştenitor, să îşi uşureze singurătatea şi de cineva 
care să îl ajute să îşi conducă gospodăriile. Nu putea să 
găsească vină niciuneia dintre doamne pentru că îşi dorea 
acea poziţie. 

— De ce nu? întrebă Lady Cassandra. La urma 
urmelor, are nevoie de un moştenitor. 

Poate că Lauren pur şi simplu nu dorea să se 
gândească la ideea că el ar fi putut să caute. 

— Trebuie să se acomodeze cu viaţa de aici. 

— Se pare că s-a acomodat destul de bine. Cu 
excepţia hainelor, desigur. 

— Mie îmi place ţinuta lui, zise Lady Priscilla, într-o 
şoaptă complice de pe partea cealaltă a lui Lady 
Cassandra. Mi se pare foarte ştrengărească. 

Da, era adevărat că părea destul de ştrengărească, 
cămaşa care i se lipea de trup fără o jachetă care să 


ascundă zvâcnetul pe care muşchii lui îl aveau la fiecare 
mişcare pe care o făcea. Lauren îşi cobori privirea asupra 
mâinilor lui goale, înăsprite de munca grea şi care ţineau cu 
uşurinţă frâiele. Se luptă ca să nu îşi imagineze cum acele 
degete lungi, puternice, îi desfăceau nasturii corsajului, 
dădeau la o parte bumbacul... Ar tremura cum o făcuseră 
atunci când era mai tânăr? Ea ar fi tremurat de dorinţă? 
încheieturile degetelor lui s-ar fi frecat de partea din 
interior a sânilor ei, sâni pe care abia dacă îi avea atunci 
când el făcuse propunerea aceea îndrăzneață? Oare 
privirea lui ar fi ars de dorinţa faţă de ceea ce târgul îi 
interzicea: atingerea cărnii ei? 

Îşi smulse privirea de la mâinile lui, întrebându-se 
când devenise ziua atât de neobişnuit de caldă pentru acel 
anotimp, când devenise atât de dificil să inspire, ca şi cum 
tot aerul dispăruse. 

Râsul încântat al lui Lady Blythe răsună în întregul 
parc, mai enervant decât glasul ei. O doamnă trebuia să 
râdă cu cel mai mare bun-simt. 

— Nu este corect, spuse Lady Priscilla. Nu putem auzi 
ce zic. Strigă: Lady Blythe, ce este atât de amuzant? Spune- 
ne şi nouă. 

Lady Blythe se aplecă în faţă, privind trupul ferm al lui 
Tom. 

— Excelenţa Sa explica faptul că poartă o pălărie de 
40 de galoane. În Texas, pălăriile se măsoară după cât de 
multă apă pot ţine. Îţi imaginezi? 

— De ce ţi-ai pune apă în pălărie? întrebă Lady 
Priscilla, dar Lady Blythe îşi întorsese deja atenţia din nou 
asupra lui Tom. 

— O folosesc pe post de lighean pentru a se spăla ori 
că să ude caii, explică Lauren. 

— Duc o viaţă ciudată cei care trăiesc acolo. Este 
îngrozitor de lipsită de civilizaţie, spuse Lady Cassandra. 

— Se pare că este înspăimântător de adevărat, zise 
Lady Priscilla. Nu este deloc drept ca Lady Blythe să aibă 
întreaga lui atenţie. Se aplecă în faţă. Milord, îţi face 
plăcere să fii cowboy? 


Zâmbind larg, Tom îşi luă privirea de la Lady Blythe, şi 
Lauren fu din nou uimită de cât de chipeş era. Ştrengar, era 
adevărat, dar mai presus de asta, extrem de masculin. 
Părea puternic şi capabil. Nimeni care l-ar fi privit în 
momentul acela nu ar fi bănuit că el ar fi avut vreo îndoială 
în legătură cu locul său în societatea aceea. 

Se simţi dintr-odată foarte impresionată că el alesese 
să îşi împărtăşească nesiguranţele cu ea. 

— Îmi place într-adevăr foarte mult, îi spuse el lui 
Lady Priscilla, dar sunt mai mult decât un cowboy. Sunt 
fermier. Am propriul meu pământ şi vad şi bărbaţi care 
muncesc pentru mine. 

— Aşa ai devenit fabulos de bogat? întrebă Lady 
Priscilla. 

Râsul adânc al lui Tom răsună, sunetul răguşit 
croindu-şi drum tremurând de-a lungul şirei spinării lui 
Lauren şi în toate terminaţiilor nervoase, înfăşurându-se în 
jurul inimii. Tom nu păru deloc deranjat că Lady Priscilla 
pusese o întrebare total deplasată. 

— la zi, scumpo, cine împrăştie zvonuri atât de rele 
despre mine? 

— Nu este nimic rău în a fi bogat. 

— Dar să vorbeşti despre asta este, afirmă Lady 
Cassandra. 

— Eram doar curioasă cum ar putea un bărbat să 
acumuleze o avere. Tatăl meu a moştenit-o pe a lui, aşa că 
nu m-am gândit niciodată la ceea ce trebuie să facă un 
bărbat dacă nu are nici un ban. 

Trebuie să muncească, mult timp şi din greu, se gândi 
Lauren, lucrându-şi muşchii până când deveneau ca stâlpi 
de oţel şi stând în soare până când pielea îi devenea 
maronie. 

— Am început cu vacile, recunoscu Tom. Am investit 
un pic şi am avut noroc. 

Lui Lauren i se păru că zăreşte cea mai uşoară urmă 
de roşeaţă apărându-i sub bărbie, ori poate că nu era decât 
reflexia baticului roşu pe care îl purta în jurul gâtului. Se 
gândi că era mai greu de scăpat de unele obiceiuri. 


Contemplă ideea de a-i spune că nu era prea probabil să 
întâlnească vreo furtună de nisip în Londra, dar apoi se 
gândi că poate el purta baticul pentru a-şi ascunde 
stânjeneala. 

Se întrebă dacă se jena să vorbească despre succesul 
lui. Dacă desena un portret modest al eforturilor sale. Părea 
contradictoriu ca un bărbat care stătea atât de drept şi de 
mândru în şa să arate orice urmă de jenă, dar, pe de altă 
parte, Tom pe care ea îl cunoscuse vorbise întotdeauna 
puţin. Poate că, pur şi simplu, nu se simţea confortabil când 
era întrebat despre reuşitele sale. 

— Ce părere aveţi despre Londra? întrebă Lady Anne. 

— E un pic mai aglomerată decât sunt eu obişnuit, 
zise el 

Lui Lauren i se păru că observă cum roşeaţa îi 
dispare. Foarte interesant! 

— În afară de aglomeraţie, începu Lady Blythe, ce 
părere ai de ea? 

— Nu am văzut prea multe ca să-mi pot face cu 
adevărat o părere. Până acum două zile am fost la Sachse 
Hall. 

Şi aproape imediat apăruse la uşa ei. Nu se putu 
împiedica să nu se simtă un pic flatată că venise să îi vadă 
familia atât de repede şi, chiar dacă intenţiile lui iniţiale 
poate că nu fuseseră acelea de a redeveni familiar cu ea, 
nu putu să nege că intrase în salonul ei, cu mult înainte de 
a merge în biblioteca tatălui ei vitreg. a 

Ajunseră la capătul călătoriei lor. In timp ce toţi îşi 
opriră caii, lui Lauren i se păru că Lady Blythe arăta ca şi 
cum anticipa ceva mai mult. 

— Mă gândeam să fac o mică plimbare pe jos, dacă ai 
vrea să mă însoţeşti, milord, spuse Lady Blythe. 

— Mi-ar plăcea foarte mult, scumpo, zise Tom, dar i- 
am promis lui Ravenleigh că o voi însoţi pe domnişoara 
Fairfield acasă. 

— A, da, desigur, murmură Lady Blythe. Poate altă 
dată. 

Tom îşi înclină pălăria în faţa doamnelor înainte de a- 


şi întoarce atenţia asupra lui Lauren. 

— Eşti gata, scumpo? 

Ah, era mai mult decât gata, în timp ce îşi îndemnă 
calul să înainteze şi să îşi potrivească pasul cu al lui. El 
călărea cu atâta uşurinţă, atâta stăpânire, în timp ce şedea 
pe o şa occidentală mai degrabă decât englezească, cu 
picioarele lui lungi şi coapsele groase; 

Îşi răsuci gâtul, privirea lui intensă cercetându-i chipul 
ca şi cum ar fi vrut să se familiarizeze cu fiecare linie, ca şi 
cum ar fi căutat ceva ce ea ar fi putut ascunde. 

— Eşti foarte tăcută în dimineaţa asta. N-ai dormit 
bine? 

— Ce are a face una cu cealaltă? întrebă ea. 

Un vârf al mustăţii îi tresări. 

— M-am gândit doar că ai putea fi obosită şi că ăsta 
ar putea fi motivul pentru care nu ai spus nimic. 

— Nu am spus nimic pentru că nu am avut nimic de 
spus. Spre deosebire de Lady Blythe, nu cred în 
pălăvrăgeală absurdă. 

— Nu eşti geloasă pentru că i-am acordat atenţie. 

— Sigur că nu! 

Enervarea nu era gelozie, şi avea tot dreptul să fie 
supărată că amestecul lui Lady Blythe o împiedicase pe 
Lauren să îi ofere lui Tom o lecţie cum se cuvenea. Se gândi 
că felul ei de a gândi era destul de rezonabil. 

El râse uşor şi avu chiar îndrăzneala de a-i face cu 
ochiul, de a întinde mâna şi de a o apuca de bărbie cu 
degetele goale. 

— Lydia îţi trimite salutări. 

Dacă degetele lui nu i-ar fi susţinut bărbia, aceasta i- 
ar fi căzut. 

— Ai văzut-o pe Lydia? 

— Mda, dis-de-dimineaţă. Se pare că nu la fel de 
devreme ca tine. Ea şi soţul ei mi s-au alăturat la micul 
dejun. Îmi place Harrington. 

Lauren îşi ridică uşor bărbia ca să scape de atingerea 
tulburătoare a degetelor lui. La viteza cu care zburau 
zvonurile în Londra, nu putea decât să îşi imagineze ce 


parte din trupul ei avea să se spună că atinsese el până la 
căderea nopţii. 

— Nu sunt deloc surprinsă că v-aţi înţeles bine de la 
început. Era un libertin înainte ca Lydia să îl îndrepte. 

— Crezi că sunt un libertin? 

— Nu poţi să negi că ai avut momentele tale, dar pari 
a fi lăsat deoparte obiceiurile tale ticăloase, cel puţin pe 
cele care au de-a face cu doamnele. Te-ai descurcat foarte 
bine. 

— Aş fi preferat să călăresc doar cu tine, zise Tom, 
ştiind că vorbele pe care le spusese erau mai adevărate 
decât oricare dintre cele pe care le împărtăşise cu Lady 
Blythe. Aceasta era destul de plăcută, dar avea un 
comportament fals, pe care Lauren nu îl demonstrase 
niciodată. 

Purta un costum de călărie albastru-închis, încheiat 
până la gât, acolo unde o eşarfă albastru-deschis completa 
tabloul virtuţii feciorelnice. Un voal de aceeaşi nuanţă de 
albastru-deschis era înfăşurat în jurul pălăriei bleumarin. 
Părul îi era adunat în vârful capului, sub aceasta. Arăta 
elegantă, calmă, deloc relaxată ca în noaptea trecută, când 
stătuse lungită alături de el lângă Tamisa. 

Nu putea afirma că îi plăcea una dintre înfăţişări mai 
mult decât cealaltă. Găsea toate faţetele ei la fel de 
interesante ca în tinereţea lui. În realitate, chiar şi mai 
mult. La 16 ani, ceea ce simţise pentru ea, începu el să îşi 
dea seama, fusese pe atât de puternic pe cât putea să 
simtă un băiat. Ceea ce simţea un bărbat putea fi mult mai 
intens, mult mai adânc, şi începea să creadă că era posibil 
ca abia să fi atins suprafaţa în ceea ce privea sentimentele 
pe care era în stare să le aibă pentru ea. Avea o foame 
puternică în ceea ce o privea şi nu era sigur că putea face 
ceva pentru a şi-o alina. 

— A fost idee bună să îi trimiţi mamei mele flori azi- 
dimineaţă, zise ea. 

Tom simţi că fierbinţeala dată de stânjeneală îi 
încălzeşte din nou gâtul. 

— Încerc să mă pun bine cu ea. 


— De ce? 

— A fost foarte supărată pe mine încă din momentul 
în care drumurile ni s-au încrucişat, şi, cum tu mă ajuţi, mă 
gândesc că este imposibil să nu ne ciocnim unul de celălalt. 
Ridică din umeri. Aşa că i-am trimis nişte flori ca să pavez 
drumul pentru un pic mai multă înţelegere. 

— Dacă decizi că ai prefera să nu te întâlneşti cu ea, 
ea şi Ravenleigh au făcut posibilă întoarcerea mea în Texas 
fără ajutorul tău. 

Tom simţi cum stomacul i se strânse atât de tare 
încât fu în pericol să se răstoarne din şa. 

— Noi doi am făcut un târg. 

Se luptă să nu facă o grimasă, pentru că glasul îi 
fusese mai aspru decât avusese intenţia. 

— Sunt conştientă de asta şi am de gând să o duc la 
bun sfârşit până la sfârşitul sezonului. Dar doream să ştii 
că, dacă doreşti să angajezi pe altcineva... 

— Nu doresc asta. 

Lauren zâmbi. 

— Tom, la lumina zilei, oferta ta este mult prea 
generoasă... 

— Eu sunt mulţumit. 

Ea încuviinţă. 

— În regulă. În seara asta vom lua cina la Lydia. 

— Mi-a spus. 

— Ne despărţim aici, zise ea. Vino să mă iei cu trăsura 
la ora 19. 

El se încruntă. 

— Lydia a spus că cina este /aora 19. 

Zâmbetul lui Lauren se lărgi. 

— Ei bine, da, desigur. Dar trebuie să ajungi 
întotdeauna potrivit de târziu. Ne vedem diseară. 

Îşi îndemnă calul la trap. Tom fu tentat să o urmeze, 
în schimb îşi opri calul şi pur şi simplu o privi îndepărtându- 
se. Se întrebă dacă urma să vină o vreme când nu avea să 
îl mai doară să o vadă mărind distanţa care îi separa. 


Capitolul 10 


— Nu pot să cred că în seara asta ieşi cu un bărbat, 
fără un însoțitor. Papa va aştepta în holul de la intrare, fără 
îndoială, cu un pistol de duel... 

— Nu, nu o va face, zise Lauren, întrerupând 
cuvântarea violentă a lui Amy, studiind cu un ochi critic 
reflexia ei din oglinda înaltă. 

Rochia ei era albă, cu un decolteu modest, fusta îi 
urma linia picioarelor, fiind plisată la spate cu o trenă 
scurtă. O garnitură de mătase roz aducea un plus de 
culoare. 

Era a treia rochie în care se schimbase. Molly 
începuse să îşi piardă răbdarea cu ea, aşa că Lauren îi 
dăduse voie să plece, dar acum se întreba dacă decolteul 
era prea adânc ori poate dacă nu era destul de adânc. Nu 
avea niciun nasture în faţă. Asta era o binecuvântare. Cel 
puţin atenţia lui Tom nu avea să fie aţintită asupra 
nasturilor şi, deci, urma să fie în stare să se concentreze 
asupra lecţiilor pe care avea ea de gând să i le dea. Şi 
poate că mintea ei nu avea să rătăcească la posibilităţile a 
ceea ce s-ar putea întâmpla dacă el mergea dincolo de a-i 
desface nasturii, cum ar fi să îi desfacă corsetul ori să îi 
slăbească funda cămăşuţei. Işi dorea foarte tare ca el să nu 
îi fi amintit de un lucru care rămăsese neterminat între ei. 

— Mama ar putea să... 

— Nu o va face, o întrerupse Lauren cu iritare. Simţi 
dintr-odată că avea corsetul strâns prea tare şi de ce, 
pentru numele lui Dumnezeu, aveau parte de o vară atât 
de fierbinte? 

— Roşeşti cumva? 

— Nu, îmi este doar cald. Şi am vorbit deja cu mama 
şi cu papa, aşa că nu vor exista neînţelegeri cu privire la 
seara asta. 

li rugase să se facă nevăzuţi, pentru că nu dorea ca 
Tom să înceapă seara simțindu-se prost. Cele mai multe 
familii ar fi întâmpinat cu plăcere un lord, dar ea ştia că 


mama ei avea prejudecățile proprii la adresa lui Tom, 
prejudecăţi pe care Lauren se îndoia că un buchet de flori 
ar fi avut puterea de a le şterge. 

Amy îşi încreţi buzele. 

— Eşti siguri că nu vrei să te însoțesc? 

— Sunt sigură. 

— Este un comportament scandalos, Lauren. 

— Voi fi cu Tom, Amy. Şi vom fi acasă la Lydia. 

— Tocmai asta este. Ştiu că ai încredere în el, dar este 
bărbat şi doamnele mai tinere de 30 de ani nu merg 
singure în compania unui bărbat care nu le este tată ori 
frate. Pur şi simplu, nu se face asta. 

— Parcă ai cita dintr-un manual de etichetă. 

— Am fost nevoită să memorez afurisenia aia. Aş 
putea şi îl folosesc chiar dacă asta înseamnă doar să îl 
repet. Oricum, vorbesc serios în ceea ce priveşte faptul că 
ar trebui să te însoțesc. De dragul decenţei. 

— Dacă nu am fi plecat niciodată din Texas, am fi 
crescut fără însoţitoare. Ştii că nu e o raritate ca, mai ales 
în zonele în care oamenii sunt foarte puţini, o femeie să 
călătorească o zi şi o noapte întreagă cu un bărbat care nu 
este soţul ori fratele ei, doar ca să participe la un dans? Nu 
are nimeni nimic de zis. Aici toată lumea este al naibii de 
suspicioasă. 

— Ai vorbit urât. 

— Aşa este. 

Rostise măcar o singură înjurătură cu voce tare de 
când ajunsese în Anglia? Tom putea să o corupă aparent 
fără nici un strop de dificultate, aflându-se pur şi simplu în 
compania ei pentru scurt timp şi astfel obiceiurile lui rele se 
lipeau de ea. 

Se întoarse spre Amy, care stătea lungită pe burtă pe 
patul lui Lauren. Mâinile îi erau îndoite sub bărbie, iar ochii 
albaştri, atenţi. Toate surorile ei aveau ochi albaştri, dar 
cele al căror tată fusese texan aveau ochii de un albastru- 
închis, în timp ce cele două, cele mai tinere - ale căror tată 
era Ravenleigh - moşteniseră ochii lui de culoare albastru- 
deschis. 


— Aici este ca şi cum toată lumea se aşteaptă ca 
nimeni să nu poată fi în stare să se împotrivească angajării 
într-un comportament necuviincios, aşa că păzesc bine 
împotriva acestui lucru cu însoțitori şi reguli, zise Lauren. În 
Texas, bărbaţii sunt atât de respectuoşi faţă de femei şi au 
o părere atât de bună despre ele, încât nu este nevoie de 
însoțitori şi nici regulile nu sunt necesare. Domină bunul- 
simţ. Bărbaţii nu vor profita de o femeie. Aşa că în seara 
asta, voi pretinde că trăiesc în Texas. 

— Un pic de logică eronată aici. Poate că Tom a trăit 
în Texas, dar sângele lui este englezesc, iar Lady Angelina 
a auzit de la Lady Caroline, care a auzit de la Lady 
Deborah, că în după-amiaza în care a venit pentru prima 
oară în casa asta, te-a luat în braţe într-o manieră 
nepotrivită care practic a făcut-o pe Lady Blythe să leşine. 

Lauren îşi dădu ochii peste cap. Bârfele din oraşul 
acela erau incredibile. 

— Sunt surprinsă că în zvonurile despre mine port 
încă haine atunci când el a părăsit încăperea însoţindu-l pe 
papa. 

Amy se strâmbă. 

— De fapt, am auzit unul care spunea că nu le mai 
aveai. 

Lauren o luă în derâdere. 

— Mi-a scos hainele, în faţa unui public format din 
doamne care ne priveau? 

— Sună destul de absurd, dar face ca povestea să fie 
mai interesantă. Amy se ridică în fund. Deci te-a luat în 
braţe? 

— Nu. Nu a făcut decât să salute. 

Şi să îi amintească de datorie. 

— Te iubeşte, ştii? 

— Papa? 

— Ei bine, da, şi el te iubeşte, desigur. Dar eu 
vorbeam despre Tom. 

— Ar trebui să îi spui Sachse. 

— Nu arată ca un Sachse, arată ca un Tom. 

Lauren merse până la măsuţa ei de toaletă, ridică o 


sticlă de cristal şi îşi tamponă câteva picături de parfum 
franțuzesc scump în spatele urechilor şi, sperând că sora ei 
nu o privea cu prea multă atenţie, între sâni. Rochia nu era 
destul de decoltată încât să ofere mai mult decât o aluzie 
subtilă a rotunjimii sânilor ei, însă croiul ei strâmt nu lăsa 
urmă de îndoială că nu mai era plată ca o scândură. 
Neputând rezista curiozităţii, întrebă: 

— De ce spui că mă iubeşte? 

Datorită felului în care te priveşte. Privirea lui tea 
părăsit foarte rar ieri, în bibliotecă, şi este atât de intensă - 
este aproape ca şi cum ar încerca să memoreze fiecare 
aspect al înfăţişării tale, de parcă se aşteaptă să dispari 
brusc. 

Asta din cauză că avea să dispară. La sfârşitul 
sezonului. Se gândi că poate ar trebui să îşi avertizeze 
surorile, pentru ca acestea să se obişnuiască cu plecarea ei 
iminentă. 

Uşa se deschise larg, dând-o la iveală pe Samantha, 
care respira cu greutate. 

— Tocmai a sosit. Vai, Dumnezeule, Lauren, eşti 
sigură că vei fi în siguranţă cu el? 

— Bineînţeles că sunt sigură. De ce nu aş fi? 

— Păi, pentru că arată destul de bine când se 
aranjează. Cred că până şi mama este şocată. 

Lauren fu străbătută de un fior de panică. 

— Mama este jos? 

Ea şi tatăl ei ar fi trebuit să rămână în camerele lor ori 
în bibliotecă. Nu ar fi trebuit să îl salute pe Tom. 

— Şi ea, şi papa, zise Samantha. 

— Vai, Dumnezeule, am avut impresia că au înţeles că 
nu îi doresc prin preajmă, zise ea, în timp ce ieşi în fugă din 
cameră şi o luă la goană în jos, pe scări. 

— Păi, este casa lor, sublinie Amy, urmând-o 
îndeaproape. 

— Ştiu, şi devine teribil de incomod. 

— Doar pentru că ai impresia că viaţa noastră de 
dinainte era mult mai atrăgătoare decât cea de acum. 

— Era. 


Lauren se grăbi să coboare scările. 

— Dar... 

— Las-o baltă, te rog. Nu doresc să avem acum una 
dintre certurile noastre atât de familiare. Am chestiuni mai 
importante... 

Aproape că se împiedică când îl zări pe Tom. Ori cel 
puţin crezu că era Tom. Cu siguranţă că el era. Da, era 
absolut sigură că el era. Cel puţin ochii aveau să îl dea 
întotdeauna de gol şi felul în care privirea lui o întâlnea 
întotdeauna pe a ei şi i-o susţinea, de parcă ar fi putut 
vedea limpede în sufletul ei, în inima ei, în însăşi fiinţa ei. 

Oare aceea era privirea care o făcuse pe Amy să 
creadă că o iubea pe Lauren? O privise în felul acela din 
clipa în care îl văzuse pentru prima oară în spatele 
prăvăliei. 

— Pe cinstea mea, chiar că arată bine aranjat, 
murmură Amy. 

— Taci din gură, îi ceru Lauren. 

Nu văzuse nimic în neregulă în felul în care arăta 
înainte. Imbrăcat ca un cowboy era chipeş, irezistibil. Dar în 
seara aceea... 

Nu se vedea nici urmă de cowboy. Tom purta un frac 
încheiat la două rânduri de nasturi şi pantaloni gri, cu o 
vestă vişinie cu un singur rând de nasturi. Un papion din 
mătase neagră îi împodobea cămaşa plisată de un gri- 
deschis. Cizmele îi fuseseră înlocuite de pantofi negri, 
lustruiţi într-atât încât i se păru că, dacă s-ar fi uitat în jos, 
şi-ar fi putut vedea reflexia în strălucirea lor. lar în mâna 
stângă, acoperită cu o mănuşă albă, ţinea un joben negru. 

Părul de abanos îi era pieptănat pe spate, îmblânzit. 
Ochii negri îi străluciră în timp ce îi dărui unul dintre 
zâmbetele lui lente, senzuale. Era singura parte din el care 
îi amintea încă de un cowboy obraznic. 

Nu îşi aminti să fi coborât restul drumului pe trepte, 
dar trebuia să o fi făcut, pentru că picioarele ei ajunseră în 
cele din urmă pe podeaua de marmură de la intrare. 

— Bună, scumpo, zise el, vocea răsunându-i între 
pereţi. 


— Arăţi... — râse uşurel - foarte corespunzător. 

— În ciuda zvonurilor, nu sunt complet păgân. 

— Că veni vorba de zvonuri, începu mama ei. Dacă 
insişti să ieşi fără un însoțitor... 

— Mamă, zise Lauren, întrerupând-o. Am discutat deja 
despre asta. Singurii oameni care vor şti că am ieşit în 
seara asta, pe deasupra că am ieşit fără însoţitoare, sunt 
cei din casa asta şi din cea a Lydiei. Dacă porneşte vreun 
zvon, voi şti exact unde să caut şi nu voi fi deloc fericită. 

Mama ei îl privi urât pe Tom. 

— Dacă profiţi... 

— Vă voi da eu însumi cravaşa, zise el. 

Mama ei îşi ridică uşor bărbia, clipi, ca şi cum în 
momentul acela vedea la Tom ceva ce nu mai văzuse 
înainte. Îşi cobori întrucâtva bărbia şi îşi relaxă buzele 
încreţite. 

— De fapt, am venit ca să îţi mulţumesc pentru flori. A 
fost un gest minunat. 

— A fost plăcerea mea, scum... doamnă. 

Lauren îşi înghiţi zâmbetul şi se gândi că poate la fel 
făcuse şi mama ei. 

— Nu mă aşteptaţi, decretă ea, îndreptându-se către 
uşă. 

Majordomul o deschise, şi Lauren ieşi, aşteptând apoi 
ca Tom să i se alăture. 

— Presupun că ar fi putut fi mai rău, zise ea. Se uită la 
Tom şi zâmbi. Aveam de gând să îl pun pe Harrington să 
discute cu tine despre diverse aspecte legate de garderobă, 
dar se pare că ai prins de unul singur câteva ponturi. 

— Lady Sachse m-a dus la un croitor. Doar că i-a luat 
un pic până a reuşit să-mi facă hainele. |ţi place ce-a făcut? 

Nu se putea decide dacă el voia complimente ori 
asigurări în legătură cu faptul că avea să se potrivească 
acelei seri. 

— A făcut o treabă splendidă. Arâţi incredibil de 
chipeş. 

— Doream să fiu demn de a avea alături de mine pe 
cea mai frumoasă femeie din Londra. 


— Periculoase vorbe, Tom. Ţine-o tot aşa şi nu voi fi în 
stare să rezist şi s-ar putea să mă trezesc că îmi voi fi dorit 
să fi avut un însoțitor. 

Ajunseră la trăsură. El îi luă mâna, ca să o ajute să 
urce treptele, dar ceva anume din strânsoarea degetelor lui 
o făcu să se oprească şi să îl privească. 

— Ar fi chiar aşa de rău? întrebă el, încet. Să nu poţi 
rezista? 

— Ar putea să ne strice târgul. 

— Din nou. Ar fi aşa de rău? 

Îşi cobori privirea de la buzele lui şi simţi că i se usucă 
gura. 

— Înțelegerea noastră a fost ca eu să te învăţ pe tine, 
nu ca tu să mă seduci. 

Îşi ridică din nou privirea către a lui, dându-şi seama 
cu regret că vorbele ei nu făcuseră decât să îi aţâţe şi mai 
mult dorinţele. El accepta întotdeauna cu bucurie o 
provocare. 

— Trebuie neapărat să înveţi să nu mai fi chiar atât de 
deschis atunci când îţi manifeşti... gândurile, continuă ea. 

— Ştii la ce mă gândesc? 

Lauren dădu iute din cap. 

— Aşa cred, da. 

— Şi te deranjează direcţia spre care se îndreaptă? 

— Sunt flatată, admise ea. Dar fii cu băgare de 
seamă. Un gentleman nu ar căuta cu tot dinadinsul să facă 
o femeie să se simtă incomod, iar noi suntem în toiul unei 
lecţii despre ceea ce se cuvine şi ce nu. 

| se păru că vede dezamăgirea inundându-i trăsăturile 
chipeşe, înainte de a o ajuta să intre în trăsură. Aşezându- 
se, fu surprinsă să observe un buchet mare de trandafiri roz 
care se odihnea pe locul din faţa ei, parfumul lui umplând 
trăsura. 

— Pentru cine sunt? întrebă ea, când Tom se aşeză şi 
el în faţa ei. 

— Pentru gazda noastră. 

— Este foarte drăguţ din partea ta, zise ea. 

— Măcar atât puteam să fac. 


Îşi dori să nu îl fi sfătuit să îşi ascundă emoţiile. El 
reuşise să stăpânească tehnica perfect. Şezând acolo, se 
simţi foarte inconfortabil dându-şi seama că nu avea nicio 
idee despre ce gândea el. Privi pe geam, regretând deja 
foarte tare târgul pe care îl făcuse - de a-l transforma în 
genul de bărbat pe care nu ar fi putut niciodată să îl 
iubească. 


* 


În timp ce trăsura elegantă huruia spre destinația lor, 
Tom se prefăcu a o asculta pe Lauren pălăvrăgind despre 
furculițe, linguri şi cuțite, despre cum aveau să fie servite 
diversele feluri de mâncare, când era timpul potrivit pentru 
a începe să mănânce - de îndată ce mâncarea era aşezată 
înaintea lui, nu era nevoie să aştepte până când toată 
lumea va fi fost servită; când să se oprească - să nu lase 
farfuria goală şi să nu ceară o a doua porţie; la ce să se 
aştepte - şapte sau opt feluri; ce avea să se aştepte din 
partea lui - o conversaţie plăcută. li dădea exact ceea ce el 
îi ceruse: plictisitoarele reguli lumeşti ale înaltei societăţi. 

Ciudat era că ceea ce îi ceruse nu era ceea ce dorise 
cu adevărat. Oh, voia să se afirme în faţa acelor oameni, 
dar începea să îşi dea seama că îşi dorea mult mai mult să 
se facă remarcat în faţa ei. Aprobarea pe care o văzuse în 
ochii ei când coborâse scările şi dăduse prima dată cu ochii 
de el îi făcuse pieptul să se umfle de atât de multă 
satisfacţie, încât nasturii de perle de la cămaşă aproape că 
îi pocniseră. Văzuse dorinţă în ochii ei, dorinţă care o 
oglindea pe a lui, dar aceea era, evident, o emoție ce nu 
putea fi arătată. Păcat! De unde să ştie o femeie că un 
bărbat o dorea, dacă acesta era nevoit să îşi ţină pasiunea 
în frâu? 

În timp ce ea continuă aproape fără să respire, el 
începu să îşi dea seama de motivul pentru care ea le 
numerotase. 

— Asta a fost numărul 35? întrebă el, întrerupându-i 
lungul monolog. 


Ea se holbă la el. 

— Poftim? 

— Una dintre surorile tale a menţionat că ţi-ai 
numerotat regulile. Am pierdut şirul, nu mai ştiu la ce 
număr am ajuns. 

— Ţi-am spus că vei avea multe lucruri pe care va 
trebui să ţi le aminteşti. 

Privi afară, pe geam, ca şi cum era dintr-odată jenată 
de ceea ce spusese. Ori poate jignită de glasul lui 
morocănos. De fiecare dată când se afla cu ea, cu cât 
petreceau mai mult timp împreună, cu atât vocea lui părea 
să coboare mai mult. 

— Nu trebuie să mă înveţi totul într-o singură lecţie. 
Ar trebui să te bucuri un pic de seara asta. ă 

— Nu mă plăteşti ca să mă bucur de seară. Işi 
întoarse din nou atenţia către el. Mă plăteşti foarte bine 
pentru a mă asigura că vei ajunge cum trebuie. 

Începea să îl irite că ea punea la inimă termenii 
târgului pe care îl făcuseră. Işi dorise ajutorul ei. Nu putea 
nega asta, dar, în acelaşi timp, întâmpină cu bucurie ocazia 
de a petrece puţin timp cu ea. 

— Deci cine sunt cei care vor fi acolo astă-seară? 
întrebă el. 

— Ţi-o aminteşti pe Gina? 

— Pierce? 

Ea dădu din cap. 

— Acum este căsătorită cu contele de Huntingdon. 
Vor fi acolo. Doar noi şase. M-am gândit să fie o petrecere 
mică, pentru ca, în caz că bâjbăi, să nu fii chiar atât de 
jenat. La un moment dat, Lydia şi Gina s-au aflat amândouă 
în poziţia în care te afli tu acum, iar soţii lor înţeleg că 
durează ceva timp să înveţi totul. Aşa că toată lumea va fi 
precaută în caz că vei face o gafă şi nimeni din afara acelor 
pereţi nu va auzi de vreo greşeală. 

El se prefăcu că joacă pocher, fiind atent să nu 
dezvăluie cărţile pe care le avea în mână, pentru că nu 
dorea să îi arate că era dezamăgit că ea se aștepta ca el să 
facă gafe. Poate că era vina lui, iar ea se baza pe 


conversații anterioare şi pe faptul că el îi ceruse ajutorul 
Dar el era un pic mai rafinat decât părea ea dornică să îi 
dea credit. 

Poate că seara aceea urma să se dovedească a fio 
experienţă din care să înveţe amândoi. 


* 


Cu cât îl cunoştea mai mult pe ducele de Harrington, 
cu atât Tom îl plăcea mai mult. Poate pentru că, la fel ca 
Tom, bărbatul se trezise, în mod neaşteptat, cu un titlu. Ei 
bine, nu chiar ca Tom şi nu chiar atât de neaşteptat. Era cel 
de-al doilea fiu legitim şi crescuse ştiind că exista 
întotdeauna o mică şansă de a deveni duce, spre deosebire 
de Tom, care nu avusese niciodată nici cea mai mică idee 
despre ceea ce îl aştepta. 

Bărbatul nu avea nici urmă de prefăcătorie şi îşi 
câştigă o privire supărată din partea lui Lauren când îi 
spuse lui Tom să îi zică Rhys. 

— Tom trebuie să înveţe cum să se adreseze corect 
oamenilor, îl mustră ea. 

— li voi cumpăra una dintre cărţile Lydiei, promise 
Rhys. 

Lui Tom îi plăcu imediat şi de Huntingdon, poate 
pentru că, atunci când acesta îşi scosese mănuşile înainte 
de cină, fusese evident că avea mâini de fermier şi, din 
câte spicuise până atunci Tom, aristocrații nu aveau voie să 
se ocupe cu munca manuală. Insă, aparent, vremurile erau 
în schimbare. 

Cina fu chiar agreabilă, însoţită de conversaţie 
plăcută şi fără ca nimeni să îi judece acţiunile. Exista o 
metodă în nebunia unui număr atât de mare de tacâmuri, 
ele trebuind să fie folosite din afară spre interior. Dură ceva 
timp până să stăpânească tehnica de a mânca ţinând 
furculita în mâna stângă, din moment ce era obişnuit să 
folosească mâna dreaptă, dar, aşa cum îi explicase Lauren, 
folosirea doar a mâinii stângi era un semn de bună 
creştere. Dreapta era pentru cuţit, pe care el menţionă că l- 


ar putea folosi ca să îşi taie gâtul. 

Observă cum Rhys se lupta să nu zâmbească la auzul 
acelui comentariu, în timp ce Lydia şi Lauren găsiră de 
cuviinţă să fi mustre pentru că rostise acea remarcă 
vulgară. Să o facă pe Lydia să izbucnească fu aproape la fel 
de amuzant ca atunci când făcea acelaşi lucru lui Lauren. 

Şezând lângă el, ea încercă să îl ghideze cu blândeţe 
pe timpul mesei, cu şoapte încete şi uşoare înghionteli, 
pierzându-şi răbdarea doar de câteva ori şi răstindu-se la el 
pentru că nu îşi dădea silinţa, în numele lui Dumnezeu, el 
chiar nu vedea care ar fi fost rostul. Dacă cineva urma să 
aibă o părere proastă despre el din cauză că ţinea furculiţa 
în mâna dreaptă, nu era prea convins că avea să aibă 
oricum prea mare încredere în opinia persoanei respective. 

Aranjarea locurilor la masă nu fusese chiar aşa cum ar 
fi trebuit să fie în cazul în care nu ar fi fost vorba de o cină 
pentru antrenament. Tom nu fu deranjat de asta. Să o aibă 
pe Lauren şezând atât de aproape de el încât îi putea simţi 
parfumul, căldura care radia din trupul ei, fu al naibii mai 
plăcut decât să o aibă aşezată în faţă, de cealaltă parte a 
mesei. 

— Slavă Domnului, a luat sfârşit, zise Rhys, de îndată 
ce doamnele părăsiră încăperea. Suport cu greu cinele 
astea ceremonioase. 

Cina luă sfârşit după opt feluri de mâncare. Doamnele 
se retrăseseră în salon, în timp ce domnii rămaseră la masă 
pentru un coniac şi, aparent, conversaţie masculină. Tom 
nu dori să pară nerecunoscător, dar ar fi preferat ca 
doamnele să fi fost prezente. Nu i se păru că sunt destul de 
apreciate acolo. Nu vedea niciun motiv pentru care să fie 
gonite doar ca el să poată discuta cu un bărbat, dar Lauren 
insistase. 

— Ceremonioasă? Sfinte Dumnezeule, omule, 
ceremonioasă înseamnă atunci când sunt o sută de 
participanţi. Treaba asta nu a fost decât o seară plăcută, 
spuse Huntingdon. 

Rhys îl privi pe Tom şi dădu din cap spre Huntingdon. 

— Spre deosebire de noi doi, el nu a avut niciodată 


luxul de a nu şti nimic altceva în afară de viaţa unui nobil. 

— Când a fost ultima oară când ai participat la culesul 
grâului? întrebă Huntingdon. 

— Trebuie să mărturisesc că cel mult am încărcat 
marfă pe vapoare, iar asta, prietene, este o muncă ce îţi 
rupe. Spinarea. 

Zâmbind, Tom atrase atenţia ambilor bărbaţi. 

— Am crezut că nobilii trebuie să pretindă că nu ridică 
niciun deget. 

— Chiar aşa, zise Huntingdon. Scuze pentru scăparea 
mea. 

— Deci ce mai fac fratele meu şi familia lui? întrebă 
Rhys, în timp ce lacheul îi turna nişte coniac. 

— Erau bine, ultima oară când i-am văzut, zise Tom. 
Construiau o casă nouă, călătoreau un pic. 

— Mă bucur să aud asta. Grayson a avut o viaţă grea 
crescând aici, nefiind fiu legitim şi toate cele. Lumea nu 
priveşte deloc cu ochi buni treaba asta, iar fratele meu mai 
mare, Quentin, nu a fost nici pe departe cel mai bun dintre 
fraţi. 

— Cruzimea este un lucru comun printre aristocrați? 
întrebă Tom. Pentru că şi despre tatăl meu am auzit câteva 
lucruri rele. 

— Nu chiar. În marea majoritate, aristocrația este 
alcătuită din bărbaţi de treabă şi femei care îşi iau foarte în 
serios şi cu multă onoare şi nobilitate datoriile şi poziţia. 
Dar, ca în toate aspectele societăţii, excepţiile abundă şi 
avem partea noastră de poame stricate. Rhys luă o gură de 
coniac. Am impresia că aceasta este partea serii în care ar 
trebui să te învăţ despre manierele de după masă. Lauren 
mi-a şoptit la ureche înainte de a părăsi încăperea - în 
cuvintele ei, nu ale mele - „urâtul obicei de a fuma”. Prin 
urmare, iată regulile aşa cum le cunosc. Dacă te decizi să 
te bucuri de un trabuc ori de o ţigară, nu te mai poţi alătura 
doamnelor. Nu este politicos să stai în preajma lor cu 
hainele mirosind a fum. Desigur, dacă gazda are o cameră 
pentru fumat şi îţi poate oferi o jachetă pentru fumat, 
atunci este permis. Eu nu am niciuna, nici alta. 


— Păcat. Am în buzunarul jachetei nişte trabucuri 
grozave. 

— Adevărat? Dintre toate viciile, încă nu am adăugat 
fumatul pe listă. Crezi că dacă ieşim pe terasă ne-ar ajuta 
să împiedicăm fumul să ne intre în haine? 

Tom zâmbi larg. 

— Este locul meu preferat. 

Rhys umplu din nou paharele de coniac, înainte de a-i 
însoţi pe Tom şi pe Huntingdon pe terasă. Nu peste mult 
timp, fiecare dintre ei pufăia câte un trabuc şi savura 
coniacul. 

— Cred că acesta poate fi începutul unui obicei rău 
pentru mine, zise Rhys. 

— Mă pot gândi la obiceiuri mai rele. Ba chiar am şi 
avut câteva, spuse Tom. 

— La fel ca mine, deşi căsătoria mi-a redus 
considerabil numărul obiceiurilor rele. 

— Înţeleg că ai cunoscut-o pe Gina în Texas, îi zise 
Huntingdon lui Tom. 

Tom încuviinţă din cap. 

— Nu la fel de bine cum am cunoscut-o pe Lydia, din 
moment ce familia Ginei a părăsit Texasul. Vorbeşte 
vreodată despre faptul că ar dori să se întoarcă? 

— Nu cred că este foarte fericită aici. 

Sprijinindu-se de stâlp, Tom se întrebă ce anume ar 
face-o fericită pe Lauren acolo. 

— la ziceţi. Cât de importante sunt toate treburile 
astea despre care Lauren crede că sunt atât de al naibii de 
importante? 

— Te referi la sezon? întrebă Rhys. 

— Sezonul, manierele, eticheta, a face o impresie 
bună. Orice. Toate. 

Studiindu-l pe Tom, Rhys pufăi din trabuc. 

— De fapt, este teribil de important. Îţi lărgeşte ori îţi 
limitează opţiunile, depinde de cât de bine... executi. Iti 
vine sau nu să crezi, cea mai urgentă sarcină este aceea de 
a te căsători şi de a produce un urmaş care să îţi 
moştenească titlurile. 


Tom nu se putu abtine, izbucni în râs. 

— Nu poţi fi serios! 

— Din nefericire, sunt. Dacă ţi-am înţeles situaţia 
financiară, pe baza zvonurilor care circulă, nu ai nici o 
problemă la capitolul acesta. Trebuie să te ocupi de moşiile 
tale, desigur, dar mare parte din asta se reduce la a delega 
sarcinile, pur şi simplu, apoi să supraveghezi, ca să te 
asiguri că treaba este făcută cum trebuie. 

— Totuşi, este nevoie de destul de mult efort pentru a 
găsi o soţie potrivită, iar asta, noul meu prieten, este 
adevăratul scop al sezonului. Fiecare bal este un târg 
pentru căsătorii. Te uiţi la oferte, îţi alegi, o farmeci, astfel 
încât până la sfârşitul sezonului, ea va purta inelul tău şi nu 
pe al altcuiva. 

— Deci, dacă nu îmi caut o soţie, aş putea să sar 
peste toată aiureala asta. 

— Credeam că Lauren plănuia să se întoarcă în Texas. 

— Aşa este. 

Asta nu însemna că Tom renunţase de tot la ea. Mai 
trase un fum din trabuc. 

— Ştiu că este nefericită aici, continuă el. 

— Nu mă pot pronunţa în legătură cu asta. Nu am 
întâlnit-o decât sezonul trecut. Înainte de asta, eram cumva 
un... proscris. 

Tom îşi îngustă ochii şi îl privi pe Rhys, studiindu-l. 

— Cum se face ca să devii un proscris? 

— Un strop de scandal familial care, din punctul meu 
de vedere, nu mă face candidatul ideal în a te instrui în cele 
ce priveşte bunele purtări. Totuşi, se presupune că totul a 
fost iertat, şi mi-am recăpătat bunul renume, dar numai 
pentru că Lydia a făcut să se întâmple astfel. 

— Ea este fericită aici. 

— Incredibil. 

— Cum ai făcut să se întâmple asta? 

— Nu cred că am avut prea mult de-a face cu asta. 
Pur şi simplu se hrăneşte cu toată ceremonia pe care eu o 
găsesc obositoare. 

— Dacă ţi se pare obositoare, atunci de ce te afli în 


Londra? 

— Pentru că ei îi place atât de mult, iar eu o iubesc pe 
ea. Şi apoi, trebuie să încep să pun fundaţiile, astfel ca, 
atunci când vor apărea, copiii noştri să fie acceptaţi şi iubiţi 
de cei care îi vor cunoaşte. 

Tom se strâmbă. 

— Eu sunt obişnuit ca un bărbat să fie judecat după 
propriile sale merite. 

— Un bărbat se poate ridica deasupra scandalurilor de 
familie. În acelaşi timp, scandalurile unui bărbat îi pot 
dobori familia. Purtarea necuviincioasă nu este bine 
tolerată, mai ales de cei mai în vârstă. Oricât de mult mi-aş 
dori să fie altfel, te-aş sfătui să iei în serios lecţiile lui 
Lauren. O reputaţie pătată nu se spală uşor. 

— Lauren spune că e nevoie de curaj pentru a 
prospera aici. 

— Într-adevăr şi, probabil, genul acela care nu îţi este 
obişnuit. Bănuiesc că pericolele pe care le-ai înfruntat în 
Texas au fost extrem de clare, de vizibile, fără urme de 
îndoială. Aici, acestea nu sunt întotdeauna atât de 
ostentativ de evidente. 

— Mă gândeam că, dacă aş putea să îmi dau seama 
ce anume o face pe Lauren să fie cu adevărat nefericită, aş 
putea să îndrept lucrurile în aşa fel încât să hotărască să 
rămână. 

— Ah, atunci nu ai mai fi nevoit să vânezi o soţie. 

Tom privi în întuneric. Dacă Lauren avea să plece... 

— Cum te poţi căsători cu cineva pe care nu îl iubeşti? 

— Tatăl meu a făcut-o. El şi mama au petrecut mare 
parte din vieţile lor fiind nefericiţi, şi asta s-a abătut şi 
asupra copiilor lor astfel că ci, la rândul lor, au fost 
nefericiţi. 

— Mda, rosti Tom încet. Înţeleg cum lucrul acesta ar 
putea face pe mulţi să fie nefericiţi. 

— Vorbind din experienţă, spuse Huntingdon, o 
căsătorie din convenienţă nu trebuie neapărat să fie una 
nefericită. M-am căsătorit pentru bani şi am fost destul de 
norocos încât să câştig în acelaşi timp şi dragoste. 


— Totuşi, trebuie să admiţi că, printre aristocrați, este 
un lucru obişnuit să te căsătoreşti din alte motive decât 
dragostea, spuse Rhys. Politică, prestigiu, bani... sunt la 
mai mare căutare decât dragostea. Bănuiesc că acesta este 
motivul pentru care atât de mulţi au amanți. 

— Nu îmi pot imagina să mă căsătoresc pentru 
vreunul din motivele astea, zise Tom. 

— Vrei să îmi spui că, în Texas, singurul motiv pentru 
care oamenii se căsătoresc este dragostea? 

Tom îşi termină coniacul şi scutură din cap. 

— Nu. Bărbaţii au nevoie de cineva care să îi ajute, iar 
femeile au nevoie de siguranţă. Uneori motivul este de a 
lupta împotriva singurătăţii. Bănuiesc că doar pare că 
motivele noastre sunt mai cinstite decât ale voastre. 

Rhys îl luă în derâdere. 

— Va trebui să încetezi să te mai gândeşti la tine ca 
nefiind unul dintre ai noştri. Asta nu le va cădea bine 
semenilor tăi. 

— Şi credeţi că acesta este un lucru care ar trebui să 
mă îngrijoreze? Ce le cade bine semenilor mei? 

— Dacă într-o zi îţi vei lua o nevastă, dacă într-o zi vei 
avea copii, atunci da, ar fi bine să îţi pese ca semenii tăi să 
aibă o părere bună despre tine. Asta nu înseamnă că nu 
poţi fi propriul tău stăpân. Doar că va trebui să o faci în 
limitele impuse de societatea noastră. 

Tom începea să înţeleagă de ce Lauren fusese 
nefericită acolo. Nu era un loc în care o fată ar fi lăsat un 
băiat să îi deschidă nasturii corsajului. Nu era un loc în care 
un băiat ar fi îndrăznit măcar să ceară asta. Cu însoțitorii şi 
purtarea lor strictă, era de mirare că un bărbat putea să îşi 
dea seama cu cine i-ar fi plăcut să îşi petreacă restul zilelor, 
darămite pe cine ar fi putut iubi. 


* 


În timpul cinei luaseră loc la masă trei lorzi cu părul 
negru. Observându-i şi luându-se după purtarea lor, Lauren 
fusese incapabilă să distingă pe cei doi care fuseseră 


crescuţi în Anglia de cel care nu fusese. Doar atunci când 
Tom vorbea apărea dovada că ajunsese la destinaţie pe un 
drum întortocheat. 

Însă nici chiar atunci când vorbea, accentul tărăgănat 
nu îi era chiar atât de pronunţat ca de obicei, ca şi cum s-ar 
fi străduit şi păstreze diferenţele la minim. Se așezase 
alături de el pentru a putea să îi comenteze în surdină 
manierele atunci când ar fi fost necesar - şi petrecuse cea 
mai mare parte a mesei fără să rostească prea multe 
vorbe, în afară de cele prin care insista ca el şi ţină furculiţa 
în mâna stângă. 

— Cred că cina a decurs zdrobitor de bine, zise Lydia, 
când doamnele se aşezară în salon, bând ceai, în timp ce 
bărbaţii beau coniac în sufragerie. Nu eşti de acord, 
Lauren? 

— Poftim? Ah, da, spuse Lauren, încercând să îşi 
îndrepte atenţia mai degrabă asupra conversaţiei decât 
asupra gândurilor pe care le avusese în timpul cinei. Ştia 
că, probabil, Lydia şi Gina nu aveau să fie de acord, dar ei i 
se păruse că Tom fusese cel mai chipeş dintre cei trei şi, cu 
siguranţă, nu fusese deloc o corvoadă să îl privească. 

— Tom a părut foarte confortabil în compania noastră 
pe parcursul and, zise Gina. Încă mai am alergie atunci 
când Devon menţionează că trebuie să participăm la vreo 
petrecere mare. 

Lui Lauren i se păru interesant faptul că cele două 
doamne, în care avea cea mai mare încredere, aveau păreri 
atât de diferite în ceea ce privea eticheta: Gina detesta tot 
ceea ce avea a face cu aceasta, în timp ce Lydia îi pria. 

— Îţi faci prea multe griji, zise Lydia. 

— Ciudate vorbe venind din partea cuiva căruia i s-a 
părut important să scrie o carte despre acest subiect, 
răspunse Gina. 

Singurul lucru pe care fi aveau în comun cele două 
era că nici una dintre ele nu era timidă în ceea ce privea 
exprimarea propriilor opinii. 

— Lauren, pari la kilometri distanţă, spuse Lydia. 

Lauren o privi pe verişoara ei, apoi pe prietena sa şi 


clătină din cap. 

— Sunt doar surprinsă, atâta doar. 

— De ce anume? întrebă Gina. 

— Mă tem că sunt la fel de vinovată ca doamnele 
londoneze, crezând că Tom avea să se comporte ca un 
barbar. 

— Nu sunt prea multe lucruri cu care cineva să dea 
greş în timpul unei cine, zise Lydia. 

— Nu un gentleman, oricum, zise Gina. Aranjarea 
locurilor, felurile de mâncare care sunt servite, orice are 
importanţă este lăsat la îndemâna femeilor. Bărbaţii nu 
trebuie decât să şadă acolo unde li se spune şi să mănânce 
ce li se pune în faţă. 

— Da, bănuiesc că este destul de adevărat. Totuşi, 
ceva o deranja pe Lauren în legătură cu seara aceea. A 
părut atât de sigur pe sine. 

— De ce nu ar fi făcut-o? Se afla printre prieteni, zise 
Lydia. 

— Nu cumva i-ai dat o lecţie atunci când ai fost în 
vizită la el azi-dimineaţă? 

— Bineînţeles că nu. Am dorit doar să îl fac să se 
simtă bine-venit. 

— Ce importanţă are dacă ia lecţii din altă parte? 
întrebă Gina. 

— Nu are, doar că aş putea fi în drum spre Texas dacă 
nu i-aş fi promis să îl învăţ. 

— Nu-mi vine să cred că ai dori să pierzi sezonul, 
spuse Lydia. 

— Asta doar pentru că ţie îţi place atât de mult, zise 
Gina. 

Lauren clătină din cap. 

— După ce l-am refuzat pe Kimburton, sezonul meu 
va fi extrem de plictisitor. Bănuiesc că nu voi primi decât 
foarte puţine invitaţii la dans. 

— Eşti o moştenitoare, Lauren, îi aminti Gina. Vei 
primi invitaţii, ba chiar o mulţime. Poate că prietenilor lui le 
este milă de Kimburton, dar nu există niciun lord în Londra 
care să nu se fi bucurat că mai are o şansă să umple 


cuferele familiei cu ceea ce ar aduce căsătoria cu tine. 
Crede-mă, ştiu totul despre cât de disperaţi sunt unii în 
dorinţa de a-şi umple cuferele. 

Umplerea cuferelor familiei Huntingdon fusese cea 
care dusese la căsătoria ei cu Devon. O căsătorie de 
convenienţă care se transformase, în mod neaşteptat, într- 
o căsătorie din dragoste. Pe când dacă Lauren s-ar fi 
căsătorit cu Tom cu mult timp în urmă, căsătoria lor, din 
dragoste, ar fi devenit una din convenienţă. Deşi nu se putu 
împiedica să nu se întrebe cât de diferite ar fi fost 
experienţele ei în Anglia dacă l-ar fi avut pe el alături, 
emanând încredere chiar şi atunci când nu era sigur pe el. 
să fi avut mereu parte de săruturile, atingerea... 

— Deci care îţi sunt planurile în ceea ce îl priveşte pe 
Tom? întrebă Lydia. 

înghițind cu greutate, Lauren se uită la verişoara ei. 

— Poftim? 

— Tom. Ce alte lecţii plănuieşti să îi mai dai? 

— Ah, lecţii, da. Mmm... păi, este balul pe care îl dai 
tu săptămâna viitoare, desigur. Va trebui să trecem în 
revistă protocolul. 

— Ai dori să dau un bal mic pentru a putea exersa? 
întrebă Lydia. 

Lauren izbucni în râs. 

— Nu, nu va fi nevoie. Îi pot explica ceea ce trebuie şi 
ştie. Doreşte să se vadă că nu este un barbar. Bănuiesc că 
o ieşire la teatru ar fi de ajuns. 

— Chiar te întorci în Texas? întrebă Gina, schimbând 
cu succes direcţia conversaţiei, înainte ca Lauren să poată 
alcătui în întregime o listă cu lecţii. 

Zâmbi cald. 

— Într-adevăr, plec. Eşti geloasă? 

— În mod ciudat, nu. Dacă aş pleca în Texas, l-aş 
părăsi pe Devon. Nu îmi pot imagina viaţa fără el. L-ai iubit 
pe Tom cândva... 

— Eram un copil. Amândoi ne-am schimbat 
considerabil. 

— Şi dacă, petrecând timp alături de el, te vei 


îndrăgosti din nou de el? întrebă Lydia. 

Ignorând întrebarea verişoarei sale, Lauren se ridică, 
merse până la fereastră şi privi afară, în grădină. 

— Se pare că domnii au ieşit afară ca să fumeze 
trabucuri. 

— Mergem să ne alăturăm lor? întrebă Gina. 
Întotdeauna am fost de părere că separarea sexelor după 
cină este o prostie. 

— ie totul ţi se pare o prostie, zise Lydia. 

— Asta pentru că cele mai multe lucruri chiar sunt. 

— Despre ce credeţi că vorbesc atunci când ne alungă 
de lângă ei? întrebă încet Lauren. 

— Rhys m-a asigurat că nu este nimic important, 
răspunse Lydia. 

— Am putea oricând să ne strecurăm pe lângă ei şi să 
tragem cu urechea, zise Gina. 

— Lucrul acesta ar fi extrem de nepoliticos, le aminti 
Lauren. 

— Suntem doamne din Texas, spuse Gina. Ne-am 
câştigat dreptul de a fi nepoliticoase. 

Lauren se răsuci, zâmbind. 

— Am câştigat dreptul? 

Gina ridică din umeri. 

— Poate că am câştigat nu sunt cuvintele potrivite. 
Oricare ar fi cuvântul însă, nu are nicio importanţă. Dacă 
dorim să aflăm despre ce vorbesc, ar trebui să mergem să 
ascultăm. 

— Încerc să-l învăţ pe Tom cum să se poarte 
cuviincios. 

— Comportament plictisitor, dacă e să mă întrebi pe 
mine. 

— Nu te-am întrebat, izbucni Lauren. Şi crezi că îmi 
doresc să-l văd schimbându-se, crezi că doresc să fiu cea 
responsabilă pentru închiderea într-o cuşcă a tot ceea ce 
am iubit vreodată la el? 

Îşi îngropa faţa în palme, luptându-se cu lacrimile. 

— Lauren? 

Îşi simţi ambele prietene alături. Trăgându-şi nasul 


într-un mod neelegant, îşi lăsă mâinile să cadă pe lângă 
Corp. 

— Îmi pare rău. El nu doreşte să se facă de râs, iar eu 
i-am promis că îl voi ajuta şi, deşi ştiu că este o prostie, dar 
îmi este dor de băiatul care era. 

— Asta s-ar întâmpla şi dacă nu l-ai învăţa, zise Lydia. 
A încetat de mult să mai fie băiatul pe care îl cunoşteai. 
Poate că a sosit vremea să îl priveşti bine, pe îndelete, pe 
bărbatul care a devenit. 


— A fost mult mai plăcut decât am crezut că avea să 
fie, zise Tom, în timp ce trăsura străbătea pe străzile 
tăcute. 

Şedea în faţa lui Lauren, dar ea putu să simtă mirosul 
vag al unui trabuc puternic aromat şi cea mai slabă aromă 
a coniacului pe care îl sorbise, alături de parfumul lui 
incredibil, minunat de masculin. Ocupa atât de mult spaţiu 
în trăsură, nu din cauză că era imens, ci pentru că ea era, 
pur şi simplu, atât de conştientă de picioarele lui lungi şi de 
muşchii lui tari, de pieptul lui larg şi umerii laţi. „Priveşte 
bine, pe îndelete, bărbatul care a devenit”, îi sugerase 
verişoara ei. De parcă Lauren ar fi avut de ales. De parcă 
nu i-ar fi atras privirea fiecare aspect al înfăţişării lui, ca şi 
cum nu ar fi plăcut vederii. De parcă nu era conştientă de 
fiecare respiraţie de-a lui. De parcă nu i-ar fi putut distinge 
conturul mâinilor în întuneric, odihnindu-se pe coapsele lui, 
nu şi-ar fi putut imagina limpede cum le întindea după 
nasturii ei... 

— La ce te gândeşti? întrebă el. 

— Lydia - îşi drese glasul, sperând să îşi facă vocea să 
nu mai sune ca o balama care trebuia unsă - va da primul 
bal al sezonului săptămâna viitoare. Făceam doar o listă 
mentală cu tot ceea ce trebuie să remediem până atunci. 
„Mincinoasa, mincinoasa”. Bănuiesc că ar trebui să aranjăm 
nişte lecţii de dans... 

— Ştiu să dansez. 


Ea râse uşurel. 

— Dansul de aici este un pic diferit de cel pe care îl 
cunoşti tu, Tom. 

— Ştiu cum se dansează aici. Tatăl vitreg al Lydiei a 
dat unui grup de cowboy, printre care mă număram şi eu, 
câteva lecţii chiar înainte de cea de-a 18 aniversare a ei. 
Cred că aceea a fost o parte a cadoului pe care i l-a făcut 
de ziua ei: să se asigure că nu avea să fie călcată pe 
degetele de la picioare. 

— A, da, a menţionat că aţi dansat, doar că nu a 
precizat şi dacă ai fost foarte bun. 

— Nu ştiu de ce ar fi făcut-o. 

Pentru că era o parte din el despre care Lauren dorea 
să ştie. Era avidă după orice bucăţică de informaţie. 
Purtându-şi privirea dincolo de geam, în noapte, nu îşi 
dădea seama de ce o deranja gândul că verişoara ei 
dansase cu Tom, fusese ţinută de braţele lui, simţise 
căldura trupului lui... dansase cu el, când Lauren nu o 
făcuse niciodată. Fără îndoială că nu era geloasă. Nu, 
bineînţeles că nu. Era, pur şi simplu, intrigată de faptul că 
erau atât de multe aspecte ale lui Tom care ei nu îi erau 
familiare, lucruri pe care ea nu avusese nicio idee că el le 
trăise. 

Trăgând de materialul fustei, se gândi la tot ceea ce 
nu ştia. În cele din urmă, spuse: 

— Înainte de a veni aici, i-ai fi putut cere lui Grayson 
Rhodes să te înveţe ceea ce doreai să afli. 

— Nu am avut timp, în afară să mă îmbarc pe o navă 
cu aburi şi să încerc să îmi dau seama despre ce era toată 
încurcătura asta. Şi apoi, nu eram sigur că nu voi ajunge 
aici şi voi descoperi că totul era o greşeală. Atunci nu aş fi 
arătat ca un prost, alergând de colo-colo spunând 
oamenilor că eram conte când de fapt nu eram? 

Nu îşi dăduse niciodată seama până atunci de cât de 
mult conta pentru el impresia pe care o lăsa oamenilor şi se 
întrebă care fuseseră aspectele din viaţa lui care erau 
responsabile de lucrul acesta. 

— Dea ai impresia că te poţi descurca destul de 


satisfăcător la un bal? întrebă ea. 

— Aşa cred. 

— Voi aranja alte câteva ieşiri până atunci. Este 
important să fii văzut şi, dacă Lydia şi Rhys ne însoțesc, ar 
trebui să-ţi poţi face câteva cunoştinţe înainte de bal, ca să 
nu te simţi ca şi cum te-ai învârti printre străini. 

— Imi place Rhys, zise el, ca şi cum s-ar fi săturat să 
discute despre etichetă. 

Ea încercase să îl avertizeze. 

— Lydia îl iubeşte foarte mult. 

— Cred că sentimentul este reciproc. 

— Sezonul trecut a încercat să o trimită în altă parte, 
dar ea a refuzat să plece. A rămas alături de el atunci când 
nimeni altcineva nu ar fi făcut-o. 

— Pentru un oraş care are atât de multe reguli în ceea 
ce priveşte buna purtare, cu siguranţă există o mulţime de 
scandaluri. 

— Imaginează-ţi câte ar mai fi dacă nu am fi avut 
nicio regulă. 

— Poate că din cauza existenţei atâtor reguli sunt 
atâtea probleme. Unii oameni simt pur şi simplu nevoia să 
încalce regulile ori cel puţin să vadă până unde pot întinde 
coarda. _ 

— Asta este ceea ce faci tu, Tom? Incerci să vezi până 
unde se întinde coarda? 

— Nu mă cunoşti destul de bine, Lauren, încât să ştii 
că nu mă mulţumesc doar cu atât? Prefer să le încalc. 

— Şi dacă cineva o să fie rănit? 

— Nu văd cum faptul că ţin furculiţa în mâna stângă 
poate să rănească pe cineva. 

— Există reguli pe care nu le-ai încălca? 

— Sigur că sunt. 

— Ar trebui să îi spun mamei asta. S-ar putea să o 
liniştească. 

— Mă îndoiesc. 

O nuanţă periculoasă se auzi în glasul lui, avertizând- 
o că trebuia să schimbe cursul discuţiei. 

— Ştiai că aici se aşteaptă din partea doamnelor să 


leşine? Lady Blythe a dat o dată o petrecere cu leşinuri în 
care toate fetele - asta s-a petrecut acum ceva timp - au 
fost nevoite să exerseze leşinul şi şi-au dat una alteia 
sfaturi despre cum să facă să fie mai convingătoare. 

Tom izbucni în râs. 

— Nu mi te pot imagina leşinând. 

— Nu am făcut-o niciodată. Cred că este o prostie să 
pari neajutorată atunci când nu eşti. 

— Poate că doamnele leşină pentru că au impresia că 
îi face pe bărbaţi să se simtă puternici, ca şi cum le-ar 
proteja. 

— Tot o prostie este. Ai dori să te însori cu o femeie 
care este complet neputincioasă? 

— Nu. Doresc o femeie care să poată să-mi ţină piept, 
care să-mi suporte tachinările şi care să mă tachineze, la 
rândul ei. O femeie care să mă pună la punct dacă sar 
calul. 

— Poate că voi scrie o carte ca a Lydiei, dar o voi 
intitula „Ghidul unei femei pentru a îmblânzi un cowboy”. 
Ar trebui să se vândă foarte bine atât timp cât rămâi 
neînsurat şi fiecare doamnă din Londra crede că ar putea 
avea o şansă să îi cucerească inima. 

— Rhys zice că aici căsătoriile nu se fac neapărat din 
dragoste. 

— Asta nu înseamnă că nu încearcă să cucerească 
inimi. Face parte din joc. Şi vei fi nevoit să te căsătoreşti, 
Tom. Va trebui să asiguri un moştenitor. 

— Ravenleigh nu a făcut-o. E îngrijorat din cauza 
asta? 

— Pare contradictoriu, dar nu a făcut niciodată 
presiuni asupra mamei de a-i dărui un fiu. Cel puţin din câte 
ştiu eu. De fapt, pare chiar foarte mulţumit să îi lase totul 
nepotului său. Lauren căscă. Una peste alta, te-ai descurcat 
foarte bine în seara asta. 

— N-am vrut să te fac să te simţi prost. 

— Asta a fost frumuseţea de a lua cina cu Lydia. 
Nimănui nu i-ar fi păsat. 

— Cred că l-aş putea considera prieten pe Rhys. 


— Da, probabil că da, având în vedere că amândoi 
aveţi un pic de ticăloşie în voi. 

— Cred că îţi place ticăloşia. 

— Nu mă tenta să-ţi dovedesc contrariul, Tom. 

— Eu cred că te temi că vei dovedi că am dreptate. 

Se mută în trăsură şi se aşeză lângă ea. 

— Un domn nu ar trebui să şadă lângă o doamnă... 

— Ştiu. 

Îi atinse buzele cu degetul. Nu avea mănuşi. Când îşi 
dăduse mănuşile jos? 

— Nu oboseşti să tot arunci cu reguli? întrebă el. 

— Pentru asta mă plăteşti. 

— Atunci când suntem doar noi doi, nu dau doi bani 
pe reguli. 

Înainte ca ea să apuce măcar să se gândească să 
obiecteze, gura lui o acoperi pe a ei, limba lui plonjând 
adânc, înfometat. Ea putu simţi gustul coniacului pe care el 
îl băuse mai devreme, putu simţi aroma unică pe care elo 
avea. Ar fi trebuit să îl împingă deoparte, să insiste ca el să 
înceteze... şi urma să o facă după alte câteva secunde. 
Avea să îngăduie doar o altă trecere a limbii lui, un alt 
geamăt, un alt scâncet, încă un... 

Trăsura se opri, şi ei se separară. Ea putu să îi vadă 
zâmbetul larg, satisfăcut, în umbrele spaţiului aceluia 
închis. 

— Nu ai dovedit nimic, zise ea. 

Zâmbetul lui se lărgi, pur şi simplu. Lauren ştia că 
protesta prea mult. În ceea ce îl privea, ea părea să nu aibă 
niciun fel de putere să se împotrivească. 

Portiera se deschise, şi lacheul o ajută pe Lauren să 
coboare. Tom o urmă şi o conduse pe trepte. Ajunsă în 
vârful scării, ea îşi puse mâna pe mânerul uşii. 

— Deci ce urmează? întrebă Tom, ca şi cum îşi dăduse 
seama că ea plănuia să dispară înainte ca el să o poată 
săruta din nou. 

— Voi discuta cu Lydia, să văd când este disponibilă, 
şi îţi voi da de ştire. 

Îşi trecu degetul de-a lungul gâtului ei, pe o parte, şi 


dorinţa goni prin trupul ei până în vârfurile degetelor. 

— A fost doar un sărut, zise el încet. 

Doar nu sărut? Era ca şi cum ar fi spus că bijuteriile 
Coroanei erau doar nişte bijuterii ori că Big Ben era doar un 
clopot. 

— Momente ca acela nu vor face decât ca plecarea să 
fie mai dificilă atunci când va sosi vremea. 

— Aşa că ai prefera să nu ai amintiri pe care să le iei 
cu tine? 

Ea privi peste umăr. 

— Aş prefera să rămânem la târgul pe care l-am 
încheiat. 

— Bine. 

Îi luă mâna, îi scoase foarte lent mănuşa şi depuse un 
sărut pe încheieturile degetelor ei. 

— Aminteşte-ţi doar că am făcut două târguri şi că 
ambele trebuie duse la bun sfârşit. 

Înainte ca ea să poată răspunde că târgul pe care fi 
făcuseră în copilărie nu avea să fie niciodată dus la bun 
sfârşit, el se întoarse şi se grăbi să coboare treptele. Ea nu 
avea să se ţină de cuvânt. Era un prostuţ dacă se gândea 
măcar că avea să o facă. 

Intrând în casă, se hotărî ca la prima oră a dimineţii să 
o pună pe Molly să arunce toate rochiile ori ţinutele pe care 
Lauren le avea şi aveau nasturi în faţă. Nu că se gândea că 
Tom ar fi profitat fără să aibă permisiunea, ci pentru că, în 
realitate, el ghicise corect. Se temea că el era o tentaţie 
căreia nu îi putea rezista. 


Aflat în trăsură, Tom mângâie mănuşa, o trase printre 
degete şi se întrebă când avea Lauren să îşi dea seama că 
el nu i-o dăduse înapoi. Plecare clipă petrecută alături de ea 
era pură tortură, să fie aproape şi să nu atingă, să cadă 
pradă tentaţiei şi să sărute, dar să nu posede. 

Nu era foarte sigur care fusese momentul în care 
planurile lui în ceea ce o privea se schimbaseră, când 


decisese că nu îşi dorea ca ea să îl înveţe, ci mai degrabă 
dorea ca el să îi demonstreze pasiunea şi focul care ar fi 
putut exista între ei. 

Nu dorea ca ea să plece şi să lase ceva neexplorat 
între ei. lar asta însemna să facă tot ceea ce îi stătea în 
puterea să pătrundă dincolo de faţada ei rezervată. Să 
anuleze toţi anii în care ea învățase reguli. 

Să o facă să îl dorească cu la fel de multă disperare 
cu câtă o dorea el. 

— M-am interesat. A fost invitat. 

— Atunci îşi va face cu siguranţă apariţia. 

— Putem doar să sperăm. 

— Este primul bal al sezonului. Bineînţeles că îşi dă 
seama de importanţa lui. Se află aici de destulă vreme 
încât să fi învăţat să aprecieze câteva dintre obiceiurile 
noastre. 

— Sper din tot sufletul că nu ai de gând să îi acaparezi 
toată atenţia în seara asta, aşa cum se pare că ai făcut-o 
de când a venit. 

Stând cu cele patru doamne care se aflaseră în 
salonul tatălui ei vitreg în după-amiaza în care Tom sosise, 
Lauren nu părea să se poată abţine să nu roşească în timp 
ce Lady Blythe îndreptă ultima afirmaţie înspre Lauren, cu o 
dezaprobare evidentă. Privirea încruntată fu dură, buzele 
încreţite şi sprânceana arcuită. Dansul încă nu începuse, iar 
doamnele erau ocupate cu obişnuita lor şedinţă de bârfă. 
Faptul că era, într-adevăr, primul bal al sezonului - 
organizat nici mai mult, nici mai puţin decât de către 
ducesa de Harrington - însemna în acelaşi timp şi că mulţi 
dintre cei prezenţi aveau foarte multe de recuperat şi 
câteva alte doamne se înghesuiau lângă cercul lor, 
străduindu-se să afle ce zvonuri picante le scăpaseră. 

— Pe parcursul timpului pe care l-am petrecut alături 


de el, atenţia i-a fost îndreptată mai mult asupra învăţării 
ritualurilor voastre decât asupra mea, explică Lauren, urând 
faptul că simţea nevoia să-şi explice acţiunile ori timpul 
petrecut cu Tom. 

De-a lungul ultimei săptămâni, însoţiţi de Lydia şi de 
Rhys, ea şi Tom luaseră parte la un spectacol la Albert Hall, 
cutreieraseră Galeria Naţională a Portretelor, vizitaseră 
Palatul de Cristal şi se plimbaseră prin grădina zoologică. 
Pretutindeni pe unde merseseră, Lydia se grăbise să îl 
prezinte pe noul conte oricărei persoane importante, lucru 
care constituia avantajul de a merge prin Londra însoţit de 
un duce şi de ducesa lui: erau doar câţiva oameni pe care 
nu îi puteau deranja pentru a face prezentări. 

Tom fu întotdeauna fermecător, orbindu-le pe 
doamne cu zâmbetul lui pungaş. Chiar şi accentul lui 
tărăgănat nu păru să calce pe nimeni pe nervi, aşa cum 
făcuse al ei. Lady Blythe spusese adevărul în acea primă 
după-amiază: când cineva era bogat şi avea titluri, multe 
neajunsuri erau trecute uşor cu vederea. De fapt, Tom se 
descurca atât de bine de unul singur, încât Lauren începuse 
cu adevărat să se întrebe dacă ea avea în realitate un alt 
scop în afară de acela de a asigura o decoraţiune pentru 
braţul lui şi, din când în când, conversaţie. Nu că vreuna 
dintre acestea ar fi fost o corvoadă, dar el era mult mai 
puţin needucat decât îşi dăduse ea seama. 

A, unele dintre detaliile minuţioase îl dădeau peste 
cap din când în când: obiceiul de a da bacşiş măturătorilor 
care curăţau străzile în faţa lor ca să poată traversa fără să 
calce în baligă de cal, şederea într-un magazin pentru a-i fi 
prezentate obiectele - cumpărase evantaie pentru toate 
doamnele din casa Ravenleigh. Lucruri mărunte. Lucruri pe 
care le-ar fi putut învăţa cu uşurinţă prin observaţie. Era 
extrem de generos... 

— Mi-a trimis flori, ştii, zise Lady Blythe. După ce am 
călărit în parc săptămâna trecută. Trandafiri roz. 

„Poate prea generos”, gândi Lauren, dintr-odată 
iritată peste măsură din cauză că el revărsa atenţie... 

— Cei pe care mi i-a trimis mie au fost albi, spuse 


Lady Cassandra. 

— Ai mei au fost roşii. Lady Priscilla chicoti. 

Toţi ochii se întoarseră către Lady Anne. Aceasta roşi. 

— Ai mei au fost un amestec de roşu, roz şi alb. 
„Apreciez primirea călduroasă” scria pe biletul care le-a 
însoţit. Mi s-a părut extrem de dulce din partea lui. 

Dar nimănui nu îi fuseseră trimişi trandafiri galbeni, 
nu putu să nu observe Lauren, fiind încântată să îşi dea 
seama că aceia fuseseră rezervaţi doar pentru ea şi numai 
pentru ea. O bucăţică din Texas. 

Doamnele dădură din cap, murmurând că Sachse 
exprimase aceleaşi sentimente şi faţă de ele. Foarte 
diplomat din partea lui, să nu scoată în evidenţă pe niciuna 
dintre ele pentru că a primit mai multă atenţie din partea 
lui, în acelaşi timp însă, făcând-o pe fiecare dintre ele să se 
simtă specială. Plin de tact şi foarte inteligent. 

— Şi culoarea florilor tale? o întrebă Lady Blythe pe 
Lauren, cu un pic de răutate în voce, pe care Lauren nuo 
aprecie. 

— Nu am primit flori după ce am fost călare în parc, 
zise ea, nesimţind nevoia de a le destăinui că ale ei 
fuseseră primite înainte. Ştiau destule despre momentele ei 
publice cu Tom. Pe cele intime avea intenţia să le ţină 
pentru ea - nu era ca şi cum ar fi avut multe astfel de 
momente, dar totuşi... 

— Crezi că în seara asta va veni îmbrăcat în cowboy? 
întrebă Lady Cassandra. 

— AŞ zice că lucrul acesta ar fi scandalos, anunţă 
Lady Blythe. 

— Nu purta mănuşi când a apărut la familia 
Ravenleigh, nici în dimineaţa în care am călărit împreună în 
parc. Fluturându-şi frenetic evantaiul în dreptul feţei, Lady 
Cassandra păru cât pe-aci să leşine. Nu am mai atins 
niciodată mâna goală a unui bărbat. Sper din suflet că mă 
va invita la dans. 

— Dacă nu ştie să danseze? întrebă Lady Priscilla. 

— A, ştie, le asigură Lauren. 

— L-ai învăţat tu? întrebă Lady Priscilla. 


— Nu, a învăţat în Texas, de unul sing... 

— Ah, pe onoarea mea, cred că acela este el, 

întrerupse cu răsuflarea întretăiată Lady Blythe. 
i — Cred că ai dreptate, spuse Lady Cassandra. 
Indrăznesc să spun că mă aflu în impas dacă îl prefer 
îmbrăcat ca un cowboy ori ca un gentleman. Deşi trebuie să 
recunosc că nu îmi amintesc să fi arătat chiar atât de 
extraordinar de chipeş. 

— Totuşi pare în continuare din cale-afară de 
periculos. Un lup în haine de oaie. Abia dacă mai pot 
respira, zise Lady Blythe. 

„Poate că ai corsetul prea strâns?, se gândi Lauren să 
şoptească, dar îşi reţinu cuvintele pentru că şi ea respira cu 
greutate. 

Tom era pur şi simplu superb. Fiecare strop din 
sângele englezesc pe care îl avea era expus la vedere. A, 
avea încă o uşoară mândrie, dar ţinuta lui radia încredere şi 
siguranţă de sine. Smochingul lui negru, cu două rânduri de 
nasturi, deschis şi lăsând la vedere vesta de mătase albă, 
nu reuşea să ascundă lăţimea pieptului şi a umerilor lui. O 
lavalieră albă de mătase îi împodobea cămaşa albă şi îi 
scotea în evidenţă culoarea oacheşă a tenului foarte 
bronzat. Intunecimea pielii sale crea un contrast puternic cu 
tenul mai palid al multora dintre ceilalţi bărbaţi prezenţi. 
Totuşi erau mult mai multe la el care făcură ca fiecare cap 
să se întoarcă în direcţia lui. Era felul în care mergea cu 
paşi mari prin încăpere, întunecat şi sălbatic, elegant, ca o 
fiară feroce care ar fi putut fi prinsă, dar niciodată 
îmblânzită. Nu un lup, ci ceva mai regal: poate un leu, un 
tigru, o panteră. O creatură care pândea în noapte. 

În ciuda lecţiilor ei recente şi a instrucţiunilor, nu 
reuşise să-l îmblânzească, iar cunoaşterea acestui fapt o 
mulţumi peste măsură. Nu distrusese încă ceea ce îl făcea 
magnific. lar el era magnific, tăind o brazdă printre ceilalţi 
bărbaţi ca şi cum aceştia erau inexistenţi -, cu excepţia 
unui scurt salut ici şi acolo - privirea lui sfredelind-o de 
parcă nicio altă femeie nu exista în încăpere. Cu toţi acei 
oameni adunaţi împrejurul ei, cum de reuşise să o găsească 


cu atâta uşurinţă? 

Înainte ca el să ajungă lângă ea, muzica începu să 
semnalizeze că primul dans al serii - un vals - era pe cale 
să înceapă. Carnetul de dans al lui Lauren era aproape plin, 
dar îşi lăsase înadins liber primul dans. Doar în momentul 
acela îşi dădu seama de ce. 

Tom se opri în faţa ei, lăsându-şi privirea să se plimbe 
asupra ei, ochii lui umplându-se de o apreciere care îi făcu 
inima să bată mai rapid, iar pielea să i se înfierbânte. 

— Bună seara, scumpo, zise el cu un glas scăzut care 
făcu fiori de plăcere să se reverse asupra ei. 

— Bună, Tom. Înclină din cap şi făcu o reverență mică. 
Bună seara, milord. 

El zâmbi larg, şi mustaţa i se ridică. 

— Nu e nevoie să fii atât de protocolară, Lauren. 

Înainte să poată face vreun comentariu, el se 
întorsese deja către celelalte femei. 

— Bună seara, doamnelor. Nu îmi amintesc să fi văzut 
vreodată atât de multă frumuseţe la un loc. 

Lauren auzi un chiţăit mititel şi un oftat melancolic. 

— Sper că nu am ajuns prea târziu pentru a rezerva 
un dans cu fiecare dintre domniile voastre. 

Lady Blythe chicoti enervant şi îşi ridică încheietura 
mâinii, de care atârna carnetul de dans, pe care îl flutură în 
faţa lui. 

— Cred că am liber al cincilea dans. Este un vals. 

Tom luă creionul pe care ea îl oferise şi îşi mâzgăli 
numele pe carneţelul ei. Apoi o privi pe Lady Cassandra. 

— Dar tu, scumpo? Ai un dans pentru mine? 

Lady (Cassandra începu să îşi fluture frenetic 
evantaiul, iar Lauren se temu că se afla pe punctul de a-şi 
demonstra unul dintre faimoasele ei leşinuri. 

— Numărul opt, aproape chiţăi ea, de parcă şi corsetul 
ei era prea strâns. 

Lauren se simţea destul de răutăcioasă; nu dorea să 
admită că asta ar fi putut pomi de la faptul că ele aveau un 
interes atât de mare faţă de Tom ori din cauză că el ar fi 
putut fi cât de puţin interesat de ele. Nu îi plăcea să îl vadă 


flirtând cu ele, chiar dacă ştia că era în natura lui să flirteze 
inofensiv cu oricine purta fuste. 

Tom semnă carnetul de dans al lui Lady Cassandra, 
apoi pe cel al lui Lady Anne şi al lui Lady Priscilla. Şi, cum 
alte câteva doamne care se strânseseră împrejur îl presară, 
semnă şi carnetele lor de dans. Apoi făcu cu ochiul, reuşind 
cumva să cuprindă întreaga adunare. 

— Acum, dacă puteţi să mă scuzaţi, doamnelor, am 
promis primul meu dans domnişoarei Fairfield. 

Tom vru să o prindă de mână pe Lauren, dar înainte 
ca el să o apuce, ea îşi puse mâna pe braţul lui. 

— Unei doamne trebuie să îi oferi braţul, zise ea încet. 

El se strâmbă, iar ei i se păru că poate vedea cum se 
înroşeşte sub guler. Nu purta niciun bade care ar fi putut 
reflecta vreo urmă de culoare roşie pe pielea lui. Era foarte 
interesant că se fâstâcea atât de uşor, că el chiar se 
înroşea. 

— Mulţumesc, zise el, în timp ce o conduse pe ringul 
de dans, unde o luă fără probleme în cercul braţelor lui. 

— Trebuie să recunosc că, fără îndoială, le farmeci pe 
doamnele londoneze, spuse ea. 

— Încerc. Harrington mi-a explicat că cea mai 
importantă sarcină pe care o am este să îmi găsesc o soţie. 

Ea îşi pierdu echilibrul... 

— Hei, zise el. Eşti bine? 

„dar el o ţinea destul de strâns, astfel că reuşiră să 
evite orice incident neplăcut. 

— Da. Râse jenată. Desigur că el avea să se 
căsătorească. Ştia şi ea asta. Doar că încă nu acceptase 
lucrul acesta. Nu mi-am dat seama că ai început deja să 
vânezi o soţie. 

— Partea cu „Vânatul” face ca treaba asta să sune un 
pic barbar. 

— Da, presupun că aşa este, dar chiar şi aşa, nu mi- 
am dat seama că deja îţi cauţi o soţie. 

— Nu curtez pe nimeni în mod serios deocamdată. Nu 
iau încă o hotărâre decisivă. Privirea i se plimbă peste 
umerii ei goi. Cu siguranţă îmi place rochia ta. 


— Cred că Charles Worth s-ar cutremura dacă te-ar 
auzi numind-o rochie. Este o ţinută de seară. 

— Îţi stă bine. 

— Worth are o înzestrare supranaturală de a cunoaşte 
stilul şi culoarea care flatează cel mai bine o femeie. 
Ţinutele lui sunt considerate opere de artă şi îndrăznesc să 
spun că ia destul de mulţi bani încât ar putea fi înrămate şi 
atârnate pe pereţi ca o adevărată operă de artă. 

Tom izbucni în râs. 

— A mai rămas un strop de provincie în tine, nu-i aşa, 
Lauren? 

— Uneori mă tem că este mai mult decât doar un 
strop. 

— De ce te înspăimântă asta? 

— Era doar un fel de a spune. De fapt, sper că mi-a 
mai rămas ceva din provincialism. Mă tem un piccănu mă 
voi integra odată ce mă voi întoarce în Texas. Nu ar fi ironic 
să aflu că m-am schimbat atât de mult încât s-ar putea să 
nu mă simt în largul meu acolo, aşa cum m-am simţit 
cândva aici? 

— Cred că dacă îţi pui fii gând să o faci, te poţi integra 
oriunde doreşti. 

— Cel puţin pot lăsa impresia că mă integrez, admise 
ea. Că veni vorba despre integrare, te-ai adaptat cu 
siguranţă foarte bine. Nu cred că vei avea nevoie deloc de 
mine în seara asta. 

— Vai, scumpo, am nevoie de tine. Să nu te îndoieşti 
de asta nicio clipă. 

În vorbele lui se simţi un subînţeles, ceva mai mult 
decât o zeflemea fără rost. Îşi dori să îi atingă obrazul, să îi 
dea pe spate părul care îi căzuse în faţă. In timp ce el 
continua să o învârtă în jurul încăperii, se pierdu în 
fierbinţeala privirii lui întunecate. Nu dori să se gândească 
la faptul că el s-ar fi putut uita la altcineva în acelaşi fel în 
care o privea pe ea: ca şi cum ea era încă alui. 

Muzica se stinse şi şoaptele începură să umple spaţiul 
în timp ce oamenii porniră să îşi caute noii parteneri. 
Lauren nu avusese niciodată ocazia să danseze cu Tom 


când se aflau în Texas. Era bucuroasă că cel puţin urma să 
părăsească Anglia după ce dansase cu el o dată. 

El se apropie, aplecându-se şi înclinându-şi uşor capul. 

— A fost o plăcere să dansez cu tine, scumpo. Sper că 
ai mai păstrat măcar un dans pentru mine. 

Inima ei tresări la auzul răguşelii seducătoare din 
glasul lui, la adierea respirației lui chiar sub ureche ea. 
Dădu din cap, abia putând să rostească: 

— Pe ultimul. 

— Voi număra minutele. 

În timp ce el o conduse în afara ringului de dans, ea 
îşi dădu seama că avea să facă acelaşi lucru. 


* 


Tom nu avusese niciodată ocazia să simtă gelozia, dar 
în momentul acela aceasta îşi scotea cu siguranță capul 
urât. Lauren era, fără îndoială, cea mai frumoasă femeie 
prezentă şi una dintre cele mai căutate. Era evident că 
avea carnetul de dans plin, pentru că nu ratase niciunul 
dintre dansuri. Tom îşi lua arareori ochii de la ea, lucru care 
făcea ca dansul cu orice altă doamnă să fie o acţiune 
periculoasă. 

— Încetează să te mai uiţi la ea. 

Tom îşi mută privirea către Lydia. Se părea că 
amândoi deveniseră mai buni de când dansaseră împreună 
în hambarul familiei ei, de ziua ei de naştere. 

— Nu pot spune că am o părere prea bună despre 
regula asta pe care o aveţi, cu două dansuri, zise el. 

Ea îi aruncă un zâmbet larg, răutăcios. 

— Dacă nu am fi avut regula asta, ea nu ar fi avut 
nicio şansă să danseze cu altcineva, nu-i aşa? 

Nu dacă el ar fi avut un cuvânt de spus. Nu era ca şi 
cum credea că ar fi avut. Pe parcursul săptămânii trecute, 
în timpul fiecărei ieşiri împreună, ea fusese politicoasă şi 
rezervată în timp ce turuia instrucţiuni, explicaţii şi exemple 
a ceea ce era considerat potrivit şi ce nu. Tom nu putea să 
nege că învățase multe ori că ea făcea exact ceea ce el Îi 


ceruse: să îl înveţe să proiecteze aparenţa unui bărbat 
civilizat. Dar avuseseră doar arareori momente când erau 
singuri, să discute cu adevărat, să exploreze posibilităţi. 

Avusese nevoie şi de ultima picătură de stăpânire pe 
care o putuse aduna ca să nu iasă în fiecare noapte să îi 
arunce cu pietricele în fereastră, ca să îi atragă atenţia. 

— Ah, cineva a căzut în melancolie, zise Lydia. 

Îşi cobori privirea spre cea a Lydiei. 

— Îmi cer scuze. Mă gândeam la tot ceea ce am făcut 
săptămâna trecută şi pare că nu prea am avut cu adevărat 
timp să... 

Vocea i se stinse. Să ce? Să se cunoască din nou unul 
pe celălalt? 

— Sezonul este celebru pentru faptul că este vârtej de 
activităţi. 

— lar ţie îţi place la nebunie. 

— Aşa este. Şi te previn că este pe cale să devină şi 
mai agitat, acum că primul bal a avut deja loc. _ 

Şi mai agitat? Nu îşi putea imagina. Işi dorea să 
îmbrăţişeze viaţa aceea, dar se trezi că tânjea după liniştea 
unei nopţi pline de stele. 

— Dacă vreo altă doamnă îţi atrage atenţia şi ai dori 
să te prezint, anunţă-mă, te rog, şi voi aranja imediat, se 
oferi Lydia. 

— Îţi apreciez amabilitatea. 

Ultimele acorduri ale muzicii amuţiră. Spre surpriza 
lui, Lydia se ridică pe vârfuri şi îi şopti: 

— Ştiu din surse sigure că ea are obiceiul să dea 
întotdeauna o raită prin grădini în timpul celui de-al 13-lea 
şi al 14-lea dans. 

Tom îi răspunse cu un zâmbet larg. 

— Ei bine, apreciez informaţia asta chiar mai mult 
decât o prezentare. 

Ea îi zâmbi cald. 

— M-am gândit eu. 

Promisiunea unei întâlniri răsună în mintea lui Tom în 
timp ce dansă cu Lady Blythe, poate cea de-a doua cea mai 
drăguță fată din încăpere. Era cochetă, iar el nu putu să 


nege că îi plăcea felul în care zâmbea de fiecare dată când 
îi spunea „scumpo”. Dar ea nu putu să îi acapareze atenţia. 
Părea că singura femeie care avea puterea asta era Lauren. 

Lauren căreia îi promisese să îi cumpere un bilet către 
Texas la sfârşitul sezonului. Nu ar fi putut face un târg mai 
nesatisfăcător nici dacă ar fi făcut pact cu diavolul. 

Se strecură afară în timpul celui de-al 11-lea dans şi 
rămase în umbre, privind cum alţii - unii în mod discret, alţii 
nu prea - îşi croiau drum de-a lungul cărării luminate de 
lămpile cu gaz, care ducea spre grădini. Unii se mişcau 
aproape cu vinovăţie, şi Tom se întrebă dacă nu cumva 
aceştia plănuiau să părăsească aleea, să meargă undeva 
unde nu puteau fi văzuţi, să fie un pic mai cutezători, un pic 
îndrăzneţi, să dea la o parte bunele maniere pentru un pic 
de distracţie. 

Asta era ceea ce îi lipsea: o distracţie bună, de modă 
veche. Nu îşi putea explica motivul pentru care nu se 
distra. li plăcea compania şi era, cu siguranţă, angrenat 
într-o multitudine de activităţi, dar nu putea identifica cu 
adevărat scopul nici uneia dintre ele - în afară de acela de 
a fi, pur şi simplu, văzut şi, în procesul de a fi văzut, să lase 
o impresie bună Londrei. 

Se întrebă pentru cât timp avea să simtă nevoia 
aceea de a impresiona, cât avea să treacă înainte să simtă 
că reuşise să îşi liniştească tatăl. 

Auzind cum muzica se pierde în tăcere, îşi îndreptă 
atenţia către uşile  franţuzeşti,  închipuindu-şi cum 
partenerul ultimului dans al lui Lauren o conducea înapoi, la 
cercul ei de prieteni, şi întrebându-se cât timp avea să îi ia 
înainte să evadeze. Nu prea mult. 

Pe faţa lui se strecură un zâmbet larg atunci când ea 
apăru în uşă, dispărând apoi atât de iute în umbre că, dacă 
nu ar fi aşteptat-o, ar fi putut să o rateze. El păşi în faţă, iar 
ea scoase un icnet speriat. 

— Ah, ce faci aici? întrebă ea. 

El râse încet. 

— Ai vreo idee de câte ori m-ai întrebat asta de când 
am ajuns în Londra? 


— Evident că merită întrebarea când continui să apari 
pe neaşteptate. 

— Nu tu i-ai cerut Lydiei să îmi spună că te vei plimba 
pe aici? 

— Nu. Verişoara mea pare să fi pus la cale o poznă. 
Nu mi-am dat seama că îmi cunoaşte atât de bine 
obiceiurile. 

Glasul ei nu avea nici urmă de mustrare, poate doar o 
scânteie de tachinare, ca şi cum nu ar fi fost prea supărată 
pentru că Lydia îi spusese lui Tom de micul ei ritual. 

— De ce te plimbi întotdeauna prin grădină tocmai în 
timpul acestor dansuri? 

— Pur şi simplu am nevoie de puţin timp departe de 
nebunia aceea, şi a funcţionat întotdeauna când mi-am 
făcut planuri să stau deoparte la aceleaşi dansuri. 

— Şi te deranjează dacă te însoțesc? 

— Nu, dacă te porţi frumos. 

— Întotdeauna strici tot cheful. 

Totuşi, îi întinse braţul, iar ea îşi aşeză mâna pe el. 

— Pare că îţi place balul, zise ea, după ce făcură 
câţiva paşi şi porniră într-o plimbare la pas lent. 

Cum ar fi putut el să explice? li plăcea să se distreze, 
nu putea să nege că îi făcea plăcere să ţină în braţe o 
femeie şi să o învârtă pe un ring de dans şi totuşi... 

— Sunt atât de multe reguli, încât distracţia este un 
pic diminuată. 

Ea ridică privirea şi ţi zâmbi. 

— Nu am fost niciodată în stare să spun cu exactitate 
ce anume mă deranjează. Poate că asta este. Nu pot nega 
că îmi place să dansez, iar domnii sunt întotdeauna 
plăcuţi... 

— Poate prea plăcuţi. 

Înainte ca Lauren să îşi dea seama de intenţiile lui, el 
îşi încolăci un braţ în jurul taliei ei şi o conduse în afara 
cărării, în întunericul umbros din spatele unui spalier de 
trandafiri. Se trezi cu spatele lipit de un perete, cu Tom 
aflat atât de aproape, fără să o atingă, dar destul încât să 
simtă cum căldura trupului lui se strecura într-al ei. 


— Recunoaşte, Lauren. Ceea ce nu îţi place este că 
aici eşti prea rafinată, că nu te tentează să faci ceea ce 
este interzis. 

Îi mângâie obrazul cu degetul gol. Când îşi dăduse jos 
mănuşa? Oare trebuia să şi-o dea jos de fiecare dată când o 
atingea? 

— Ei sunt bine-crescuţi, zise el. 

Îndrăzneţ, îşi cobori degetul până la claviculă, 
răpindu-i puterea de a mai vorbi atunci când trecu cu 
degetul de-a lungul gâtului ei. 

— Ei sunt îmblânziţi, continuă el, în timp ce atingerea 
îi cobor! uşor, plutind chiar deasupra rotunjimii sânilor, 
făcându-i sfârcurile să se întărească de anticipare, iar 
genunchii să i se înmoaie. Şi, scumpo, tu ai avut 
întotdeauna mult prea multă sălbăticie ca să te mulţumeşti 
cu cei îmblânziţi. 

Înfometat, îi acoperi gura cu a lui, mâna lui urcând ca 
să îi mângâie obrazul, pielea de sub bărbie, gâtul... 
necuviincios, într-un mod cuviincios. Ar fi putut fi cu 
siguranţă mai îndrăzneţ, iar ea era atât de pierdută în 
pasiunea stârnită de limba lui cercetătoare, încât nu s-ar fi 
împotrivit. l-ar fi putut desface corsajul, lăsând-o pradă 
privirii lui întunecate, iar ei nu i-ar fi păsat. 

Luă doar ceea ce era sigur că ea i-ar fi dat de 
bunăvoie, iar ea nu putea gândi cu limpezime, aşa încât i-ar 
fi putut cere să ia mai mult. În schimb, ea pur şi simplu îi 
răspunse la sărut cu aceeaşi pasiune, înfigându-şi mâinile 
în părul lui, ţinându-l strâns pe loc, în acelaşi timp dorindu-l 
aproape şi temându-se că fără sprijinul lui s-ar fi prăbuşit la 
pământ pentru că picioarele ei îşi pierduseră cumva 
puterea de a o susţine fără ajutor, iar el era, dincolo de 
orice îndoială, puternic. 

Braţele lui o înconjurară ca un inel de oţel, strângând- 
o aproape, în timp ce schimbă unghiul sărutului ca să poată 
creşte intimitatea. Fierbinţeala şi dorinţa aproape că o 
copleşiră. De-a lungul săptămânii trecute reuşise să le ţină 
în frâu pe amândouă, să se gândească la Tom ca la un 
proiect, cineva care trebuia învăţat, dar nu atins, cineva pe 


care să îl expună vieţii londoneze fără să se întrebe cum ar 
fi fost să trăiască alături de el. Se luptase să rămână 
distantă, să îşi ridice propriile ziduri, să nu se întrebe cât de 
diferit ar fi putut fi totul dacă el s-ar fi aflat încă în Texas, 
aşteptând-o. 

Crezuse că el devenise civilizat aşa cum se cuvenea. 

In schimb, sărutul lui demonstra limpede că se 
înşelase. El era încă la fel de neîmblânzit ca pământul care 
îi adusese aproape cândva. 

Şi la fel era şi ea. 

Să-ţi doreşti atât de mult cum dorea ea să aibă gura 
devorată de a lui, să ai aibă nevoie de braţele lui în jurul ei 
atât de mult cum avea ea. Dorinţă şi nevoie, sărind de la 
una la cealaltă, ca o minge de-a lungul unui teren de tenis. 
Dorinţă. Nevoie. Dorinţă. Nevoie. 

Gura lui dispăru dintr-odată, şi se trezi cu obrazul 
îngropat la pieptul lui, acolo unde putu să audă bubuitul 
inimii lui, fiecare respiraţie grea şi rapidă, a lui şi a ei, 
umplând noaptea, înecând orice alt sunet. 

De cât timp se aflau acolo? Câte dansuri trecuseră? Li 
se simţise lipsa? 

Simţi că ceva îi gâdila vag umărul, vru să îl înlăture şi 
îşi dădu seama că era părul ei. Panicată, se retrase de 
lângă Tom, îşi ridică mâinile ca să îşi atingă coafura şi îşi 
dădu seama că mare parte din păr nu se mai afla la locul 
lui. Nu se putea întoarce în sala de bal cu buze umflate, 
usturătoare şi părul ciufulit. Şi avu sentimentul că şi el 
arăta la fel de dezordonat. La urma urmei, îşi amintea cum 
degetele ei îi frecaseră scalpul. Nu înţelese de ce nu îşi 
amintea ca el să îi fi făcut acelaşi lucru. 

— Este o uşă lăturalnică ce duce la zona servitorilor 
care, cel puţin, ne va duce înapoi în casă, să sperăm că 
neobservaţi, ca să ne putem aranja din nou, îi spuse ea. 

II simţi cum trage de şuviţele căzute din părul ei, putu 
să îi vadă zâmbetul larg strălucind în lumina slabă dată de 
lămpile cu gaz. 

— Imi place felul în care arăţi acum, zise el. 

— Nu poţi să mă vezi bine în întuneric. 


— Destul de bine. 

Işi dori ca bubuitul adânc al vocii lui să nu o fi făcut să 
vrea să-şi zăvorască iar gura peste a lui. Într-adevăr, 
sălbatic. Făcu o mişcare pentru a trece pe lângă el, iar el îi 
cuprinse braţul, efectiv oprindu-i mişcarea. 

— Nu te duce să te aranjezi, zise el. Hai să plecăm, 
pur şi simplu. 

— Să plecăm şi să facem ce? Cred că această mică 
incursiune în spatele trandafirilor a demonstrat foarte clar 
că niciunul dintre noi nu este atât de civilizat cum ar trebui. 

— A demonstrat în acelaşi timp şi că nu suntem pe 
atât de sălbatici pe cât am putea fi. Eşti încă îmbrăcată. 

Complet şi în întregime, lucru pe care îl consideră 
oarecum un miracol din moment ce trupul ei devenise la fel 
de fierbinte ca Texasul în luna august. 

— Tom, este complet nepotrivit să plec cu tine. 

— Chiar dacă nu vom fi văzuţi? 

— Părinţii mei mă vor căuta, la fel şi domnii cărora le- 
am promis dansurile. Nu, îmi pare rău. Nu pot risca să îmi 
distrug reputaţia. 

— Vei pleca, Lauren. În Texas, reputaţia ta va fi cea 
pe care, la naiba, o vei dori. 

— Dar încă nu mă aflu acolo şi trebuie să mă gândesc 
la familia mea. Nu voi îngădui să se abată asupra lor nicio 
ruşine din cauză că noi doi nu am avut puterea să ne 
comportăm civilizat. 

Îşi eliberă braţul din strânsoarea lui, depuse o 
sărutare pe vârful degetelor şi i le atinse de buzele lui 
fierbinţi. 

— Ultimul dans. Ne vedem atunci. 

Cercetă cu privirea din spatele gardului viu, nu văzu 
pe nimeni prin preajmă şi se grăbi spre partea laterală a 
casei, recunoscătoare că ştia casa verişoarei sale la fel ca 
pe propria ei casă şi putu să ajungă în siguranţă înăuntru, 
acolo unde fu în stare să îşi pună iute în ordine părul şi să 
spere că nimeni nu avea să observe că nu arăta chiar la fel 
ca la început. 

să ajungă 


A 


năuntru, unde ar fi putut fi mai uşor să 


reziste tentaţiilor oferite de Thomas Warner, care nu numai 
că o tentase să plece cu el, dar în acelaşi timp o tentase şi 
să rămână. 


Tom nu se bucură de cel de-al doilea dans cu Lady 
Blythe la fel cum se bucurase de cel dintâi, în mare parte 
din cauză că îl privi doar ca pe un mod în care să îşi 
petreacă timpul până la cel din urmă dans, când avea să o 
ţină din nou în braţe pe Lauren. Era păcat că nu puteau 
face mai mult decât atât, cel puţin nu într-o sală de bal 
vesel luminată. Se întrebă dacă ea ar fi de acord să mai 
iasă la o plimbare în grădină. 

Cu coada ochiului, o zări pe Lauren intrând din nou în 
sala de bal, fără nicio aparenţă exterioară a faptului că 
aproape fusese siluită în spatele tufelor de trandafiri. Cum 
de putea să arate aşa de calmă şi de neafectată, când el îi 
purta încă mirosul pe pielea lui? 

— Milord, începu Lady Blythe. 

Tom îşi aplecă uşor capul, întrebându-se ce anume 
aştepta. 

— Da, scumpo? 

Ea dădu drumul trilului ei scurt de chicotit cu 
respiraţia tăiată. 

— Îmi place atât de mult când îmi spui aşa. Îşi muşcă 
buza de jos, aruncă o privire iute împrejur, înainte de a-şi 
fixa privirea într-a lui. Milord, nu m-am putut împiedica să 
nu observ că îi acordaţi cam multă atenţie domnişoarei 
Fairfield. 

Tom se strădui să nu îşi încleşteze fălcile ori să îi 
spună că nu era treaba ei cui acorda el atenţie. Fu mândru 
de zâmbetul pe care i-l dărui lui Lady Blythe şi de tonul egal 
al glasului său: 

— Da, întâmplarea face că da. 

— Sper că nu mă vei considera prea îndrăzneață şi, 
de regulă, nu sunt o persoană care să vorbească de rău pe 
nimeni, căci nu tolerez bârfa şi răul pe care îl poate aduce 


aceasta, dar, cum ai ajuns în Londra doar de curând, poate 
că nu eşti la curent cu faptul că domnişoara Fairfield şi-a 
câştigat reputaţia unei doamne care atrage domnii doar ca 
să îi umilească. Bietul duce de Kimburton i-a căutat 
favorurile sezonul trecut, iar ea i le-a dăruit, fără ezitare, 
până când el a fost sigur că îi câştigase inima. Când a 
cerut-o în căsătorie, ea l-a umilit, refuzându-l. 

Tom pierdu lupta şi îşi încleştă fălcile. 

— Poate că el a înţeles greşit... 

— Vai, nu. Poţi întreba pe oricine care se află aici. A 
flirtat cu el fără pic de ruşine. O doamnă nu ar trebui să 
încurajeze un bărbat faţă de care nu simte nimic. Pur şi 
simplu, nu se face. Rezultatul este dezastruos, pentru inima 
lui, pentru încrederea lui în sine. Toată lumea a fost 
convinsă că ea îl favoriza. Nimeni nu a fost surprins atunci 
când a cerut-o în căsătorie, dar cu toţii am fost uimiţi, 
şocaţi de fapt, când ea a refuzat oferta fără explicaţii ori 
vreun indiciu asupra motivului. 

— Kimburton se află aici în seara asta? 

Dorea să îl vadă pe bărbat, să audă şi partea lui de 
poveste. 

— Vai de mine, nu! A fost umilit îngrozitor. A ales să 
nu vină sezonul acesta în Londra, iar eu, una, nu pot deloc 
să îl acuz. lţi spun asta doar ca o precauţie. Mi-a plăcut 
întotdeauna domnişoara Fairfield şi o consider în continuare 
prietenă, dar, chiar şi ca prietenă, nu pot fi de acord cu 
desconsiderarea ei evidentă faţă de onoarea ducelui şi mă 
tem că te-ar putea conduce pe aceeaşi cărare nefericită. 

Dădu din gene, zâmbi, dădu din nou din gene. De 
obicei, Tom nu rămânea fără cuvinte, dar chiar nu ştiu ce 
să spună, în cea mai mare parte pentru că mintea lui se 
învârtea în jurul ideii că un alt bărbat îi ceruse mâna lui 
Lauren; că Lauren chiar îl încurajase, că poate chiar luase în 
considerare cu seriozitate oferta. 

— Eu nu aş încuraja niciodată un bărbat dacă nu aş 
dori să mă căsătoresc cu el, zise Lady Blythe, ca şi cum ar fi 
obosit să aştepte ca Tom dea un răspuns oarecare şi dorind 
să umple tăcerea care să aşternuse între ei. Mi se pare cam 


crud. 

— Bănuiesc că nu este posibil ca el totuşi să îi fi 
interpretat greşit acţiunile... 

— Ah, nu. Uneori l-a căutat cu destul de multă 
îndrăzneală, şi toată lumea a pus lucrul acesta pe seama 
creşterii ei americane, dar acum trebuie să te întrebi dacă 
nu cumva a avut un motiv ascuns, deşi nu poţi decât să 
ghiceşti care a fost acela. Şi, cum nu am aplecare spre 
purtarea nemiloasă, trebuie să recunosc cu tristeţe că nu 
reuşesc să înţeleg ce ar fi putut gândi. 

Muzica se opri. Lady Blythe îşi puse mâna înmănuşată 
pe braţul lui, cu ochii plini de îngrijorare. 

— Te implor, ai grijă în ceea ce o priveşte. Este 
evident că eşti vulnerabil la farmecele ei. Şi, după cum am 
spus, m-ar durea foarte mult să te văd rănit. Deşi nu m-am 
aflat în compania ta decât de scurtă vreme, m-am ataşat 
destul de mult de tine. 

— Îţi apreciez grija. 

Minciuna se rostogoli de pe limba lui cu uşurinţă, când 
în realitate ar fi dorit să îi zică vreo câteva pentru lucrurile 
pe care i le spusese. Mugşchii îi erau încordaţi, fălcile îl 
dureau în timp ce o conduse în afara ringului de dans către 
un grup de doamne care se hlizeau şi chicoteau. Dintr- 
odată fu iritat de orice. 

Le lăsă cu bârfa lor şi nu avu nicio îndoială că aveau 
să înceapă să bârfească - despre el, despre Lauren. 

Se întrebă de ce ea nu îl menţionase niciodată pe 
Kimburton, se întrebă care fuseseră mai exact sentimentele 
ei faţă de bărbatul acela. Păru că el şi Lauren aveau al 
naibii de multe lucruri despre care trebuia să discute. Voia 
să o găsească şi... 

— „„cred că a avut îndrăzneala să participe la acest 
bal. 

— Ducesa de Harrington este verişoara ei. Nu prea 
putea să lipsească. 

— Ba din contră, cred că ar fi trebuit să aibă decenţa 
să nu apară, indiferent de orice relaţie ar fi putut avea cu 
gazda. 


— Trebuie să spun că pare să fi captat atenţia lui 
Sachse. 

— Bietul nenorocit nu are nicio idee în ceea ce 
priveşte umilinţa pe care ea este capabilă să o aducă. 

— Poate că ar trebui să încercăm să fim prezentaţi, ca 
să îi putem explica lucrurile şi să îl salvăm de la ghinionul 
de a se face complet de râs în ceea ce o priveşte pe 
domnişoara Fairfield. 

— Nu este nevoie de nicio prezentare, zise Tom către 
spinările celor trei bărbaţi care stăteau la marginea ringului 
de dans. 

Dacă nu ar fi fost într-o stare de spirit periculos de 
mizerabilă după dezvăluirile lui Lady Blythe - înainte de a le 
auzi cuvintele pompoase - probabil că ar fi râs de felul în 
care tresăriră şi se întoarseră cu toţii ca şi cum ar fi fost 
păpuşi care atârnau legate de sfori. 

— Ascultă, Sachse, nu cred că am fost prezentaţi 
oficial, zise cel mai înalt şi mai deşirat dintre cei trei. 

Tom, răutăcios, şi-l putu imagina pe post de 
sperietoare într-un lan de porumb. De fapt, nu l-ar fi 
deranjat să fi atârne el însuşi pe un stâlp. 

— Permite-mi să fac onorurile, continuă bărbatul în 
timp ce Tom rămase tăcut. Sunt contele de Whithaven, iar 
cohorta mea - chicoteli, chicoteli - sunt marchizul de 
Kingston şi vicontele Reynolds. 

Ceilalţi doi îngăimară salutările. 

— Bârfeaţi despre domnişoara Fairfield, spuse în mod 
explicit Tom. 

— Vai, nu, nu, nu, prietene drag, zise Whithaven. 
Femeile bârfesc. Noi doar... conversam, făceam schimb de 
opinii, speculam asupra faptului că este inevitabil ca 
sezonul să nu o ia razna. Nu am putut să nu observăm că 
pari destul de fascinat de domnişoara Fairfield... 

— Nu văd cum de este treaba voastră. 

— Poate că nu, dar am simţit că ar trebui să te 
avertizăm că sezonul trecut l-a tratat destul de rău pe unul 
dintre prietenii noştri. Un tip foarte plăcut, Kimburton, şi 
asta chiar fără să luăm în considerare titlul lui, faţă de care 


ea a arătat o desconsiderare sfruntată. 

— Pentru că a spus nu? 

— Pentru că, bătrâne, a dat toate semnele că avea să 
spună da. Am pierdut o avere la pariuri. Deloc fairplay din 
partea ei să ne ducă pe toţi de nas. 

— Deloc fairplay din partea voastră să pariaţi pe 
deznodământ. 

Rostise cuvintele cu un accent britanic perfect, care 
făcu ochii tuturor celor trei bărbaţi să se facă largi de 
mirare. 

Tom făcu un pas către bărbatul care părea să fie 
conducătorul găştii. 

— Dacă aş fi în locul tău, aş înceta să mai vorbesc 
despre domnişoara Fairfield, sau aş face pariu dacă eşti sau 
nu destul de rapid încât să te fereşti de pumnul meu. 

— Nu ai îndrăzni. 

Tom clătină din cap, se întoarse să plece, nu reuşi să 
o facă... 

Pumnul îi zbură în faţa lui Whithaven înainte să îşi dea 
seama. Bărbatul ar fi pierdut dacă ar fi pus pariu. Nu fu 
destul de rapid încât să se ferească. Se dădu în spate 
împleticindu-se, intrând într-un cuplu care dansa, înainte de 
a ateriza la podea cu un zgomot surd. 

Cineva strigă, Tom auzi câteva exclamaţii de surpriză, 
un țipăt ascuţit, muzica se opri brusc, Reynolds spumega. 

— la ascultă! zise Kingston. Nu era nevoie de asta. 

Tom simţi o mână pe braţ, privi şi o văzu pe Lauren 
care se uita la el, cu sprâncenele încruntate, groaza adusă 
de acţiunile lui fiind clar întipărită în ochii ei. 

— Tom, ce Dumnezeu crezi că faci? 

— Sunt un texan sălbatic. 

— Este vreo problemă? întrebă Harrington. 

Tom se întoarse către bărbatul pe care se gândise că 
ar fi putut să îl aibă ca prieten. 

— Îmi pare rău că v-am dat peste cap petrecerea. Ar fi 
trebuit să fac asta afară. 

— Poate că ar trebui să vii în bibliotecă... 

— Nu, mulţumesc, cred că cel mai bine ar fi să plec. 


ÎI privi pe Whithaven. O femeie cu păr blond şi ochi 
verzi îngenunchea alături de el, în timp ce Kingston şi 
Reynolds mormăiau şi încercau să oprească sângerarea din 
nasul bărbatului. 

Apoi Tom ieşi ca o furtună din încăpere, înainte de a 
face şi mai mult rău. Cam până acolo ajunsese cu 
încercarea de a dovedi că el nu era tatăl lui. 


Capitolul 12 


Tom era atât de înfuriat încât ar fi putut înghiţi cuie. 
înfuriat pe sine însuşi pentru că îşi pierduse controlul, 
înfuriat pe Whithaven pentru că acesta îndrăznise să îl 
provoace, furios pentru că Lauren arătase interes faţă de 
un alt bărbat, chiar dacă interesul acela luase sfârşit. 

Furios pe el pentru că ieşise ca o furtună. Furios pe 
Lauren pentru că nu îl urmase, nu că o invitase să o facă, 
dar se gândise că ar fi putut să meargă după el. Furios din 
cauză că purta o spoială a civilizaţiei, dar asta fusese tot. O 
spoială care arăta bine la exterior, dar suprafaţa 
strălucitoare ascundea vederii lemnul putred de dedesubt. 
Îşi dori ca ei să nu îl fi căutat. Îşi dori ca sângele tatălui său 
să nu îi alerge prin vene. 

Cel mai mult era furios din cauza asta. 

Că nu putea fi bărbatul care devenise. 

Şedea într-un fotoliu masiv, învelit cu brocart, aflat în 
zona de zi a dormitorului lui, cu focul arzând în cămin, 
pentru că nu se putea obişnui cu răcoarea nopţii ori cu 
frigul casei. Chiar şi whisky-ul pe care fi dădea pe gât direct 
din sticlă nu reuşi să fi încălzească. 

Auzi uşa deschizându-se, închizându-se. Al naibii 
valet! Bărbatul părea să creadă că era responsabil de mai 
mult decât hainele lui Tom; era responsabil de viaţa lui. 

— Am crezut că ţi-am spus să mergi la culcare, că mă 
pot dezbrăca singur în seara asta. 

— De fapt, nu-mi amintesc să-mi fi spus asta. 

Lauren. 


Tom se ridică din fotoliu atât de iute, răsucindu-se 
atât de repede, încât capul i se învârti şi avu impresia că 
whisky-ul pe care fi înghiţise deja avea să iasă din el. 

Stând în picioare exact la intrarea în încăpere, purta o 
rochie simplă, fără nici măcar un volan, vreo panglică ori 
fundă pe ea. O rochie pe care ar fi putut-o îmbrăca singură, 
fără niciun ajutor, asemănătoare cu ce purtase în cea dintâi 
noapte în care coborâseră la râu. Părul îi era prins în vârful 
capului, şi se blestemă pe el însuşi pentru că tânjea să îl 
vadă desfăcut, împodobindu-i umerii, curgându-i pe spate. 
În ceea ce o privea, părea să fie incapabil să se oprească 
din a tânji după o mulţime de lucruri. 

Nu îşi putu lua ochii de la ea în timp ce traversă 
scurta distanţă care îi despărţea, înconjurând o măsuţă, 
până când fu aproape şi nu îi mai despărţi nimic în afara 
amintirilor care îi uniseră. 

În ochii ei se oglindea o tristeţe care îl făcu să 
dorească să întindă mâinile, să o cuprindă în braţe şi să o 
aline, să o asigure că totul avea să fie în regulă. Dar nu 
fusese niciodată un bărbat care să facă promisiuni pe care 
nu le putea ţine. 

— Mă aflu aici ca să-mi onorez datoria pe care o am 
faţă de tine, zise ea stins. 

Măruntaiele i se încleştară atât de puternic, încât 
aproape că se prăbuşi în genunchi. Nu s-ar fi aşteptat în 
veci să audă vorbele astea. 

— lar după ce datoria va fi plătită, doresc să fiu 
eliberată de târgul pe care l-am făcut. 

Nu putea deloc să o învinuiască pentru cererea aceea. 
Nu avea mă o îndoială că acţiunile lui de mai devreme o 
acoperiseră de ruşine. Dădu din cap. 

— De acord. 

— Îţi aminteşti condiţiile datoriei, Tom? Condiţiile care 
sunt valabile pentru tine? 

El înghiţi cu greutate. 

— Să privesc, dar să nu ating. 

— Vreau cuvântul tău că îţi vei îndeplini partea ta din 
înţelegere. 


Cuvântul lui? Să nu atingă, atunci când dorea cu 
disperare să strângă în braţe? Să renunţe la ceea ce dorea 
cu atâta disperare să revendice? Ştia ce îi cerea şi ce avea 
să îl coste ca să ducă la bun sfârşit partea lui din 
înţelegere? 

Mâinile îi tremurau deja atât de tare încât îşi spuse că 
aveau să se afle acolo întreaga noapte, în timp ce avea să 
se lupte să le facă să funcţioneze. 

— Nu te voi atinge, dar va trebui să fii tu cea care 
desface nasturii. 

Lauren dădu energic din cap. 

— Şi cu această mică schimbare în aranjamentul 
nostru, vei considera că datoria va fi fost plătită în 
întregime? 

Dând din cap, el se dădu cu un pas în spate. 

— Plăteşte, Lauren. 

Să plătească pentru ca el să o elibereze din ambele 
târguri. Să plătească pentru ca el să îi achite drumul până 
în Texas în ziua următoare. Să plătească pentru a nu mai fi 
nevoită să petreacă o altă clipă cu sălbaticul care nu reuşea 
să se poarte cum trebuia într-o sală de bal, care se purtase 
ca şi cum s-ar fi aflat într-o cârciumă. El nu o merita. 
Niciodată nu o meritase. Îşi dorea ca ea să fugă de el cât de 
repede o ţineau picioarele. 

Ea îşi cobori privirea în pământ, îşi linse buzele, trase 
adânc aer în piept... 

Şi rămase acolo, pur şi simplu. 

— Nu voi considera că datoria a fost plătită până când 
nasturii aceia nu vor fi desfăcuţi, zise el. 

— Toţi? 

— Desfă-i până la talie. 

| se păru că ea tresare, văzu cum obrajii i se făcură 
roşii ca o căpşună de vară, se gândi să considere datoria 
plătită, dar, atunci când asta nu avea să mai fie între ei, nu 
ar mai fi avut nimic care să îi lege. 

— Haide odată... 

— Încetează să mă mai grăbeşti! Nu am mai făcut 
asta niciodată. 


Ştia că era greşit să îngăduie ca izbucnirea mâniei ei 
să îi facă plăcere. Dar îi făcu. Ea avea abilitatea de a i se 
opune, agilitatea de a da înapoi exact cât primea. Merita un 
bărbat care să îi dea tot ce era mai bun, iar acela nu era el. 

— Nu ai desfăcut niciodată nasturii unui corsaj? 
întrebă el. 

— Nu în faţa unui bărbat. 

— Nu este nicio diferenţă. 

— Bineînţeles că este altceva. Cum te-ai simţi dacă aş 
insista să îţi deschizi nasturii pantalonilor? 

Nu putu să îşi oprească zâmbetul lent care i se 
aşternu pe faţă. 

— Voi fi bucuros să mă supun, dacă asta te face să te 
simţi mai confortabil. 

Un colţ al gurii ei zvâcni. 

— Întotdeauna mă corupi, Tom. 

— Continuă să mă tachinezi, Lauren, şi voi decide că 
va trebui să deschid eu însumi nasturii. 

— Nu mă grăbi, Tom. 

— Să nu te grăbesc? La naiba, femeie, am aşteptat 
zece ani! Acum haide, fă-o! 

Înainte ca el să îşi piardă stropul de răbdare care îi 
mai rămăsese. Nerăbdarea se scurse complet din el când 
ea îşi ridică mâinile spre acel prim nasture, aflat chiar sub 
gâtul ei, şi văzu cât de tare îi tremurau acestea - aproape 
la fel de tare ca ale lui, dacă ar fi fost să facă acelaşi lucru. 

— Lauren? 

Lauren îşi ridică din privirea către a lui. Tandreţea din 
glasul lui, din ochii lui, aproape că fură pierzania ei. 

— Nu te grăbi, zise el încet, fără mânia ori nerăbdarea 
care îi accentuaseră vorbele de mai devreme. 

Era un lucru ciudat să se afle în realitatea unui 
moment la care visase cu ochii deschişi timp de peste zece 
ani. Îl tachina în mod deliberat, făcându-l să aştepte ceea 
ce îşi dorise, exact aşa cum şi ea trebuise să aştepte toţi 
acei ani. Să aştepte ca el să vină după ea până când ea 
renunţase la el, până când aproape că se dăruise 
promisiunii unui alt bărbat. 


Nu se temea de Tom. Nu se temuse niciodată. Chiar 
din prima clipă în care dăduse cu ochii de el. Dar stârnea 
sălbăticia din ea, din partea aceea care dorea să fie 
păcătoasă, să facă lucruri despre care ştia că erau greşite. 
Să fie diavolul necivilizat despre care doamnele londoneze 
şopteau cu răutate. Să fie tot ceea ce dăduse la o parte. 

Uneori simţise că se sufoca, formată şi modelată în 
ceea ce mama ei crezuse că ar fi trebuit să fie, mai degrabă 
decât femeia care ea era cu adevărat. Doar cu Tom simţise 
vreodată că ar fi avut o şansă să fie ea însăşi. 

Era întocmai motivul pentru care se afla acolo. Pentru 
că era o parte păcătoasă din ea, care îşi dorea să îşi 
desfacă corsajul pentru el... o parte înspăimântată care se 
temea că el urma să fie dezamăgit de ceea ce avea să 
vadă. 

El nu rostise niciun cuvânt despre dragoste. Era 
interesat de ea din cauza unei datorii pe care o avea, a unui 
târg pe care trebuia să îl ducă la bun sfârşit. Şi era vremea 
ca ea să o facă. Avea să îi elibereze pe amândoi de trecut. 

El nu avea să o atingă. Nu avea să vadă mai mult 
decât urma să fie dezvelit de cea mai modestă rochie a ei. 
Era doar ideea... că avea să scoată la iveală, lent, ceea ce 
era deocamdată ascuns. Şi lent intenţiona să o facă. Să îl 
facă să mai aştepte puţin. 

Işi apăsă degetele în palme pentru a le opri din 
tremurat şi trase adânc aer în piept în încercarea de a-şi 
linişti trupul. Fiorii care o străbăteau ca o cascadă o 
tulburau şi se temea că el avea să vadă cum îi cutreierau 
întreaga piele, să ştie cât de emoţionată era. 

Işi duse mâinile la primul nasture, nefiind sigură dacă 
ceea ce era atât de îngrozitor de rece erau degetele ei ori 
fildeşul. Fu încurajator că reuşi să îl desfacă atât de uşor, 
desigur, căci astfel nu i se zărea nervozitatea. Odată cu cel 
de al doilea nasture, se aştepta ca privirea lui să coboare, 
dar nu fu aşa. Rămase fixată în privirea ei. La cel de al 
patrulea nasture, el îşi făcu mâinile pumn pe lângă trup. La 
cel de-al cincilea, întinse o mână şi apucă poliţa căminului, 
degetele strângând-o atât de tare, încât încheieturile lor 


deveniră albe, iar ea se minună că marmura neagră nu se 
sfărâmă în mâna lui. 

Un luciu uşor de transpiraţie îi apăru pe frunte, iar ea 
nu fu nici măcar sigură că Tom mai respira. După ce 
deschise ultimul nasture, îşi strecură degetele printre 
materialul desfăcut şi îl dădu la o parte, lăsând la vedere 
bumbacul alb al cămăşuţei şi, deşi era încă modest 
acoperită, se simţi ca şi cum ar fi fost complet goală. 

Atunci el îşi cobori privirea şi ceea ce văzu în ochii lui 
o duse aproape la pieire. O dorinţă pură, feroce, o dorinţă 
atât de puternică încât devenise dureroasă. 

Se întoarse cu spatele la ea, apucând polita şi cu 
cealaltă mână şi îşi aplecă fruntea, privind fix la flăcările 
care dansau în foc. 

— Datoria a fost plătită, zise el răguşit. Poţi pleca. 

Era ceea ce ea dorise, să fie eliberată de datorie, să 
nu mai aibă nimic între ei care să îi despartă. Făcu un pas 
către el... 

— leşi de aici, Lauren, mârâi el printre dinţii încleştaţi, 
fără să o privească, înainte să fac ceva ce vom regreta 
amândoi. Am dovedit în seara asta că nu sunt departe de a 
fi un barbar. 

Şi acela fusese, de altfel, motivul pentru care ea se 
afla acolo. Pentru că îi văzuse chipul după ce îl lovise pe 
Whithaven, văzuse ruşinea şi umilinţa pe care le simţise 
înainte ca el să le mascheze cu repeziciune. Văzuse un 
bărbat care dorise să dovedească că era diferit de bărbatul 
care se aflase în faţa lui, diferit de tatăl lui şi, în ochii celor 
care îl înconjurau, văzuse că aceştia gândeau că el era la 
fel 

— Un barbar m-ar fi aruncat deja în pat, zise ea calm. 

Atunci Tom o privi - iar în ochii lui, ea văzu nu doar pe 
băiatul care fusese odată, ci şi pe bărbatul care devenise, 
un bărbat care îşi ţinea cu greu în frâu pasiunile. 

— Te avertizez. Ar fi mai bine să pleci. 

— Barbarii nu avertizează. Făcu un alt pas, 
apropiindu-se. De ce l-ai lovit pe Whithaven? A spus ceva... 

— A spus multe. 


— Despre tine? 

Văzu cum muşchii din maxilar îi tresăriră. 

— Despre mine, zise ea blând. Ce a spus, mai exact? 

— Că ai avut pe cineva. Eu îmi rup spinarea în Texas, 
şi tu faci favoruri unui tip... 

— Nu am primit niciodată scrisorile tale, zise ea calm. 
Zece ani. Nu se poate să crezi că în tot acest timp nu a fost 
niciun domn care să îmi acorde atenţie ori că eu nu i-am 
dat atenţie niciunuia. Nu poţi să-mi spui că tu nu ai avut 
niciodată o femeie... 

— Ale mele au fost toate plătite. Niciuna dintre ele nu 
a crezut vreodată că a însemnat ceva pentru mine, Lauren, 
niciuna nu s-a aşteptat vreodată la o cerere în căsătorie, 
niciuna nu s-a gândit vreodată că îi voi da onoarea de a-mi 
lua numele. Niciuna nu a avut vreo şansă să îţi ia locul în 
inima mea. 

În inima lui. Avusese un loc în inima lui. Mai avea 
oare? 

Veni mai aproape de el. 

— Aici este altfel, Tom, altfel pentru o femeie. 
Valoarea unei femei se bazează pe ceea ce ea aduce într-o 
căsnicie. Din momentul în care îşi face ieşirea în societate, 
singurul ei ţel acceptabil este de a se căsători. Se află 
întotdeauna la vedere, indiferent unde merge: la o plimbare 
în parc, la un concert, la o cină. Se comentează felul în care 
se îmbracă, felul în care se comportă este subiectul 
conversaţiilor. Fiecare afurisit de aspect al vieţii ei este 
examinat minuţios: are prietenii potriviţi? A dansat numărul 
potrivit de dansuri? Aşa că da, atunci când Kimburton m-a 
ales pentru a-mi acorda atenţie, i-am răspuns. Era atât de 
al naibii de minunat să simt că nu trebuia să fac pe plac 
decât unui singur bărbat în loc să trebuiască să fac asta cu 
o sută. lar el a fost incredibil de amabil şi, pentru o vreme, 
nu am mai fost singură. Pentru un timp, nu am mai mers la 
culcare în fiecare seară, gândindu-mă la tine. 

— De ce l-ai refuzat? 

O durea gâtlejul din cauza efortului de a-şi stăpâni 
lacrimile, dar ele îi scăpară, revărsându-i-se pe obraji. 


— Pentru că mi-am dat seama că, dacă m-aş fi 
căsătorit cu el, ar fi trebuit să trăiesc aici pentru totdeauna, 
iar eu nu îi puteam promite eternitatea. Atunci am mers să 
lucrez, am început să îmi fac planuri pentru a mă întoarce 
în Texas, pentru că trebuia să aflu dacă uitaseşi de mine. 

— Ah, scumpo. 

Apoi fu acolo, ţinând-o aproape cu un braţ, în timp ce 
cu cealaltă mână îi ştergea lacrimile cu blândeţe. 

— Nu aş fi putut să te uit vreodată, Lauren. Sfinte 
Dumnezeule, fată, cum ai putut vreodată să crezi că aş fi 
putut? 

Îşi coborî capul şi îi atinse buzele cu ale lui la fel de 
uşor ca o boare care sufla peste primii boboci ai primăverii. 
Dorinţa arzătoare fu atât de intensă încât aproape îi făcu 
genunchii să cedeze şi se gândi că, dacă el nu ar fi susținut- 
o cu un braţ puternic, ar fi putut să cadă. 

El îşi înclină gura peste a ei şi se lipi acolo ca şi cum 
avea de gând să rămână acolo de tot. Undeva, adânc în 
cotloanele îndepărtate ale minţii ei se gândi că ar fi trebuit 
să se împotrivească, dar inima ei câştiga bătălia, rugând-o 
să stea, să termine ceea ce începuseră cu mult timp în 
urmă, când erau amândoi prea tineri ca să le pese de ceva 
ori de cineva în afară de ei înşişi şi de ceea ce doreau. 
Înainte ca societatea să îi sufoce cu reguli, înainte ca 
promisiunile mai vechi să dea naştere la cele de pe urmă. 

Îi muşcă uşor buzele, apoi îşi trecu limba peste ele ca 
şi cum ar fi dorit să vindece ceea ce, poate, rănise, dar 
acţiunile lui nu cauzară nicio durere, decât în inima ei, care 
fusese fără el pentru prea mult timp şi nu mai putea să fie 
cu el pentru veşnicie. Cu toate astea, savură atingerea lui, 
atenţiile lui şi, când îşi deschise buzele ca să îl întâmpine, el 
profită pe deplin, folosindu-şi limba să exploreze, să 
necăjească, să tachineze. Niciun alt bărbat nu o sărutase 
cum o făcea Tom, şi îşi dădu seama cu o limpezime 
înfricoşătoare că nu dorise niciodată ca un alt bărbat să fie 
atât de intim cu ea. Sărutându-l pe Tom, apăsându-şi trupul 
de al lui, recunoscând sentimentul dorinţei lui înfloritoare, 
erau toate la fel de naturale ca a respira. 


Nu era nicio ruşine în acele sentimente, nicio 
dezonoare în acea apropiere. Işi dorea să facă mai mult 
decât doar să îşi desfacă nasturii corsajului. Dorea să îşi 
scoată toate hainele, să îi desfacă nasturii pantalonilor şi să 
îi dea jos toate hainele. 

Tom îşi adânci sărutul, savurând felul în care simţea 
braţele ei încleştate în jurul gâtului lui, trupul ei strâns lipit 
de al lui. Fata mlădioasă care ieşea pe fereastra de la etaj 
ca să îl întâlnească crescuse şi devenise o femeie pe care 
braţele unui bărbat tânjeau să o aibă. Se potrivea perfect şi 
fu tot ceea ce putu face pentru a se abţine, să nu 
descopere cât de perfect s-ar fi putut potrivi înăuntrul ei. 

Cu un geamăt, îşi smulse gura de pe a ei, o ridică în 
braţe şi o purtă pe distanţa scurtă până la pat. Cu blândeţe, 
o aşeză înainte de a o urma şi de a se întinde lângă ea. 
Privirea ei era ţintuită pe chipul lui, în timp ce îl privea, dar 
nu văzu nici urmă de teamă în ea. Nu văzu decât o dorinţă 
care rivaliza cu a lui şi ceva mult mai profund. 

li sărută bărbia, obrazul şi îi urmări cu gura gâtul, atât 
de neted şi mătăsos, atât de catifelat. O cărare înclinată 
către şi mai multă moliciune. 

Se ridică într-un cot şi, cu degetul arătător şi cel 
mare, prinse capătul fundei care ţinea închisă cămăşuţa. 
Un bucată de satin atât de fragilă pentru o treabă atât de 
importantă. 

Işi ridică privirea către a ei, observând textura 
satinată a pielii ei, roşeaţa uşoară care o întina acolo unde 
bărbia lui aspră o atinsese, şi se blestemă că nu se 
bărbierise după ce ajunsese acasă, dar nu avea de unde să 
ştie că urma să vină la el. Ori poate că vinovată fusese 
mustaţa. Pentru ea, dacă i-ar fi cerut, ar fi ras-o. 

Îşi păstră privirea în ochii ei, cu respiraţia întretăiată, 
aşteptând ca ea să reacționeze la cererea lui voalată, iar 
răspunsul ei veni aşa cum sperase, cu nimic mai mult decât 
o coborâre a genelor care îl lovi adânc, în măruntaie. 

Când ea îşi desfăcea nasturii corsajului, nu îşi dorise 
niciodată în viaţa lui nimic mai mult decât să traverseze 
până la ea şi să termine el însuşi treaba, să îi atingă uşor cu 


încheieturile degetelor arcuirea interioară pe care ea o 
dezvelea atât de încet. Ştiuse întotdeauna că era un om 
hotărât, dar până în acel moment nu ştiuse niciodată cât 
autocontrol poseda. Doar un bărbat încastrat în oţel putea 
să o privească şi să nu o ia. 

Înghiţi cu greutate, gura devenindu-i dintr-odată 
uscată, iar respiraţia fiindu-i un gâfâit dificil. Trase de 
panglică, privind cum funda încetă să mai existe. 
Străduindu-se să îşi păstreze degetele calme, scoase 
panglica şi privi cum materialul se depărtă, ca să lase la 
vedere carnea ei. 

Cu latul palmei şi cea mai uşoară dintre atingeri, dădu 
materialul la o parte mai mult, pentru a-i dezveli în 
întregime sânii, sfârcurile de un roz pal, venele de un 
albastru-deschis. Măruntaiele şi vintrele i se încleştară atât 
de puternic, încât fu aproape dureros. 

— Eşti atât de frumoasă! 

— De fapt, nu m-am dezvoltat complet încă, şopti ea. 

Făcând un efort, el îşi mută privirea în sus, în ochii ei. 
Obrajii ei aveau o tentă roşie strălucitoare. 

— Nu ca Lady Blythe ori Lady... 

Îi atinse buzele cu degetul lui. 

— Eşti perfectă. 

— Sunt mică. Respirația ei adie peste mâna lui. 

— Eşti perfectă. 

Îşi aplecă gura şi o sărută în timp ce îşi cobori şi 
mâna, degetele arcuindu-se peste perfecțiunea ei. 

Lauren începuse să se întrebe dacă focul sărise din 
cămin şi ardea în jurul lor. Nu îi fusese niciodată atât de 
cald şi nu se simţise niciodată în viaţa ei atât de 
îmbujorată. Sărutul lui Tom era la fel de feroce şi posesiv ca 
mâna lui, care revendica ceea ce dorea. Nu îşi putu imagina 
pe niciunul dintre domnii din Londra purtându-se aşa cum o 
făcuse Tom, devastând-o până aproape de moarte. Pentru 
că avea să moară cu siguranţă din cauza senzaţiilor pe care 
el i le crea cu fiecare trecere a limbii, cu fiecare mângâiere 
a degetelor. 

De data asta, când îşi purtă gura de-a lungul gâtului 


ei, el nu se mai opri decât foarte scurt, ca să îşi adâncească 
limba în adâncitura de la baza lui, apoi continuă, sărutând 
partea interioară a  rotunjimii sânilor ei, înainte să 
prăduiască ceea ce cu atâta neruşinare plătise să vadă. Ea 
îşi trecu degetele prin părul lui, încă prea lung, încă la fel 
de des, încă negru şi frumos, cu lumina focului sclipind în 
el. 

Apoi fu ca şi cum ar fi dezlănţuit orice ţinuse în frâu. 
Cu un geamăt adânc, reveni pentru un alt sărut, acesta mai 
intens, mai posesiv decât oricare dinaintea lui. Era preludiul 
unei promisiuni pe care ea nu era sigură că putea să o ţină. 

Dintr-odată mâini, guri, limbi se atingeau, se sărutau, 
se mângâiau şi se apăsau. Trupul lui îl ţintuia pe alei. O 
greutate plăcută. Ar fi crezut că înălţimea lui, lăţimea 
umerilor lui ar fi făcut-o să se teamă că avea să se sufoce, 
însă simţi doar creşterea pasiunii, dorinţa de a-l avea 
aproape, cât se putea de aproape. 

Abia fu conştientă de o schimbare subtilă a greutăţii 
lui şi apoi mâna lui se afla sub fusta ei, alunecând în sus, 
până pe coapsă... piele aspră pe came netedă, mâini care 
îmblânziseră cai,  conduseseră  cirezi,  însemnaseră, 
prinseseră cu lasoul şi se luptaseră cu goana animalelor, 
încercau acum să o îmblânzească şi, îmblânzind-o, el 
dezlănţui sălbăticiunea din interiorul ei. 

Îi împinse umerii cu mâinile. Respirând cu greutate, el 
se opri, susţinându-i privirea. Intensitatea cu care o privi 
făcu ca dorinţa, fierbinte şi arzătoare, să se încolăcească 
precum un vârtej prin fiinţa ei. 

— Mi-am desfăcut nasturii pentru tine, zise ea cu glas 
răguşit, surprinsă de sunetul aspru al propriei voci. Ai putea 
măcar să ţi-i desfaci şi tu pentru mine. 

— Dacă fac asta, Lauren, hainele tale vor fi scoase 
toate. 

Ea dădu din cap. 

Tom se împinse şi se ridică pe marginea patului, 
privind-o de sus, mâinile lui desfăcând nasturi cu atâta 
grabă încât aproape că o făcu să izbucnească în râs. In 
schimb, se ridică şi ea în capul oaselor, întinse mâna şi îi 


apucă manşeta, eliberând nasturele din gaică. Făcu acelaşi 
lucru cu celălalt. Apoi se aşeză din nou şi îl privi trăgându-şi 
cămaşa peste cap, lăsând la vedere pieptul magnific. 

Intinse mâna şi atinse o cicatrice veche care se 
întindea de-a lungul coastelor lui. 

— Cum ai căpătat asta? 

Când el nu răspunse, îşi ridică ochii spre el şi văzu 
expresia bântuitoare a unor amintiri pe care ar fi fost mai 
bine să le lase în urmă. 

— Este de când bătrânul care te-a luat din tren te-a 
bătut? 

El clătină uşor din cap şi spuse cu glas răguşit: 

— Nu. 

— Cum ai căpătat-o? 

— De la tatăl meu, zise el printre dinţii încleştaţi. 

Tatăl lui? Groaza acelei afirmaţii trebuie să se fi citit 
pe chipul ei, pentru că el continuă: 

— Îmi amintesc lucruri, Lauren, şi îmi doresc foarte 
tare să nu o fi făcut. Imi doresc să nu îl şi lovit pe 
Whithaven... 

Îşi apăsă degetele pe buzele lui. 

— Ştiu. Dar putem repara asta. Putem, Tom. 

Işi cobori capul şi îşi aşeză buzele pe carnea încreţită. 

Lui i se opri respiraţia, şi Lauren îl simţi cum 
înmărmureşte. 

— Lauren? 

Se uită la el, văzând cum i se mişcă gâtlejul în timp ce 
înghiţea. 

— Nu vreau să îmi amintesc de trecut în noaptea asta, 
reuşi el să spună într-un final, ca şi cum ar fi scos vorbele 
dintr-o fântână fără fund. Apoi ridică un colţ al gurii într-un 
zâmbet larg atât de familiar, zâmbetul acela pe care ea l-a 
iubit din clipa în care el i l-a dăruit pentru întâia oară. Ai de 
gând să îmi desfaci nasturii pantalonilor? 

Simţi cum fierbinţeala o învăluie cu o intensitate 
clocotindă. Dori să fie îndrăzneață, curajoasă, pusă pe 
şotii... o fată din Texas, nu o domnişoară englezoaică... dar 
în cele din urmă se dezamăgi pe ea însăşi şi, probabil, şi pe 


el, clătinând din cap. 

Dacă fu dezamăgit, el nu arătă niciun semn, în timp 
ce îşi duse mâinile la nasturele din talie. Privindu-l cum se 
eliberează, dând la o parte materialul, ea începu să îşi 
coboare de pe umeri rochia şi cămăşuţa. Se strecurase din 
hainele ei înainte ca el să termine cu nasturii lui şi să îşi 
împingă pantalonii în jos, ca să dezvăluie întreaga măsură a 
bărbăţiei sale. 

Ea înghiţi în sec, surâse şi îi întâlni privirea. 

— Vai de mine, Tom, tu te-ai dezvoltat complet. 

Râzând, el se aruncă pe pat, peste ea, sărutând-o 
nebuneşte, atingând-o pasional. Înfometat, cu lăcomie, 
gustând-o, _mângâind-o, explorând... toate aspectele 
trupului ei. li înlătură agrafele din păr, împrăştiindu-i-l pe 
pernă doar ca să îşi facă mâna pumn în şuviţe şi să îşi 
îngroape faţa în belşugul lui, în timp ce inspiră adânc, ca 
pentru a-i cuprinde însăşi esenţa în fiinţa lui. 

Ea îşi trecu mâinile de-a lungul spinării lui, al umerilor, 
de-a lungul coastelor, degetele ei mângâind când şi când 
carnea încreţită, urând viaţa care îi adusese rănile, chiar 
dacă recunoştea că drumul pe care el îl urmase 11 adusese 
la ea. Dacă mama lui nu l-ar fi luat niciodată, dacă nu l-ar fi 
lăsat niciodată în grija altora, se îndoia că el ar fi devenit 
genul de bărbat de care ea s-ar fi putut îndrăgosti atât de 
profund, cu atât de multă intensitate. lar ea îl iubea cu 
adevărat, îl iubise întotdeauna. 

Îşi putea motiva în toate felurile posibile faptul că 
refuzase oferta lui Kimburton, dar adevărul adevărat era că, 
de fapt, acesta nu era Tom, pur şi simplu. Nu era cowbovy-ul 
ei. Nu era băiatul care îi furase inima sub un cer plin de 
stele din Texas. 

Mama ei îl numise întotdeauna hoţ pe Tom, dar cum 
putea o persoană să fure cu adevărat ceea ce deja îi 
aparţinea? 

Tom se cuibări între coapsele ei, iar ea simţi apăsarea 
nerăbdătoare a trupului peste al ei, tărie împotriva 
moliciunii. Era pregătită pentru el, ştia că era, dar interveni 
un disconfort şi se crispă. 


— La naiba, dar strâmtă mai eşti. 

— Îmi pare rău, zise ea, abia respirând. 

El chicoti încet. 

— Nu îţi cere scuze, scumpo. Acesta este un lucru 
bun. Pentru mine, cel puţin. 

— Ar trebui să vorbim în clipa asta? 

El se ridică pe coate şi îi cuprinse chipul între mâinile 
bătătorite de muncă. 

— Când vine vorba de asta, Lauren, nu există reguli 
sau ce trebuie să faci ori ba, ci doar să te asiguri că nu 
doare şi că este plăcut. Nu ştiu cum să fac să nu te doară, 
scumpo. Cel puţin, pentru prima oară. După aceea, se 
presupune că o să fie mai bine. Cel puţin aşa am auzit. 

— Va trebui să te ţii de promisiune şi să nu doară a 
doua oară. 

— Îmi voi ţine promisiunea. 

Îşi coborî gura peste a ei, pătrunzând cu limba, 
jucându-se, ispitind-o, aproape înnebunind-o... 

Îi înghiţi strigătul atunci când îşi uni trupul cu al ei. Ea 
îi strânse tare, ca să fi oprească, şi putu să simtă tremurul 
muşchilor lui în timp ce se lupta să se controleze. Îi şterse 
cu un sărut o lacrimă care se rostogoli din colţul ochiului ei. 

— Îmi pare rău, scumpo. 

— Nu a fost chiar atât de rău, Tom. Doar că... 

Îşi înălţă capul şi o privi în ochi, cu o întrebare în ai 
lui... îndoială, îngrijorare, nelinişte. Emotii pe care arareori 
le arăta lumii, pe care nu le divulga decât atunci când era 
cu ea. Cowboy-ul ei aspru, care o putea topi cu un sărut, 
care purta o armă la şold, cowboy-ul ei puternic avea o 
inimă blândă. 

— Am dorit asta pentru atâta amar de vreme, mi te- 
am imaginat atât de... aproape, şopti ea. 

Îi acoperi gura cu a lui în timp ce începu să îşi legene 
şoldurile pe şoldurile ei, superficial şi adânc, lung şi scurt, 
lent şi rapid, până când îşi găsiră ritmul. Ea simţi cum 
plăcerea începu să ia naştere, să crească, până când îşi 
îngropă degetele în fesele lui, îndemnându-l să continue. 

Până când plăcerea o străbătu şi îl strigă, pe el, pe ea, 


pe ei. Geamătul lui gutural se amestecă cu strigătele ei în 
timp ce el îşi arcui spatele, cu o ultimă împingere, iar ea 
simţi căldura seminţei lui revărsându-se în ea. 

Gâfâind, se prăbuşi peste ea, trupurile amândurora 
fiind acoperite de un luciu fin de umezeală. 

— A fost ca o stea căzătoare, murmură ea. 

El râse uşurel. 

— Atât de rapid, încât aproape că ai ratat-o? 

Ea îşi înfăşură braţele în jurul lui şi îl strânse cu 
putere. 

— Nu, Tom. Atât de frumoasă, încât merită să o cauţi. 

Tom se trezi şi o găsi aşezată pe podea, în faţa 
focului, cu o pătură în jurul umerilor, hainele fiindu-i încă 
împrăştiate pe podea, lângă ale lui. Se gândi să îi spună că 
o iubea, dar păru un lucru crud, la fel de crud ca faptul că o 
luase în patul lui, deşi nu avea niciun plan ca să o păstreze. 

Se dădu jos din pat, îşi ridică pantalonii, îi trase pe el 
şi le încheie nasturii. Dacă îl auzise, nu dădu niciun semn; 
şedea doar acolo, privind fix la focul care era pe cale să se 
stingă în întregime. Se întrebă dacă ea avea regrete. 

Nu ar fi dat acele momente cu ea pentru nimic în 
lume, dar nu era sigur că ea putea acelaşi lucru. Ea dorea 
Texasul, iar el nu putea să îi ofere decât o mică parte din el. 
Probabil nu era destul pentru o femeie care începuse să 
lucreze într-un magazin ca să meargă de una singură în 
locul pe care îl iubea. 

Se aşeză alături de ea, cu un picior ridicat, cu glezna 
sprijinită pe genunchi, privind-o pentru că nu ştia cât timp 
avea să se afle acolo, înainte să dispară. 

— La ce te gândeşti? întrebă el. 

— La cât de ciudată poate fi viaţa. Crezi că ai totul 


planificat, că ştii ce îţi doreşti, apoi uite-aşa - pocni din 
degete - nu mai ştii 

El luă şuviţe din părul ei desfăcut, frecându-le între 
degetele lui aspre, memorându-le textura pentru ziua în 
care nu avea să-l mai poată atinge. 

— Ce nu ştii, scumpo? 

Atunci se uită la el, cu atât de multă tristeţe în ochi, 
încât el se gândi că ar fi făcut orice pe lumea asta ca să îi 
alung? tristeţea. 

— Nu ştiu ce voi face, Tom. Dacă mă întorc în Texas, 
tu nu vei fi acolo. 

— Voi fi uneori. Am afacerile mele. Nu pot renunţa la 
ele, pur şi simplu. 

Se lipi iute de el, îşi lăsă capul pe umărul lui, cu braţul 
în jurul mijlocului lui. El o îmbrăţişă. 

— Vei veni să mă vezi când vei ajunge în Texas? 

Pieptul i se strânse la auzul vorbelor ei, pentru că 
Texas însemna pentru ea mai mult decât el. 

— Mda, voi veni. 

— Pentru cât timp? 

— Pentru o veşnicie. 

— Vai, Tom, nu-mi poţi promite veşnicia; nu este o 
promisiune pe care să o poţi ţine. Te vei căsători... 

— Atunci îţi voi promite clipa asta. Şi mă voi ţine de o 
altă promisiune pe care ţi-am făcut-o: ca a doua oară să fie 
mai bine. Ai fost nevoită să aştepţi mulţi ani pentru ca cea 
dintâi promisiune să fie dusă la bun sfârşit şi nu mi-am 
tinut-o aşa cum plănuisem. Cred că pe cea de-a doua mi-o 
voi ţine un pic mai devreme. Dacă nu ai nimic împotrivă. 

Ea îşi ridică faţa şi îşi întredeschise buzele şi, pentru 
el, asta fu tot ceea ce trebui. Işi dădu jos pantalonii pe care 
abia şi-i pusese şi îşi aşeză gura peste a ei. Işi înfipse mâna 
în părul ei bogat şi o ţinu nemişcată, în timp ce cu cealaltă 
îi înlătură pătura de pe umeri, lăsând-o să se aştearnă în 
jurul ei. O întinse pe spate, adâncindu-şi sărutul în timp ce 
o urmă. O parte din el îşi dorea să o curteze cu vorbe 
menite să o facă să rămână. Cuvinte sincere. Că o iubea. 
Că întotdeauna o iubise. 


Pe tânăra fată care îi criticase cu asprime 
comportamentul greşit. 

Pe doamna elegantă care îl mustra amarnic pentru 
obiceiurile lui rele. 

Pe fata căreia îi păsa de maniere; pe femeia căreia îi 
păsa de etichetă. 

Fata care mersese să îl întâlnească în umbrele nopţii; 
femeia care făcea acelaşi lucru. 

Fata al cărei zâmbet îi furase inima; femeia al cărei 
râs îi priponise inima de a ei. 

Fata cutezătoare care îi oferise nasturii desfăcuţi ai 
corsajului ei. 

Femeia seducătoare care îşi ţinuse promisiunea. 

Fata care îl lăsase în urmă. Femeia care îl primise cu 
bucurie din nou în braţele ei. 

Îşi trecu uşor mâna de-a lungul trupului ei minunat, 
peste şold, până jos, spre coapsă. Fini ca mătasea. Ca 
satinul Dacă mama lui nu l-ar fi luat niciodată din Anglia, 
mâinile lui nu ar fi fost atât de aspre pe pielea ei, dar nu ar 
fi fost nici puternice. În Texas, acestea ar fi putut-o proteja, 
ar fi putut munci din greu pentru ea, să îi ofere o viaţă 
bună. În Anglia, le simţea aproape al naibii de inutile. 

Gemând uşor, îşi adânci sărutul, decis să se piardă în 
el, să o facă pe ea să se piardă în senzaţia că puteau să se 
trezească la viaţă împreună. Se potriveau. Intotdeauna 
fusese aşa. El o provoca pe ea să facă fapte rele. Ea îl 
provoca pe el să fie bun. 

Se completau unul pe celălalt. Nu erau diferiţi, ci, mai 
degrabă, piese diferite ale aceluiaşi joc de puzzle. Nu putea 
decât să spere că aveau să se unească întotdeauna cu 
uşurinţa cu care o făceau acum. 

Mâinile ei mângâiau şi tachinau, strângeau şi ciupeau, 
în timp ce gura ei trecea peste gâtul lui, peste pieptul lui, 
limba ei de catifea încinsă lăsând în urmă umezeala ei. 

Cu genunchiul, îi depărtă coapsele. O pătură pe podea 
nu era nici pe departe destul de moale, dar el era prea 
pierdut în nebunia crescândă a dorinţei ca să o mai poarte 
până pe pat. 


Îşi strecură braţele sub ea, o strânse aproape, se 
rostogoli odată cu ea, până când ajunse cu spatele pe 
podeaua tare de sub el, iar ea fu deasupra lui, încălecându- 
L Ea lăsă să îi scape un strigăt de surpriză foarte uşor, apoi 
îl privi de sus, cu pielea îmbujorată, respiraţia întretăiată şi 
iute, cu ochii lucioşi de o glorioasă pasiune înflăcărată 

Dumnezeule, făcu tot ce îi stătu în putinţă ca să nu 
termine imediat, atunci şi acolo. Fusese ea vreodată mai 
răvăşită... mai frumoasă? O dorise el vreodată mai mult 
decât în momentul acela? 

Nu îl întrebă nimic atunci când el îşi înfipse degetele 
în coapsele ei, o ridică şi o ghidă în jos, până când fii învelit 
în strâmtoarea ei fierbinte, catifelată. Cu un oftat, ea îşi 
dădu capul pe spate. O femeie aflată pe culmile extazului. 

— Mişcă-te tu, scumpo, zise el cu glas răguşit, în timp 
ce savura greutatea sânilor ei în mâinile lui Nu pe deplin 
împlinită? Femeia nu ştia să aprecieze deloc ceea ce îi 
oferea lui. 

Ea începu să îşi legene şoldurile lent, cu prudenţă, 
desenând cercuri, ridicându-se, coborându-se... 

El îşi încleştă fălcile, simţi cum sudoarea i se adună pe 
frunte. Ea îşi aplecă capul, depunând un sărut în mijlocul 
pieptului lui se ridică uşor şi îşi aşeză gura peste a lui, limba 
ei explorând curajoasă toate cotloanele. El îşi trecu mâinile 
peste ea, peste fiecare centimetru de piele care îl putu 
atinge, strângând-o în braţe, urmând mişcările ei cu 
propriile lui mişcări... presiunea crescând în interiorul lui, al 
ei. O putu simţi încordându-se, strângându-se în jurul lui... 

Îşi smulse gura de pe a lui. 

— Ah, Dumnezeule, Tom! 

Apoi începu să strige, înfiorându-se, arcuindu-şi 
spatele, iar trupul lui eliberă un fior mai adânc, urmând-o 
acolo unde ea îl conducea... 

Se prăbuşi deasupra lui slăbită, fără vlagă, iar el îşi 
înfăşură braţele strâns în jurul ei, până când inimile şi 
respiraţiile deveniră din nou normale. 

Pentru numele lui Dumnezeu, cum avea el să 
găsească puterea de a renunţa la asta, să renunţe /a ea? 


Lauren se trezi apatică şi se cuibări lângă Tom. Acesta 
îi mângâie leneş braţul. Îşi înclină uşor capul şi văzu că el o 
privea. 

— În curând va trebui să plec, zise ea. 

— Ştiu. 

Întinzând mâna, ea îşi trecu degetul de-a lungul 
cicatricii pe care o sărutase mai devreme. Din câte putu să 
vadă, mai erau şi altele. 

— Când ai început să îţi aminteşti? întrebă ea încet. 

Clătinând din cap, el îşi mută privirea spre canapea. 

— Lucrurile îmi vin în imagini disparate. 

— Dar erai urmaşul lui... 

— Dar nu eram perfect. Se uită la ea şi îi susţinu 
privirea. Doresc să plec din Londra. Vino cu mine. 

— Unde vei merge? 

— La moşia mea. 

Strângând cearşaful în jurul ei, Lauren se ridică. 

— Familia mea dă un bal săptămâna viitoare şi voi 
dori să fiu prezentă. Îţi vine sau nu să crezi, mama este 
întotdeauna neliniştită atunci când este gazda unui bal. 

— Crezi că mă va invita? 

— Desigur. A 

— Atunci voi îndrepta lucrurile cu Whithaven. Intre 
timp, hăi să plecăm. 

— Va trebui să îmi iau o însoţitoare. 

— Bine. 

— Va trebui să fac nişte aranjamente, îi spuse ea. 

— Atunci ne vedem poimâine. 

Aplecându-se, îl sărută. 

— Acum trebuie să mă îmbrac, ca să pot pleca. 

— Te voi conduce acasă. Işi încolăci un braţ în jurul ei, 
o întinse şi se ridică deasupra ei. Puțin mai târziu. 

Ea întinse mâna şi o puse pe ceafa lui, conducându-l 
spre buzele ei. Puțin mai târziu avea să fie. Apoi putea să 
aibă o săptămână întreagă cu Tom. 

Lucrul acesta urma să o ducă în rai sau direct în iad? 

Tom dorea să plece din Londra. Dorea timp alături de 
Lauren. Şi era destul de disperat încât îşi înghiţi mândria, îşi 
îmbrăcă cele mai bune haine şi adoptă cele mai bune 
maniere şi îi făcu o vizită matinală lui Lauren la cea mai 
potrivită oră a dimineţii - ceea ce ştia că însemna după- 
amiaza devreme, deşi trebuia încă să se dumirească de ce 
se numea vizită matinală când de fapt nu avea loc de 
dimineaţă. 

După ce îi dădu cartea de vizită majordomului, 
rămase în holul de la intrare, ştiind că existau şanse foarte 
mari ca ea să nu îl primească, fără să o învinuiască pentru 
asta. Era conştient că avea multe lucruri pentru care să îşi 
ceară iertare şi avea planuri să o facă, dar în clipa aceea 
grija lui principală era să mai aibă un pic de timp alături de 
Lauren. Noaptea trecută reuşise să se strecoare ca să fie cu 
el, dar el avea nevoie de mai mult decât atât. Se gândi că 
amândoi aveau. 

Majordomul reveni. 

— Excelenţa Sa vă va primi, dacă sunteţi amabil să 
mă urmaţi. 

Tom îl urmă pe majordom de-a lungul unui hol pe care 
nu mai fusese înainte şi apoi în salon, acolo unde Lydia era 
aşezată pe o canapea, turnând ceai într-o ceaşcă de 
porțelan, în timp ce Rhys stătea în picioare în apropiere, 
lângă o fereastră, foarte vigilent, ca şi cum se aştepta ca 
Tom să sară asupra soţiei lui. Lydia ridică privirea şi surâse 
dulce. 

— Milord, te rog să ni te alături. Doreşti un ceai? 

— Nu, mulţumesc. Mai întâi, aş dori să îmi cer scuze 
pentru aseară. Temperamentul meu a fost mai puternic 
decât mine. 

— Îţi acceptăm scuzele. Presupun că la fel a făcut şi 
lordul Whithaven. 

El se strâmbă. 

— Încă nu mi-am cerut scuze. Cred că scuzele faţă de 


el trebuie să fie mai publice. 

Ea îşi ridică o sprânceană ca şi cum ar fi aşteptat ca el 
să elaboreze. 

— Lucrez încă le detalii, zise el 

— Înţeleg. la loc, te rog. Îmi înţepeneşte gâtul tot 
uitându-mă la tine. 

El se aşeză pe fotoliul de brocard aflat alături de ea, 
ca să fie cu ochii pe Rhys, permițându-i în acelaşi timp 
bărbatului să îl urmărească. Bănuia că ducele de Harrington 
nu era un bărbat pe care ar fi vrut să îl întâlnească singur, 
pe o alee întunecată. Deşi avea o poleială de civilizaţie, 
Tom avea suspiciuni că în acesta exista, de asemenea, şi 
un pic de sălbăticie. 

— Presupun că nu doar dorinţa de a-ţi cere scuze este 
motivul care te-a adus aici în după-amiaza asta, zise Lydia, 
întorcându-i cu succes atenţia de la Harrington. 

Tom încuviinţă din cap. 

— Ţi-am cumpărat cartea azi-dimineaţă. 

Ea zâmbi cu o încântare evidentă. 

— Chiar aşa? lţi place? 

— Nu cred că a fost creată neapărat pentru 
amuzament. 

— Bănuiesc că nu. Ai nevoie de vreo explicaţie? 

— Insoţitori. Ai scris că, de obicei, o verişoară 
căsătorită ar fi mai potrivită decât o mamă pentru a servi 
pe post de însoţitoare. 

— Aşa este. 

— Tu eşti verişoara lui Lauren şi eşti căsătorită. 

— Exact. Acesta este motivul pentru care v-am însoţit 
pe tine şi pe Lauren în plimbările voastre prin Londra. Ei 
bine, asta şi, în plus, acela că, pur şi simplu, ador să ies şi 
să cutreier. 

— Ce ai zice de o plimbare mai lungă? 

Ea îi aruncă un zâmbet poznaş. 

— Vrei să spui să ieşim din oraş pentru o zi întreagă? 

Nu se putu împiedica să nu se aplece înainte şi să îşi 
încleşteze mâinile, transferându-şi puterea strânsorii lui în 
cuvintele sale. 


— Mai mult decât doar o plimbare şi pentru mai mult 
decât o zi. Vreau să o duc pe Lauren la Sachse Hall pentru o 
vreme. O săptămână sau cam aşa... Ştiu că cer mult, dar te 
voi recompensa. 

— Şi mai exact, cât crezi că merită fericirea verişoarei 
mele? 

El o cercetă, încercând să determine unde mai exact 
ducea întrebarea ei şi ce era ceea ce auzea în vocea ei: 
reproş ori aprobare. 

— Spune un preţ. 

Râzând uşurel, ea îşi ridică ceaşca, devenind tăcută 
doar când începu să bea din ceai, privindu-l pe deasupra 
marginii ceştii. Când puse ceaşca jos, zise: 

— Păcat că nu ai venit mai devreme. 

— De ce? Ai deja planuri? 

Ea dădu din cap. 

— Mă tem că da. Lauren a fost aici azi-dimineaţă, 
destul de devreme, ca să îmi ceară să servesc pe post de 
însoţitoare. Se pare că doreşte să însoţească un anumit lord 
la Sachse Hall. Şi am acceptat din dragoste pentru 
verişoara mea şi fără niciun beneficiu financiar pentru 
mine. 

— A fost deja aici? 

— Aha. M-a trezit din nou din somn, destul de 
nerăbdătoare să îmi ceară ajutorul pentru a o scoate un pic 
din Londra. Din moment ce eu şi Rhys dorim şi noi un pic de 
timp departe de toate, am fost foarte bucuroasă să îi 
satisfac cerința. 

Respirând adânc, el se lăsă pe spate şi se relaxă în 
fotoliu. 

— Deci vei fi însoţitoarea noastră? 

— Exact. 

— Ai fi putut spune ceva mai devreme. 

— Dar îmi face plăcere să văd cum te zvârcoleşti un 
pic. Totuşi, nu îţi face iluzii, îmi voi lua foarte în serios 
îndatoririle. Am văzut în Punch? desene care înfăţişează 
oameni tineri încercând să scape de însoțitorii lor. 

— Nu voi profita. 

Rhys tuşi şi îşi drese glasul, de parcă nu mai credea în 
vorbele lui Tom mai mult decât Tom însuşi. Tom nu avea 
niciun plan să profite de Lydia, dar, dacă Lauren i-ar fi stat 
la dispoziţie... 

— Putem fi gata să plecăm de dimineaţă, zise Lydia. 

— Îmi voi trimite trăsura în jur de ora şapte. 

— Sfinte Dumnezeule! lătră Rhys. Ai milă, omule, şi 
alege o oră mai rezonabilă. 

— 10? 

— Prânz. 

— 11. 

— 11 să fie. 

Lydia întinse mâna şi îl bătu pe Tom pe genunchi. 

— Acum, dacă Lauren va reuşi să aibă succes să o 
convingă pe mătuşa Elizabeth că voi fi o însoţitoare 
acceptabilă în timpul unei vizite la ţară, ar trebui să fim 
gata. 


Lauren îşi privi mama săpând cu lopăţica în jurul 
preţioaselor ei tufe de trandafiri, întorcând pământul, 
îndepărtând cele câteva buruieni care îndrăzniseră să îi 
invadeze domeniul. Bănui că următoarele câteva minute 
aveau să fie foarte dificile, dar avea deja 24 de ani şi era 
destul de în vârstă încât să ia propriile decizii. Era pregătită 
să îşi exercite independenţa. 

Aşa că de ce tremura? Pentru că ştia că se afla în toiul 
unei bătălii pe care putea să nu o câştige, deşi îşi aliniase 
argumentele la rând, ca pe nişte soldăţei ascultători. 
Trăgând adânc aer în piept, liniştindu-şi respiraţia, 
îngenunche lângă mama ei, întinse mâna şi scoase o 
buruiană, aruncând-o alături. 

— Trandafirii au înflorit minunat anul acesta. 

— Într-adevăr. Simt foarte mulţumită. 

— Aşa cum ar trebui. Munceşti aşa de mult la ei. Jur 
că nu am văzut niciodată o grădină mai frumoasă. 


— A trecut ceva timp de când nu m-ai mai flatat atât 
de mult. 

Mama ei îşi îndreptă spinarea, puse lopăţica pe 
pământ, îşi lovi mâinile înmănuşate una de alta ca să scape 
de pământul rămas pe ele şi le scoase alene. 

— Vina este o povară foarte grea, continuă ea. 

Căldura îi inundă chipul, iar Lauren se întrebă dacă 
mama ei putea arunca o privire asupra ei şi să îşi dea 
seama exact ce făcuse ea cu Tom în noaptea trecută şi de 
câte ori. 

— Nu mă simt vinovată. 

Se strâmbă la auzul vocii ei ascuţite. Suna ca o vioară 
dezacordată. 

— Mă refeream la mine însămi, zise mama ei. 

— Ah, desigur. 

— Mă tot gândesc că, dacă sap grădina de îndeajuns 
de multe ori, voi face ca totul să fie din nou bine, că 
perfecțiunea de aici este perfecţiune oriunde, dar nu ştiu 
dacă va din nou perfect totul. 

— Nu sunt sigură că a fost totul perfect vreodată. Pur 
şi simplu n-a fost chiar atât de rău pe cât ar fi putut fi. 

Mama ei se întoarse către ea. Arăta remarcabil de 
tânără, incredibil de vulnerabilă, mânjită de praf pe o parte 
a nasului. Lauren rezistă tentaţiei de a-l şterge, dar, în cele 
din urmă, nu putu să lase la vederea servitorilor - pe mama 
ei arătând mai puţin vrednic de o contesă. 

— Ai un pic de mizerie aici. 

Folosindu-şi degetul mare, o curăţă. 

Mama ei râse uşurel. 

— Uneori mi se pare că îmi place mai mult mirosul 
pământului decât cel al trandafirilor. 

— Cred că este fata crescută la fermă din tine. 

— Probabil. la zi, ce te aduce în colţul meu de 
grădină? 

— Tom m-a invitat la Sachse Hall, Lydia a fost de 
acord să mă însoţească şi doresc să merg. 

Vorbele ieşiră şuvoi, una peste cealaltă, ca şi cum 
credea că, dacă le rostea destul de iute, mamei ei urma să 


îi scape adevărata însemnătate a mesajului ei: că avea să 
plece cu Tom. 

— Crezi că este un lucru înţelept? întrebă moale 
mama ei. 

Lauren îşi cercetă degetul mare, murdar de pământ. 

— Probabil că nu. 

— Ei bine, atunci, fii cu băgare de seamă cât eşti 
plecată. 

Lauren îşi ridică brusc privirea, dar mama ei îşi 
întorsese deja din nou atenţia către pământ, folosindu-şi 
acum mâinile fără mănuși să sape pământul. 

— Îmi dai permisiunea să plec? 

Lauren se întrebă dacă mama ei ghicise într-adevăr 
despre aventura din noaptea trecută. 

— Cel puţin în felul acesta, continuă mama ei, voi şti 
unde te afli şi mă pot preface că Lydia se va dovedi o 
însoţitoare adecvată. lar faptul că va fi acolo va da impresia 
de decenţă. Este tot ce pot spera. 

— Lydia va fi o companioană excelentă, zise Lauren, 
simțind nevoia de a-i lua apărarea verişoarei sale. Ea ştie 
mai bine decât oricine preţul unui scandal. 

— Nu trebuie să mă convingi pe mine, spuse mama 
ei. Mergi cu binecuvântarea mea. 

O bătălie câştigată cu atâta uşurinţă era cu siguranţă 
o bătălie neterminată. 

— Vom pleca mâine, zise prudentă Lauren, aşteptând 
vreun fel de indiciu cum că mama ei îi juca vreun fel de 
festă răutăcioasă. 

Mâinile mamei sale îşi opriră mişcările care păreau 
frenetice. 

— Ai grijă de inima ta. 

Lauren îşi înfăşură braţele în jurul mamei sale, 
îmbrăţişând-o puternic, nepăsându-i că ar fi putut să fie şi 
ea la fel de acoperită de praf. 

— Îţi mulţumesc că nu faci ca acest moment să fie 
dificil. 

O sărută pe obraz, observând doar atunci că o altă 
pată apăruse pe nasul ei, la fel şi o dungă umedă, lăsată de 


o lacrimă trecătoare. Şopti: 

— Te iubesc foarte mult. 

Apoi se ridică în picioare şi merse să se pregătească 
pentru călătorie. 


Pentru că Tom şi Rhys erau nişte bărbaţi cu 
dimensiuni sănătoase şi pentru că doamnele, chiar şi 
pentru o scurtă şedere la ţară, aveau nevoie de câte două 
cufere pentru haine fiecare, călătoriră în două trăsuri şi, 
deşi poate că nu era în întregime adecvat, Lauren călători 
singură în trăsură cu Tom. 

— Ai fost teribil de tăcută, zise Tom, odată ce trecură 
de hotarele Londrei. 

— Mama a fost prea uşor de acord cu venirea mea. Nu 
prea am încredere în uşurinţa cu care a capitulat. 

Râsul lui o învălui în locul în care ea şedea, în faţa lui. 

— Poate că se gândeşte că un pic de timp în 
compania mea te va convinge că nu mai eşti interesată nici 
de mine, nici de Texas. 

Cercetându-l în timp ce şedea acolo, în redingota gri 
cu guler de catifea neagră şi pantaloni gri, vesta albastră şi 
lavaliera roşie, ea îşi dădu seama că se mai aştepta ca el să 
îşi facă apariţia în hainele lui de cowboy, că foarte rar se 
mai gândea la el ca la un cowboy. Această constatare o 
surprinse, o întristă şi, într-un mod ciudat, îi dădu şi 
satisfacţie. Nu era ca şi cum şi-ar fi putut acorda întregul 
credit pentru transformarea lui. Mare parte începuse înainte 
ca ea să fie de acord să îl ajute, dar dacă acesta şi-ar fi 
schimbat doar un pic forma mustăţii şi nu ar fi vorbit deloc, 
nimeni nu şi-ar fi dat seama că nu fusese crescut în Anglia. 

— Ai putea să te gândeşti să îţi tunzi un pic mustata, îi 
sugeră ea. Arată cu siguranţă ca din vest. 

El îşi puse degetul mare şi pe cel arătător în centrul 
mustăţii, mar deasupra buzei şi îi netezi alene ambele părți. 

— Adică să o fac să se curbeze la vârfuri? 

Lauren dădu din cap. El se strâmbă, făcând-o să râdă. 


— Era doar o sugestie. 

— Îmi place mustaţa mea aşa cum este. 

— Cred că ai putea să o razi de tot. 

— Aş arăta prea tânăr. 

— Eşti tânăr. 

— În ani, Lauren, nu şi în ceea ce priveşte experienţa. 
În unele feluri, sunt mai în vârstă decât o mulţime dintre 
domnii pe care îi întâlnesc. Ei au dus vieţi pline de răsfăţ. 

— O viaţă plină de excese poate îmbătrâni de 
asemenea. 

— Destul de adevărat. 

Ea lăsă ca liniştea să se strecoare între ei, înainte să 
spună: 

— Nu am fost niciodată la Sachse Hall. 

— Este mult de lucru. 

— Nu mi-am dat seama că avea nevoie de reparaţii. 

— Nu neapărat reparaţii cât mai degrabă redecorare. 
Tatălui meu pare să îi fi plăcut... 

Privi afară, pe fereastră, ca şi cum ar fi căutat 
cuvintele potrivite, iar ea putu să vadă roşul de sub bărbia 
lui adâncindu-se din cauza stânjenelii. Ori era, poate, 
reflexia lavalierei roşii, dar ea nu credea că asta era cauza. 

— Pare să îi fi plăcut ce? 

— Statui goale, genul acesta de lucruri. M-am gândit 
să aranjez locul, dar am hotărât că ar trebui să las asta în 
seama soţiei, să o las să redecoreze casa după gusturile ei. 

Stomacul lui Lauren se înnodă la auzul unei noi 
menţiuni a unei viitoare soţii. Faptul că îi amintea constant 
de asta era deliberat ori fără intenţie? Spera să obţină o 
reacţie din partea ei, vreo scânteie de gelozie? Sfinte 
Dumnezeule, oricât detesta să admită asta, era invidioasă 
pe femeia care urma să se căsătorească cu el. Şi cu 
siguranţă că el avea să se căsătorească. 

— Este foarte drăguţ din partea ta, zise ea, 
străduindu-se să nu permită momentului să strice colecţia 
de amintiri minunate pe care spera să le adune ca să le 
poarte cu ea atunci când avea să plece. 

— M-am gândit că este o decizie... destul de civilizată. 


Accentul lui perfect englezesc o uimi. Se holbă la el. 

— Dumnezeule, Tom, poţi vorbi foarte convingător 
fără urmă de accent. 

— Doar atunci când mă concentrez. 

— Cred că ai descoperit secretul. Toate aspectele 
vieţii cer concentrare. 

El râse din nou, iar ea îşi dădu seama că el râdea cu 
mult mai multă uşurinţă decât cei mai mulţi dintre bărbaţii 
în preajma cărora se aflase în ultimii ani. 

— Este mai mult decât doar să scapi de vorbirea 
tărăgănată, zise el. Este vorba să foloseşti cuvintele în 
feluri în care nu am mai făcut-o înainte. Îi aruncă o privire 
cu subinţeles. Este... un pic sâcâitor. 

Lauren surâse cald. 

— Îngrozitor de sâcâitor. 

— Îndrăznesc să spun că ai dreptate. 

Ea lăsă să-i scape un râs uşurel. 

— Aş fi veselă ca o privighetoare dacă ai învăţa să 
vorbeşti cum se cuvine. 

— Veselă ca o privighetoare, repetă el. Creează o altă 
imagine decât un porc în mocirlă. 

Ea râse şi mai tare. 

— Vai, Tom, este cumplit! Nu simt deloc acelaşi lucru. 
Una este rafinată, cealaltă grosolană. 

— Care e care? 

— Ştii foarte bine care e care. Dacă nu eşti atent, mă 
voi supăra foarte tare pe tine. 

Tom clătină din cap. 

— Că o să te superi foarte tare nu e cine ştie ce 
ameninţare. Mânioasă, turbată, înfuriată, aşa da, asta m-ar 
face să mă gândesc un pic. 

— Nu subestima neplăcerile aduse de faptul că ai de-a 
face cu o femeie care este foarte supărată. Te asigur că 
vorbele folosite pot lăsa o impresie mai civilizată, dar ele 
pot ascunde un temperament sălbatic. 

— Am crezut întotdeauna că engleza este engleză. 

— Nu chiar, dar vorbeşti remarcabil de bine şi te 
prinzi de toate nimicurile destul de uşor. 


— Nu e nimic uşor în toată treaba asta. Este la fel de 
greu cum este ca eu să stau pe partea mea de trăsură în 
timp ce tu stai pe ata. 

— Intenţionez să mă comport cu foarte mare decenţă 
în timpul în care vom fi departe de Londra. Nu doresc să o 
pun pe Lydia într-o poziţie dificilă. 

Aplecându-se în faţă, Tom îi luă mâinile înmănuşate. 

— Defineşte decenţa. 

— Nu am niciun plan să fiu sedusă. 

El şi îngustă ochii. 

— Cum plănuieşte cineva să nu fie sedus? Pot 
înţelege planul de a seduce... 

— Am vrut doar să spun că voi fi foarte atentă la orice 
încercare necuviincioasă pe care ai putea să o îndrepţi 
asupra mea. 

Nu avea să se strecoare în dormitorul lui. Absolut nu. 

Zâmbind larg, ca şi cum ştia că ea nu putea să aibă 
tăria să reziste, el dădu drumul mâinilor ei, lunecă într-unul 
din colţurile trăsurii şi privi în gol pe fereastră. 

— Ce faci? întrebă ea. 

— Privesc peisajul, pur şi simplu. Aste al naibii de 
verde. 

— Şi în Texas există verdeață. 

— Nu în Fortune, acolo nu există. Nu aşa. Odată cu 
mijlocul verii, totul începe să devină maroniu. Işi mută 
privirea către ea. Nu îţi aminteşti? 

— Am o amintire vagă... 

Foarte vagă. Îşi amintea oare cu adevărat cum arăta? 

— Nu cred că aia totul va deveni arid. 

— Eşti ca mama, cu grădina ei de trandafiri. Are un 
pic de pământ care este al ei, de care are grijă... 

— Sachse Hall se întinde pe o suprafaţă ceva mai 
mare. Arendaşii sunt fermieri. Eşti mai mult decât bine- 
venită să mi te alături când voi merge călare în vizită. 

— Eşti un bărbat legat de pământ, nu-i aşa, Tom? 

— Presupun că, indiferent dacă pământul se află în 
Anglia ori în Texas, acesta mă cheamă. 

Apoi căzu în tăcere, ca şi cum asculta ceea ce verdele 


şi maroniul pământului şi puteau şopti în timp ce treceau 
pe lângă el. Se întrebă dacă tatăl lui îl luase vreodată cu el 
în vizitele pe moşie, dacă acesta reuşise cumva să fi insufle 
în Tom o dragoste faţă de pământ... cu sau fibră intenţie. 

Cu siguranţă că trebuia să existe o urmă din influenţa 
tatălui său, alta decât cicatricile. 

Era minunat să privească lumina de apreciere din 
ochii lui în timp ce el privea peisajul care gonea, ca şi cum 
nu putea să se sature niciodată de el, să se plictisească de 
el, ca şi cum îl vedea pentru prima oară, deşi cu siguranţă îl 
mai văzuse înainte, pe drumul spre Londra. 

— Îţi aminteşti ca tatăl tău să te fi luat cu el să vedeţi 
moşia? 

EI îşi încleştă fălcile. 

— Nu. Amintirile care îmi vin - clătină din cap - încă 
nu am avut vreuna pe care mi-ar plăcea să o rețin. 

— Cel puţin na vei avea amintiri neplăcute legate de 
pământ. 

Se dădu mai aproape de fereastră, ca să aibă o 
privelişte similară cu cea pe care el o găsea atât de 
fascinantă. Nu îşi dăduse niciodată cu adevărat silinţa să 
cerceteze zona rurală, să se uite la ea fără să aibă 
resentimente că nu era Texas. Dealurile care alergau aici îi 
păreau atât de străine pentru că Fortune nu era decât teren 
arabil bun, plat, lângă coasta texană. Nu văzuse nimic care 
să îi amintească de ele, aşa că le găsea mereu câte un 
defect. 

Doar atunci când le văzu prin ochii lui Tom păru ca 
verdele viu să îi câştige aprecierea şi să o facă chiar să se 
simtă un pic vinovată pentru anii în care îl judecase cu 
asprime. 

Tom se ridică şi veni pe bancheta ei, aşezându-se 
alături de ea, aplecându-se să privească pe fereastră, până 
când pieptul i se lipi de umărul ei. 

— Prefer să văd unde mă îndrept decât să mă uit în 
urmă, să văd unde am fost, zise el liniştit, căldura 
respirației lui adiind peste pielea sensibilă a gâtului ei, 
trimițând valuri de fiori prin trupul ei până când degetele de 


la picioare i se strânseră. 

— Să mă mut pe cealaltă banchetă ca să ai o vedere 
mai clară? 

— Nu, îmi place vederea de aici foarte mult. 

— Nu am privit niciodată zona rurală fără un oarecare 
resentiment. Tu nu? 

— Cum să îmi displacă atunci când toată zona asta 
îmi aparţine? 

Ea îşi răsuci capul. 

— Asta este proprietatea ta? 

— Nu, nu încă. Mai avem câteva ore de mers. Nu mă 
refeream la faptul că îmi aparţine. Mă refeream doar la 
faptul că este pur şi simplu... superbă. Nu poţi avea 
resentimente faţă de pământ doar pentru că există, nu 
atunci când ne dă în schimb atât de multe. 

— Ai asta în sânge, zise ea, uimită de constatare. 

— Uneori, aşa mi se pare. Când îl privesc, nu-mi mai 
lipseşte atât de mult Texasul. 


Faptul că privise afară, la pământ, cu profilul lui 
Lauren înrămat în colţul imaginii, avusese probabil mult de- 
a face cu faptul că nu îi mai era atât de dor de Texas. Nori 
negri se apropiară, o ploaie uşoară începu să cadă şi 
cântecul de leagăn al stropilor care cădeau pe acoperiş o 
adormi pe Lauren, capul fiindu-i cuibărit pe umărul lui. O 
acoperi cu jacheta lui ca să ţină cât de cât la distanţă 
răcoarea. Braţul care o înconjura ca să o ţină în loc 
începuse să îi amorţească, dar fu o mică neplăcere în 
comparaţie cu plăcerea de a avea greutatea trupului ei 
lăsată pe el, cu mireasma părului ei, parfumul ispitindu-l să 
tragă adânc aer în piept ca să se bucure de mirosul ei unic, 
să îl memoreze pentru dăţile când nu avea să fie aproape 
de el. 

Călătoria în provincie avea ca scop atât evadarea din 
Londra, cât şi şansa de a acumula amintiri cu Lauren. Avea 
afaceri legate de moşie de care trebuia să se ocupe, dar 


plănuia să îşi facă timp pentru ea: pentru plimbări şi călărit 
şi să stea în grădină, să încerce să o convingă să se 
mulţumească cu o părticică din Texas şi, mulţumindu-se cu 
atât, să se poată mulţumi şi cu el. 

Pe moşie, ea urma să aibă o viziune mai realistă 
asupra vieţii lui. Nu erau doar baluri, ţine, operă şi plimbări 
matinale în parc. De fapt, toate acestea nu alcătuiau decât 
o mică parte. Spera că avea să câştige o apreciere mai 
mare în faţa ei, că ea ar fi putut să înceapă să îl privească 
cu adevărat, nu ca pe un cowboy ori ca pe un lord, ci ca pe 
un bărbat. 

Din fericire, ploaia luă sfârşit înainte ca ei să ajungă la 
Sachse Hall. lar Tom se blestemă că era nerăbdător, 
aşteptând prima reacţie pe care Lauren urma să o aibă 
văzând pentru întâia oară căminul lui strămoşesc. Dreptul 
lui asupra locului se datora doar faptului că apăruse din 
pântecul potrivit, şi totuşi, iată-l, simţea o mândrie de 
netăgăduit despre care, până în urmă cu câteva luni, nici 
măcar nu ştia că există. Nu bătuse cuiele care îl ţineau la 
un loc, nici nu angajase servitorii care se furişau pe 
coridoarele sacre, nici nu umpluse pivniţa cu vinuri ori nu 
cumpărase măcar o singură piesă din arta ostentativă care 
era expusă pretutindeni în întreaga casă, şi totuşi, nu putea 
nega că o parte din el dorea ca ea să fie... impresionată. 

Dorea ca ea să o privească aşa cum o făcea el, să 
vadă ce era şi potenţialul a ceea ce putea fi. 

Îşi dădu seama că ea fi privea fix, fără să se uite deloc 
pe fereastră, abia în momentul în care trăsura se opri. Işi 
dăduse la o parte de pe umeri jacheta lui şi i-o întindea. 

— Eşti neliniştit, zise ea încet 

— Nu fi ridicolă. 

Îşi smulse jacheta din mâna ei şi se dădu înapoi atât 
cât să şi-o pună fără să o lovească peste faţă. 

— Nu m-aş fi gândit că îţi pasă de un lucru pe care nu 
l-ai obţinut prin muncă grea. 

— Nici eu nu aş crezut asta, zise el cu sinceritate. Dar 
mă uit la tot ce am moştenit şi faptul că ştiu că există aici o 
istorie care durează de şase generaţii mă face să simt 


smerenie. Ce am în Texas a început cu mine, şi nu pot nega 
că sunt teribil de mândru de ceea ce am realizat, dar mi-ar 
plăcea, în acelaşi timp, să cred că peste câteva generaţii de 
acum, bărbaţii care vor moşteni ceea ce eu am început vor 
simţi o venerație şi o apreciere a întregii istorii. Nu mă vor 
cunoaşte pe mine ori prin ceea ce voi fi trecut ca să le las 
începutul unei moşteniri, exact aşa cum nici eu nu îi ştiu pe 
bărbaţii care au lăsat-o pe aceasta, până a ajuns la mine. 
Dar asta nu înseamnă că nu pot avea respect faţă de ceea 
ce au realizat. 

Ochii ei se întunecară, cu ceva apropiat de apreciere 
şi cum el era singurul pe care fi studia cu atenţie... 

Portiera trăsurii se deschise cu zgomot, risipind pur şi 
simplu starea de spirit făcând-o să tresară uşor, iar el nu se 
putu opri să nu se gândească că în acele câteva momente, 
ea fusese la fel de pierdută în el cum era el în ea. Lacheul o 
ajută să coboare, şi Tom o urmă, dorindu-şi ca momentul să 
nu fi trecut, întrebându-se la ce se gândea ea, la ceea cear 
fi putut ea spune. 

— Este impresionant, zise Lauren. 

Tom nu putea decât să fie de acord. Cu trei etaje 
deasupra pământului şi unul parţial sub pământ, toate 
aproape de două ori mai înalte decât etajele casei pe care 
el o construise în Texas. Nu putu să nu se gândească că 
strămoşii lui se consideraseră giganţi printre oameni şi 
doriseră ca şi casa în care locuiau să reflecte atitudinea 
aceea. 

Rhys şi Lydia se apropiară, în timp ce valeţii şi 
cameristele doamnelor, care călătoriseră într-o a treia 
trăsură, se îndreptau deja către conac, acolo unde Tom 
presupuse că aveau să se ocupe imediat de nevoile 
domnilor şi doamnelor lor. 

— Fosta doamnă Sachse a ţinut o petrecere aici, anul 
trecut, zise Lydia. Ştia întotdeauna cum să îi facă pe 
oameni să se simtă în largul lor şi bine-veniţi. 

— Pe toată lumea mai puţin pe tine, iubita mea, zise 
Rhys. 

— Doar până când a înţeles că nu te putea câştiga. 


Tom îşi lovi palmele una de cealaltă şi le frecă. Cerul 
plumburiu începuse să se întunece odată cu apropierea 
serii. 

— Haideţi să ne instalăm. 

Lucru care nu crezu că avea să necesite prea mult 
efort, din moment ce câţiva lachei duseseră deja cuferele şi 
genţile în casă. 

— Din moment ce nu am mai avut niciodată un 
oaspete aici, începu Tom, nepunând-o la socoteală pe fosta 
Lady Sachse ca oaspete, deoarece fusese de fapt reşedinţa 
ei, sunt un pic novice în treaba asta, dar simţiţi-vă, pur şi 
simplu, ca acasă. 

— Vom fi în regulă, Tom, îl asigură Lydia. Nu te simţi 
obligat să ne impresionezi cu nicio ceremonie. 

— Nu mă lăsa să încep cu obiceiuri rele pe care nu voi 
fi putea să le continui, îi spuse el. Ar fi mai bine să învăţ 
felul potrivit în care să fac treaba asta. 

— Cea mai uşoară cale este să îţi iei o soţie care este 
capabilă să se ocupe ea singură de toate în locul tău, zise 
Rhys, lucru care îi atrase o palmă peste braţ din partea 
Lydiei. 

— Ce? Nu spun decât adevărul, spuse Rhys. Treburile 
domestice sunt domeniul soţiei 

— Dar nu şi motivul pentru care să te căsătoreşti. 
Oamenii se căsătoresc din dragoste. 

Rhys întâlni privirea lui Tom. 

— Uită că am spus ceva. 

Urcară treptele de piatră. Un lacheu le deschise uşa. 
Doamnele intrară, iar Tom şi Rhys le urmară. 

Majordomul, ţeapăn şi ceremonios, aştepta în poziţie 
de drepţi. 

— Milord, bine aţi venit acasă. 

— Mulţumesc, Smythe. 

Tom trimisese vorbă că avea să aducă musafiri 

— Am pregătit camere pentru duce, ducesă şi 
domnişoara Fairfield în aripa care a fost cândva ocupată de 
fosta contesă. Sunt sigur că vor găsi găzduirea foarte 
satisfăcătoare. 


— Mulţumesc. În legătură cu cina... 

— Va fi servită la ora şapte, ca de obicei. Sugerez o 
adunare în bibliotecă, unde mi-am luat libertatea de a 
aproviziona dulăpioarele cu cel mai bun vin de Porto, coniac 
şi whisky. 

Tom se întoarse către oaspeţii săi. 

— Se pare că totul a fost pregătit. 

— Nimic nu este mai de preţ ca un personal 
competent, zise Lydia. Abia aştept să mă împrospătez. Ne 
vedem într-o oră în bibliotecă, da? 

— Bine. 

Lydia luă braţul lui Lauren. 

— Haide, Lauren. Nu ştiu ce părere ai tu, dar eu sunt 
gata să ies din hainele mele de călătorie. 

— Vă voi conduce la camerele domniilor voastre, 
Excelenţă, zise Smythe. 

În timp ce doamnele urează treptele, Rhys rămase în 
urmă, cu Tom. 

— Tu nu doreşti să te schimbi de hainele de călătorie? 
îl întrebă Tom. 

— Ba da, dar mai întâi doream să te avertizez că 
Lydia îşi ia foarte în serios responsabilităţile de însoţitoare, 
dar, ca unul care a reuşit uneori să scape de însoțitori cu 
foarte mare succes, mă voi îndura de necazul tău şi voi face 
tot ce îmi va sta în putinţă să îi distrag atenţia pe măsură 
ce se înserează. 

Tom zâmbi larg. 

— Apreciez asta. 

— Măcar atât să pot face. Recunosc un bărbat 
îndrăgostit atunci când îl văd şi, pentru că am fost foarte 
aproape de a-mi pierde iubirea vieţii mele, ştiu cum este să 
fii în locul tău. Îl privi pe Tom în ochi. Şi, din moment ce nu 
am avut ocazia să discutăm în particular de la incidentul 
acela nefericit cu Whithaven... 

— Chiar îmi pare rău pentru asta, întrerupse Tom. 

— Whithaven este un măgar încrezut şi arogant. 

Tom fu luat prin surprindere de cuvintele lui Rhys. 

— M-am bucurat foarte mult când te-am văzut dându- 


iun pumn aşa cum el mi-a dat cândva mie. 

— Te-a lovit? 

— M-a lăsat lat. Voiam doar să ştii că, deşi timpul şi 
locul poate că nu au fost cele mai potrivite, îmi dau seama 
că pumnul acela a fost probabil pe deplin meritat. 

Tom clătină din cap. 

— Nu, mă gândesc că toate cele trei au fost nişte 
alegeri nefericite. 

— Cum doreşti. Rhys aruncă o privire în jurul holului. 
Interesante opere de artă. 

— M-am gândit să pun haine pe unele dintre statuile 
astea, recunoscu Tom. 

— Le-aş lăsa aşa cum sunt, în locul tău. Ceva din 
înfăţişarea nudurilor le face foarte provocatoare. 

— Nu sunt obişnuit să văd expus atât de mult. 

— Este artă, prietene. lar doamnele au tendinţa de a 
aprecia arta. 


Capitolul 15 


Lauren admiră de la fereastră grădinile magnifice. Se 
gândi că mamei ei i-ar fi plăcut foarte mult să le vadă. Era 
evident că fuseseră create în timp şi se întrebă dacă felul în 
care erau aranjate fusese influenţat de mama ori de tatăl 
lui Tom. De mamă, decise ea. Erau prea minunate pentru a 
fi fost dorinţa cuiva cu reputaţia duşmănoasă pe care o 
avusese tatăl lui Tom. Toate statuile perechilor goale care 
ţopăiau - acelea fuseseră, fără îndoială, influenţa tatălui 
său. 

— Eu şi Rhys vom fi în capătul coridorului, zise Lydia. 
Vom trece pe la tine într-o oră să te conducem... 

— Nu este nevoie. Am de gând să cobor devreme. 

— Cât de devreme? Imi voi modifica programul. 

Lauren se întoarse de la fereastră, cu faţa către 
verişoara ei. 

— Lydia, serviciul de  însoţitoare a fost pentru 


beneficiul mamei mele şi al societăţii, nu al meu. 

Merse până la pat şi studie ţinuta pe care camerista ei 
i-o pregătise. Era foarte potrivită pentru seară. 

— Nu te aştepţi să întorc privirea atunci când te porți 
necuviincios, nu-i aşa? întrebă Lydia. 

— Sigur că nu, zise încet Lauren. Mă aştept ca tu să te 
aştepţi ca eu să mă port cuviincios. Prin urmare, nu vei găsi 
de cuviinţă să mă urmăreşti îndeaproape. Te poţi relaxa, să 
te bucuri de timpul petrecut alţi alături de Rhys şi, dacă 
suntem cu toţii laolaltă, este minunat... dacă nu, nu vreau 
să-ţi faci griji. 

— Totuşi, nu ai de gând să te porţi cum trebuie, nu-i 
aşa? 

— Nu am de gând să mă port cum nu trebuie, dar, 
dacă ar fi să se ivească ocazia, nu sunt sigură că m-aş 
opune. 

Lydia oftă. 

— Mătuşa Elizabeth mă va ucide dacă te vei trezi într- 
o situaţie compromiţătoare. 

Lauren surâse. 

— Te voi ucide eu dacă nu va şi aşa. 

— Ah, Cerule, în ce m-am băgat? Lydia îşi ridică 
mâinile. Voi face un compromis. Voi face tot ce îmi stă în 
putinţă să fiu cea mai bună însoţitoare, dar nu pe atât de 
sârguincioasă cum îmi propusesem. Fără îndoială că Rhys 
va avea o opinie diferită. Voi încerca să îl ţin ocupat cu 
altceva pe măsură ce se lasă noaptea. 

— Un plan minunat. 


Tom se uită la reflexia lui în oglindă, întrebându-se 
când îl părăsise judecata sănătoasă. 

— Aş putea să o mai subţiez un pic, milord, zise 
valetul său. 

— Nu, spuse Tom, mişcându-şi buza superioară ca să 
vadă dacă putea face ca mustaţa să îi arate mai 
prezentabil. Cred că este destul de subţire. 


— Am putea să curbăm mai mult vârfurile. 

— Nu, sunt destul de curbate. 

Poate că ar fi trebuit să o radă în întregime, dar ştia 
că, dacă ar fi făcut asta, ar fi arătat ca şi cum nu era destul 
de în vârstă ca să dea ordine, darămite să conducă o moşie 
de măsura acesteia. Rezistă impulsului de a îşi trece 
degetul mare şi pe cel arătător peste mustață şi să o 
îndrepte. Nu era de părere că arăta mai englez. | se păru că 
arată... îşi închise ochii. Nu dorea să se gândească la cum 
arăta. Data viitoare când va dori să îi facă pe plac lui 
Lauren, avea să îi dea, pur şi simplu, nişte flori, nu se va 
strădui să îşi schimbe înfăţişarea. 

— Să încheiem pregătirea pentru cină? îl întrebă 
valetul său. 

— Bănuiesc că da. 

— Chiar arătaţi foarte atrăgător, milord. 

Cuvântul atrăgător îl făcu pe Tom să se gândească la 
un câine cu un băț’. 

— Mulţumesc. 


Lauren ajunse în bibliotecă înaintea tuturor, găsindu- 
şi drumul cerând indicaţii diverşilor lachei şi servitori. Fiind 
crescută în casa Ravenleigh, nu era la fel de uimită de 
măreție ori de toţi servitorii prezenţi, aşa cum ar fi putut fi 
când ajunsese prima oară în Anglia, dar îşi putea imagina 
foarte bine că, pentru început, Tom s-ar fi putut simţi 
copleşit de toate. Biblioteca era o încăpere impresionantă, 
cu rafturi din podea până la tavan şi o scară în formă de 
spirală în colţ, care ducea la un alt etaj cu rafturi de la 
podea până în tavan şi o zonă mică în care se putea şedea, 
în faţa unei ferestre mari. Presupuse că aceasta oferea o 
privelişte la fel de uluitoare asupra grădinilor şi a peisajului 
rural din împrejurimi ca dormitorul pentru oaspeţi care îi 
fusese dat. Ciudat cum vedea dintr-odată dealurile verzi, 


7 To fetch, în limba engleză, înseamnă a aduce. Fetching înseamnă 
atrăgător, fermecător. (n.tr.) 


întinse, pe care nu le luase în seamă, ca fiind uluitoare. 

În faţa căminului mare era aşezat un birou masiv, şi 
şi-l imagină pe Tom lucrând acolo, cercetându-şi registrele 
şi conturile. Se imagină ghemuită în fotoliul din apropiere, 
citind din Dickens ori Austen ori Alcott. Incăperea părea 
liniştită, ca şi cum nu reţinuse nimic din asprimea ori 
cruzimea pentru care fusese cunoscut fostul ei stăpân. 
Poate că acesta nu stătuse des în încăpere. Poate că fusese 
preferata mamei lui Tom. Cu siguranţă că nu putuse fi 
preferată de cea din urmă Lady Sachse din moment ce 
aceasta nu începuse decât de curând să citească. 

Auzi uşa deschizându-se cu un zgomot surd şi se 
întoarse din meditaţiile ei. Îl văzu pe Tom, stăpânul 
conacului, intrând cu paşi mari în încăpere, purtând un frac 
şi pantaloni negri, în timp ce toate celelalte - vestă de 
mătase, cămaşă, lavalieră - erau de un alb imaculat, care 
scoteau în evidenţă tenul lui oacheş. Se întrebă dacă, cu 
timpul, nuanţa bronzată a pielii lui avea să se piardă, în 
vreme ce urma să petreacă din ce în ce mai mult timp în 
interior ori avea să rămână întotdeauna un bărbat al aerului 
liber, chiar şi aici. În timp ce el se apropie, Lauren îşi dădu 
seama că era ceva diferit la el... 

— Vai! 

Îşi acoperi gura cu o mână, ca să împiedice hohotul 
de râs care era sigură că l-ar fi insultat dacă i-ar fi scăpat. 

Mustaţa lui, subţiată şi cu vârfurile curbate în sus, 
zvâcni, iar strângerea puternică a buzelor lui îi spuse că el 
nu era tocmai încântat de rezultatul eforturilor lui de a-i 
urma sfatul. Fusese o greşeală oribilă. Ce Dumnezeu o 
făcuse să îi sugereze asta, de la bun început? Nu îl făcuse 
să arate mai englez ori mai vestic; îl făcuse doar să arate 
mai puţin ca Tom. 

Muşcându-şi buza de jos, se abţinu de la orice 
comentariu care l-ar fi putut face să se simtă prost, deşi, 
judecând după roşeaţa de sub bărbia lui, se simţea într-o 
oarecare măsură stânjenit. 

— Unde sunt ceilalţi? întrebă el. 

— Cred că încă se pregătesc. 


Trecu pe lângă ea, îndreptându-se către o masă unde 
se aflau aliniate câteva sticle de cristal. 

— Coniac? întrebă el. 

— Doar un pic. 

Lauren se apropie de el şi studie felul în care strângea 
cu putere sticla în timp ce turna. Când puse jos cristalul, ea 
îi atinse braţul, determinându-l să se întoarcă spre ea. 

— Nu este chiar atât de rău, se îndură ea. 

— Este al naibii de îngrozitor. Mă face să arăt ridicol. 
Acum ştiu cum trebuie să se fi simţit Sampson atunci când 
i-a fost tăiat părul: slăbit şi... 

— Nu eşti slab, Tom. Puterea ta nu are nimic de-a 
face cu părul de pe chipul tău. 

Ridicând mâna, îşi aşeză degetele pe mustaţa lui şi îi 
simţi adierea respirației calde peste încheieturile degetelor 
în timp ce trasă alene ce mai rămăsese din mustaţa lui, 
până când ajunse la vârfurile curbate şi, cu foarte mare 
atenţie, le desfăcu cu prudenţă, până când îi încadra din 
nou gura, de o parte şi de alta. Îi privi mărul lui Adam 
ridicându-se şi coborând în timp ce înghiţea. Ridicându-şi 
privirea către a lui, văzu că ochii lui se întunecaseră până la 
nuanţa unui cer fără stele. 

— Nu ar trebui să dureze mult ca să arate la fel ca 
înainte, nu-i aşa? întrebă, surprinsă de timbrul răguşit al 
propriei voci. 

— Nu. Vocea îi era gravă, aspră. Ar fi un lucru bun 
dacă acum nu am fi avut însoțitori. 

Ea făcu un pas înapoi, mirosul lui fiind la fel de 
îmbătător ca băutura pe care tocmai o turnase. 

— Din nefericire, mă aştept să coboare în orice clipă. 

Dând din cap, el luă un pahar, îi goli conţinutul dintr-o 
singură înghiţitură lungă şi începu să toarne un altul. 

— Ce părere ai despre casă? întrebă el, umplându-şi 
din nou paharul şi un altul. Le luă pe amândouă şi îi înmână 
ei unul. 

— Casă nu pare un cuvânt destul de mare pentru 
locul acesta. Conac, reşedinţă... 

— Dar nu cămin, zise el, mutându-se lângă fereastră 


ca şi cum şi-ar fi dat seama de pericolul de a sta prea mult 
timp lângă ea, că oaspeţii săi aveau să pătrundă în 
încăpere şi ar fi găsit-o pe Lauren într-o poziţie incomodă, 
compromiţătoare. 

— Nu, nu cămin. Dar ar putea fi, cred. 

— Este frig, întotdeauna este răcoare. 

— Este un lucru obişnuit în conacele vechi. E ca şi 
cum ar absorbi iama şi i-ar da drumul încet pe parcursul 
verii. Mergeam întotdeauna cu un şal ori o păturică pe 
umeri la Ravenleigh şi numeroase focuri erau mereu 
aprinse prin toată casa, chiar şi vara. Sorbi o gură din 
coniac. Ai o grădină minunată. 

— Nu pot să îmi asum meritul pentru ea. Nu o pot 
face pentru aproape nimic din ce se află aici. 

— Nu îţi poţi asuma nici un merit pentru ce era, dar 
vei fi, cu siguranţă, în stare să ţi-l asumi pentru ceea ce va 
deveni în mâinile tale capabile. 

O cercetă atât de atent încât ea se întrebă ce anume 
îi transmiseseră vorbele ei... apoi îşi dădu seama: mâini 
capabile. Da, avea mâini foarte capabile, iar el o ştia foarte 
bine şi îşi amintea, fără îndoială, ceea ce ea nu avea să fie 
în stare să uite vreodată. 

— Acela este un portret al mamei tale? întrebă ea, 
referindu-se la tabloul înrămat cu auriu care atârna pe 
perete, deasupra căminului aflat în spatele biroului, având 
nevoie să îşi ia mintea de la gândurile care ar fi condus-o cu 
foarte mare uşurinţă înapoi, pe calea seducţiei. 

— Da. 

— Era foarte frumoasă. 

— Dar tristă, nu crezi? 

— De obicei oamenii nu zâmbesc atunci când li se fac 
portrete, Tom. 

— Nu este vorba de lipsa unui zâmbet; sunt ochii ei 
Pare foarte nefericită. Mă întreb de ce nu l-a părăsit, de ce 
nu a rămas, pur şi simplu, în America. De ce a revenit. 

— Poate că i-a plăcut foarte mult viaţa de aici, s-o fi 
gândit că avea să îi lipsească prea mult. latină din cap, 
chiar în timp ce rostea cuvintele. Nu îmi pot imagina că i-ar 


fi lipsit ceva mai mult decât i-a lipsit fiul ei. 

— Deci crezi că ar fi trebuit să mă fi ales pe mine, în 
locul Angliei? Glasul lui avea un subiînţeles, iar ea se simţi 
ca şi cum intrase cu capul înainte într-o capcană, pe care 
ea însăşi o crease, o pusese. Să aleagă un loc, nu o 
persoană? Să aleagă un mod de viaţă... 

Lauren clătină din cap. Vorbeau despre mama lui. Nu 
despre ea. 

— Poate că s-a temut că tatăl tău urma să vină după 
ea, după tine. Dumnezeule, Tom, le-a spus oamenilor că 
muriseşi. A găsit o cale prin care să te facă să dispari din 
viaţa tatălui tău, dar nu şi a ei. Privi din nou portretul. Ai 
ochii ei, dar fără tristeţe. 

— Mă aştept să am mai puţine lucruri pentru care să 
fiu trist. 

ÎI privi, iar ochii lui, de un maroniu adânc minunat, 
mereu intenşi, erau îndreptaţi asupra ei. 

— Îmi amintesc de prima zi în care te-am întâlnit în 
Fortune. Atunci m-am gândit că păreau trişti. 

— Pentru că mama ta venise în spatele prăvăliei 
înainte să apuc să termin să-ţi deschei nasturii corsajului. 

— Nu, Tom, erau trişti înainte de asta. Câţi ani aveai 
când te-au urcat în trenul cu orfani? 

— Paisprezece. Când oamenii care aveau grijă de 
mine - i-am numit întotdeauna mama şi tata... Clătină din 
cap. Mă simt prost acum, dar nu mi-am dat seama 
niciodată de importanţa faptului că aveam nume de familie 
diferite. Am crezut doar că eram special... 

— Eşti special, zise ea. 

— Ei bine, asta este discutabil. Oricum, când au murit, 
nimeni nu a ştiut ce să facă cu mine. Nu aveau nicio altă 
familie. Aşa că Societatea de Ajutorare a Copiilor mi-a dat o 
valiză de carton în care să îmi pun toate catrafusele. Până 
să mă dumiresc, mă aflam deja într-un tren. Cei mai mulţi 
copii erau mai mici, cu mult mai mici, Lauren. Plângeau, 
speriaţi, fără să ştie ce avea să se întâmple cu ei. 

— Ai spus că ai venit pe jos până în Fortune, dar nu 
am întrebat niciodată de unde. 


— Dar ştiu că îţi aminteşti multe din lucrurile pe care 
ţi le-am spus. 

— Cred că îmi amintesc totul. Unde te-a dus trenul cu 
orfani? 

Întrebă, gândindu-se că el ar fi putut încerca să evite 
întrebarea. Avea atât de multe întrebări, dorea să afle tot 
ceea ce voise dintotdeauna să ştie: totul despre viaţa lui. 

— O familie m-a luat în Arkansas. 

— Te-a luat? 

— E cel mai bun mod în care o pot descrie. A fost 
umilitor. Ne-au urcat pe o scenă şubredă de lemn. Oamenii 
treceau pe lângă noi, strângându-ne braţele ca să vadă cât 
de puternici eram, deschizându-ne gurile ca să se uite la 
dinţii noştri, de parcă nu eram cu nimic mai buni decât 
animalele de povară. Şi cred că, pentru unii dintre ei, exact 
asta eram. Cred că Societatea avea intenţii bune, dorind să 
găsească nişte cămine adecvate pentru copiii pierduţi, dar 
cred că mulţi oameni îi vedeau pe copiii din tren ca pe 
nimic altceva decât mână de muncă ieftină. După ce îşi 
terminau inspecția, continuă el, când erau mulţumiţi, 
trăgeau, pur şi simplu, un băiat ori o fată de pe scenă. 
Oricât de rău era să călătoreşti în trenul pentru orfani, cei 
mai mulţi coborau de pe scena aceea lovind şi urlând. 

Ochii lui căpătaseră o privire distantă, iar ea se gândi 
că el nu era conştient că îşi întărise strânsoarea pe pahar 
până când încheieturile degetelor îi deveniseră aproape 
albe. 

— Dar ai scăpat şi ai mers în Texas. 

El îi dădu un zâmbet trist. 

— Da, aşa este. 

— Îmi pare rău că ai fost tratat rău, Tom. Că aiavuto 
viaţă atât de grea. 

Tristeţea se retrase din ochii lui pe măsură ce 
deveniră calzi. 

— Dacă nu ar fi fost aşa, nu te-aş fi întâlnit niciodată. 
A meritat totul, scumpo, pentru o noapte în braţele tale. Şi, 
cu siguranţă, nu m-ar deranja să am parte de o alta. 

Înainte ca ea să poată răspunde, el îi cuprinse obrazul 


cu mâna liberă, se aplecă şi o sărută pasional, adânc, ca un 
bărbat care nu făcea nimic cu jumătăţi de măsură. 

Uşa se deschise cu un zgomot surd, şi ea şi Tom 
tresăriră amândoi când Lydia şi Rhys intrară în încăpere 
braţ la braţ, ca şi cum erau complet orbi la tensiunea 
senzuală care începuse să se împrăştie cu doar câteva 
secunde mai înainte. Poate că Lauren se înşelase asupra 
abilității ei de a-l controla pe Tom, asupra convingerii ei că 
nu avea nevoie de o însoţitoare. Luându-se după picăturile 
de transpiraţie pe care le simţi prelingându-i-se între sâni în 
timp ce trupul i se încălzi de dorinţă, ar fi putut foarte bine 
să aibă nevoie de ceva mai mult decât de o însoţitoare. 

— lertaţi-ne întârzierea, milord, zise Lydia. M-am 
hotărât să trag un pui de somn, iar pe Rhys nu l-a lăsat 
inima să mă trezească când ar fi trebuit. 

— Vreţi ceva de băut? întrebă Tom, cu glasul aproape 
normal, cu doar o urmă de răguşeală rămasă. 

— Voi bea nişte coniac, zise Rhys, îndreptându-se 
către masa cu sticle, unde Tom i se alătură. 

Lauren se îndreptă cu paşi uşori către Lydia. 

— Îmbujorarea te prinde, spuse Lydia, cu buzele 
tremurând în timp ce încerca să nu zâmbească. 

— Este de la coniac, zise Lauren. Mă încălzeşte. 

— Dacă e să mă iau după felul în care aţi tresărit 
amândoi când am intrat, bănuiesc că era cu totul altceva 
ceea ce te încălzea. 

Lauren se apropie de ea, aplecându-se şi şoptind cu 
asprime: 

— Ei bine, nu cred nicio clipă că ai tras un pui de 
somn. 

— Crezi ce doreşti. 

— Nu sunt singura cu o nuanţă roşie a pielii. 

— A, da, dragă verişoară, dar diferenţa este că eu 
sunt măritată, aşa că o îmbujorare pe pielea mea este 
perfect acceptabilă. 

Lauren clătină din cap. 

— Nu-mi vine să cred că am crezut cândva că suntem 
prietene, nu numai verişoare. 


— Încep să bănuiesc că, aşa cum nu ar trebui să 
împrumuţi bani de la un prieten, nu ar trebui nici să ceri 
unui prieten să îţi fie însoțitor. Poate ar trebui să includ 
acest mic sfat înţelept în următoarea ediţie a cărţii mele. 

Râsul bărbaţilor bubui prin încăpere. 

— Crezi că discută acelaşi lucru ca noi? întrebă 
Lauren. 

— Cu siguranţă că nu. Nu era niciun motiv de râs în 
ceea ce tocmai am aflat. Poate că povestesc doar ceva 
amuzant. 

— Poate ar trebui să ne alăturăm lor, sugeră Lauren. 

— Poate că ar trebui. 


Cina a fost plăcută, mâncărurile fiind servite ca şi cum 
Tom ar fi fost acolo de la început, ca să supravegheze 
lucrurile. Lucrul acesta arăta cât de bine se ocupase fosta 
Lady Sachse de personal. Totuşi Tom se simţi încurcat 
atunci când majordomul îl informă discret, în timp ce se 
pregătea să părăsească sufrageria, că ar fi bine să discute 
dis-de-dimineaţă cu bucătăreasa feluritele meniuri pentru a 
doua zi. Ce ştia el despre pregătirea mesei când cea mai 
mare parte a vieţii lui mâncase o porţie de carne de vită şi 
o conservă de fasole? 

— Este totul în regulă? îl întrebă Lauren când el o 
ajunse din urmă pe coridor. 

— Aparent de dimineaţă ar trebui să discut despre 
mâncare cu bucătăreasa. 

Îi întinse braţul lui. 

— Aceasta este o îndeletnicire ce cade în sarcina 
doamnei casei şi, deşi nu sunt eu, bănuiesc că sunt mai 
bine pregătită decât tine să mă ocup de treaba asta. Ai dori 
să o fac? 

— Te deranjează? 

— la să vedem... să mă asigur că vom avea varietate 
ori să risc să nu avem nimic servit în afară de carne de vită 
cu fasole? Hm. Işi duse un deget la bărbie, apoi clătină din 


cap. Nu, nu mă deranjează deloc. 

— Apreciez lucrul ăsta. 

— La fel o vor face şi stomacurile tuturor. 

— Cum de ai ştiut că îmi place carnea de vită? 

— Mai întâi, pentru că eşti fermier, nu crescător de 
păsări ori pescar. Apoi, este singura oară când, practic, lingi 
farfuria. 

— Bănuiesc că am gusturi simple. 

— Ar trebui să fii mai aventuros. Nu se ştie ce vei 
descoperi că îţi place. 

— Dar tu, Lauren? Eşti aventuroasă? 

— Doar mă aflu aici, nu? 

El nu putu să nege nici scânteia de plăcere pe care i-o 
dădea faptul că ea se afla acolo, dornică să îl ajute 
ocupându-se de câteva treburi domestice. Putu să vadă 
avantajul dar de a avea o doamnă în casă, mai ales pe 
această doamnă. Se întrebă dacă va mai putea să îi simtă 
aroma florală pe holuri după ce ea avea să plece, dacă 
avea să se impregneze în pernele de pe patul în care ea 
dormea. Dacă el dormea acolo, avea să fie ca şi cum ar fi 
dormit alături de ea? 

— Se pare că ştii încotro te îndrepţi, zise el. 

— Din moment ce Lydia a mai fost în vizită aici şi este 
familiarizată cu aşezarea casei, mi-a dat instrucţiuni înainte 
ca ea şi Rhys să o ia înainte. Coridorul acesta duce la 
grădini. Ne-am gândit să facem o plimbare de seară. Lydia 
şi Rhys ar trebui să fie afară, aşteptându-ne. 

Aşteptau la capătul terasei, discutând liniştit, oprindu- 
se brusc amândoi şi întorcându-se către Tom şi Lauren, 
când aceştia se apropiară. 

— Bănuiesc că ar trebui să vă urmăm, zise Lydia, ca 
să vă pot supraveghea mai bine. 

Dându-şi ochii peste cap, Tom o conduse pe Lauren 
pe alee, ascultând ţăcănitul unor tocuri, în timp ce Lydia 
mergea în spatele lor, în acelaşi ritm cu ei. 

— Nu ştiu cum de îşi dau seama oamenii aceştia că 
vor să se căsătorească cu cineva, când li se urmăreşte 
fiecare mişcare. 


— Născocesc cu multă inventivitate moduri în care să 
scape de însoțitorii lor. Deşi uzanţa de a avea un însoțitor 
nu mai este chiar la fel de strictă cum era odată. Din ce în 
ce mai mult doamnele încep să se revolte împotriva ideii că 
nu se poate avea încredere în ele că vor fi capabile să se 
asigure că bărbaţii se vor purta cuviincios. 

Tom râse. 

— Deci bărbaţii sunt cei care nu se poartă cuviincios? 

Ea îl privi cercetătoare şi, chiar şi în umbrele nopţii, el 
putu să îi zărească conturul zâmbetului, scânteia din ochi. 

— Cu siguranţă. Doamnele sunt întotdeauna dincolo 
de orice reproş. O femeie are voinţă mai puternică, poate 
rezista cu mai multă uşurinţă tentaţiei unui purtări 
necuviincioase. 

— Şi ce consideri tu că este necuviincios? 

— Nu trebuie să dau o definiţie, Tom. Ştii foarte bine 
ce este necuviincios. 

— Fumatul unui trabuc? 

— Absolut. 

— Băutul? 

— De alcool? În exces? Cu cea mai mare siguranţă. 

— Sărutul? 

— În afara celui pe mână ori pe obraz, da, fără nicio 
îndoială. 

— Nu îmi amintesc să te fi împotrivit niciunuia dintre 
săruturile pe care ţi le-am dat. 

— M-ai luat prin surprindere, înainte să apuc să 
obiectez. 

Prin surprindere? În amintirea lui, el nu se grăbise la 
niciunul dintre ele, o făcuse lent, savurând fiecare moment. 
Ce fel de joc juca ea acum? 

Simti în aer mirosul ploii care revenea cu doar câteva 
secunde înainte ca ploaia torențială să înceapă. Lauren şi 
Lydia ţipară amândouă, iar Rhys strigă: 

— Inapoi în casă! 

Tom îşi imagină că însoțitorii aveau să o ia la goană 
înapoi, pe drumul pe care veniseră. Apucă mâna lui Lauren, 
oprindu-i retragerea în aceeaşi direcţie. 


— Pe aici! 

Până când ajunseră sub acoperişul protector al unui 
foişor, ea alternase râsul cu tipetele. El se scutură ca un 
câine abia ieşit din râu şi se gândi că şi ea ar fi putut face la 
fel. Lămpile cu gaz aflate în depărtare, de-a lungul aleii, 
îngăduiau foişorului să aibă parte de câteva umbre, mai 
degrabă decât de întuneric total, iar el fu în stare să o vadă 
pe Lauren care stătea acolo, cu braţele încrucişate la piept, 
iar capul cumva cu o formă ciudată... 

El zâmbi larg. Părul ei se desfăcuse. Ploaia reuşise 
ceea ce el tânjise să facă întreaga seară, să elibereze 
cosiţele aurii din captivitatea agrafelor, panglicilor şi a 
fundelor. Îşi dădu jos jacheta udă leoarcă. Avea să o 
încălzească puţin. 

— Poftim, i-o oferi el. Este udă, dar interiorul este 
destul de cald încă. 

l-o aşeză în jurul umerilor şi îi simţi tremurul sub 
degete. 

— Unde s-a dus Lydia? întrebă ea. 

— L-am auzit pe Rhys strigând ceva despre casă, aşa 
că presupun că s-au întors în casă. 

— Şi noi de ce nu am făcut-o? 

— Foişorul se afla mai aproape. 

— Doar că, în casă, aveam haine uscate. Aici nu am 
nimic. 

— Mă ai pe mine, zise el încet. 

— Dar şi tu eşti la fel de ud ca mine. 

Vocea ei tremură, iar el nu fu sigur dacă era din cauza 
frigului ori a vorbelor lui. 

Se apropie până când aproape că se atingeau. 

— Dacă stăm aproape, ne putem încălzi unul pe 
celălalt. 

— Bănuiesc că vei sugera să ne dezbrăcăm de haine 
ca să ne încălzim şi mai mult. 

— Direcţia în care se îndreaptă gândurile tale... este 
una cuviincioasă pentru o doamnă? 

Auzi un pufnet nepotrivit pentru o doamnă şi buzele îi 
zvâcniră într-un zâmbet care se simţi ciudat fără greutatea 


deplină a mustăţii. La ce naiba se gândise să o schimbe, în 
primul rând? 

— E o dezordine grozavă aici, zise el, ridicând mâinile 
pentru a începe să îi scoată agrafele din păr foarte lent, cu 
foarte mare băgare de seamă, faţa fiindu-i atât de aproape 
de a ei încât căldura respirației ei îi adia pe obraz. 

— Nu vei reuşi decât să îl încurci. 

Părea să aibă respiraţia tăiată, dar nu făcu nimic să îl 
oprească. 

— lţi voi descurca părul cu peria când ne vom 
întoarce în casă. 

— Şi când crezi că va fi asta? 

— De îndată ce se va opri ploaia. 

— Lucru care s-ar putea întâmpla peste câteva ore. 

„Dacă am noroc”, se gândi el, în timp ce îi scotea 
ultima agrafă, şi părul ei i se revărsă peste umeri. Simţi 
impulsul de a o tachina, să îi dovedească faptul că putea să 
stea aproape de ea fără să o atingă. Avea o dorinţă 
drăcească de a o împinge până la capătul răbdării, până 
când ea nu ar mai fi putut să reziste să nu îl atingă, ca să 
demonstreze că nu era întotdeauna bărbatul cel care făcea 
necesară prezenţa unui însoțitor. Doamna era la fel de 
responsabilă, ademenindu-l pe bărbat, lăsându-şi la vedere 
gâtul şi umerii, încât el să nu se mai poată gândi la nimic 
altceva decât să îi muşte uşor pielea delicată, tamponând 
picături de parfum în locuri provocatoare ca el să nu poată 
să nu se gândească să se apropie, să se aplece şi să inspire 
parfumul dulce, umezindu-şi din când în când buzele cu 
limba pentru ca el să nu poată să nu se gândească decât 
cum ar fi să guste... 

Al naibii să fie dacă nu se apropiase atât de mult încât 
putea simţi căldura radiind din trupul ei, îi putea simţi 
mirosul îmbătător şi aproape putea să îi simtă gustul 
buzelor. Respirația unei şoapte separa gura ei de a lui, iar 
degetele lui erau încurcate în părul ei. Cam până acolo 
mersese hotărârea lui de a nu o atinge. 

Putea auzi fiecare respiraţie tremurătoare, nefiind 
sigur dacă era a lui ori a ei. Ploaia continuă să cadă, lovind 


acoperişul foişorului, răpăind pe pământul care înconjura 
construcţia, izolându-i într-un cocon de intimitate. Refuzul 
impulsului de a se apleca să ia ceea ce dorea cu atâta 
disperare aproape că îl ucise. Chiar şi în penumbră o văzu 
lingându-şi buzele, şi lucrul acesta aproape spulberă bruma 
de reţinere care îi mai rămăsese. 

Voia o dovadă că şi ea îl dorea cu aceeaşi ferocitate 
ca el, dorea ca ea să micşoreze distanţa dintre ei, o voia 
aproape căzută în genunchi de dorinţă. Ea îşi linse din nou 
buzele, iar respiraţia i se auzea mai întretăiată. Îi simţi 
degetele strecurându-se sub vesta lui, strâns lipite de 
cămaşă. 

— Am degetele atât de reci, zise ea cu voce răguşită, 
iar tu eşti atât de cald. Cum de poţi fi atât de cald? 

Pentru că ea avea abilitatea să aprindă în el un foc 
care ameninţa să îl consume. Înghiţind cu greu, închise 
ochii. Avea să cedeze, la naiba! Nu mai putea continua, nu 
mai putea rezista... simţi una dintre cele mai uşoare 
atingeri a buzelor ei peste ale lui, ca un vânt blând 
mângâind petalele unei păpădii... 

— Milord? 

Ochii i se deschiseră brusc şi îşi smuci privirea către 
voce. Smythe stătea la intrarea foişorului, cu o umbrelă 
deasupra capului care îl proteja de ploaia care cădea încă. 

— Ducesa m-a trimis cu o umbrelă ca să se asigure că 
domnia voastră şi doamna veţi putea să vă întoarceţi în 
casă fără să riscaţi să vă îmbolnăviţi de moarte. 

Nu ploaia era cea care îi punea viaţa în pericol. G 
propria lui mândrie şi vanitate, propria lui nevoie de a 
dovedi un lucru stupid. Trase adânc aer în piept, forţându-şi 
trupul să se relaxeze şi să se liniştească, ca să se poată 
gândi limpede la altceva în afară de Lauren. Cu trupul 
suferind din cauza dorinţei, merse liniştit până la Smythe şi 
luă cele două umbrele pe care acesta le oferea. 

— Mulţumesc. 

— Ducesa a zis că aşteaptă să vă întoarceţi imediat; 
altfel, ducele va fi nevoit să vă caute ca să se asigure că 
totul este în regulă. 


Tom îşi reţinu nerăbdarea. 

— Spune-i ducesei că ne vom întoarce în curând. 

— Foarte bine, milord. Anotimpul acesta avem parte 
de o vreme îngrozitoare. Aş zice că poate ar fi bine să 
mergeţi încet ca să nu o supuneţi pe domnişoara Fairfield 
riscului de a-şi scrânti o gleznă. 

— Aşa voi face. 

— Îi voi spune ducesei că veţi întârzia puţin. 

Înainte ca Tom să apuce să spună ceva, majordomul 
se grăbi de-a lungul aleii din grădină care avea să îl ducă 
înapoi spre casă. 

Întorcându-se din nou cu faţa spre Lauren, Tom 
realmente îi putu auzi dinţii clănţănind. Fără căldura 
apropierii lui, fără fierbinţeala pasiunii lor, răcoarea şi 
umezeala îşi spuneau cuvântul. Deschise o umbrelă şi o 
ridică. 

— Haide. 

Ea veni lângă el. Strângând cu o mână jacheta lui, 
întinse cealaltă mână spre umbrelă. 

— O voi ţin eu, zise el. Treci doar dedesubt. 

— Nu ştiu dacă încăpem amândoi şi avem o altă 
umbrelă. 

— Nu-ţi face griji că mă ud. 

Îşi puse mâna pe după gâtul ei, o trase mai aproape 
de el şi îi şopti la ureche: 

— Bine că a intervenit însoţitoarea ta. Cred că 
împotrivirea ta era pe cale se cedeze. 

Apoi îi dădu un sărut pe gură, destinat să o facă să 
regrete că se împotrivise de la bun început. 


* 


Cu un oftat mulţumit, Lauren se îmbăie în apa 
fierbinte pe care servitorii o turnară în cada de baie din 
aramă strălucitoare. Simţi răceala părăsindu-i oasele şi 
făcând loc unui sentiment de euforie, foarte asemănător cu 
senzaţia pe care o avusese când se aplecase să îl sărute pe 
Tom. Blestemă întreruperea, chiar dacă era recunoscătoare 


pentru ea. Nu ştia ce îl apucase de stătuse perfect 
nemişcat, ca unele dintre statuile care îi împodobeau casa - 
doar că el fusese îmbrăcat, şi ea se trezise dorindu-şi să nu 
fi fost, ca să fi avut ocazia să-i vadă trupul solid sculptat, în 
foişor, cu ploaia şiroind în jurul lor şi lumina palidă sporind 
umbrele. 

Sorbi din ceaiul pe care Lydia Şi pregătise pentru ea, 
întrebându-se dacă părea prea dulce din cauza zahărului pe 
care îl adăugase Lydia ori pentru că gustul lui Tom îi stăruia 
încă pe buze. Abia îi atinsese buzele, dar fusese îndeajuns 
pentru a-şi da seama că el avea gustul delicioasei prăjituri 
cu nud care fusese servită ca desert. Dar chiar şi fără 
dulceaţa desertului care fusese servit după masă, Tom ar fi 
avut gust divin - pentru că aşa fusese întotdeauna, mereu, 
din primul moment în care o sărutase. 

— Sper că nu te-ai supărat pe mine că l-am trimis pe 
Smythe cu o umbrelă, dar cunosc din proprie experienţă 
pericolele care pot lua naştere în spaţiul restrâns al unui 
foişor, zise Lydia, trezind-o din reverie pe Lauren. 

Verişoara ei şedea pe un scaun, de cealaltă parte a 
paravanului, ca şi cum credea că Lauren avea nevoie, chiar 
şi în încăperea aceea, de protecţie. 

Lauren îşi puse deoparte ceaşca şi întinse mâna după 
săpun. 

— Sper că nu ai de gând să dormi cu mine în pat. 

— Nu, bineînţeles că nu. 

Tăcerea se aşternu în jurul lor, şi tot ceea ce putea 
auzi Lauren era trosnetul focului din vatră. 

— Ai făcut vreo boroboaţă? întrebă în cele din urmă 
Lydia. 

Hotări că, în loc să mintă, cel mai era să tacă. Nu 
avea nevoie ca Lydia să fie şi mai atentă decât era deja. In 
realitate, era foarte surprinsă de vigilenţa verişoarei sale, 
se aşteptase de fapt ca Lydia să fie însoţitoarea ei doar cu 
numele, mai ales după indicaţiile de dinainte de cină. 

— Lauren? 

— Nu, nicio boroboaţă. 

Îşi termină baia, păşi afară din cadă şi îşi înfăşură în 


jurul ei prosopul care se încălzea în faţa focului. Şi asta fu, 
de asemenea, ca-n rai. Tot ce se afla acolo părea destinat 
să o răsfeţe. 

Merse la banchetă şi se aşeză în faţa măsuţei de 
toaletă. Camerista ei, Molly, începu imediat să îi perie părul 
încurcat, iar Lauren fu surprinsă că simţi un strop de regret 
că nu era Tom cel care să i-l perie. 

— Sper din toată inima că nu va ploua tot timpul pe 
durata şederii noastre aici. Rhys spera ca mâine să 
călărească un pic, zise Lydia. 

— Sunt sigură că vom avea câteva zile cu soare, ia 
spune-mi despre experienţele de care ai avut parte în 
foişor. 

In reflexia oglinzii, o văzu pe Lydia coborându-şi capul 
şi începând să îşi bea ceaiul, ca şi cum ar fi crezut că lucrul 
acela era suficient pentru a evita discuţia. 

— Presupun că era Rhys. 

Lydia dădu din cap. 

— S-a întâmplat pe moşia familiei lui, la scurt timp 
după ce ne-am cunoscut. Acolo m-a sărutat. 

Lauren mângâie mâna lui Molly când aceasta i-o puse 
pe umăr. 

— Mulţumesc. Mă voi pregăti singură de culcare. 

Molly încuviinţă şi ieşi din încăpere. Când uşa se 
închise în urma ei, Lauren îşi trecu picioarele de partea 
cealaltă a banchetei, până fu faţă în faţă cu Lydia. 

— Atunci ai puţină milă de mine, Lydia. Jur că eşti mai 
rău decât mama. Tom nu va profita în niciun fel decât dacă 
eu îi voi permite să o facă şi chiar crezi că, dacă aş hotări 
că doresc să profite de mine, poţi face ceva ca să împiedici 
asta? 

— Atunci de ce mă aflu aici? 

— Pentru aparente. Întotdeauna am fost de părere că 
ideea unei însoţitoare este o prostie. Vreau să petrec timpul 
acesta cu Tom, să îl cunosc din nou, să am câteva amintiri 
pe care să le iau cu mine în Texas. În nerăbdarea ei, se 
aplecă în faţă, încrucişându-şi mâinile pe genunchi. Îmi 
amintesc că odată, când stăteai la noi, înainte să te 


căsătoreşti, Rhys a dat buzna în camera ta şi şedea pe pat, 
alinându-te că erai bolnavă, şi nu păreai nici şocată, nici 
ruşinată, ca şi cum nu era un lucru neobişnuit să îl ai atât 
de aproape de patul tău. 

Privi cum Lydia îşi cobori privirea şi obrajii i se 
îmbujorară. 

— Ştii cum este să fii tânără şi... curioasă, continuă 
ea, să te întrebi cum ar fi să fii puţin mai intimă cu un 
bărbat. Dacă mă păzeşti atât de îndeaproape din cauză că 
te temi că aş putea păşi pe aceeaşi cale pe care ai păşit tu 
cândva, păzeşte-mă doar dacă crezi cu adevărat că viaţa ta 
ar fi acum mai bună dacă nu ai fi urmat calea aceea. 

Lydia îşi ridică privirea. 

— Problema cu englezii este că folosesc atât de multe 
cuvinte pentru a spune ceva care poate fi rostit în doar 
câteva vorbe. Tot ce trebuie să spui este: „Stai departe”. 

Lauren se ridică în picioare. 

— Stai departe. Te afli aici pentru satisfacția mamei 
mele şi a societăţii. Nu a mea şi, cu siguranţă, mă a lui 
Tom. 

— ÎI iubeşti, Lauren? 

— Nu ştiu. Sunt momente în care văd umbra băiatului 
care a fost... dar nu e destul cât să îmi capteze inima. 
Încerc să îţi urmez sfatul şi să văd bărbatul care a devenit. 
Dacă mă păzeşti, cum voi reuşi vreodată să aflu dacă sunt 
în siguranţă alături de el? 

Lydia oftă. 

— Bine. Eu şi Rhys vom găsi diferite lucruri care, să ne 
ţină ocupați cât timp ne aflăm aici. 

— Nu trebuie să ne înstrăinăm ori să ne evităm în 
întregime. Doar nu mai trimite majordomul după noi dacă 
suntem singuri. 


Era după miezul nopţii când îndrăzni, în cele din urmă, 
să se aventureze să iasă din camera ei, sigură că Lydia, 
chiar dacă nu dormea, cel puţin nu avea să bântuie pe 


coridoare. Furtuna crescuse în intensitate, tunetele 
răsunând cu un zgomot care o făcea, din când în când, să 
tresară. Se furişă pe coridor, în jos pe scări şi se opri brusc 
la vederea lui Smythe care stingea lumânările sfeşnicului 
de la intrare. Era, într-adevăr, o casă care se culca târziu. 

Lauren trase de cordonul capotului. Îi surâse slab şi 
trecu în grabă pe lângă el până la scările care duceau în 
cealaltă aripă. 

— Excelenţa Sa se află în bibliotecă, zise Smythe, cu 
voce care răsună la fel de tare ca Big Ben. 

Lauren se răsuci pe călcâie şi se îndreptă în direcţia 
opusă. 

Intenţiona să joace micul joc al lui Tom într-un fel care 
să îl facă pe acesta să o atingă. Avea să fie ea cea care să 
stea nemişcată ca o statuie, cea care să îl atragă, cea care 
să fie atât de aproape încât el să îi poată simţi mirosul... 

Se zvârcolise în pat de nevoi neîmplinite şi, dacă el 
era treaz şi se afla în bibliotecă, poate că făcuse acelaşi 
lucru. Doar că nu ştiu cum de reuşea el să stea locului 
destulă vreme încât să poată de. 

La ora aceea târzie din noapte nu se afla în preajmă 
niciun lacheu, slavă Domnului. Deschise uşa şi păşi într-o 
încăpere care era un abis întunecat. Fu străbătută de un 
flor. Era evident că Tom nu se afla acolo. Se întoarse să 
plece, când un fulger lumină dintr-odată încăperea, scoțând 
contururile în evidenţă, inclusiv al unui bărbat care stătea 
la etajul din faţa ferestrei mari. l-ar fi recunoscut oriunde 
silueta, atitudinea. 

Privea afară în noapte, şi i se păru că el nu îi simţise 
prezenţa. Merse fără zgomot de-a lungul încăperii şi urcă în 
tăcere scara în spirală până la palierul care marca începutul 
celui de al doilea nivel de rafturi de bibliotecă. Fu 
întâmpinată de mirosul familiar de pergamente vechi şi 
piele învechită. Găsise întotdeauna ceva liniştitor în 
parfumul acela. 

Fulgerele umplură din nou cerul, oferindu-i o imagine 
mai clară a lui Tom. Nu purta nici jachetă, nici vestă, doar 
cămaşă şi pantaloni, în timp ce privea pierdut furtuna. Se 


strecură lângă el, încolăcindu-şi mâna în jurul braţului lui. 

— Eşti bine? 

— Doar îmi aminteam de alte furtuni. 

Uitându-se afară pe fereastră, privi şi ea fulgerul care 
sparse întunericul. 

— Este o privelişte magnifică. 

— S-au certat aici. În bibliotecă, zise el încet. 

— Cine? 

— Mama şi tata. Mă furişasem aici, sus, să citesc; îmi 
plăcea să stau alături de toate cărţile. El striga la ea. Avea 
nevoie de un alt fiu. A obligat-o... 

Se opri, iar ea putu să îi audă scrâşnetul dinţilor. 

— Era soţia lui, şi nu i-a dat de ales. 

— Câţi ani aveai? 

Acum, când se afla mai aproape de el şi îi putea 
vedea silueta în umbre, îl zări clătinând din cap. 

— Nu eram foarte mare. Abia învăţasem să citesc. Nu 
cred că am citit vreo carte pe care nu eram nevoit să o 
citesc, după ziua aceea. 

Îşi aminti că el îi spusese că prefera să i se arate... Se 
întrebă dacă înaintea acelei nopţi avusese vreo idee privind 
motivul pentru care simţea o aversiune faţă de citit. 

— De ce s-a întors? întrebă el. 

— Ca să te protejeze. Asta poate fi singura explicaţie. 
Te-a iubit cu adevărat. Cred asta cu toată inima. 

— Dacă sunt ca el, Lauren? 

— Nu eşti. 

— Te-am obligat - îl auzi înghițind în sec - să îţi 
desfaci nasturii corsajului. 

— M-ai tachinat să o fac. Chiar crezi că aş fi dus la 
bun sfârşit târgul dacă nu aş dorit şi o fac? Dumnezeule, 
Tom, m-am urcat în trăsură şi i-am spus vizitiului unde să 
mă ducă. Nu ai fi putut fi mai uimit atunci când m-ai văzut 
nici dacă aş fi intrat goală puşcă. 

— De ce ai venit în noaptea aceea? 

— Pentru că am văzut ce ţi-a provocat faptul că l-ai 
lovit pe Whithaven, remuşcarea şi umilinţa pe care le-ai 
simţit, frământarea că erai o reflexie a tatălui tău. li atinse 


părul şi se forţă să îi dăruiască un surâs slab. Şi pentru că 
doream să îţi ofer alinare şi m-am gândit că nu ai fi apreciat 
nişte trandafiri galbeni. 

— Ai spus că intenţionezi să te porţi cu decentă cât 
timp te vei afla aici. 

— Şi te-ai ţinut la distanţă. Pentru numele lui 
Dumnezeu, cum crezi că te asemeni în vreun fel cu 
bărbatul care a fost tatăl tău? 

— Sângele lui îmi curge prin vene, Lauren. 

Întinzând mâinile, îi înconjură gâtul şi îşi lipi trupul de 
al lui. 

— Poate sângele lui, dar sufletul lui, nu. Eşti propriul 
tău bărbat, Thomas Warner. Mama ta s-a asigurat că vei fi 
astfel şi, pentru asta, sunt extrem de recunoscătoare. 

O sărută uşor, dulce, de parcă ar fi continuat să se 
ţină la distanţă, ca şi cum s-ar fi temut să dea frâu liber 
foamei care îi devorase pe amândoi mai devreme. Ea nu 
avea să îngăduie ca acele amintiri nou apărute să distrugă 
pasiunea pe care el era capabil să o demonstreze. El nu o 
obligase niciodată, nu avea să o facă niciodată, pentru că 
nu îi stătea în fire să fie crud, să facă rău fără motiv. ŞI 
dacă urma să fie ultimul cadou pe care să i-l dăruiască, 
avea să şteargă toate îndoielile din mintea lui. 

Ea avea să fie agresoarea. Deşi nu putea nega că, în 
noaptea în care apăruse în casa lui, ea fusese cea care 
luase iniţiativa. Poate că devenise timidă atunci când 
fusese pusă în faţa realităţii a ceea ce dorise, dar nu făcuse 
nimic din ceea ce nu dorise să facă. 

începu să îi deschidă nasturii cămăşii. Fu conştientă 
de degetele lui care se chinuiau cu nasturii ei. Lucrul acesta 
îi dădu un sentiment de satisfacţie, de putere, să ştie că 
putea să îl facă să tremure. 

Cămaşa de noapte îi alunecă de pe un umăr. El îi 
cuprinse în palmă sânul. Îi linse vârful, făcându-l să se 
încreţească şi să se întărească. Acoperindu-l cu gura, supse 
cu nerăbdare, apoi cu blândeţe. Ea îi desfăcu larg cămaşa 
şi îşi trecu mâinile peste muşchii fermi ai pieptului lui, ai 
abdomenului. 


Un fulger brăzdă cerul, etalându-l ca şi cum natura 
consfințea specimenul expus. Depuse sărutări pe gâtul lui 
acoperit de picături de transpiraţie, pe piept. 

— lartă-mă, scumpo, dar nu mai pot aştepta. 

Înainte ca ea să îşi dea seama pentru ce îşi cerea el 
iertare, o împinse cu spatele de un raft de cărţi, cu tivul 
cămăşii de noapte în jurul taliei şi pantalonii lui desfăcuţi. 
Apoi o ridică cu mâinile aşezate sub fundul ei... 

Şi se afundă în centrul ei fierbinte, umed. 

Doar o mică parte a strigătului ei uşor se auzi, înainte 
ca el să îi acopere gura, capturând restul, învârtindu-şi şi 
împungând limba cu la fel de multă forţă şi nerăbdare ca 
şoldurile lui. 

Dacă mai înainte fusese răbdător, acum era 
nerăbdător, la fel de nerăbdător ca ea. Să afle ce însemna 
să fie cu el, apoi să fi rămas fără el. Işi înfăşură braţele în 
jurul umerilor lui, picioarele în jurul taliei lui, în timp ce el se 
împingea în ea. 

Senzaţiile crescură ca o pietricică aruncată într-un lac, 
crescând, crescând, până când se cutremură în braţele lui, 
eliberându-se, tremurând în braţele lui. El îşi smulse gura 
de pe a ei, îşi îngropă faţa în părul ei, în curba gâtului ei, în 
timp ce trupul i se convulsiona şi geamătul lui aspru răsuna 
între ei. 

Respirația lui trudită îi înconjură în timp ce el îi sărută 
tâmpla, colţul gurii, bărbia. 

— Data viitoare va fi mai lent, scumpa mea, promit. 

Lauren îşi cuibări faţa pe gâtul lui. 

— Ah, Tom, te voi obliga să îţi ţii promisiunea. 


* 


Cu lumina lunii revărsându-se prin fereastră, Tom o 
privi îndelung pe Lauren în timp ce aceasta dormea lungită, 
cuibărită la pieptul lui, cu capul aproape de umărul lui şi cu 
pumnul strâns chiar sub inima lui care bubuia. Ţinându-şi 
promisiunea, o purtase în braţe până în patul lui şi făcuse 
dragoste din nou cu ea, încet, îndepărtându-i liniştit 


hainele, în timp ce ea i le dăduse jos pe ale lui. 

li mângâie rotunjimea sânului Oftând, ea se cuibări şi 
mai aproape de el. El se gândi că nu s-ar fi plictisit 
niciodată să îi audă oftaturile mici pe care le scotea când 
dormea, de felul în care îşi freca talpa piciorului de pulpa lui 
până când o fura somnul. Ca un copil care avea nevoie de 
mişcarea repetitivă a unui balansoar ca să poată adormi 

Nu ca ea era un copil Departe de aşa ceva. 

Era păcat că ei îi displăcea atât de mult Anglia. Ar fi 
fost o contesă exemplară. Ar fi ales-o să îi fie nevastă, 
ajutor. Dar viaţa alături la el i-ar fi diminuat zâmbetele, i-ar 
fi rărit râsetele până când ar fi ajuns ca amândoi să fie 
nefericiţi. Nu îi putea face aşa ceva. 

Pleoapele îi fluturară, şi deschise, ochii, iar buzele i se 
curbară într-un surâs adormit. 

— Ce faci? întrebă ea moale. 

— Te privesc dormind. 

— Nu eşti obosit? 

— Pot dormi mai târziu. 

Când nu urma să aibă nimic în afara amintirilor legate 
de ea care să îi ţină companie. 

Ea căscă. 

— Probabil că ar trebui să merg în camera mea. 

— Mai stai un pic. 

Incepu să bată cu degetul pe pieptul lui. 

— l-am spus lui Amy că în Texas nu există însoțitori 
pentru că toată lumea se poartă cum trebuie. Dar nu este 
aşa, nu? 

— Bănuiesc că depinde de ceea ce înţelegi tu prin a 
nu te purta cum trebuie. 

— Treaba asta mi se pare că nu e un comportament 
potrivit. 

Vorbi cu o tărăgănare uşoară a cuvintelor care îl făcu 
pe Tom râdă înfundat. 

— Imi place când nu vorbeşti aşa cum trebuie. 

— Serios? 

— Sigur, îmi place şi când vorbeşti cum trebuie. Mai 
ales când te iei de mine. Incă te înfurii cu atâta uşurinţă! 


— Fad încă o groază de lucruri ca să mă înfurii. 

Îi strânse sânul. 

— Şi dacă fac ceva care te va înfuria cu siguranţă? 

Lauren se întinse languros lângă el. 

— Eşti nesătul, ştiai asta? 

— Şi asta este o problemă pentru tine? 

Ea râse uşurel. 

— Bănuiesc că nu, din moment ce la fel sunt şi eu. Se 
opri din râs. Până acum nu am ştiut că sunt aşa. 

— Asta pentru că sunt un amant iscusit. 

— Amant. Bănuiesc că îmi eşti amant. Asta face ca 
lucrul acesta să pară atât de păcătos. 

— Noi suntem singurii care vom şti, scumpo. 

Se rostogoli peste el, îi sărută pieptul, se ridică uşor şi 
îşi trecu limba peste sfârcul lui. Gemând, el îşi trecu mâinile 
este spatele ei, peste fundul ei gol. Aruncă o privire către 
fereastră, văzu o rază de lună şi zâmbi larg. Furtuna 
trecuse, lăsând în urma ei un cer senin. 

O lovi uşor peste fund. 

— Vino aici, scumpo. 

Ea îşi înălţă capul. 

— Sunt aici. 

— Voiam să zic să te dai jos de pe mine. 

— lhm. Sunt trează acum. Vreau un pic de 
drăgosteală. 

O lovi din nou uşor peste fund. 

— lar eu vreau să ţi-o ofer, dar haide să ne dăm jos 
din pat mai întâi. 

— O s-o facem lipiţi de perete în loc de bibliotecă de 
data asta? 

— Nu chiar. Haide, Lauren. 

— Tom... 

— Priveşte pe fereastră. 

Se ridică şi îşi răsuri capul. 

— A fost o stea căzătoare? 

— Aşa cred. 

Se dădu iute jos din pat, parcurse cei câţiva paşi până 
la fereastră şi privi afară. 


— Vai, Tom, cerul este atât de senin încât stelele 
arată ca diamante revărsate pe catifea. De ce sunt atât de 
multe? 

Veni în spatele ei. 

— Nu ştiu dacă sunt mai multe. Doar că este atât de 
întuneric încât se văd mai uşor. 

Îi prinse părul cu mâna, i-l ridică şi i-l dădu în faţă, 
lăsându-l să-i cadă peste umeri, încât i se revărsă peste 
piept şi peste abdomen, lăsându-i spatele complet gol. O 
sărută pe ceafă. Ea oftă şi încercă să se întoarcă cu faţa 
spre el... 

Îi puse mâinile pe umeri. 

— Nu, continuă să priveşti stelele. 

— Ce ai de gând să faci? 

— Tu doar priveşte stelele. 

— Dar doresc să te aţi... 

— Ştt. S-ar putea să nu mai avem vreodată un 
moment ca acesta. 

Când îşi puse din nou gura fierbinte, deschisă, pe 
gâtul ei, iar mâna o înconjură ca să îi cuprindă sânul, 
Lauren nu se mai împotrivi. Era atât de iscusit în a o 
convinge să încerce lucrurile în felul lui. 

Îşi lăsă capul pe spate. 

— Ţine-ţi ochii deschişi, zise el 

— Aşa voi face... vai, uite... una. 

Îi sărută şira spinării, lăsând o dâră de flăcări cu 
limba, în jos, apoi în sus, peste umerii ei, apoi din nou de-a 
lungul şirei spinării, fiecare rotire a limbii lui, fiecare 
muşcătură uşoară a dinţilor făcând-o să se unduiască ca un 
şarpe. Mâinile lui se plimbară provocator peste sânii ei, 
peste abdomen. Ea stătu acolo, acceptând cu stoicism 
chinul pe care el i-l provoca, gemând, zvârcolindu-se, 
dorind să se întoarcă cu faţa pentru a i-l provoca şi ea 
puţin, la rândul ei. 

Ea i-ar fi putut face toate astea: să îşi plimbe mâinile 
uşor în sus şi în jos pe picioarele lui. Să îi sărute pulpele, 
coapsele, fesele. Şi-ar fi putut trece mâinile peste pieptul 
lui, să îi tachineze sfârcurile, şi-ar fi putut cobori mâinile... 


Degetele lui creau magia delicios de păcătoasă. 

— Eşti atât de udă, atât de fierbinte, spuse el cu glas 
răguşit. Atât de pregătită. Rămâi cu ochii deschişi! 

Scoase un scâncet micuţ pe care speră că el îl luase 
ca un semn de acceptare a ordinului lui. Simţind 
împunsătura lui, apucă pervazul ferestrei, când tot ceea ce 
dorea cu adevărat era să îşi întindă mâinile în spate şi să îl 
prindă pe el. Să îl strângă tare, la fel de tare cum o 
strângea el. Să îl atingă aşa cum el o atingea. Să îl 
călărească aşa cum o călărea el. 

Simti presiunea, plăcerea crescândă... văzu steaua 
brăzdând cerul... 

— Vai, acolo! Acolo! Ah, Dumnezeule! 

Îşi închise gura pe umărul ei, în timp ce se împinse în 
ea, ea se împinse în el, străbătură de plăcere. Ultima lui 
împingere veni puternic şi adânc, apoi o strânse tare, 
gâfâind lângă urechea ei, iar ea nu fu sigură prin ce minune 
nu se prăbuşiseră amândoi. 

— Au fost stele pe cer, stele în trupul meu, şopti ea 
lipsită de suflare. Dorinţa aceasta trebuie să se 
împlinească. 

El râse încet. 

— Sper că a fost una bună. 

— A fost, îl asigură ea, întrebându-se de ce până în 
noaptea aceea nu văzuse niciodată o stea căzătoare în 
partea aceea de lume. Ce alte lucruri nu mai văzuse? 


Capitolul 16 


Se trezi la auzul unor pocnete enervante. Era încă 
întuneric atunci când Tom o dusese înapoi în dormitorul ei, 
iar ea căzuse într-un somn adânc, lipsit de vise. 

Aruncând un ochi de sub pernă, putu să vadă o fâşie 
de soare revărsându-se înăuntru prin perdelele despărțite. 
Zgomotul părea să vină dintr-acolo. Dând la o parte 
cuverturile, cobori din pat şi merse fără zgomot la 


fereastră. Aruncă un ochi pe fereastră... 

Şi acolo se afla Tom, care aştepta cu doi ani înşeuaţi. 
Arăta foarte chipeş în costumul de călărie. Îi făcu cu mâna, 
apoi se grăbi către pat şi trase de şnurul clopoţelului. Nu 
credea că era nevoie să fie îmbrăcată şi să iasă din casă 
înainte ca Lydia să se trezească. Considera că îşi făcuse 
foarte bine cunoscută poziţia cu o seară în urmă, dar de ce 
să rişte ca Lydia să nu fi realizat că ea vorbise incredibil de 
serios? 

Molly veni şi o ajută să se îmbrace în costumul de 
călărie preferat. 

— Ştii dacă ducele şi ducea sunt deja treji? întrebă 
Lauren în timp ce îşi aranja pălăria. 

— Nu au trimis încă după cameristă ori valet, aşa că 
bănuiesc că sunt încă în pat. 

Lauren nu se putu împiedica să nu zâmbească. 

— Bun. 

Pe coridor găsi doar o servitoare care aşeza deja 
aranjamente florale proaspete pe diversele mese aliniate 
de-a lungul coridorului. Fata făcu o reverență, Laura dădu 
din cap, apoi înaintă tiptil pe covorul gros care acoperea 
mare parte din podea. Ajungând la scară, se strâmbă la 
auzul primului clichet al cizmelor ei de călărie care loviră 
marmura. De ce ar fi pus cineva covoare pe coridor dacă nu 
avea de gând să pună şi pe trepte? 

Cobori pe trepte cât putu de uşor şi de tăcut şi ieşi pe 
uşă, aparent fără să o deranjeze deloc pe Lydia. Tom 
adusese caii în faţă, din spatele casei. Zâmbea larg şi în 
dimineaţa aceea abia dacă mai era vizibil faptul că îşi 
masacrase mustaţa cu o noapte în urmă. 

— Bună dimineaţa, scumpo. Cum ai dormit? 

— Foarte bine, mulţumesc foarte mult. Trăgând de 
mănuşi, păşi hotărât către cel mai mic dintre cai. Ajută-mă 
să mă urc, Tom, înainte ca însoţitoarea mea să ne prindă. 

Zâmbetul lui deveni şi mai larg, de parcă s-ar fi 
aşteptat ca ziua să aibă urmări foarte plăcute. 

— Şi dacă ne prinde? 

Îi dădu un sărut care spunea că nu îi păsa că ar fi 


putut fi prinşi. Împingându-l uşor, ea îi spuse: 

— Dacă suntem prinşi, va începe să doarmă cu mine 
în pat, şi atunci cum voi mai ajunge în al tău? 

— Ai de gând să revii în al meu? 

— Absolut. 

Se aşteptase ca el să o ajute cu mâinile împreunate, 
în care ea să îşi pună piciorul în schimb, el îşi puse mâinile 
acelea magnific de puternice pe talia ei şi o ridică pe şa. Ea 
îşi potrivi poziţia, în timp ce el îi aşeză fustele. 

— Unde mergem? 

— Să aruncăm o privire asupra regatului meu. 

— Nu consideri cu adevărat locul acesta ca fiind un 
regat, nu-i aşa? 

Privi uşurinţa cu care el încălecă, apreciindu-i 
mişcările fluide, unduirea subtilă a muşchilor când îşi 
aruncă piciorul peste şa, controlând calul cu coapsele la fel 
de uşor cum o făcea ea cu frâiele. 

— Păi cum îi spui atunci când toată lumea apelează la 
tine pentru răspunsuri? 

Lauren lovi  biciuşca de crupa calului œi, 
determinându-l să se pună în mişcare. 

— Sunt oameni care au nevoie de răspunsuri astăzi? 

Râsul lui păru aspru atunci când sparse tăcerea 
dimineţii timpurii. 

— Întotdeauna cineva are nevoie de un răspuns. În 
dimineaţa asta, nu vom face decât să călărim pe domeniu, 
să dăm de ştire arendaşilor că m-am întors acasă - spuse 
ultimele cuvinte cu un foarte uşor accent britanic - pentru 
cazul în care cineva are nevoie de o vorbă ori se află la 
ananghie. 

— Ai mulţi arendaşi? întrebă ea, în timp ce el o 
conducea pe poteca prăfuită de pământ străjuită de ulmi, 
care ducea către drum. 

— Nu la fel de mulţi cum au avut lorzii din trecut, 
dacă e să mă iau după registrele pe care le ţineau toţi. 
Obişnuiau să aibă o afacere înfloritoare, dar agricultura aici 
nu mai este ce era odată. Au rămas doar zece familii. 

— l-ai cunoscut pe toţi? 


Îşi întoarse privirea către ea şi, din cauză că nu purta 
pălărie, nicio umbră nu îi ascunse privirea înflăcărată. 

— l-am cunoscut pe toţi. 

Făcuse mai mult decât doar să îi cunoască, descoperi 
iute Lauren pe când vizitară fermele, una după cealaltă. Işi 
amintea numele lor, detaliile legate de recoltele lor, orice 
necaz pe care îl avuseseră în trecut. Nu le vorbea ca un 
stăpân al moşiei, bărbatul care le controla soarta, ci ca un 
partener care încerca să le ajute cât se putea mai mult 
destinul. Descăleca întotdeauna, discuta cu ei ochi în ochi, 
mergea alături de ei, ascultând cu multă atenţie cum se 
plângeau de vreme ca şi cum el ar fi putut face ceva în 
legătură cu asta, informându-i că avea să plătească pentru 
reparaţiile căruţelor stricate, acoperişurilor care picurau şi 
pentru animalele bolnave. 

Şi, pentru că dorea să fie cu Tom, Lauren păşi în urma 
lui îndeaproape, ca o umbră, auzind nu doar conversaţia, ci 
şi respectul pe care fermierii îl aveau pentru noul lor 
stăpân, respectul pe care el îl avea pentru ei, pentru 
experienţa lor, părerile şi cunoştinţele lor. „Sunt aici dacă 
aveţi nevoie de mine, dar nu mă aştept să aveţi”, părea el 
să le spună, şi i se păru că putea să vadă aievea cum 
spinările fermierilor se îndreptau un pic în timp ce Tom le 
dădea încredere să îşi poarte propriile poveri. 

Crezuse că ştia drumul pe care el călătorise ca să 
ajungă bărbatul care devenise, dar începu să gândească că 
habar nu avea. 

La una dintre ferme, o femeie cu părul alb şi obrajii 
trandafirii năvăli afară din casă, zâmbind cu voioşie. 

— Am primit o scrisoare de la băieţii noştri, milord, 
zise ea, înainte ca Tom să apuce măcar să descalece. Le 
place munca pe care i-aţi pus să o facă. 

— Mă bucur să aud asta, doamnă Whipple, spuse 
Tom, în timp ce soţul deşirat al femeii se îndepărtă de 
hambar. M-am gândit că avea să le placă. 

— Au spus că s-ar putea să aibă posibilitatea să 
cumpere nişte pământ. Proprietari de pământ. Clătină din 
cap, cu lacrimile strălucind în ochii la care ridică un colţ al 


şorţului pe care îl purta, ca să îi şteargă. Nu am crezut 
vreodată să apuc ziua în care băieţii mei să devină 
proprietari de pământ. 

— Nu sunt încă proprietari, Maude, iar Excelenţa Sa 
nu are nevoie să te vadă smiorcăindu-te. O să regrete că i-a 
trimis, dacă va fi nevoit să audă cum o ţii tot aşa. 

— Mai bine decât să te asculte pe tine cum nu 
apreciezi ceea ce a făcut. 

— Ba apreciez şi îi mulţumesc omului prin faptul că îi 
lucrez pământul bine şi cum trebuie. _ 

— Nu mori dacă zici că eşti recunoscător. Işi trase 
nasul, supărată. Milord, aţi vrea nişte plăcinte? Sunt calde, 
proaspăt scoase din cuptor. 

Tom zâmbi larg. 

— Am putea să le luăm cu noi? Am un program de 
care trebuie să mă ţin. 

— Desigur. Se întoarse către Lauren. Şi 
dumneavoastră, milady? 

Lauren zâmbi. 

— Nu sunt o /ady. Sunt doar o doamnă. Era confuz 
faptul că acelaşi cuvânt avea două înţelesuri diferite. Sunt 
domnişoara Fairfield. Şi da, mi-ar plăcea foarte mult nişte 
plăcinte. 

— Dacă intraţi în casă, le voi împacheta pentru 
domniile voastre. 

Lauren o urmă înăuntru în timp ce Tom se îndepărtă 
alături de soţul ei posac. Casa era simplă, ordonată şi 
curată şi avea un aer de căldură şi de mulţumire care se 
vedea pretutindeni. Femeia aşternu un şervet de pânză pe 
masa din bucătărie şi începu să pună plăcinte pe el. 

— Aţi menţionat un lucru pe care Excelenţa Sa l-a 
făcut pentru fiii dumneavoastră? 

Curiozitatea o învinse şi avu sentimentul că ar fi fost 
mult mai uşor să obţină acolo informaţiile decât de la Tom, 
mai târziu. 

Femeia dădu din cap. 

— l-a trimis pe cei doi băieţi ai mei pe pământul lui 
din Texas, asta a făcut. A plătit el însuşi pentru toate. A zis 


că ducea lipsă de bărbaţi puternici care să muncească la 
ferma lui. Băieţii mei sunt foarte puternici, vă zic eu. Adună 
colţurile şervetului şi le legă la un loc, apoi îi înmână 
bocceluţa lui Lauren. Jur că am fost binecuvântaţi în ziua în 
care a sosit Excelenţa Sa. Celălalt stăpân, cel care se ocupa 
de treburi înainte ca acesta să sosească, era un om bun. Nu 
am avut nimic de care să ne plângem, dar acesta - dădu 
din cap cu subinţeles - a fost născut pentru asta. 

Vorbele acelea îi rămaseră întipărite în memorie lui 
Lauren în timp ce se aşeză pe un perete de piatră năruit - 
rămăşiţele unui zid de întărire din vechime - lângă un 
pârâu a cărui apă sărea peste pietrele de pe mal, cu 
zgomot frenetic şi totuşi liniştitor. Tom plănuise, în mod 
evident, ca dimineaţa aceea să cuprindă mai mult decât 
vizitarea arendaşilor săi, pentru că adusese cu el biscuiţi 
umpluţi cu gem de căpşune şi un bidonaş de cafea. In plus, 
aveau şi plăcintele. 

Şezând alături de ea, părea un bărbat fără nicio grijă 
pe lume. 

— Doamna Whipple a menţionat că i-ai trimis pe 
băieţii ei la ferma ta din Texas, zise Lauren, muşcând din 
biscuitul rece şi mestecând încet. 

Tom îşi întoarse atenţia de la râu către ea. 

— Cei mai mulţi tineri pleacă să lucreze în fabricile din 
oraşe. Nu mi se pare cine ştie ce viaţă. 

Lingându-şi gemul de pe degete, ea zâmbi. 

— Pentru că munca are loc înăuntru? 

— Fără soare, fără o briză răcoroasă, fără pământ sub 
picioarele tale... 

— De parcă tu ai şti ceva despre pământ. Călăreşti de 
fiecare dată când ai ocazia. 

— Bine. Fără soare, fără briză, fără miros de vad... 

— Nu am considerat niciodată mirosul de vaci ca fiind 
dezirabil. 

— E mai bun decât mirosul maşinăriilor. 

— Te gândeşti vreodată cât de diferită ar fi fost viaţa 
ta dacă ai fi fost crescut aia? 

— În fiecare zi. 


— Ai aprecia alte lucruri 

— Dormitul până târziu în loc să mă scol odată cu 
soarele, să stau în spatele unui birou toată ziua în loc să 
călăresc pe întreaga moşie - clătină din cap - nu îmi pot 
imagina asta, Lauren. 

— Şi totuşi nu poţi nega că aduci poziţiei tale ceva 
care multora le lipseşte, o înţelegere adevărată a omului 
care munceşte. 

Îşi dăduse mănuşa jos ca să mănânce, iar acum el îi 
mângâie cu degetul mâna care se odihnea pe zid şi în care 
se sprijinea. 

— Crezi că acesta este un avantaj? 

— Cred că asta te face unic. 

Îi dărui unul dintre zâmbetele lui largi lente, senzuale. 

— Oricum aş fi. Nu poţi să-mi spui că ai mai întâlnit 
vreodată pe cineva ca mine. 

— Nu, mi-am mai întâlnit niciodată pe cineva exact ca 
tine. 

Înfăşurându-şi mâna pe după gâtul ei, o aduse 
aproape, până când ea putu simţi mirosul de căpşune care 
se împletea în respiraţia lui, amestecată cu a ei. 

— Nu avem însoțitori, Lauren, şi sunt cuviincios, dar 
ştii la ce mă gândesc? 

Nu ştia că era posibil ca ochi atât de întunecaţi că ai 
lui să pară că se întunecă şi mai tare, cum atingerea lui pe 
gâtul ei păru să îi ajungă până în vârfurile degetelor de la 
picioare, cum timbrul adânc al vocii lui îi puteau face nervii 
să o furnice în aşteptare, cum, dintr-odată, avea o 
puternică dorinţă să îi muşte uşor buzele cum tocmai 
muşcase dintr-o plăcintă. Fu atât de distrasă de confuzia pe 
care apropierea lui o provoca trupului ei, încât abia putu să 
se agaţe de cuvintele pe care el le rostise. La ce se gândea 
el? Nu avea nici cea mai mică idee, dar păru să amuţească 
şi nu putu face altceva decât să clatine din cap. 

— Mă gândesc că este plictisitor să fii cuviincios, zise 
el. 

— Sunt întru totul de acord, reuşi cumva să spună cu 
glas răguşit. De ce crezi că i-am zis Lydiei să înceteze să 


mă mai supravegheze într-atât de aproape? 

Ochii lui reuşiră cumva să se întunece şi mai mult, 
zâmbetul îi deveni şi mai senzual şi mai provocator, 
amândoi invitându-se unul pe celălalt, înainte ca el să 
vorbească: 

— Dacă vrei, scumpo, va trebui să vii şi să iei singură. 

Să vrea ce? aproape că şopti ea. Dar ştia exact la 
ceea ce se referea el, cu ce o atrăgea, ce îi nega ca să 
dovedească că stătea în natura unei doamne să se poarte 
necuviincios la fel de uşor ca un domn. O corupsese 
întotdeauna. Putuse să se opună ţigărilor, înjuratului, 
whisky-ului... dar să reziste tentaţiei sărutului lui? 

Pentru numele lui Dumnezeu, de ce ar fi dorit să facă 
asta? 

Mormăitul lui satisfăcut încă răsuna în jurul lor înainte 
ca ea să fi terminat să îşi contopească gura cu a lui şi, 
aparent, puterea lui de a rezista nu era chiar atât de mare 
pe cât lăsase să se creadă. Degetele lui îşi sporiră 
strânsoarea de pe gâtul ei, în timp ce limba îi gustă gura, 
înainte să ţâşnească înapoi ca să permită asaltul limbii ei. 
În ciuda celor mai mari eforturi ale lui, a vorbelor lui, nu 
putea fi mai pasiv decât un tigru în junglă care îşi zărise 
prada. Tremurul tensionat la mușchilor lui îi spuse cât de 
mult o dorea. Faptul că nu lua mai mult decât sărutul oferit 
fu o dovadă a puterii creşterii educaţiei sale, indiferent de 
cât de mult punea la îndoială fiecare aspect al acesteia. Era 
evidenţa bunătăţii înnăscute pe care se grăbea întotdeauna 
să o nege. 

El săruta la fel cum îşi trăia viaţa: cu un scop, cu 
hotărâre, cu exactitate. 

Şi faptul că se stăpânea din nou o făcu să fie şi mai 
îndrăzneață, îşi trecu mâna prin părul lui, întrebându-se de 
ce el alesese să nu poarte pălărie. Simţi fierbinţeala 
pasiunii inundând-o, învolburându-se, aducând la viaţă 
dorinţa, nevoia, tânjirea. | se păru că ar fi putut să se 
topească şi să treacă prin zid, ca să fie absorbită de 
pământ, că ar fi putut fi nevoită să alerge goală în pârâu ca 
să nu ia foc din cauza pasiunii care o consuma. 


Smulgându-şi gura de pe a ei, îi trasă o cărare de foc 
de-a lungul gâtului, de sub bărbie până imediat sub ureche, 
un drum fierbinte. Ea îi putu auzi respiraţia sacadată. 

— Ştii că abia te pot privi fără să te doresc. 

Ea îşi deschise ochii şi văzu frunzele dansând 
deasupra capetelor lor. 

— Am putea fi descoperiţi aici din moment în 
moment. 

— Spune-mi să mă opresc şi mă voi opri. 

Şi, dacă ea nu avea să dea acel ordin, cât de departe 
urma el să meargă? l-ar fi dat hainele jos, şi pe ale ei, şi pe 
ale lui? Ar fi posedat-o acolo, cu soarele bătând asupra lor? 
Întorcându-şi uşor capul, putu să citească în ochii lui 
dezamăgirea provocată de faptul că ea avea să oprească 
totul Era o senzaţie ameţitoare să aibă atâta putere, să ştie 
că opinia ei, nevoile, dorinţele ei contau pentru el. Că el 
avea să ia ceea ce ea era dornică să dea şi să se abţină de 
la ceea ce eanu era pregătită să primească. 

Întinzând mâna şi prinzându-i bărbia în palmă, îşi 
trecu degetul mare peste mustaţa lui. 

— Îmi pare rău că nu sunt atât de sălbatică cu ţi-ai 
dori să fiu. Îşi flutură mâna în aer. Dar pur şi simplu nu 
pot... în aer liber. 

— Eşti atât de sălbatică cât am nevoie să fii, Lauren. 


* 


Zilele ce urmară o făcură să îl aprecieze ca stăpân 
care avea grijă de arendaşii lui. Una dintre case suferise 
nişte stricăciuni în timpul furtunii, când se prăbuşise 
acoperişul. Tom şi Rhys merseră să lucreze, ajutând să bată 
în cuie un nou acoperiş, în timp ce Lauren şi Lydia ajutară 
la pregătirea mesei pentru muncitori. Tom cunoştea 
animalele de fermă ca pe propria palmă, munca grea, ca pe 
bătăturile din palmele sale. 

Nopțile fură un rai. Tom era un amant atent, generos 
şi darnic. Lauren începu realmente să se teamă de trecerea 
zilelor, pentru că timpul ei cu el avea să ia în curând sfârşit. 


Ah, el făcu promisiuni. Să se întoarcă în Texas, să o caute 
când avea să se afle acolo, dar ea ştia că singurele 
promisiuni pe care el ar fi putut să şi le ţină erau cele pe 
care le putea îndeplini imediat. Crezuse că îi fusese dor de 
el atunci când plecase din Texas, dar sentimentele pe care 
le avusese atunci erau nimic în comparaţie cu ce simţea 
acum pentru el. 

Ar fi fost mai uşor dacă nu ar fi mers niciodată la el în 
cea dintâi noapte, şi mai uşor dacă nu ar fi mers niciodată 
pe moşia lui, dacă nu şi-ar fi reînnoit legătura până în 
punctul în care ajunseseră acum. Nu îşi putea imagina o zi 
ori o noapte fără el. Nu ştia cum putea să supravieţuiască 
când nu mai aveau să fie împreună. 

Aşa că aduna toate momentele, toate micile detalii 
ale timpului petrecut împreună. 

Felul în care părul lui neascultător îi cădea peste 
frunte. La un moment dat al vieţii lui se împăcase, probabil, 
cu faptul că acesta nu putea fi controlat, pentru că nu îl 
dădea niciodată peste cap. Aşa că începuse să o facă ea în 
locul lui. Adeseori, doar pentru plăcerea pe care i-o dădea 
faptul că îl atingea, şi asta în public, pârând o atingere atât 
de inocentă. Şi totuşi, în acelaşi timp, atât de intimă, pentru 
că ochii lui întunecaţi se întunecau şi mai mult şi ştia că el 
îşi amintea când ea i-l pieptănase peste cap, după ce 
făcuseră dragoste. 

Felul în care îşi încheia nasturii cămăşii, de jos în sus. 
Felul în care îşi descheia cămaşa, desfăcând doar atâţia 
nasturi cât să o poată scoate peste cap, ca şi cum asta l-ar 
fi făcut să iasă mai repede din haine şi în pat cu ea. 

Nerăbdarea lui de a-i scoate hainele. Răbdarea pe 
care o avea cu ea după ce o făcuse. Felul în care o ţinea în 
braţe în timp ce dormea, atingând-o tot timpul, până când 
era vremea să o ducă din nou în dormitorul ei. 

Felul în care ea se trezea şi îl găsea stând lângă 
fereastră, privind fix la cerul nopţii. Felul în care zâmbea 
larg şi revenea în pat de îndată ce îşi dădea seama că ea 
era trează. 

Şoaptele lor în întuneric, murmurele lor în lumina 


lunii. Numeroasele zâmbete, râsetele din abundență, 
bucuria, bucuria absolută care lipsise din viaţa ei pentru 
atâta amar de vreme încât începuse să dispere că nu avea 
să o mai găsească vreodată... 

O găsise cu mult înainte să plece spre Texas. 

Şi se întrebă cum urma să supravieţuiască când nu 
avea să mai împartă cu el zilele şi nopţile. 


* 


Şederea lor la Sachse Hall se apropia de sfârşit şi, în 
timp ce se aflau cu toţii în jurul unei mese rotunde pe 
terasă, bucurându-se de ceaiul de după-amiază şi ciugulind 
din sandviciuri cu castravete, Lauren nu putu decât să îşi 
dorească să mai fi avut încă o zi, încă o noapte, departe de 
Londra. Dar, pe de altă parte, a doua zi şi-ar fi dorit, din 
nou, acelaşi lucru. Şi următoarea zi. 

Era ciudat că în ultimele câteva zile nu se gândise nici 
măcar o dată la Texas, nu îi fu dor. Fusese mulţumită să fie 
cu Tom, pur şi simplu. Să îl privească muncind şi jucându- 
se. Să se bucure de seri, de zile şi de nopţi. 

— Aşadar, mâine părăsim acest sanctuar idilic şi ne 
întoarcem la realitatea sezonului, zise Rhys. 

— Mă faci să încep să mă simt vinovată că te supun 
rigorilor sezonului, zise Lydia. 

El îi luă mâna, depuse un sărut pe încheieturile 
degetelor ei şi surâse. 

— Atâta vreme cât sunt cu tine, pot îndura orice. 

După felul în care o privea, Lauren se gândi că nu 
avea de îndurat niciun chin. Avusese oare dreptate Lydia? 
Nefericirea lui Lauren era rezultatul faptului că inima ei nu 
fusese niciodată în Anglia? Era posibil ca de data asta să 
fie? 

— Bănuiesc că va trebui să plecăm dimineaţa 
devreme ca să avem destul timp să ne pregătim pentru 
balul mătuşii Elizabeth, zise Lydia. 

— Mama are întotdeauna emoţii, mărturisi Lauren. 

— Nu ai spune după cum arată. 


— Ştim vreodată ce gândeşte cu adevărat cineva doar 
uitându-ne la el? 

— Am o bănuială că vom şti ce gândeşte Whithaven, 
zise Lydia. 

— Mă voi ocupa eu de Whithaven, spuse Tom. 

— Ai plănuit totul, aşa-i? întrebă Rhys. 

— Până la cel mai mic detaliu. 

— Ce vei face? întrebă Lauren. 

Tom îi făcu cu ochiul. 

— Ai încredere în mine. Mă îndoiesc foarte tare că 
este un lucru pe care l-ar fi făcut tatăl meu. 


Capitolul 17 


Când Lauren ajunse acasă, totul era nebunie şi haos. 
După ce îşi luase rămas-bun de la Tom, promiţându-i primul 
dans, iar servitorii îi duseră sus cuferele, plecă în căutarea 
mamei sale, pe care o găsi în sala de bal, supraveghind 
aranjarea florilor. 

Trandafiri galbeni. Atât de mulţi trandafiri galbeni! 

Înainte să arunce o privire împrejur, îi dădu mamei 
sale o îmbrăţişare puternică. 

— Ce te-a apucat să alegi trandafiri galbeni? 

— Înainte să pleci în provincie, Tom a aranjat ca 
aceştia să ne fie livraţi. 

Se uită la mama ei. 

— Toţi? 

Mama ei încuviinţă din cap. 

— S-a gândit că poate vei avea nevoie de un strop de 
Texas la întoarcere. Cum a fost timpul petrecut departe? 

— Confuz. Lauren merse până la una dintre mese, 
scoase un trandafir cu coada lungă dintr-o vază şi inspiră 
parfumul delicat. Când Ravenleigh ţi-a cerut să părăseşti 
Texasul, nu ai avut nicio îndoială cum că ai luat decizia 
corectă? 

— Bineînţeles că am avut îndoieli 


Se întoarse cu faţa către mama sa. 

— Când ajungi la o răscruce de drumuri, cum ştii care 
este cărarea care duce la fericire? 

— Nu ştii. Pur şi simplu, iei cea mai bună decizie pe 
care o poţi lua şi speri că totul va fi bine. Şi, uneori, iei 
decizii foarte greşite şi trăieşti cu ele. 

Lauren dădu din cap şi mirosi din nou trandafirul 

— Am aflat foarte multe despre Tom cât am fost 
plecată. Şi despre mine. 

— Şi la ce concluzii ai ajuns? 

— Încă nu ştiu. 


Stând în umbrele nopţii aruncate de un copac uriaş, 
unde strălucirea lămpilor cu gaz nu îl ajungea, Tom îşi dori 
să fi avut o sticlă de whisky pe care să şi-o ducă la gură în 
locul unui trabuc neaprins. 

O blestemă pe Lauren că prezisese cu acuratețe 
faptul că urma să treacă printr-un astfel de moment, care 
să îi ceară să îşi adune întreg curajul. 

Tom sosise cu o trăsură care semăna cu o sută de 
altele ce străbătuseră aleea pietruită, opriseră în faţa casei 
Ravenleigh, înainte de a-şi continua drumul şerpuit ca să 
parcheze în altă parte. Procesiunea continua să se 
desfăşoare. 

Tom observă oamenii coborând din trăsuri şi căleşti, 
în hainele lor elegante. Le ascultă râsetele. Privi cum 
nimeni nu ezita să urce treptele largi şi să treacă dincolo de 
uşi, pătrunzând în ceea ce, era sigur, avea să fie ca un iad 
pentru el. 

Muzica începu să plutească în aer, şi el ştiu că nu mai 
putea amâna pentru mult timp inevitabilul. 

Îşi scoase trabucul dintre buze, îl ridică la lumină şi se 
holbă la el. Aproape că îl muşcase, transformându-l într-un 
dezastru pe care nu îl mai putea băga înapoi, în buzunarul 
jachetei. Cu regret pentru pierderea unui trabuc scump, îl 
aruncă în gardurile vii aflate în spatele lui. 


Se gândi la prima dată când trebuise să facă faţă 
goanei unei cirezi, felul în care tremurase, pentru că nu ştia 
ce trebuia să facă. In cele din urmă, se lăsase ghidat de 
instinct. Se gândi că trebuia să facă acelaşi lucru şi la bal. 

Inspiră cât putu de adânc - ceea ce nu fu mult din 
cauza strâmtorii hainelor pe care le purta. Lauren se afla de 
cealaltă parte a uşilor. Făcea lucrul acesta atât pentru ea, 
cât şi pentru el însuşi. 

Ultima oară când participase la un bal, se purtase ca 
un cowboy. De data asta intenţiona să se poarte ca un 
nobil, aşa cum era. 


Lauren începuse să creadă că Tom nu avea să vină şi 
nu putu să îl condamne cu adevărat. Ştia cum era să 
participe la un bal unde era subiectul principal al bârfelor şi, 
deşi Tom ar fi putut face ceva în după-amiaza aceea ca să 
îndrepte lucrurile cu Whithaven, nu avea nicio garanţie că 
altcineva i-ar fi ascultat scuzele. 

Stătea alături de mama şi de tatăl ei vitreg la capătul 
scărilor largi care duceau la strălucitoarea sală de bal, care 
era plină până la refuz. Trecuse ceva vreme de când nimeni 
nu mai sosise şi nu mai coborâse treptele. 

— Ei bine, bănuiesc că putem începe să ne 
amestecăm în mulţime, zise mama ei. 

— Ştiu că Tom avea de gând să vină, spuse Lauren. 

— Sunt convinsă că ne va căuta când soseşte. 

Apoi Lauren observă că asupra încăperii se aşternuse 
liniştea, muzica încetând şi oamenii întorcându-se. Privi 
către trepte şi îl văzu stând în capul lor: mândru, îndrăzneţ, 
regal. Privirea nu îi ezită nicio clipă. Îngădui timp destul 
pentru ca toată lumea să il observe, înainte să înceapă să 
coboare alene. 

Când ajunse jos, se înclină în faţa tatălui ei vitreg, 
apoi luă mâna mamei ei şi depuse un sărut pe dosul mâinii 
înmănuşate. 

— Apreciez faptul că mă primiţi în casa domniilor 


voastre. 

— Sunt sigură că nu voi regreta. 

Un colţ al gurii lui zvâcni în sus. 

— Dacă veţi regreta, vă voi da eu însumi biciul. 

Păşi spre Lauren şi îi sărută şi ei mâna. 

— Tom, dacă aş fi ştiut că aveai de gând să stai acolo 
singur... A 

— Încă nu am terminat, scumpo. Îi făcu cu ochiul. 
Păstrează-mi un dans. 

Nimeni nu se mişcase încă, deşi Lauren auzise 
primele şoapte când Tom îşi întorsese spatele către ea. 
Oamenii se dădeau în lături în tăcere când trecu prin 
mulţime, îndreptându-se direct spre cel mai înalt şi mai 
deşirat dintre ei. Ea aproape că se aştepta ca Whithaven să 
se întoarcă pe călcâie şi să o ia la fugă. Dar el nu făcu asta. 
Spre surpriza ei, rămase pe loc, chiar dacă arăta un pic 
nervos, şi în clipa aceea, Lauren îşi zise că îi crescuse un 
pic respectul faţă de el. Bărbaţii aceia duceau o viaţă mult 
mai puţin aspră decât cei pe care îi cunoscuse ea în Texas, 
şi era adesea uşor să treacă cu vederea că aveau oţel în 
coloana vertebrală. | se păru chiar că putu să recunoască 
un strop de admiraţie oglindită în expresia lui Tom când se 
opri în faţa lui. Nasul bietului bărbat era uşor umflat, iar 
vânătaia din jurul ochilor se transformase într-un galben 
îngrozitor. 

— Whithaven, zise Tom, ridicând vocea groasă, 
baritonală, pentru a putea fi auzit de toţi. Îți sunt dator cu 
nişte scuze. 

— Aş zice că da. 

— Nu ar fi trebuit să te pocnesc, dar aşa facem noi în 
Texas. Cowboy-i sunt bărbaţi de acţiune mai degrabă decât 
de vorbe, şi nu primim bine insultele adresate doamnelor 
noastre. 

— Păi, nu am dorit să insult pe nimeni, desigur; 
încercam doar să te scutesc de... Nu îmi dădusem seama 
că o considerai deja... mă rog... doamna ta, îşi opri el 
bâlbâială. Primeşte de asemenea scuzele mele. 

Tom îi întinse mâna. 


— Le accept. 

Arătând cumva ca un raton speriat cu pielea din jurul 
ochilor încă decolorată, Whithaven luă mâna lui Tom. 

— Colosal. 

Se împrăştie un murmur general când Whithaven se 
întoarse şi se îndepărtă, cu un zâmbet îngâmfat pe faţă ca 
şi cum ar fi reuşit, cumva, să câştige. Incepu muzica şi, cu 
lacrimi în ochi, Lauren nu aşteptă ca Tom să se întoarcă 
alături de ea. Merse cu paşi mari prin mulţime până când 
ajunse lângă el, lângă acel bărbat care avusese de 
demonstrat ceva şi tocmai demonstrase. Il cercetă, 
examinând chipul pe care îl cunoştea atât de bine, bărbatul 
pe care crezuse că îl cunoaşte, care o ţinuse în braţe, o 
sărutase pasional, făcuse dragoste cu ea... 

Nu ar fi putut avea mai multă admiraţie faţă de el. 

— Îmi acordaţi onoarea acestui dans, milord? 

El zâmbi larg. 

— Scumpo, poţi avea câte doreşti. 

— Luând în considerare faptul că vei fi subiectul 
speculațiilor şi al bârfelor din seara asta, aş putea consimţi 
să-ţi acord mai mult decât două. 

Râzând, o luă în braţe. 

— Te-ai descurcat remarcabil de bine, Tom. 

— Întotdeauna am fost cinstit când am avut de-a face 
cu alţi bărbaţi. Bărbaţii de aici nu merită mai puţin. 

— Am auzit ce ai spus. Sunt doamna ta? 

— Cum poţi să te îndoieşti de asta, Lauren? Atâta 
vreme cât eşti aici. 

— Apoi ce? se întrebă ea. Avea să mai fie vreodată 
doamna cuiva? 

În mod scandalos, dansară patru dansuri la rând. Lui 
Tom nu îi păsă de reguli. Nu îi păsă de ceea ce credeau 
alţii. Ea avea să plece în curând şi, aşa cum îi spusese în 
repetate rânduri, strângea tot ce putea pentru vremea când 
ea nu mai avea să fie. 

Lauren obosi să se certe cu el. 

— Cel puţin dansează şi cu mama şi surorile mele, 
zise Lauren. Voi avea nevoie de câteva momente ca să îmi 


aranjez ţinuta. 

— Să nu stai mult. 

— Nu voi sta. 

Îşi dori să se înalțe pe vârfuri şi să îl sărute pe obraz 
ca să îl liniştească. În schimb, îl bătu doar uşurel pe braţ. 

Urcă treptele care duceau la salonul principal, salută 
doamnele în trecere în timp ce străbătu coridorul către 
intrarea principală. Acolo urcă treptele largi care duceau 
către următorul etaj. 

Carnetul ei de dans rămăsese gol, dar nu fu deranjată 
de asta. Presupuse că toate dansurile aveau să fie cu Tom 
şi, oricât l-ar fi certat ea, în realitate nu îi părea rău. La fel 
ca el, dorea să adune toate momentele petrecute împreună 
pentru după ce avea să plece. 

Ajunse la etaj şi îi zâmbi femeii care o observase şi 
care o aşteptase înainte să coboare. 

— Bună seara, Lady Blythe. 

— Nu este drept, şopti răutăcioasă Lady Blythe. 

— Ce nu este drept? întrebă Lauren, aplecându-se. 

— Mi l-ai furat pe Kimburton. Îl iubeam dintotdeauna, 
iar acum nici măcar nu mai vine în Londra pentru sezon. 
Sachse arată cel mai mic interes faţă de mine şi îl înşfaci şi 
pe el. 

— Interesul lui... 

— Era îndreptat asupra mea. M-a numit adeseori 
Sscumpo. 

— Tuturor doamnelor le spune scumpo. Nu are nicio 
însemnătate. 

— Înseamnă totul. Ai impresia că scuzele pe care i le- 
a prezentat lui Whithaven fac ca totul să fie bine. Dar ce ai 
zice dacă întreaga Londră ar afla că ai rămas la reşedinţa 
lui peste noapte? 

Holbându-se la ea, Lauren clătină din cap. 

— Nu ai cum... 

— Să ştiu? Uite că ştiu. Am văzut totul din trăsură, 
după balul de la Harrington. Apoi ai plecat cu el în 
provincie... 

— L-ai spionat? 


— Faptul că l-am spionat este foarte inocent în 
comparaţie cu ceea ce ai făcut tu. 

— Nu ai nicio idee despre ceea ce am făcut şi, oricum, 
nu este treaba ta. 

încercă să treacă pe lângă ea, şi Lady Blythe îi apucă 
braţul. 

— Te voi ruina. Voi face în aşa fel încât niciun domn 
nu va îndrăzni să se gândească să se însoare cu tine. Nici 
măcar Sachse. Ai avut şansa ta cu Kimburton. Sachse este 
al meu. 

— Îl vrei doar pentru monedele din cuferele lui şi 
titlurile pe care le poartă. Eu îl doresc pentru că îl iub... 

Lauren se opri. Sfinte Dumnezeule, dar chiar îl iubea. 
Toate planurile pe care le făcuse nu fuseseră pentru a se 
întoarce în Texas, ci la Tom. Doar că refuzase să o 
recunoască, să accepte, pentru că o vreme crezuse că o 
abandonase. Dar el nu o făcuse. Într-un fel, neavând 
încredere în el, ea fusese cea care îl abandonase. 

Trebuia să îi spună, să îi spună ce simţea. Nu avea să 
se întoarcă în Texas. Dorea să rămână în Anglia. 

Se întoarse să coboare scările. Trebuia să îl caute. 
Imediat. 

— Nu, nu îl poţi avea! 

Auzi ţipătul strident, simţi îmbrânceala din spate, îşi 
pierdu echilibrul şi strigă în timp ce se rostogoli pe treptele 
tari de marmură, când durerea ricoşă în capul ei şi se 
pogori bezna. 


Capitolul 18 


— Milord, trebuie să vă cer să plecaţi. 

Tom nici măcar nu se sinchisi să îl privească pe 
medicul pe care îl chemaseră. Aşezat pe un scaun pe care îl 
trăsese aproape de pat, îşi păstră privirea asupra lui 
Lauren, ţinându-i mâna într-a lui. De ce nu se trezea? 

Ajunsese la scări doar când auzise ecoul strigătului ei 


şi o văzuse rostogolindu-se, şi nu putuse să facă nimic ca 
să îi împiedice căderea. Şi tot ceea ce putuse face fusese să 
o ridice cu blândeţe în braţe şi să o ducă în dormitorul ei. 

— Nu o voi părăsi, zise el. 

— Tom... începu mama ei. 

Tom îşi răsuci capul şi îi aruncă o privire furioasă. 

— Nu o părăsesc. 

Puse destulă forţă în vorbele lui pentru a nu lăsa 
niciun dubiu că vorbise foarte serios. Mama lui Lauren şi 
medicul făcură schimb de priviri, apoi medicul oftă. 

— Foarte bine. 

Tom îşi îndreptă din nou atenţia asupra lui Lauren, 
frecându-şi degetul mare în cerc peste mâna ei. Ea nu 
reacţionă în niciun fel: niciun oftat, un murmur, o şoaptă. 
Nimic. Stătea doar lungită acolo, rece la atingere şi 
incredibil de palidă. 

Auzi paşii mamei ei îndreptându-se spre fereastră. 
Medicul îşi drese glasul. 

— Sincer, milord, aş putea să o examinez mult mai 
iute şi mai eficient dacă aţi fi destul de amabil să vă daţi la 
o parte. Ne dorim tot ce este mai bun pentru ea, nu-i aşa? 

Dacă ar fi vrut ce era mai bun pentru ea, ar fi fost 
deja în Texas. De ce nu îi cumpărase, pur şi simplu, biletul, 
de ce nu o lăsase să plece mai devreme? De ce insistase să 
o ţină cu el când nu era ceea ce dorea ea? De ce fusese 
atât de al naibii de egoist? Nu era cu nimic diferit de tatăl 
lui: îi păsa de propriile lui nevoi, şi la naiba cu toţi ceilalţi. 
Toate întrebările şi îndoielile neîncetate nu serviră decât să 
îl chinuie şi să îl frustreze. 

Înclinându-şi capul în faţa medicului, Tom se ridică, 
merse la fereastră şi se sprijini cu umărul de perete. Cu 
perdelele date la o parte, mama lui Lauren privea afară, în 
noapte. Nu îl privi, ci continuă să se uite fix afară. 

— Va fi bine, spuse Tom, simțind nevoia de a o alina 
la fel de mult cum voia să fie alinat. 

Dar, fără Lauren, nu putea găsi alinare. Ea era cea 
care putea să privească în sufletul lui, care putea trece cu 
vederea întunericul în favoarea luminii. 


— Nu poţi şti asta, zise mama ei. 

Nu, nu putea, dar putea să spere... la naiba, putea să 
îşi dorească. Dacă ar fi găsit o stea... 

Ştia unde puteau fi găsite din belşug şi unde o femeie 
îşi putea pune dorinţe cât era noaptea de lungă. 

— O voi duce pe Lauren înapoi în Texas. 

Atunci, mama ei îl privi şi, înainte ca ea să poată 
spune ceva, el confirmă: 

— Chiar dacă se trezeşte ori ba, o voi duce înapoi în 
Texas. 

Glasul îi fu hotărât şi autoritar, simțindu-se în el anii 
de dat ordine, anii în care fusese ascultat fără să i se pună 
întrebări, anii în care fusese cel la care apelase toată lumea 
pentru răspunsuri, cel la care toţi apelau fiică. 

Ochii mamei ei se umplură de lacrimi. 

— Am făcut ceea ce am crezut că era mai bine pentru 
ea. 

Tom dădu din cap, plin de compasiune şi înţelegere. 

— Ştiu, dar acum a sosit vremea ca eu să fac ce este 
mai bine pentru ea. 

Se întoarse când medicul veni să stea alături de ei. 

— Cu siguranţă a primit o lovitură la cap. 

Tom fusese nevoit să plece de lângă pat pentru ca 
medicul să pună diagnosticul acela? 

— Ce înseamnă asta, mai exact? întrebă Tom. 

— Înseamnă că trebuie să aşteptăm... 

— Să aşteptăm ce? întrebă el nerăbdător. 

— Să vedem dacă se trezeşte. S-ar putea întâmpla în 
orice moment. E posibil să nu se întâmple niciodată. Nu 
putem şti. Şi, dacă se trezeşte, ei bine, să fiu sincer, nu pot 
spune ce fel de vătămări au avut loc până nu se trezeşte. 

— Trebuie să fie ceva ce puteţi face, zise mama lui 
Lauren. 

— Din nefericire, mă tem că nu. Vestea bună este că 
nimic altceva nu are a fi fost rupt ori vătămat. Aş sugera să 
fie supravegheată de cineva şi să mă chemaţi imediat ce 
observați orice schimbare. 

Mama lui Lauren îşi şterse lacrimile de pe obraji. 


— Vom face orice este necesar. 

— Aş începe prin a o pune pe camerista ei să o 
dezbrace şi să îi pună o cămaşă de noapte, ca să îi fie mai 
confortabil. 

— Mă voi ocupa de asta, zise mama ei. 

— Voi trece de dimineaţă să văd ce mai face. 

Mama lui Lauren dădu din cap. 

— Mulţumesc, doctore. 

Apoi se întoarse către Tom: 

— Nu există niciun motiv pentru care să rămâi. Îți voi 
trimite vorbă când se va trezi. 

Tom clătină din cap. 

— Nu mă ascultați. Nu plec. 

Şi nu o făcu. De dragul bunei-cuviinţe, rămase cu 
spatele spre pat, privind îndelung pe fereastră în căutarea 
acelei stele greu de găsit, în timp ce camerista îi scoase 
hainele lui Lauren şi o îmbrăcă în cămaşă de noapte. Când 
termină şi Tom se întoarse, în sfârşit, Lauren se afla sub 
cuverturi, cu mâinile puse una peste alta deasupra. Fu 
scuturat de un fior. 

Nu o putea pierde. 

Mama ei nu părăsi încăperea, ci rămase de veghe la 
capătul patului, cu braţele încrucişate peste piept, stând de 
pază împotriva sosirii îngerului morţii. Tom se împăcă cu 
ideea de a împărţi încăperea cu ea. Se aşeză pe scaunul de 
lângă pat, luă mâna lui Lauren şi o strânse între palme. 

— Nu ştiu dacă mă poţi auzi, scumpo, zise el cu voce 
scăzută, dar te-am minţit. În acea primă noapte în care am 
stat întinşi lângă râu şi ţi-am spus că în scrisorile mele îţi 
povesteam despre vite... nu era adevărat, îmi amintesc 
fiecare cuvânt pe care l-am scris. 


Scumpa mea Lauren, 


Aproape că m-a ucis azi să privesc căruța care te 
ducea departe. Ştiu că nu m-ai văzut stând după colțul 
casei tale şi privind, dar am fost acolo. M-am temut că, 
dacă mama ta m-ar fi văzut, s-ar fi înfuriat pe tine. M-am 


gândit că era destul de greu pentru tine să pleci, fără să o 
mai înfurii şi pe mama ta. Aşa că m-am uitat pe ascuns. 
Ştiu că ai purtat funda pe care ţi-am dat-o eu. Într-o zi îţi 
voi cumpăra o alta, mai luxoasă. Dumnezeule, deja îmi este 
atât de dor de tine încât nu ştiu cum voi supraviețui până 
mâine. Dar dacă nu o voi face, atunci nu te voi mai revedea 
vreodată, aşa că bănuiesc că va trebui să găsesc o cale. 
Al tău pentru totdeauna, 


Tom 


Întinzând mâna, îi dădu la o parte câteva fire de păr 
de pe chip. 


Scumpa mea Lauren, 


E în inima mea o durere care bănuiesc că va fi acolo 
până când vom fi din nou împreună. Face ca ziua să fie 
lungă, iar noaptea şi mai lungă. Chiar şi atunci când 
zâmbesc gândindu-mă la tine, doare. Nu pot să îmi dau 
seama de ce mă doare, când îmi place să mă gândesc la 
tine. Stau lungit lângă pârâu în noaptea asta, singur. Am 
văzut o stea căzând din cer. Dacă aş crede în dorințe, mi-aş 
fi dorit să te întorci la mine. Dar ştiu că asta nu se va 
întâmpla, aşa că nu are niciun rost să mi-o doresc. Dar voi 
veni după tine, exact aşa cum ţi-am promis. Nu trebuie să-ți 
doreşti asta, căci se va întâmpla fără să-ţi pui o dorință. 

Al tău pentru totdeauna, 


Tom 


Nu îşi ridică privirea atunci când mama ei se aşeză pe 
un scaun de cealaltă parte a patului. 

— A plâns în fiecare noapte pe drumul până aici, zise 
ea încet. Însă la fel au făcut şi Amy, şi Samantha. A fost 
greu să le dezrădăcinez, dar îmi ştiam fetele destul de bine 
încât să ştiu că aveau să se acomodeze. Copiii sunt dârji în 
sensul acesta. Ca părinte, faci ceea ce crezi că este cel mai 


bine. 

— Nu v-am purtat niciodată pică pentru că aţi adus-o 
aici. 

— Dacă insişti să rămâi în încăperea asta în timp ce 
se reface, va trebui să o iei de soţie. 

Tom ştia că ea credea încă o dată că făcea ce era mai 
bine pentru Lauren, poate chiar îi dădea de înţeles că era 
de acord ca ei să se căsătorească. 

— Rămân, îi spuse el. 

Ea se ridică. 

— ÎI voi anunţa pe soţul meu că îi vei cere mâna... 

— Nu mă voi căsători cu ea. 

Arăta ca şi cum era cât pe-aci să caute o armă ca să îl 
împuşte. 

— Este decizia lui Lauren cu cine se căsătoreşte, nu a 
domniei voastre, nici a mea, zise el. 

— Cât timp preconizezi că vei rămâne aici? 

— Până când se trezeşte. 


Scumpa mea Lauren, 


Am cumpărat nişte pământ astăzi. Asta mă aduce cu 
un pas mai aproape de tine. Acum tot ce îmi trebuie este 
cireada şi clădirile şi câțiva văcari buni. Socotesc că va dura 
încă un an, poate doi, şi voi putea veni după tine. Cea mai 
mare teamă a mea este că te-ai săturat să aştepţi. Că te-ai 
căsătorit. Nu ştiu de ce continui să-ți scriu, de ce continui 
să mă gândesc la tine. Într-un fel, nu pare să fi trecut chiar 
atât de mulţi ani. Pe de altă parte, pare că ai plecat de o 
veșnicie. În toate felurile, inima mea îţi aparţine încă... 


Lauren auzi glasul spart. Părea că fusese cu ea 
dintotdeauna, devenind mai clar şi apoi stingându-se. 
Dorise să îi răspundă, să îi spună să continue să îi spună 
vorbele acelea frumoase, dar, chiar dacă îi răspundea ori 
nu, vocea continua. Era mereu acolo când se trezea, mereu 
acolo când adormea. Deşi nu era nicio diferenţă vizibilă 
între cele două acţiuni, pentru că nu îşi deschise niciodată 


ochii. Era atât de teribil de obosită, iar capul o durea 
îngrozitor. 

încercă să îşi oblige ochii să se deschidă, să îşi facă 
glasul să funcţioneze. „Nu te opri. Nu te opri. Cât timp 
vorbeşti am ceva de care să mă agăţ...” 

— Nu îi faci niciun serviciu dacă te îmbolnăveşti. Arăţi 
groaznic, glasul îţi este groaznic. 

Frecându-şi faţa nebărbierită, Tom ridică privirea 
către Lydia. Ea, surorile lui Lauren, mama şi tatăl ei vitreg 
stătuseră cu rândul câteva ore în încăpere. Dar el nu 
plecase decât pentru scurte perioade de timp, ca să 
mănânce ori să îşi arunce nişte apă rece pe faţă. Vocea îi 
era la fel de aspră ca glaspapirul, dar se temea că, dacă 
încăperea ar fi fost umplută de tăcere, Lauren s-ar fi stins, 
pur şi simplu. ` 

Se ridică şi merse la fereastră. Era din nou noapte. li 
pierduse sosirea. Era cea de-a doua ori a treia noapte? 

— Poate că ar trebui să mergi acasă pentru câteva 
ore, sugeră Lydia. 

— Nu. 

— Atunci, cel puţin întinde-te un timp. Ravenleigh are 
dormitoare în plus... 

— Nu. 

— Chiar cred că eşti mai încăpățânat decât Rhys, zise 
ea. 

E| cercetă strada din priviri. 

— Nu este ceaţă în noaptea asta. 

— Este important? 

— Stelele vor fi mai vizibile. 

— Şi? 

El se roti pe călcâie. 

— Trebuie să o duc la râu. 

— Mătuşa Elizabeth nu va îngădui... 

— Nu îi vom spune. 

Traversă încăperea, îngenunche în faţa Lydiei şi îi luă 
mâinile. Ştia că era aproape de epuizare, atât de obosit 
încât abia îşi putu ţine în Mu lacrimile. 

— Va însemna ceva pentru Lauren. 


— Tom, nu este conştientă... 

— Nu ştii asta. Ajută-mă să o acopăr, ajută-mă să o 
urc într-o trăsură. Poţi chiar să mergi cu noi, dacă vrei. Să 
ne fii încă o dată însoţitoare. 

— Ca şi cum aş fi fost vreodată bună de ceva ca 
însoţitoare. Să nu crezi că nu am ştiut ce se petrecea pe 
moşia ta... 

— O iubesc, Lydia. Am iubit-o întotdeauna. Faptul că o 
trimit în Texas mă va ucide. Dar o voi face, însă trebuie ca, 
mai întâi, să fie trează. Ai încredere în mine că ştiu de ce 
are nevoie. 

— Mătuşa Elizabeth mă va ucide. 

— Abia după ce mă omoară pe mine. 

— Dacă treaba asta nu funcţionează, Thomas Warner, 
trebuie să îmi promiţi că vei merge acasă şi te vei odihni 
înainte să te prăbuşeşti. 

El o privi pe Lauren, care era atât de împăcată, atât 
de nemişcată. Clătină din cap. 

— Aceasta este o promisiune pe care nu o pot face. 

— Eşti cel mai încăpățânat bărbat, dar chiar în timp ce 
îl mustra, se ridică în picioare şi începu să îl ajute să o 
înfăşoare pe Lauren într-o pătură. 

Când el o avu în braţe, înfăşurată, ea îl conduse pe 
scări, îl căută pe majordom şi puse să fie adusă trăsura. 

Tom ştia că era un bărbat disperat, dar nu ştia ce 
altceva să facă. 


Lydia hotărî să rămână în trăsură, dar Tom dori să o 
scoată afară pe Lauren. Strângând-o în braţe, merse către 
râu, se opri lângă un copac din apropiere şi, cât putu de 
grijuliu, se aşeză pe pământ cu spatele lipit de trunchiul 
acestuia. 

O strânse pe Lauren cu putere la piept. Părea atât de 
fragilă. Trecuseră trei sau patru zile. Le pierduse numărul. 

— Nu este Texas, scumpo, dar uite râul şi deasupra 
noastră sunt stelele. Ştii că mă temeam să nu fiu ca tatăl 


meu, dar m-ai făcut să-mi dau seama că nu sunt, pentru că 
el nu a fost genul de bărbat care să poată iubi la fel de 
profund cum te iubesc eu. 

Ridică privirea către cer, atât de vast, atât de negru... 

— Uite o stea, Lauren. Cade. Tare mi-aş dori să te 
trezeşti. 

— Nu crezi în a-ţi pune dorinţe. 

Inima îi sări şi privi în jos, la femeia din braţele lui, 
înconjurată de umbre. 

— Lauren? 

— Bună, Tom. 

Râzând, simţi lacrimile arzându-i ochii. 

— Bună, scumpo. 


Erau multe lucruri pe care Lauren nu şi le amintea. Nu 
îşi amintea cum căzuse ori cum se lovise le cap. Nu îşi 
amintea nicio durere. 

Ce îşi aminti fu glasul răguşit care nu încetase, 
cuvintele şi dragostea. Îşi aminti mai ales dragostea. 

Aşa că fu surprinsă ca, o săptămână mai târziu după 
ce se trezise, să se trezească ţinând în mână un bilet 
pentru călătoria pe un vas cu aburi care ar fi dus-o până la 
New York, unde ar fi trebuit să se îmbarce pe un vas care 
să o ducă la Galveston. 

— M-ai învăţat tot ce îmi trebuie, zise Tom, stând în 
faţa ei, cu o înfăţişare extrem de protocolară cu jobenul pe 
coapsă. Nu văd niciun motiv pentru care să rămâi până la 
sfârşitul sezonului. Medicul zice că eşti destul de puternică 
pentru a putea călători. 

— l-ai spus Lydiei ca plecarea mea te va ucide. 

El se holbă la ea. 

— Ai auzit asta? 

— Am auzit foarte multe lucruri. l-ai spus că mă 
iubeşti. Spune-mi mie că mă iubeşti. 

Spre surpriza lui, el se ridică, merse lângă ea şi 
îngenunche în faţa ei, luându-i mâna. 


— Te iubesc, scumpo. Te-am iubit întotdeauna şi o voi 
face întotdeauna. Nu pot să îţi dau decât un strop din 
Texas, dar îţi pot da foarte mult din inima mea. Ţi-aş cere 
să te căsătoreşti cu mine dacă aş crede că asta este ceea 
ce doreşti... 

— Asta este ceea ce doresc. 

— Eşti sigură? 

— Eram dinainte de a mă îmbolnăvi. Doar că nu am 
apucat să-ţi spun. Îi prinse în palme faţa mult iubită. Te 
iubesc, Thomas Warner. Te-am iubit dintotdeauna. 

Fu dintr-odată în braţele lui, strânsă puternic, sărutată 
profund. lar ea ştiu că el era singura parte din Texas de 
care urma să aibă vreodată nevoie. 


Capitolul 19 


— Se zice că s-a îndrăgostit de ea când erau copii, în 
Texas. 

— Am auzit că i-a scris câte o scrisoare în fiecare zi a 
fiecărui an în care au fost despărțiți. 

— Îndrăznesc să spun că mi se pare incredibil de 
romantic. 

— Ai văzut cum o priveşte? Abia poate să-şi ia ochii 
de la ea. 

— Mi-ar plăcea la nebunie să am un domn care să se 
uite la mine cu aceeaşi intensitate. 

— Nu se uită la ea ca şi cum ar fi un domn. Mai 
degrabă se uită la ea ca şi cum ar avea gânduri barbare. 

— Ce noroc pe capul meu, spuse Lauren. 

Trei doamne se răsuciră, cu ochii larg deschişi şi 
gurile căscate. Fu ciudat să le vadă fără Lady Blythe, dar 
părinţii acesteia o _ trimiseseră undeva în provincie, de 
ruşine şi de jenă din cauza purtării ei nepotrivite de la balul 
Ravenleigh. De fapt, lui Lauren îi părea mai degrabă rău 
pentru ea, din moment ce nu prea avea şanse să atragă 
atenţia vreunui domn. Lauren îi trimisese chiar un buchet 


de flori cu mesajul: „Fără resentimente”. 

Îşi putea permite să fie generoasă în iertarea ei. La 
urma urmelor, fără fapta lui Lady Blythe, Lauren poate că 
nu ar fi aflat niciodată adevăratele cuvinte pe care le 
scrisese Tom, poate că nu ar fi aflat niciodată cât de 
puternică şi de constantă rămăsese dragostea lui Tom de-a 
lungul anilor. 

— Lady Sachse, nu te-am auzit apropiindu-te, zise 
Lady Cassandra. Nu am vrut să te insultăm, prietenă dragă, 
dar nu ne putem împiedica să nu observăm că... ei bine, că 
soţul dumitale arată ca şi cum nu mai are răbdare ca masa 
de nuntă să ia sfârşit ca să poată începe călătoria de după 
nuntă. 

Lauren zâmbi, fără să se deranjeze să îşi ascundă 
nerăbdarea. 

— Din nou, ce noroc pe capul meu. 

— Nunta ei cu Tom fusese cel mai comentat 
eveniment al sezonului. Lauren nu credea că mai rămăsese 
vreun loc liber în biserică, ori vreun petic de iarbă din 
curtea bisericii pe care să nu stea cineva care dorea să 
zărească noul cuplu de însurăţei. Surorile ei vitrege 
presăraseră petale de flori de la biserică până la trăsura 
care îi adusese pe Lauren şi pe Tom acasă la părinţii ei. 
Urmaşe masa de nuntă. După toate discursurile în cinstea 
lor, surorile ei o conduseseră să se schimbe în rochia de 
plecare. Abia revenise în sufragerie, unde avea de gând să 
înceapă să îşi ia rămas-bun. Dar bârfitoarele îi atrăseseră 
atenţia. Nici lor nu le purta pică. Era ziua cea mai fericită 
din viaţa ei, şi dorea ca toată lumea să fie la fel de plină de 
bucurie ca şi ea. 

— Unde mergeţi în călătoria de nuntă? întrebă Lady 
Anne. 

— Mergem în Texas pentru câteva luni. 

Era cadoul de nuntă al lui Tom, ca şi cum ar fi avut 
nevoie de ceva din partea lui. 

— Vai, încântător! exclamă Lady Priscilla. 

— Fără îndoială, ne vom petrece o mare parte din 
timp acolo, din moment ce soţul meu are o fermă şi câteva 


alte afaceri. Trebuie să ne vizitaţi cândva. Vă voi prezenta 
unor cowboy. 

— Vai de mine! Chiar vei face asta? Ar fi minunat, 
murmură Lady Cassandra, ca o pisică mulţumită. 

— Doamnelor, vă rog să mă scuzaţi, cred că eu şi 
soţul meu ne vom pregăti de plecare. Vă mulţumesc din 
suflet că aţi venit la nuntă şi la masă. V-am prețuit 
întotdeauna prietenia. Se aplecă spre ele. Cred că mă 
priveşte ca şi cum intenţionează să mă posede fără milă. 

— Într-adevăr, zise cu respirația tăiată Lady 
Cassandra. 

Zâmbind, Lauren le făcu cu ochiul. 

— Doamnelor, abia aştept! 

Încă aveau gurile căscate şi îşi fluturau evantaiele 
când Lauren merse să se alăture soţului ei, care se afla în 
picioare de cealaltă parte a încăperii, stând de vorbă cu 
părinţii ei. Mama ei chiar zâmbea larg şi râdea. Aparent, ea 
şi Tom reuşiseră cumva să îşi lase deoparte divergenţele. 
Nu fi prea sigură ce secrete fuseseră dezvăluite în 
dormitorul ei pe parcursul celor trei zile în care ea dormise, 
dar era evident că mama ei începuse să îl aprecieze pe 
Tom în timpul acela. 

Fu un pic ciudat, dar când în sfârşit sosise momentul, 
Lauren nu mai fu chiar atât de sigură că era gata să plece, 
până la urmă. Tom o înconjură cu braţul şi o trase aproape 
de el. 

— Eşti bine, scumpo? 

Dădu din cap, surprinsă de răguşeala din vocea ei 
când spuse: 

— Nu sunt chiar foarte pregătită de plecare, deşi ştiu 
că trebuie. 

— Lauren, este nunta ta. Dacă doreşti să stai aici 
toată ziua, asta vom face. 

— O să mă răsfeţi, Tom, dacă mă laşi să fac orice 
doresc. 

Păru dintr-odată incredibil de serios. 

— Acesta este planul meu, scumpo. 

Ridicându-se pe vârfuri, îl sărută pe obraz. 


— Îmi place planul tău. Îi strânse braţul. Sunt gata. 

Se întoarse către mama ei. 

— ţi vine să crezi? Mâine plec acasă. 

Mama ei zâmbi trist şi mângâie obrazul lui Lauren. 

— Sper să descoperi că acasă nu înseamnă un loc. 
Este oriunde se întâmplă să-ți fie inima. Îşi mută privirea 
către Tom, apoi din nou spre Lauren. Am crezut că erai 
prea tânără să îţi laşi cu adevărat inima în Texas şi îmi pare 
foarte rău... 

— Mamă. Lauren îi puse pe buze mâna înmănuşată şi 
clătină din cap. Toate astea sunt în trecut. Astăzi sunt mai 
fericită decât am fost vreodată. Şi ştiu deja că ai dreptate. 
Dacă Texas sau Anglia este căminul meu va depinde doar 
dacă Tom se află sau nu lângă mine. 

— Mai pled odată? întrebă Amy. 

Lauren privi peste umăr şi le văzu pe surorile ei stând 
acolo, întrebându-se când se strecuraseră în spatele ei. 

— Da, plec. 

— Nu îţi va fi dor de toate? întrebă Amy. De baluri, de 
petreceri... 

— Ne vom întoarce, o asigură Lauren. Înainte de 
următorul sezon. 

Acum, că eu sunt măritată, este rândul Samanthei. 

Aruncă o privire către Samantha, dar sora ei nu 
reacţionă deloc la declaraţia ei. 

— Cred că are deja pe cineva, zise Amy. 

— Şi cred că articolul de pe prima pagină a ziarului de 
mâine care va relata în amănunt treaba asta va menţiona 
cât de nepotrivit de mult a durat până când mireasa şi-a 
luat la revedere, zise Samantha. 

După un rând de îmbrăţişări şi după urările de bine 
suplimentare, Lauren se trezi străduindu-se să îşi ţină 
lacrimile în frâu. Fu sigură că erau mai degrabă lacrimi de 
fericire, nu de tristeţe. Asta era ceea ce îşi dorise, ce îşi 
dorise întotdeauna. Nu putea fi tristă, chiar dacă 
strânsoarea din piept se asemăna foarte mult cu durerea. 

Apoi se întoarse către mama ei şi ştiu că lacrimile 
adunate în ochii mamei erau lacrimi de nefericire. 


— Întotdeauna am vrut doar ce este mai bun pentru 
tine, zise mama ei. 

Lauren o îmbrăţişă puternic. 

— Ştiu, mamă. 

— Cine s-ar fi gândit că ceea ce s-a dovedit a fi cel 
mai bun pentru tine avea să fie un cowboy? 

Râzând, Lauren o strânse şi mai tare în braţe, înainte 
să se dea înapoi. 

— Un cowboy şi un lord. Mă bucur foarte tare că nu a 
trebuie să aleg între cele două. Te iubesc, mama, şi îmi va 
fi dor de tine. 

— Lauren, scumpo, probabil chiar trebuie să plecăm. 
Oamenii par să devină agitaţi, zise Tom. 

Lauren se răsuci, cu un ultim rămas-bun pe care 
trebuia să şi-l ia. Îşi înfăşură braţele pe după gâtul tatălui ei 
vitreg. 

— Îţi mulţumesc pentru viaţa pe care mi-ai dăruit-o. 

— A fost întotdeauna plăcerea mea. 

— Nu o lăsa pe Samantha să se căsătorească înainte 
să mă întorc. 

El râse. 

— De parcă aş putea să-mi împiedic vreuna din fiice 
să facă ceea ce şi-a pus în gând. Îi atinse obrazul. lar tu eşti 
fiica mea, nu din sângele, ci din inima mea. 

Lauren simţi lacrimile curgându-i pe obraji şi pe Tom 
îndesându-i batista în mână. 

— Te iubesc, papa. 

II mai îmbrăţişă încă o dată, îşi îmbrăţişă mama şi 
surorile. Oaspeţii începuseră să se adune împrejur, să le 
facă ultimele urări de bine. Îşi puse mâna pe braţul lui Tom 
şi îi îngădui să o conducă prin mulţime. Atât de multe 
chipuri zâmbitoare, atât de mulţi oameni care le ofereau 
gândurile cele mai călduroase. 

Fu ciudat să îşi dea seama, în timp ce pleca, că, în 
sfârşit, aparţinea. 


Ajunseră la domeniul lui Tom după-amiaza târziu. În 
timp ce lucrurile lui Lauren fură mutate în casă şi aranjate 
în dormitorul ei, ea şi Tom se plimbară pe moşie, discutând 
despre planurile pentru călătoria de nuntă. Ziua următoare 
aveau să plece spre Liverpool, unde se puteau îmbarca pe 
vaporul cu aburi care urma să îi ducă în Texas. Pentru 
câteva luni doar. În eventualitatea ci rămânea însărcinată 
cu moştenitorul Sachse, Tom dorea ca băiatul să se nască 
în Anglia şi, dacă era să se ia după felul în care el 
planificase să îşi petreacă cea mai mare parte a timpului, 
Lauren nu putu decât să fie încredinţată că avea să şi ofere, 
într-adevăr, incredibil de curând, un moştenitor. lar asta ar 
fi bucurat-o cel mai mult. 

După cină, se retraseră fiecare în dormitorul său, iar 
Lauren nu se putu împiedica să nu simtă fluturi în stomac la 
perspectiva primei sale nopţi ca soţie a lui Tom. Ştia la ce 
să se aştepte şi, aşa cum le spusese şi doamnelor, abia 
aştepta. 

Aşezată la măsuţa de toaletă din dormitorul ei, după 
ce îi îngăduise lui Molly, care o ajutase să se pregătească 
de culcare, să se retragă, Lauren îşi perie părul, amintindu- 
şi discuţia doamnelor din acea primă după-amiază, despre 
cum un lord crescut în America nu avea să îşi aprecieze 
moştenirea. Lauren află că acesta aprecia incredibil de mult 
tradiţia, fie că o implica pe cea în care fusese născut, fie pe 
cea în care fusese crescut. Era un bărbat complex, o 
combinaţie a tot ceea ce trăise, a ceea ce pierduse 
vreodată şi a tot ceea ce recâştigase. Un bărbat care nu 
avea să ia nimic de-a gata în niciunul dintre aspectele vieţii 
sale. Îl iubea pentru asta şi pentru multe altele. Pentru că 
era bărbatul care era, unul care nu renunţase nicicând la 
dragostea lor. Uneori se simţea ruşinată când se gândea că 
el continuase să îi scrie cu devotament mult timp după ce 
ea încetase să o mai facă. Nu putea decât să spere că avea 
să se dovedească întotdeauna vrednică de el. 

Punând peria deoparte, întinse mâinile şi luă cutia de 
bijuterii pe care Molly o aşezase pe măsuţa de toaletă mai 
devreme, când despachetase lucrurile lui Lauren. Puse 


cutia în poală. Deschise foarte încet capacul lucios de lemn 
şi zâmbi văzând conţinutul cuibărit înăuntru. Poate că şi ea 
avea credinţă, dar alesese să şi-o exprime într-un mod 
diferit. 

Ridicând privirea, îl văzu pe Tom, care purta un halat 
de mătase neagră, stând în spatele ei, reflectat în oglindă. 
Cămaşa de noapte pe care o purta ea nu semăna deloc cu 
cele pe care le purtase atunci când escalada ferestre. 
Aceasta era dintr-un material diafan, care lăsa să se vadă 
mai mult decât acoperea şi, dacă era să se ia după focul 
din ochii lui Tom, nu avea să o poarte prea mult timp. 

— Ce ai acolo? întrebă el, tunetul răguşit al vocii sale 
arătând ce efect puternic avea ea asupra lui şi făcându-i ca 
degetele de la picioare să se încovoaie în covorul gros de 
pe jos. 

Îi făcu semn cu degetul arătător. 

— Vino aici. 

El îngenunche lângă ea, cu privirea cercetându-i 
chipul ca şi cum îi venea greu să creadă că ea chiar se afla 
alături de el în clipa aceea, ca şi cum tot ceea ce îşi dorise 
vreodată risca să dispară. Ca şi cum se temea că timpul pe 
care îl petreceau împreună acum ar fi fost la fel de 
temporar ori scurt ca orice altceva din viaţa lui. 

Îşi începuse viaţa aici şi fusese luat departe. Avusese 
o viaţă în New York care nu ţinuse prea mult. O viaţă în 
Arkansas care, deşi scurtă, durase totuşi prea mult. In cele 
din urmă, o viaţă în Texas cu o fată care îl părăsise. Apoi o 
fermă pe care fusese nevoit să o lase în urmă pentru a se 
întoarce la ceva ce nu ştiuse vreodată că îi aparţinea. 
Întreaga viaţă fusese pierdut, iar ea dori ca el să ştie că 
ceea ce aveau acum urma să dureze o veşnicie. Că nu avea 
să îl părăsească vreodată. Că nu aveau să mai fie vreodată 
pierduţi. 

Îşi trecu degetele prin părul lui des. 

— Te iubesc, Thomas Warner. Te-am iubit 
întotdeauna. 

întoarse cutia de bijuterii pentru ca el să îi poată 
vedea conţinutul. 


Privi cum colţurile gurii lui i se ridicară. E 

— Este ceea ce cred că este? întrebă el. Işi ridică 
privirea spre a ei. Ai spus... 

— Nu am spus că nu o aveam. Pur şi simplu, am 
întrebat unde credeai că aş fi putut găsi una în ţara asta. 

El băgă mâna în cutie, scoase moneda şi o puse în 
palmă. Părea atât de mică şi de neimportantă şi, totuşi, 
însemna atât de mult. 

— Este cea pe care ţi-am dat-o eu? întrebă el. 

— Desigur. Scoase din cutie panglica de păr albastră 
uzată, pe care fusese cuibărită moneda. Şi am păstrat şi 
asta. 

Zâmbind larg, ridică moneda între degetul mare şi 
arătător. 

— Dar ai fi putut să mi-o înapoiezi. Ai fi putut anula 
datoria în orice clipă. 

Zâmbind călduros, Lauren înşfăcă moneda şi arcui o 
sprânceană. 

— AŞ fi putut, dar ce femeie în toate minţile ar alege 
să-ţi dea o monedă atunci când tu i-ai fi putut deschide 
nasturii corsajului? 

Râsul lui profund răsună în jurul lor în timp ce ea puse 
panglica şi moneda înapoi în cutia de bijuterii, pe care o 
aşeză pe măsuţa de toaletă. Tom îşi întinse trupul puternic, 
suplu şi înalt şi o ridică în braţe. 

Işi înfăşură braţele în jurul gâtului lui. 

— Eşti ceea ce mi-am dorit întotdeauna, Tom. Nu ştiu 
de ce mi-a luat atât de mult să îmi dau seama că tu eşti 
partea din Texas care mi-a lipsit întotdeauna. Nu pământul 
ori pâraiele, nici mirosurile. Nici măcar stelele, noaptea. 
Doar tu. 

O purtă până la pat şi o aşeză cu picioarele pe podea. 
Apoi făcu cel mai neaşteptat şi remarcabil lucru. Se aşeză 
la piciorul patului, se sprijini cu spatele de stâlpul gros, îşi 
încrucişă braţele la piept şi îşi ridică un colţ al gurii. 

— Deschide-ţi nasturii cămăşii. 

Ea se holbă la el. 

— Tom, nu numai că mi-am plătit datoria şi mi-am 


deschis nasturii unui corsaj, ci ţi-am dovedit şi că îţi pot 
returna moneda... 

— Fă-o nu din cauza vreunei datorii, ci pentru că îmi 
face atât de multă plăcere să te privesc, să văd cum 
îmbujorarea se strecoară pe pielea ta, felul în care ţi se 
întunecă ochii cu fiecare nasture desfăcut, cum ţi se 
întredeschid buzele şi respiraţia începe să ţi se accelereze 
în aşteptarea momentului în care mi te vei descoperi, în 
care eu te voi atinge, în sfârşit. 

Ea înghiţi cu greutate. 

— Ai vrea să stingi lumina? 

| se ridicară ambele colţuri ale gurii. 

— Nu. 

— Tom... 

— Lauren, ştii că vederea ta îmi taie întotdeauna 
respiraţia? întrebă el încet, cu solemnitate. Intotdeauna a 
fost aşa. 

Ridicând mâinile, ea îşi deschise un nasture. 

— Mă faci să tremur în adâncuri, acolo unde niciun 
bărbat nu ar trebui să tremure. 

Ea mai deschise încă unul. 

— Mă înspăimânţi pentru că am credinţa că, dacă mă 
părăseşti vreodată... 

— Nu o voi face, Tom. Nu te voi părăsi niciodată. 

Nasture. Nasture. Nasture. 

— Tom, ştiai că vederea ta îmi taie mie respiraţia? 
Întotdeauna a fost aşa. 

Nasture. Nasture. 

Privi satisfăcută cum el se ridică în picioare, îşi 
desfăcu încet cordonul halatului şi se descotorosi de el, 
mătasea lucioasă alunecând pe corpul lui de pe podea. 

Nasture. Nasture. 

Îşi coborî cămaşa de noapte de pe umeri, o simţi cu 
alunecă pe trupul ei şi îi cade la picioare. El oftă prelung, în 
timp ce aprecierea îi aprinse ochii. 

— Nu cred că mă voi sătura vreodată să te privesc, 
zise el. 

— Eu ştiu că nu mă voi plictisi vreodată să te privesc. 


— Eşti soţia mea, Lauren. 

Ea dădu din cap, neştiind ce să spună, căci el întârzia 
să o ducă în pat mai mult decât se aşteptase ea. Era o altă 
încercare la care o supunea, un test, ca să dovedească 
faptul că el avea mai multă voinţă decât avea ea? 

Evident că nu. Evident că era vorba doar de a savura 
momentul. Păşi înainte şi îi cuprinse chipul în palme. 

— Nici nu ai putea să-ţi imaginezi cât de mult am 
visat la asta. Să vină o vreme în care să-mi petrec fiecare 
noapte. Nu mai vreau nicio altă noapte în viaţa mea fără 
tine. Nu mai vreau nicio altă zi în care să nu te pot vedea 
oricând doresc. Din momentul acesta, nimic nu va mai 
interveni între noi. Din momentul acesta, vom fi împreună 
pentru totdeauna. Îţi dau cuvântul meu. 

— Batem palma? întrebă ea. 

— Scumpo, ştii cum închei eu afacerile cu o doamnă. 

— Atunci dă-i drumul, cowboy! 

Gura i se năpusti ca să o acopere pe a ei, un braţ 
încolăcindu-se în jurul ei ca să o tragă mai aproape până 
când se atinseră, coapsă lângă coapsă, sâni lipiţi de piept, 
pasiunea trezindu-se la viaţă, iar fierbinţeala consumându-i, 
începută ca o scânteie şi arzând cu flacără deplină. Gura 
lui, fierbinte şi umedă, o părăsi pe a ei pentru a cobori de-a 
lungul gâtului ei, însemnând o cărare despre care ea gândi 
că avea să fie vizibilă câteva zile. Gura lui cobori, până 
când faţa îi fu îngropată între sânii ei, iar limba îi linse 
interiorul rotunjimilor când pe unul, când pe celălalt, încet, 
încet, respiraţia lui suflând asupra cărnii ei. 

Se auzi pe ea însăşi scâncind în timp ce capul îi căzu 
pe spate, iar degetele i se înfipseră în umerii lui. Sprijin, 
trebuia să se sprijine de ceva înainte de a executa un leşin 
perfect. 

Ca şi cum ar fi fost conştient de ceea ce gândea ea, 
Tom o ridică în braţe şi o aşeză pe pat înainte de a se 
întinde peste ea, cu şoldurile între coapsele ei. Sfinte 
Dumnezeule, iubea greutatea lui peste a ei, robusteţea, 
unduirea muşchilor şi duritatea care făceau atât de mult 
parte din el. Se întrebă cât de diferit ar fi putut să fie dacă 


nu ar fi pornit la drum departe de Anglia... şi imediat îşi 
dădu seama că nu avea nicio importanţă. Amândoi 
călătoriseră pe o cale care îi adusese până la destinaţia 
aceea, până la momentul acela, către destinul acela. 

Dacă nu ar fi mers niciodată acolo, ar fi fost soţia 
stângace a unui lord englez. În schimb, avea încrederea şi 
mijloacele necesare pentru a sta alături de el cu încredere 
şi siguranţă de sine. Toate lecţiile de demult nu mai păreau 
la fel de plictisitoare, fără sens ori de nesuportat. O 
pregătiseră pentru sosirea lui cu mult înainte ca vreunul 
dintre ei să ştie ce viaţă incredibilă îi aştepta. 

Îi mângâie trupul coborându-şi mâna până la şoldul ei, 
apoi din în sus, îi cuprinse sânul, frământându-l şi 
modelându-l, ridicându-l ca să fi ofere gurii sale 
cercetătoare sfârcul întărit. Ea gemu moale când dorinţa 
pomi să fi cutreiere întreaga fiinţă, din vârful degetelor de 
la picioare până în creştetul capului şi până în vârful 
degetelor mâinilor. Ea se întinse languros şi îl mângâie 
pulpele cu tălpile şi fu încântată de felul în care simţea 
părul aspru. 

Nu era nimic moale la acel bărbat care fi stârnea 
pasiunea cu limba lui agilă şi degetele pricepute. Toţi anii în 
care le fusese refuzată celebrarea iubirii lor aveau să 
pălească în comparaţie cu toţi anii care le rămăseseră. 

El îi vorbi cu glas răguşit despre dragostea lui, 
frumuseţea ei, dorinţa lui... iar ea oftă de plăcere şi 
mulţumire. 

Ea îi şopti despre dragostea ei, despre forţa şi puterea 
lui, cât de mult tânjea după el... iar el gemu şi se înfioră. 

Se ridică deasupra ei ca un cuceritor, aşa cum trebuia 
să fi fost strămoşii lui, şi o pătrunse cu împingerea sigură a 
unui bărbat încrezător în abilitatea lui de a-şi flutura sabia 
cu măreție. Îi cuprinse chipul în mâini şi o sărută profund, în 
timp ce corpul începu să i se mişte într-un ritm care 
descătuşă sălbăticia din amândoi. 

Tot ce era în interiorul ei se concentră asupra lui, 
asupra senzaţiilor incredibile pe care i le crea, pe nebunia... 

Dintr-odată, el o rostogoli, reuşind să rămână îngropat 


în adâncul ei şi cu degetele îngropate în şoldurile ei. 

— Călăreşte-mă, scumpo, porunci el, cu glasul aspru 
din cauza dorinţei, cu trupul acoperit de sudoare şi muşchii 
tremurând din cauza efortului pe care îl făcea să îşi amâne 
eliberarea până când ea avea să o aibă pe a ei. 

lar Londra îl considera un sălbatic, pe bărbatul acela 
care întotdeauna fusese destul de civilizat încât să pună 
dorinţele ei mai presus decât pe ale lui. Crezuse că era 
imposibil să îl iubească mai mult decât îl iubea deja şi, chiar 
pe când cugeta la asta, îşi dădu seama că nu putea măsura 
ceea ce simţea pentru el, căci era la fel de bogat ca istoria 
Angliei şi la fel de nemărginit ca Texasul neîmblânzit. 

Îşi legănă şoldurile, lipite de ale lui, simţi cum creşte 
presiunea, îşi dădu capul pe spate în timp ce el îi cuprinse 
sânii în palme, tachinându-i sfârcurile, împrăştiind cioburi 
de plăcere prin întregul ei trup... până când simţi că era 
călare pe o stea căzătoare de-a lungul şi de-a latul raiului, 
până când explodă într-o mie de puncte strălucitoare de 
lumină... 

El se încordă puternic sub ea, mormăitul lui gutural 
fiind muzică pentru urechile ei, degetele încordându-i-se şi 
relaxându-i-se în timp ce se cutremură şi se împinse o 
ultimă dată. Ea se prăbuşi, cuibărindu-şi capul în umărul lui, 
ascultându-i inimă furtunoasă, inspirând aroma moscată a 
iubirii lor consumate. Nu se putea împiedica să nu 
zâmbească. Avea să aibă miracolul a ceea ce era el şi a 
ceea ce împărtăşiseră... pentru veşnicie. Până când avea să 
fie fragilă şi încărunţită. Până când pasul lui nu avea să mai 
fie la fel de ţanţoş ori muşchii la fel de tari. Dar dragostea 
lor avea să fie întotdeauna puternică. 

În cele din urmă, el îşi ridică mâna cât să poată să îi 
mângâie letargic spatele. 

— De fiecare dată când se întâmplă asta, mă simt ca 
şi cum aş vedea un cer negru texan, plin de stele 
căzătoare, zise ea, plină de mulţumire. 

— Scumpo, aceasta este o bucăţică din Texas pe care 
voi fi bucuros să ţi-o ofer de fiecare dată când o vei cere. 

Râzând uşurel, îl îmbrăţişă puternic. Ceea ce îi 


spusese mamei sale era greşit. Nu urma să meargă acasă 
mâine. 
Acasă era acolo, atunci, chiar sub ea. 


Epilog 


Aproape de Fortune, Texas 
1889 


— Eşti englez! 

— Nu sunt! 

— Ba eşti! 

— Banu! 

— Ba da! 

— Nu sunt! 

— Băieți, este de ajuns! strigă Lauren exasperată. 

Aruncă o privire aspră către Tom, care stătea lungit 
alături de ea pe un pled sub un stejar înalt de lângă pârâu, 
zâmbind foarte larg, refuzând să intervină în discuţia 
aprinsă, mult prea familiară, a fiilor săi. Doar ridică din 
umeri inocent, părând să spună: „Băieţii sunt băieţi”. 

— Mama, spune-i, spune-i, te rog, că nu sunt englez. 
M-am născut aici, aşa că sunt texan. 

— Sam... 

— Nu sunt englez. Nu vreau să fiu. 

— Dacă nu eşti englez, nu poţi fi rezerva, zise arogant 
Edward, sunând atât de îngrozitor de englez la vârsta de 
opt ani. 

— Ba pot. Da' oricum nu contează, pen' că nu vreau 
să fiu rezerva. Când creştem, tu poţi să fii contele, iar eu 
voi fi fermierul, îi spuse Sam. 

Era cu doi ani mai mic şi, de fiecare dată când se 
aflau în Texas, avea tendinţa să lase în urmă tot ce era 
englezesc, inclusiv orice urmă de educaţie. 

Sam se aruncă la pământ, lângă Tom. 

— Pot să fiu eu fermierul, nu-i aşa, tăticule? 


Tom întinse mâna şi ciufuli părul negru al fiului său. 

— Bănuiesc că da. Ward trebuie să fie contele pentru 
că s-a născut cel dintâi, dar tu poţi fi orice doreşti. 

Sam îşi încreţi fruntea. 

— Asta nu-i deloc corect faţă de Ward, că nu poa’ să 
aleagă. 

Lauren îşi dădu ochii peste cap, în timp ce el continua 
să masacreze limba engleză. Lucrul ciudat era că, de îndată 
ce păşeau pe pământ britanic, poa’ dispărea. Era un 
cameleon din punctul acesta de vedere, adaptându-se la 
împrejurimi în aşa fel încât se integra neobservat. De fapt, 
era chiar remarcabil. 

— Nu mă deranjează, zise Edward, în timp ce se aşeză 
pe pled, fără să uite vreodată, pentru o clipă, că era tânărul 
conte care urma să ia locul tatălui său aristocrat într-o zi, 
pe când Sam părea să aibă planuri clare de a păşi pe 
urmele tatălui său fermier. Imi doresc să fiu conte. Şi pot 
face şi alte lucruri. Ca tata. Nu sunt obligat să fiu doar 
conte. Nu-i aşa? 

— Aşa este. Nu trebuie să fii doar conte, iar Sam nu 
este obligat să fie doar fermier. Amândoi puteţi face orice 
doriţi să faceţi, la naiba, zise Tom, făcându-le cu ochiul. 

Lăsându-se dramatic pe spate, băieţii izbucniră în râs, 
uitându-şi neînțelegerile atunci când găsiră un lucru asupra 
căruia să cadă de acord. Tatăl lor avea să dea de bucluc 
mai târziu, cu mama lor, pentru că înjurase. 

— Şi eu pot face tot ceea ce doresc. 

Zâmbind cu toată dragostea pe care o avea pentru 
fiica lui de patru ani oglindită în privire, Tom îi făcu cu 
ochiul. 

— Asta aşa este, scumpo. 

Îşi înfăşură braţele în jurul gâtului lui Tom şi îl 
îmbrăţişă cu putere. 

— Te iubesc, papa. 

— Şi eu te iubesc, scumpo. Vă iubesc pe toţi. 

— Haideţi, avem peşti de prins, zise Edward, simțind 
că lucrurile erau pe cale să devină emoţionale. 

Aşa se întâmpla întotdeauna când sosea vremea să se 


reîntoarcă în Anglia. Luându-şi undiţele, îşi conduse fratele 
mai mic şi pe sora sa înapoi la pârâu. 

Tom se ridică în şezut şi se sprijini de copac. Bătu 
uşor cu palma pământul dintre picioarele lui. Lauren se 
apropie şi se aşeză în braţele lui, cu spatele sprijinit de 
pieptul lui, primind cu plăcere apăsarea buzelor lui pe 
pielea sensibilă de sub ureche. 

— Îţi pare rău că plecăm mâine? întrebă el, cu glasul 
ca un muget stins. 

— E doar pentru câteva luni. Apoi vom reveni. 

Devenise obiceiul lor: câteva luni aici, câteva luni 
acolo. 

— Dacă vrei să stăm mai mult... 

Ea clătină din cap. 

— Nu ar fi corect faţă de Ward. lubeşte Anglia. Va fi 
un lord exemplar. 

— Sam va fi un fermier bun. 

Se răsuci uşor, până reuşi să îl privească. 

— Îţi mulţumesc, Tom, pentru că îmi dai bucăţica asta 
de Texas din când în când. 

— Eu îţi mulţumesc, scumpo, pentru că mi-ai dat 
întotdeauna un strop din inima ta. 

— Vai, Tom, ai mult mai mult decât doar un strop din 
ea, iar tu ştii asta al naibii de bine. 

Îi întrerupse râsul, în care el izbucnise la auzul 
vulgarităţii pe care ea o folosise, cu un sărut care ar fi dus 
la alte lucruri dacă nu ar fi fost prin preajmă copiii. Era 
uimită că, după toţi acei ani, săruturile lui domoale, leneşe, 
aveau încă puterea să îi înmoaie oasele şi să îi stârnească 
dorinţele. 

Când ea se retrase, el spuse: 

— Ne întâlnim aici mai târziu, în noaptea asta, să 
căutăm o stea căzătoare. 

— Nu mai am nicio dorinţă. Am tot ceea ce mi-aş fi 
putut dori vreodată. 

— Cu toate astea, hai să ne întâlnim aici, zise el. Am 
nişte dorinţe proprii pe care să mi le pun. 

— Ce ţi-ai putea dori? 


Tom îi făcu cu ochiul. 

— Un corsaj desfăcut. 

Oftând, se ghemuli şi se lipi de el. 

— Poţi avea asta fără să îţi pui o dorinţă. 

— Dar, scumpo, dacă am învăţat un lucru, acesta este 
că un bărbat ar trebui să creadă în dorinţe. 


* 


În anii care urmară, Tom şi Lauren îşi împărţiră timpul 
între Anglia şi Texas. Jumătate dintre copiii lor erau texani 
prin naştere. 

Şi, deşi ferma Lonesome Heart fu împărţită în mod 
egal între copiii lor, rămase intactă, lăsată moştenire din 
generaţie în generaţie. 

În timpul ambelor războaie, descendenţii lor, în 
funcţie de locul în care fuseseră născuţi, aveau să 
servească în forţele armate britanice şi americane. Câţiva 
dintre aceştia aveau să primească medalii pentru curajul 
lor, inclusiv Crucea Victoria şi Medalia de Onoare a 
Congresului. 

La 62 de ani după ce s-au căsătorit, Tom a dus-o pe 
Lauren în Texas pentru ultima oară, îngropând-o în 
pământul fertil al Texasului, lângă pârâul unde se 
îndrăgostiseră. A vizitat-o în fiecare zi, până când, şase luni 
mai târziu, a fost îngropat alături de ea. Pe piatra de 
mormânt comună, sub detaliile legate de viaţa fiecăruia, fu 
cioplit un singur cuvânt: Veşnicie. 

Tom îi promisese veşnicia lui Lauren a lui. A fost o 
promisiune pe care şi-a ţinut-o. 


Sfârşit 


